
Prefata 


Atunci când am reeditat această carte minunată, nu am 
făcut decât foarte puţine modificări fata de textul original. M-am 
limitat doar să fac anumite schimbări ale semnelor de punctuație 
și să corectez greșelile de tipar apărute. Nu am modificat in 
nici-un fel ideile domnului Haanel. Am acceptat inclusiv apariția 
în text a celor mai controversate afirmații ale sale. Pe scurt, 
această carte este întru totul opera lui. De prea multe ori se 
întâmplă ca un editor cu pretenții să schilodească într-o aseme- 
nea măsură manuscrisul original al autorului încât din acesta să 
nu mai rămână aproape nimic autentic. În ceea ce priveşte cartea 
domnului Haanel, te asigur că aceasta este prezentată integral în 
această ediţie, exact asa cum a scris-o autorul. 

Singura libertate pe care mi-am luat-o a fost să numesc 
capitolele „săptămâni”. Mi-a plăcut ideea de a echivala capi- 
tolele cu niște „săptămâni”, întrucât consider că fiecare dintre ele 
are într-adevăr nevoie de o săptămână pentru a fi studiat şi inte- 
grat. În forma ei originală, lucrarea Sistemul Maestrului le-a fost 
trimisă studenţilor de la facultăţile tehnice. Așa cum vei putea 
citi în text, domnul Haanel afirmă de multe ori: „Ca exerciţiu 
pentru această săptămână...”;, de aceea, mi s-a părut logic să 
numesc aceste secțiuni: „săptămâni”, pentru o mai mare claritate 
a expunerii. 

În timp ce citești și studiezi această carte, bucură-te de ea. 
Mai mult decât atât, iti doresc să te bucuri de succes! 


Anthony R. Michalski 
Editorul american 
Ianuarie 2000 


INTRODUCERE 


„Este plăcerea mea să iti ofer în continuare...”. 

În timp ce vei citi această carte minunată, vei întâlni frecvent 
această frază. Asa cum domnul Haanel are plăcerea deosebită de a-ţi 
oferi în fiecare săptămână noi și noi idei pe care le poți studia si 
exerciții pe care le poți aplica în vederea atingerii succesului, la fel de 
mare este plăcerea mea de a publica si de a-ți oferi această carte. 

Influenţa domnului Haanel asupra științei minţii este putin cunos- 
cută la ora actuală, dar dacă vei citi printre rânduri majoritatea cărţilor 
de specialitate din acest domeniu, vei regăsi în mod evident această 
influență. Personal, am remarcat pentru prima dată această influență 
când am citit cartea Magia credinţei, scrisă de Claude M. Bristol, una 
din cărțile mele favorite din toate timpurile. În cartea lui Bristol există 
numeroase pasaje care par să fie citate integral din lucrarea de fata. 
Același lucru este valabil si pentru cărțile lui Napoleon Hill, W. 
Clement Stone și Norman Vincent Peale. Nu afirm acest lucru pentru 
a-i discredita în vreun fel pe acești mari gânditori si autori, ci doar pen- 
tru a ilustra cât de mare a fost influenţa pe care a exercitat-o Charles H. 
Haanel asupra acestei științe a minţii si a gândirii focalizate. 

Am citit numeroase cărți pe tema succesului si a realizării, disponi- 
bile pe scară largă, precum și câteva care nu sunt disponibile pentru 
toată lumea. Practic, colectionez cărți din acest domeniu. Napoleon 
Hill, W. Clement Stone, Tony Robbins, Claude M. Bristol și multi alti 
autori de același profil m-au învăţat lecţii valoroase, motiv pentru care 
le recomand tuturor să investească o parte din timpul lor în lectura 
lucrărilor acestor autori minunati, marii precursori ai literaturii 
motivationale moderne. În felul lor, fiecare dintre ei și-a adus o 
contribuţie importantă la dezvoltarea științei minţii. Dacă un cititor 
descoperă măcar o perlă de înțelepciune citind aceste cărți, el poate 
spune că nu a pierdut timpul degeaba; mai mult, câștigul său va fi 
considerabil. 

Desi am citit foarte mult în acest domeniu, îți mărturisesc că nu am 
citit nimic care să se compare, măcar pe departe, cu cartea lui Charles 
M. Haanel, Sistemul Maestrului. Consider că aceasta este cea mai 
lucidă, cea mai coerentă și cea mai profundă analiză a legii succesului 
şi a puterii minţii pe care am citit-o vreodată. 

Sistemul Maestrului, de Charles M. Haanel, analizează succesul și 
maniera concretă în care poate fi obţinut acesta. Domnul Haanel 


defineste succesul prin obtinerea tuturor lucrurilor pe care ti le doresti 
de la viata. Nu contează dacă iti doreşti să slabesti câteva kilograme sau 
să devii multimilionar. Definiţia succesului este întotdeauna strict 
personală, dar Sistemul Realizării creat de Charles M. Haanel te învață 
cum să obţii ceea ce iti dorești într-o manieră științifică. 

Sistemul Maestrului nu este o simplă carte care te învaţă cum să fii 
un bun angajat sau un patron eficient. Ea te învaţă mult mai multe 
lucruri, nu doar cum să te descurci din ce în ce mai bine din punct de 
vedere financiar. Sistemul Realizării îţi poate deschide ușile pentru a 
obţine un succes total, deopotrivă în domeniul trupului, minţii si 
sufletului. Scopul lui este să te ajute să iti descoperi adevărata măreție 
interioară. Ideile si observaţiile domnului Haanel nu diferă în esență de 
cele care i-au ghidat pe Van Gogh, pe Carnegie, pe Gates și pe Buffet. 
Sistemul Realizării te poate ajuta să îţi descoperi propriul geniu. 

Dacă vei citi şi dacă vei integra principiile descrise în cartea lui 
Charles M. Haanel, Sistemul Maestrului, vei obţine următoarele 
beneficii: 

eVei învăţa secretele care iti vor permite să scapi pentru 
totdeauna de temerile si de grijile care îți domină la ora actuală 
viaţa. 

e Îţi vei dezvolta încrederea în sine, puterea si cunoașterea 
„acțiunii juste”. 

e Îți vei realiza potenţialul ascuns. 

e Vei atrage în viata ta acei oameni și acele evenimente care te 
vor ajuta să iti îndeplinești visele si obiectivele. 

e Vei învăţa cum să gândești constructiv. 

e Vei putea înţelege cum gândesc toate marile genii, toți marii 
finantisti și toți marii oameni de afaceri care au trăit vreodată. 

e Vei căpăta un ,,magnetism” care iti va permite să atragi în viata 
ta o sănătate perfectă, abundență și un mediu ideal. 

e Vei învăța cum să rezolvi problemele cu care te confrunti si 
cum trebuie să procedezi pentru a nu te mai confrunta niciodată 
pe viitor cu astfel de probleme. 

e Îţi vei putea dezvolta „conștiința milionarului”, care iti va per- 
mite să acumulezi din ce în ce mai multi bani. 

În timp ce vei citi si vei studia această lucrare minunată, te invit să 
iti iei notițe, să practici exerciţiile indicate la sfârșitul fiecărui capitol si 
să crezi că sistemul va funcţiona inclusiv în cazul tău. Nu face greșeala 

să rasfoiesti cartea timp de câteva minute, sperând apoi că aceasta va 
face minuni în cazul tău! Nu te vei putea bucura de succes decât 
printr-un studiu și printr-un efort perseverent. După ce vei citi pentru 
prima dată cartea, vei începe probabil să observi mici schimbări în viata 
ta. Dacă vei continua să o studiezi și să o aprofundezi, visele si obiec- 
tivele tale ti se vor părea din ce în ce mai clare și mai ușor de atins. 
Dacă vei persevera și mai mult, va veni o zi în care vei putea spune că 
ai atins tot ce ţi-ai propus! 

Vei găsi în paginile acestei cărţi toate informaţiile de care ai nevoie 
pentru a obţine succesul. Dacă vei pune în practică ce ai învăţat, vei 
constata că esti de neoprit si că tot ce ai visat vreodată tinde să devină 
realitate în viaţa ta. Crede-mă că nu exagerez deloc atunci când spun că 
aceasta va fi cea mai importantă carte pe care ai citit-o vreodată. Mai 
mult decât atât, va fi cartea pe care o vei reciti cel mai des și la care te 
vei raporta cel mai frecvent. Atât de mare este importanţa ei! 

De aceea, nu doresc să mai adaug nimic în această introducere. În 
încheiere, iti spun același lucru cu care am început: „Este plăcerea mea 
să iti ofer în continuare...” Sistemul Maestrului, de Charles F. Haanel. 


Anthony R. Michalski 
Editorul american 
Ianuarie 2000 


SCURTA BIOGRAFIE A LUI 
CHARLES F. HAANEL (1866-1949) 


harles F. Haanel s-a născut pe data de 

22 mai 1866 in Ann Arbor, Michigan. 

A fost fiul lui Hugo si Emeline Haanel. 
Și-a început cariera lucrând pentru o companie 
din St. Louis, post pe care l-a păstrat timp de 15 
ani. La sfârșitul perioadei, şi-a dat demisia si 
şi-a înfiinţat propria companie, sperând într-o 
viata mai bună. 

În anul 1898, domnul Haanel a convins mai 
multi investitori că Tehuantepee, New Mexico, 
reprezintă un loc ideal pentru a cultiva trestie de zahăr și cafea. A 
devenit astfel președintele noii companii înfiinţate, care a avut succes 
de la bun început. Valoarea companiei a crescut de nenumărate ori si 
toţi cei care au investit în ea s-au îmbogăţit. 

În anul 1905, domnul Haanel a creat o nouă companie, Continental 
Commercial Company, care includea plantatia de trestie de zahăr si de 
cafea, la care se adăugau însă alte șase companii noi. La acea vreme, 
noul conglomerat era unul dintre cele mai mari din lume si avea o 
valoare de piaţă estimată la 2,5 milioane de dolari. 

Continuând să construiască pe temelia acestor succese, domnul 
Haanel a înființat numeroase alte companii, care au contribuit din plin 
la rotunjirea averii sale: Sacramento Valley Improvement Company, 
mai multe vii și o companie minieră. A fost președintele tuturor 
acestor companii și a fost direct responsabil pentru succesul lor. 

Domnul Haanel s-a căsătorit cu Esther M. Smith în anul 1885 si a 
avut împreună cu aceasta un fiu și două fiice. Soţia lui a murit în anul 
1901, asa că în anul 1908 s-a recăsătorit cu Margaret Nicholson. Se 
spune că fiicele lui încă mai sunt în viata. 

În afara afacerilor, domnul Haanel a fost membru al lojii Keystone, 
al Ligii Autorilor din America, al Societăţii Americane pentru Cercetări 
Psihice, al Societăţii Umane St. Louis, al Camerei de Comerţ din St. 
Louis si al Ligii Oamenilor de Ştiinţă din America. A fost un mason de 
grad 32, dar si un membru al Clubului Atletic din Missouri. Într-o 
scurtă biografie (din care s-a inspirat inclusiv cea de fata) apărută in 


St. Louis — Istoria celui de-al patrulea oraş, de Walter B. Stevens, 

domnul Haanel este descris astfel: „Este un bărbat cu o judecată 
matură, capabil să evalueze cu luciditate viata si oportunitățile ei, 
posibilităţile, cererile si obligaţiile sale”. 

Domnul Haanel a murit pe data de 27 noiembrie 1949, la vârsta de 
83 de ani. A fost înmormântat în Cimitirul Bellefontaine din St. Louis. 

Oricine citește biografia domnului Haanel își dă cu ușurință seama 
că acesta a aplicat toată viaţa principiile pe care le descrie în Sistemul 
Maestrului. Practic, această carte nu descrie doar anumite principii 
asupra cărora a reflectat domnul Haanel, ci chiar principiile pe care 
le-a aplicat cu succes toată viaţa. 


Prima 
SES, 


Introducere tn Sistemul Maestrului 


SINTEZA PRINCIPIILOR CARE TREBUIE INTELESE 
SI APLICATE IN PRIMA SAPTAMANA 


ste privilegiul meu să iti prezint în continuare principiile care 

trebuie înţelese și aplicate în prima săptămână, în cadrul 

Sistemului Realizării. Doresti să obţii mai multă putere? Tot ce 
ai de facut este să iti cultivi conștiința puterii. Doresti să te bucuri de o 
stare de sănătate mai bună? Tot ce ai de făcut este să iti cultivi 
conștiința unei stări de sănătate perfecte. Dorești să fii mai fericit? Tot 
ce ai de făcut este să îţi cultivi conștiința fericirii. Cultivă spiritul 
lucrurilor pe care ţi le dorești, până când acestea devin parte integrantă 
din viaţa ta. În acest fel, va fi imposibil să nu te bucuri de ele. Tot ce 
există în această lume ascultă de o putere inerentă a omului, cu ajutorul 
căreia acesta le poate controla. 

Tu nu trebuie să dobândești această putere, întrucât dispui deja de 
ea. Trebuie însă să o înţelegi, să o aplici, să o controlezi și să te impreg- 
nezi cu ea, astfel încât să poţi avansa si să îţi poţi îndeplini toate dorin- 
tele. 

Dacă vei continua să acumulezi această putere, să îţi aprofundezi 
inspirația, să îţi cristalizezi planurile și să dobandesti o înțelegere din ce 
în ce mai profundă, vei începe să realizezi cu fiecare zi care trece că 
această lume nu este alcătuită din lucruri moarte, ci este vie! Este o 
lume alcătuită din bătăile inimilor tuturor oamenilor, o fiinţă de o mare 
frumuseţe. 

Desigur, este nevoie de un anumit efort pentru a înțelege aceasta 
imagine, dar toţi cei care vor ajunge la ea vor fi inspirați de o lumina 
noua, de o forță pe care nu au avut-o până în prezent. Ei vor dobândi 
din ce în ce mai multă încredere si din ce în ce mai multă putere cu 
fiecare zi care trece. Mai mult decât atât, ei vor vedea cum dorinţele lor 
devin reale sub ochii lor. Viaţa lor va căpăta o semnificaţie nouă, mai 
profundă, pe care până atunci nu au sesizat-o. 

Orice acumulare tinde să conducă la o acumulare din ce în ce mai 
mare. În mod similar, orice pierdere tinde să conducă la o 
pierdere din ce în ce mai mare. Acest principiu este valabil pe 
toate planurile existenţei. 

Mintea este un principiu creator. Condiţiile, mediul exterior și 
toate experienţele vieţii sunt rezultatul atitudinii noastre mentale 
obișnuite sau predominante. 

Atitudinea mentală depinde prin natura lucrurilor de gândurile 
noastre. De aceea, secretul oricărei puteri, al oricărei realizări și 
al tuturor posesiunilor este modul nostru de a gândi. 

Acest principiu este adevărat, căci noi trebuie să „fim” înainte de 
a „face” ceva. Altfel spus, noi nu putem ,,face” decât în măsura în 
care „suntem”, iar ceea ce „suntem” depinde de ceea ce 
„gândim”. 

Noi nu putem manifesta o putere pe care nu o avem. Singura 
manieră prin care putem dobândi o putere constă în a deveni 
conștienți de ea. Noi nu vom putea deveni niciodată conștienți de 
o anumită putere până când nu vom înţelege că orice putere se 
află în interiorul nostru, nu în afară. 

Există în interiorul nostru o lume formată din gânduri, din emoţii 
si din puteri, din lumină, viata si frumuseţe. Desi este invizibilă 
pentru ochiul liber, forța acestei lumi este covârșitoare. 

Lumea din interiorul nostru este guvernată de minte. Dacă vom 
descoperi această lume, noi vom putea găsi soluţii pentru orice 
problemă cu care ne confruntăm. Altfel spus, vom putea găsi 
cauza oricărui efect. Dat fiind că această lume interioară poate fi 
controlată de noi, toate legile puterii și posesiunii pot fi controlate 
la rândul lor de noi. 

Lumea exterioară nu este altceva decât o reflectare a lumii din 
interiorul nostru. Tot ce vedem în afara noastră reflectă lumea 
noastră lăuntrică. În această lume interioară se află o Intelepciune 
infinită, o Putere infinită, un Depozit infinit în care se află toate 
lucrurile de care avem nevoie. Acestea nu așteaptă altceva decât 
să le permitem să devină manifeste și să se dezvolte. Dacă vom 
recunoaște în noi înșine aceste potentialitati, ele vor căpăta viata 
inclusiv în lumea exterioară. 

Armonia din lumea interioară se reflectă inevitabil în lumea exte- 
rioară prin apariția unor condiţii mai armonioase, a unui mediu 

exterior mai agreabil, a unei îmbunătăţiri generale a vieţii, pe 
toate nivelele. Ea reprezintă fundamentul unei stări de sănătate 
perfecte, dar și ingredientul esenţial al oricărei realizări, al 
oricărei puteri, al măreției și al succesului în toate domeniile. 
Armonia din lumea interioară are la bază capacitatea de a ne con- 
trola gândurile și de a stabili singuri în ce fel ne va afecta o expe- 
rienta sau alta. 

Armonia din lumea interioară conduce la optimism și la abun- 
denta. Altfel spus, abundența interioară conduce la abundență 
exterioară. 

Lumea exterioară reflectă circumstanţele și condiţiile conştiinţei 
lăuntrice. 

Dacă vom descoperi înţelepciunea în lumea noastră interioară, 
noi vom învăţa să discernem posibilitățile minunate care zac 
într-o stare latentă în această lume și vom căpăta puterea de a 
materializa aceste posibilităţi în lumea noastră exterioară. 

Pe măsură ce devenim conștienți de înţelepciunea lumii inte- 
rioare, noi ne asumăm mental această înțelepciune, si astfel 
dobândim efectiv puterea și înțelepciunea necesare pentru a 
manifesta în lumea exterioară tot ce avem nevoie pentru a ne dez- 
volta în mod complet și armonios. 

Lumea interioară este atelierul în care oamenii puternici își cul- 
tivă curajul, speranţele, entuziasmul, încrederea și credința cu 
ajutorul cărora acced la acea inteligență superioară care le 
lărgește viziunea și le oferă mijloacele practice necesare pentru a 
materializa această viziune. 

Viaţa este o desfășurare, o evoluţie, nu un proces de acumulare. 
Noi nu putem atrage în lumea exterioară decât acele lucruri de 
care dispunem deja în lumea noastră interioară. 

Orice posesiune își are sursa în conștiință. Orice câștig este rezul- 
tatul unei conştiinţe a acumulării. În mod similar, orice pierdere 
este rezultatul unei conștiințe a sărăciei. 

Eficiența mentală depinde întru totul de armonia interioară. 
Discordia echivalează cu confuzia. De aceea, cel care dorește să 
obțină puterea trebuie să se pună la unison cu Legea Naturii. 
Puntea de legătură cu lumea exterioară este mintea noastră obiec- 
tivă. Organul acestei minţi este creierul, iar sistemul cerebro- 
spinal al nervilor ne permite comunicarea conștientă cu fiecare 

parte a corpului nostru. Sistemul nervos reacționează la orice sen- 
zatie oferită de lumină, de căldură, de mirosuri, sunete și gusturi. 
Dacă mintea gândește corect şi înțelege adevărul, trimițând către 
corp (prin sistemul nervos cerebrospinal) impulsuri constructive, 
aceste senzaţii sunt plăcute şi armonioase. 

Consecința acestui proces este acumularea de putere, de vitalitate 
si de forță constructivă la nivelul corpului. Prin același instrument 
al minţii obiective pătrund însă în viaţa noastră și toate lipsurile, 
toate neplăcerile vieţii, toate bolile, toate limitările şi toate 
formele de dizarmonie și de discordie. Altfel spus, noi atragem 
către noi forţele distructive prin intermediul gândurilor noastre 
greșite, generate de aceeași minte obiectivă. 

Puntea de legătură cu lumea interioară este mintea subconstienta. 
Organul acestei minţi este plexul solar. Sistemul nervos simpatic 
guvernează toate senzațiile subiective, cum ar fi bucuria, teama, 
iubirea, emoţiile, respiraţia, imaginaţia și toate celelalte fenomene 
subconștiente. Același subconștient reprezintă puntea noastră de 
legătură cu Mintea Universală și cu forțele constructive infinite 
ale universului. 

Marele secret al vieţii constă în buna coordonare a acestor doi 
centri ai fiinţei noastre și în înțelegerea corectă a funcţiilor lor. Cu 
ajutorul acestei cunoașteri, noi putem stabili o cooperare 
conștientă între mintea noastră obiectivă şi cea subiectivă, coor- 
donând astfel lumea noastă finită cu universul infinit. Viitorul 
nostru poate fi în întregime controlat de noi. El nu depinde în 
niciun caz de capriciile unei puteri exterioare nesigure. 

Toată lumea este de acord că nu există decât un singur Principiu 
sau o singură Constiinta care penetrează întregul univers, care 
ocupă întregul spaţiu si care este în esență aceeași în toate 
punctele prezenţei sale. Este o Conștiinţă atotputernică, 
omniprezentă şi atotștiutoare, care include în sine toate gândurile 
si tot ceea ce există. Ea este totul în toate. 

În întregul univers nu există decât o singură Constiinta capabilă 
să gândească, iar gândurile sale se obiectivează și capătă viaţă. 
Fiind omniprezentă, această Constiinta se află în fiecare dintre 
noi. Altfel spus, fiecare individ uman este o manifestare a acestei 
Constiinte omnipotente, omnisciente $i omniprezente. 

De vreme ce in univers nu există decât o singură Constiinta capa- 
bilă să gândească, rezultă în mod necesar că propria noastră 
conștiință este identică cu aceasta Conștiinţă Universală. Altfel 
spus, rezultă că toate mințile fac parte integrantă din aceeaşi 
minte unică. Nimeni nu poate contesta această concluzie. 
Constiinta care guvernează celulele noastre cerebrale este aceeași 
conștiință care guvernează celulele cerebrale ale tuturor celorlalți 
oameni. Indivizii umani nu sunt decât individualizări ale acestei 
Minti Cosmice sau Universale. 

Mintea Universală reprezintă o energie statică sau potențială. Ea 
este, pur si simplu. Ea nu se poate manifesta decât printr-un prin- 
cipiu individual, la fel cum principiul individual nu se poate 
manifesta decât prin Principiul Universal. Cele două principii 
sunt de fapt unul si acelaşi lucru. 

Capacitatea de a gândi a individului nu reprezintă altceva decât 
capacitatea sa de a se conecta la Principiul Universal, mani- 
festând gândurile acestuia. Constiinta umană nu este altceva decât 
capacitatea omului de a gândi. După cum spune Walker: ,,Se 
crede că mintea în sine nu este altceva decât o formă subtilă de 
energie statică din care se naşte o activitate numită gândire“, care 
reprezintă faza dinamică a minții. Aşadar, mintea este o energie 
statică, în timp ce gândirea este o energie dinamică; cele două 
reprezintă faze ale aceluiaşi principiu”. Altfel spus, gândirea este 
acea forță vibratorie rezultată din convertirea minții statice într-o 
minte dinamică. 

De vreme ce Mintea Universală conține în sine toate atributele, 
întrucât este omnipotentă, omniscientă si omniprezentă, aceste 
atribute sunt prezente în orice individ, în forma lor potențială. De 
aceea, ori de câte ori un individ gândeşte, gândul său are tendința 
— prin însăşi natura sa — să se materializeze într-o formă obiectivă, 
care corespunde cu forma sa originală (vibratorie). 

Cu alte cuvinte, orice gând reprezintă o cauză si orice condiție 
reprezintă un efect. Din acest punct de vedere, este absolut 
esențial să iti controlezi gândurile, dacă dorești să controlezi 
condiţiile în care trăiești. 

Orice putere se naște în interiorul ființei si se află sub controlul 
absolut al acesteia. Ea se naște întotdeauna din cunoașterea pre- 
cisă $i prin exersarea voluntară a unor principii exacte. 

Dacă intelegi această lege în toată profunzimea ei si dacă ajungi 
să îți controlezi gândurile, tu poți aplica acest mecanism oricărei 
condiții exterioare. Altfel spus, tu poți coopera în mod conștient 
cu legea omnipotentă, care reprezintă baza fundamentală a 
oricărei realități. 

Mintea Universală reprezintă principiul vital al oricărui atom care 
există. Fiecare atom încearcă în permanență să manifeste cât mai 
plenar acest principiu. Toți atomii sunt inteligenți și toți urmăresc 
să îndeplinească scopul pentru care au fost creați. 

Marea majoritate a oamenilor trăiesc exclusiv în lumea exte- 
rioară. Puţini dintre ei au descoperit lumea interioară. Și totuşi, 
fără lumea interioară, cea exterioară nu ar putea exista. Lumea 
interioară este creatoare si tot ceea ce se află în lumea ta exte- 
rioară a fost creat mai întâi în cea interioară. 

Sistemul descris în această carte te poate conduce la o realizare a 
puterii tale lăuntrice, dar numai dacă vei înțelege relația care 
există între lumea interioară si lumea exterioară. Lumea interioară 
reprezintă cauza, iar cea exterioară efectul. Dacă doreşti să 
schimbi efectul, trebuie să schimbi mai întâi cauza lui. 

După cum iti poți da seama probabil, această viziune este complet 
diferită de cea pe care o adoptă marea majoritate a oamenilor. Cei 
mai mulți dintre oameni încearcă să schimbe efectele lucrând 
asupra lor, fără să-și dea seama că procedând în acest fel, nu fac 
decât să schimbe o formă de nemulțumire cu o alta. Pentru a 
elimina o sursă de nemulțumire trebuie să elimini mai întâi cauza 
ei, iar această cauză nu poate fi descoperită decât în lumea inte- 
rioară. 

Creşterea se produce întotdeauna din interior. Acest principiu este 
evident în întreaga natură. Fiecare plantă, fiecare animal si fiecare 
om reprezintă o dovadă vie a acestei legi universale. Marea 
greşeală pe care au făcut-o dintotdeauna oamenii a fost să caute 
sursa puterii în afara lor. 

Lumea interioară reprezintă Izvorul Universal care poate îndepli- 
ni orice dorință, în timp ce cea exterioară nu reprezintă decât o 
supapă prin care acest izvor poate tasni în afară. Capacitatea 
noastră de a primi depinde de recunoaşterea acestui Izvor 
Universal, a acestei Energii Infinite care se manifestă prin fiecare 
individ în parte, fiind însă sursa tuturor indivizilor. 

Recunoașterea este un proces mental. De aceea, acţiunea mentală 
reprezintă o interacţiune între individ si Mintea Universală, și 
întrucât Mintea Universală reprezintă o inteligenţă care pene- 
trează întregul spaţiu si care animă toate lucrurile vii, această acti- 
une și reacţie mentală reprezintă însăși legea cauzalitatii. 
Principiul cauzalitatii nu rezidă însă în individ, ci în Mintea 
Universală. El nu este o facultate obiectivă, ci un proces subiec- 
tiv, iar rezultatele sale pot fi văzute în imensa varietate a condi- 
tiilor si a experienţelor. 

Viaţa nu poate fi exprimată în absenţa minţii. De altfel, nimic nu 
poate exista în absenţa minţii. Tot ceea ce există reprezintă o 
manifestare a acestei substanţe unice din care şi cu ajutorul căreia 
au fost create toate lucrurile, care sunt re-create apoi în perma- 
nenta. 

Noi trăim cu toţii într-un ocean insondabil alcătuit din aceasta 
substanţă plastică a minţii, care este de-a pururi vie si activă. Ea 
este de o sensibilitate extremă, luând diferite forme, în funcţie de 
cererile minţii. Gândul reprezintă matricea sau tiparul prin care se 
exprimă această substanţă. 

Marea valoare a acestei legi rezidă exclusiv în înţelegerea și apli- 
carea ei practică, ce poate înlocui sărăcia cu abundența, ignoranta 
cu înțelepciunea, discordia cu armonia și tirania cu libertatea. Cu 
siguranță, din punct de vedere material și social nu poate exista 
binecuvântare mai mare decât cea oferită de aceste patru calităţi. 
Urmează acum aplicaţia practică: retrage-te într-o cameră în care 
poţi rămâne singur și netulburat de alte persoane. Stai cu coloana 
vertebrală dreaptă, cât mai confortabil, dar nu culcat. Lasă-ţi gân- 
durile să rătăcească în voie, dar rămâi liniștit timp de 15-30 de 
minute. Continuă să practici acest exerciţiu timp de trei-patru 
zile, sau chiar o săptămână întreagă, până când dobândești con- 
trolul deplin asupra corpului tău fizic. 

Multi oameni consideră acest exerciţiu extrem de dificil. Alţii îl 
pot practica însă cu ușurință. Înainte de a merge mai departe, este 
absolut esenţial să îți asiguri controlul perfect asupra corpului tau. 
În săptămâna următoare vei primi instrucţiuni care te vor conduce 
mai departe, permitandu-ti să progresezi cu încă un pas. Până 
atunci, trebuie să înveţi însă să iti controlezi pe deplin corpul fizic. 

Întrebări și răspunsuri care te pot ajuta 
de-a lungul practicii 


Care este relaţia dintre lumea exterioară și cea interioară? 
Lumea exterioară reprezintă o reflectare a celei interioare. 

Care este principiul care stă la baza oricărei posesiuni? 
Principiul care stă la baza oricărei posesiuni este conștiința. 

În ce constă relaţia dintre individ si lumea obiectivă? 
Individul este legat de lumea obiectivă prin mintea sa obiectivă. 
Organul acestei minţi este creierul. 

În ce constă relaţia dintre individ și Mintea Universală? 
Individul este legat de Mintea Universală prin mintea sa subiec- 
tivă. Organul acestei minţi este plexul solar. 

Ce este Mintea Universală? 

Mintea Universală este principiul vital care stă la baza tuturor 
atomilor din existenţa reală. 

În ce fel se poate racorda un individ la Mintea Universală? 
Individul se poate racorda la Mintea Universală, materializân- 
du-si astfel dorinţele, prin procesul de gândire. 

Care este rezultatul acestui proces de acţiune și reacție? 
Rezultatul acestui proces de acţiune și reacție este cauza si efec- 
tul (cauzalitatea). Orice gând reprezintă o cauză și orice condiţie 
exterioară reprezintă un efect. 

Cum își poate asigura un individ condiţii de viaţă sigure și 
armonioase? 

Printr-o gândire justă. 

Care este cauza tuturor dizarmoniilor, discordiei, 

lipsurilor și limitărilor? 

Aceste patru condiţii negative sunt consecința unei gândiri 
greșite. 

Care este sursa tuturor puterilor? 

Sursa tuturor puterilor este lumea interioară, Izvorul Universal 
care asigură împlinirea tuturor dorințelor, Energia Infinită care se 
manifestă prin fiecare individ în parte. 


SALĂ, = 
a daaa 


Principiile fundamentale ale minții 


SINTEZA PRINCIPIILOR CARE TREBUIE INTELESE 
SI APLICATE IN SAPTAMANA A DOUA 


ificultatile cu care ne confruntăm sunt datorate în mare 

măsură ideilor noastre confuze și ignorării adevăratelor noas- 

tre interese. Marea noastră menire constă în a descoperi care 
sunt legile naturii pe care trebuie să le urmăm, adaptându-ne la ele. În 
acest scop, gândirea lucidă și viziunea morală au o valoare inestima- 
bilă. Toate procesele, inclusiv cel al gândirii, trebuie să aibă la bază un 
fundament solid. 

Cu cât sensibilitatea noastră devine mai rafinată, cu cât judecata 
noastră devine mai lucidă, cu cât gustul nostru devine mai delicat, 
emoțiile noastre mai subtile, inteligența mai ascuţită și aspiraţia mai 
înaltă, cu atât mai pure și mai intense devin binecuvântările pe care le 
revarsă asupra noastră existenţa. Rezultă că plăcerea supremă in viata 
este asigurată de studierea gândurilor cele mai elevate pe care le-au 
creat vreodată oamenii. 

Puterile şi posibilitățile minţii depășesc cu mult chiar și cele mai 
extravagante realizări materiale. Gândul este înainte de toate energie. 
Din acest punct de vedere, gândul activ reprezintă o energie activă, iar 
cel concentrat o energie concentrată. Mai mult, gândul concentrat 
asupra unui scop bine definit se transformă în putere. Aceasta este 
marea putere de care se folosesc cei care nu cred în virtutea sărăciei sau 
în frumuseţea negării de sine. Ei își dau imediat seama că cei care 
vorbesc de aceste virtuţi sunt cei slabi. 

Capacitatea de a recepta și de a manifesta această putere depinde 
de capacitatea de a recunoaşte Energia Infinită care sălășluiește în om, 
creându-i $i recreându-i constant corpul și mintea, si gata oricând să se 
manifeste prin el în orice manieră pe care acesta o consideră necesară. 
Manifestările din viaţa exterioară a individului vor fi direct propor- 
tionale cu recunoașterea de către acesta a adevărului exprimat mai sus. 

Principiile descrise în Săptămâna a Doua vor explica metoda prin 
care individul poate aplica această putere interioară. 

Operatiile mentale sunt realizate prin două modalităţi paralele de 
gândire, una conștientă si cealaltă subconştientă. Profesorul 
Davidson spune în această direcție: „Cine încearcă să ilumineze 
întreaga gamă a activităţilor sale mentale cu lumina conștiinței 
sale de veghe nu diferă cu nimic de cel care încearcă să ilumineze 
universul cu ajutorul unei brichete”. 

Procesele logice subconștiente sunt realizate cu o regularitate și 
cu o certitudine care ar fi imposibile dacă ar exista chiar și cea 
mai mică posibilitate de eroare. Mintea noastră este astfel 
concepută încât să ne asigure cele mai importante fundamente ale 
cunoașterii, fără ca noi să înțelegem însă felul în care operează 
ea. 

La fel ca un străin binevoitor, sufletul subconștient lucrează si 
strânge provizii de dragul nostru, după care ne dăruiește rezul- 
tatele finale (fructele coapte) ale activităţii sale. Analiza detaliată 
a procesului de gândire arată că subconstientul este teatrul celor 
mai importante operaţiuni mentale. 

Numai cu ajutorul subconstientului putea percepe Shakespeare 
marile adevăruri care le rămân de regulă ascunse minţii obișnuite 
a oamenilor obișnuiți; numai cu ajutorul lui și-a putut crea Fidias 
superbele sale statui în marmură și în bronz. Numai cu ajutorul 
subconștientului și-a putut picta Rafael Madonele sale și și-a 
putut compune Beethoven cele nouă simfonii. 

Usurinta și perfecțiunea realizării depind în întregime de gradul 
în care noi încetăm să mai depindem de conștiința noastră 
obișnuită. De pildă, cântatul la pian, patinatul, bătutul la mașină 
si toate celelalte talente deprinse depind de procesele minţii sub- 
conștiente pentru a putea fi executate perfect. Miracolul cântatu- 
lui la pian în timp ce sustii o conversaţie interesantă demon- 
strează pe deplin măreţia puterilor noastre subconștiente. 

Cu toţii suntem conștienți cât de dependenţi suntem de 
subconștientul nostru, si cu cât gândurile noastre sunt mai ele- 
vate, mai nobile şi mai geniale, cu atât mai evident ne devine fap- 
tul că originea lor nu se află în mintea noastră conștientă, ci în cea 
subconștientă. Tactul, instinctele, simţul estetic și artistic — toate 
îşi au originea în mintea noastră subconstienta. 

Valoarea subconștientului este enormă. El ne inspiră, ne aver- 
tizează, ne amintește diferite nume, fapte şi evenimente din trecutul 

nostru, de care am uitat de mult, ne guvernează gândurile şi gus- 
turile, și realizează sarcini atât de complexe încât nicio minte 
conștientă nu le-ar putea duce vreodată la bun sfârșit, chiar dacă ar 
dispune de puterea necesară. 

Noi putem vorbi oricând dorim. Ne putem ridica braţele la voință, 
fără să ne concentrăm în mod conștient asupra acestei acţiuni. Ne 
putem focaliza atenţia exclusiv prin filtrul ochilor sau al urechilor 
asupra oricărui subiect dorim, dar nu ne putem opri bătăile inimii 
și circulaţia sângelui, nici procesul de creștere în timpul 
copilăriei, sau formarea nervilor și ţesuturilor musculare, ori con- 
structia oaselor și toate celelalte procese vitale pentru organism. 
Dacă ar fi să comparăm aceste două tipuri de acţiuni — cele contro- 
late de voinţa conștientă și cele care se derulează în ritmul lor 
maiestuos, fără să devieze niciodată de la acesta — nu putem decât 
să ne minunăm de procesele subconstiente, întrebându-ne în ce 
constă misterul lor. Dacă analizăm aceste procese, ne dăm imediat 
seama că ele guvernează toate funcţiile vitale ale vieţii noastre fi- 
zice și nu putem decât să tragem concluzia că aceste funcţii atât de 
esenţiale au fost puse în mod deliberat sub controlul unei puteri 
lăuntrice permanente și pe care ne putem baza, întrucât nu depinde 
în niciun fel de voinţa noastră exterioară aflată veșnic în schimbare. 
Dintre aceste două puteri, cea exterioară si schimbătoare a fost 
numită „Minte conștientă” sau „Minte obiectivă” (în sensul că se 
ocupă de obiectele lumii exterioare). Puterea interioară a fost 
numită „Minte subconștientă” sau „Minte subiectivă”. Pe lângă 
numeroase alte activităţi mentale, aceasta din urmă controlează 
toate funcțiile regulate care fac posibilă viaţa fizică. 

Este foarte important să înțelegem exact funcțiile corespondente 
ale acestor două tipuri de minţi, îndeosebi în planul mental, dar si 
alte principii elementare care stau la baza funcționării lor. Mintea 
conștientă percepe și operează prin intermediul celor cinci simțuri 
fizice, depinzând întru totul de impresiile și de obiectele lumii exte- 
rioare. 

Ea are facultatea de a discrimina, și implicit responsabilitatea 
alegerilor făcute. Este înzestrată cu puterea de a rationa, de a 
deduce si de a analiza, iar această putere trebuie dezvoltată în cel 
mai înalt grad. Mintea conștientă reprezintă sediul voinţei și al 
tuturor energiilor care derivă din aceasta. 

Ea poate nu doar să impresioneze alte minţi conștiente, dar poate 
chiar directiona mintea subconstienta. Din acest punct de vedere, 
mintea conştientă devine gardianul si stăpânul responsabil al celei 
subconștiente. Această funcţie este extrem de importantă si are 
puterea de a schimba dramatic viata oricărei persoane. 

Adeseori, teama, grijile, sărăcia, bolile, dizarmoniile de tot felul 
si celelalte necazuri ajung să ne domine viata din cauza suges- 
tiilor greșite acceptate de mintea subconstienta de la cea constien- 
tă. Dacă este antrenată corect, mintea conștientă poate preveni 
acest proces, printr-o acţiune protectoare și vigilentă. Pe bună 
dreptate, ea poate fi considerată „Paznicul de la poarta” marelui 
domeniu al subconstientului. 

Un autor a exprimat principala distincție dintre cele două tipuri de 
minte astfel: 

„Mintea conştientă este voinţa raţională. Cea subconștientă este 
dorinţa instinctiva rezultată dintr-o voinţă raţională anterioară”. 
Mintea subconstienta trage concluzii juste şi corecte pornind de la 
premisele furnizate de diferite surse exterioare. Dacă premisele 
sunt adevărate, concluziile ei sunt impecabile, dar dacă premise- 
le sau sugestiile sunt greșite, întregul esafodaj se prăbușește. 
Mintea subconștientă nu încearcă niciodată să demonstreze ade- 
vărul concluziilor sale. În acest scop, ea depinde întru totul de 
mintea conștientă, de „Paznicul de la poartă”, care are datoria să 
o ferească de impresii greșite. 

De îndată ce receptează o anumită sugestie, considerând-o corec- 
tă, mintea subconștientă trece imediat la acţiune, folosindu-și în 
acest scop puterea uriașă. Sugestiile minţii conștiente pot fi însă 
adevărate sau false. Dacă ele sunt greșite din start, omul își taie 
singur craca de sub picioare, punându-și în pericol întreaga ființă. 
Mintea conștientă ar trebui să își păstreze luciditatea de-a lungul 
întregii zile (atât timp cât se află în stare de veghe). Dacă 
„paznicul” lipsește de la datorie sau emite judecăţi de valoare 
greșite, din diferite cauze, mintea subconștientă rămâne practic 
nepăzită şi poate cădea pradă oricăror sugestii venite din varii 
surse exterioare. Acest mecanism se dovedește cu deosebire pe- 
riculos în timpul emotiei intense a panicii generalizate, a mâniei 
nestăpânite, atunci când omul se află în mijlocul unei mulțimi 
iresponsabile sau în orice alte momente de pasiune necontrolată. 

În astfel de momente, mintea subconştientă este deschisă in fata 
sugestiilor de teamă, de ură, de egoism, de lăcomie, de pierdere a 
încrederii în sine şi a altor sugestii negative preluate de la per- 
soanele din jur sau datorită circumstanțelor exterioare. 
Rezultatele în astfel de cazuri sunt dintre cele mai dezastruoase, 
efectele lor putând dura foarte mult timp. De aici și marea impor- 
tanta a feririi minții subconștiente de impresiile greșite. 

Mintea subconștientă percepe cu ajutorul intuitiei. De aceea, pro- 
cesele ei mentale sunt foarte rapide. Ea nu așteaptă niciodată con- 
cluziile lente ale rațiunii conștiente. De altfel, nici nu le-ar putea 
folosi. 

Mintea subconstienta nu doarme si nu se odihnește niciodată, la 
fel cum nu o face nici inima. Cercetătorii au descoperit că dacă în 
mintea subconstienta sunt introduse sugestii ale unor obiective 
specifice care trebuie realizate, ea pune în mișcare anumite forte 
care conduc în timp la rezultatul dorit. Aici salasluieste sursa de 
putere care ne poate pune în contact cu omnipotenta. De aceea, 
merită să studiem în mare detaliu și cu cea mai mare atenţie acest 
principiu profund. 

Modul de operare al acestei legi este cât se poate de interesant. 
Cei care o aplică descoperă că dacă se duc să se întâlnească cu o 
persoană cu care în mod normal nu ar fi crezut că se pot înţelege, 
o forță le-a luat-o înainte, netezindu-le calea si dizolvând presu- 
pusele dificultăţi. Totul se schimbă și interviul se desfășoară cât 
se poate de armonios. Ei descoperă că dacă se confruntă cu o 
problemă economică dificilă, își pot permite să întârzie fără pro- 
bleme livrarea până când găsesc soluţia la problema respectivă. 
Totul pare să fie aranjat dinainte. Pe scurt, cei care învaţă cum să 
se folosească de subconștientul lor descoperă că au la dispoziție 
resurse infinite de care se pot folosi. 

Mintea subconștientă este sediul tuturor principiilor și aspirațiilor 
noastre, dar și al idealurilor noastre artistice şi altruiste. Aceste 
instincte nu pot fi descatusate însă decât în urma unui proces ela- 
borat și gradat de revelare a principiilor interioare. 

Mintea subconştientă nu cunoaște limbajul argumentelor pro si 
contra. De aceea, dacă a acceptat deja anumite sugestii greșite, 
cea mai bună metodă de a le contracara constă în a-i inocula alte 
sugestii, contrare $i mai puternice, repetate cât mai des, până când 

mintea ajunge să le accepte, formându-și astfel noi obisnuinte de 
gândire si de viață, mai sănătoase. Într-adevăr, mintea 
subconștientă este sediul Obisnuintelor. Procesele pe care le 
repetăm foarte des devin mecanice. Ele nu mai sunt controlate de 
rațiunea curentă, ci se insinuează în cotloanele profunde ale 
minţii subconstiente. Dacă obiceiul astfel format este benefic, 
acest mecanism se dovedește cât se poate de favorabil. Dacă este 
însă greşit, cel mai bun remediu constă în a recunoaște 
omnipotenta minţii subconstiente, sugerându-i eliberarea de el. 
Fiind un principiu creator care isi are sursa in esenta noastra di- 
vină, subconstientul va asculta noua sugestie și ne va crea liber- 
tatea dorita. 

Pentru a recapitula: functiile normale ale subconstientului in plan 
fizic guverneaza procesele vitale ale corpului, contribuind astfel 
decisiv la prezervarea vieții si la restabilirea stării de sănătate. 
Subconstientul se îngrijește inclusiv de prezervarea speciei, asi- 
gurându-le indivizilor instinctul de supraviețuire, de reproducere 
si de a căuta condiţii de viaţă mai bune. 

În plan mental, subconstientul reprezintă depozitul memoriei, 
înmagazinează toate acele gânduri minunate care lucrează nes- 
tingherite de timp si de spaţiu si este izvorul tuturor iniţiativelor 
practice si al forțelor vitale constructive. În plus, este sediul 
obisnuintei, asa cum spuneam. 

Din punct de vedere spiritual, subconștientul este sursa tuturor 
idealurilor, a aspiratiei, a imaginaţiei, dar și canalul prin inter- 
mediul căruia ne putem recunoaște Sursa Divină. Pe măsură ce ne 
recunoaștem această divinitate interioară, noi începem să 
înțelegem și care este adevărata sursă a puterii noastre lăuntrice. 
Unii cititori se vor întreba probabil: „Cum poate schimba sub- 
conştientul condiţiile de viata?” Răspunsul este simplu: el poate 
schimba aceste condiţii deoarece face parte integrantă din Mintea 
Universală, și orice parte are aceeași calitate ca si întregul; sin- 
gurele diferente tin de grad. Asa cum se știe, întregul este prin 
excelenta creator. De fapt, el reprezinta singurul principiu creator 
care există. În consecinţă, mintea noastră este la rândul ei cre- 
atoare, iar cum gândirea este singura activitate a minţii, ea trebuie 
să fie de asemenea creatoare. 

Așa cum vom vedea în continuare, există o mare diferenţă între 
gândirea obișnuită și direcționarea conștientă, sistematică şi con- 
structivă a gândurilor. Atunci când ne focalizăm mintea, noi o 
punem automat la unison cu Mintea Universală, cu infinitatea, 
declanșând astfel cea mai puternică forță din câte există: puterea 
creatoare a Minţii Universale. La fel ca orice alt proces, si acesta 
este guvernat de o lege a naturii, iar această lege poartă numele 
de „Legea Atracţiei”. Potrivit acestei legi, mintea este un prin- 
cipiu creator, atrăgând către sine toate elementele necesare pentru 
materializarea obiectului asupra căruia se concentrează. 
Săptămâna trecută ţi-am dat un exerciţiu al cărui scop era să iti 
asigure controlul asupra corpului fizic. Dacă ai obţinut acest con- 
trol, înseamnă că esti pregătit să mergi mai departe. De data 
aceasta, scopul exerciţiului de fata este de a te ajuta să îţi con- 
trolezi mintea. Dacă este posibil, retrage-te întotdeauna în aceeași 
cameră, pe același scaun si în aceeași poziţie. Dacă nu este posi- 
bil, folosește cât poţi mai bine condiţiile de care dispui. În con- 
tinuare, așează-te în aceeași poziţie confortabilă și urmăreşte să iti 
blochezi complet gândirea. În acest fel, vei ajunge în timp să îţi 
controlezi asa cum dorești toate grijile și temerile, cultivând 
numai gândurile pe care le dorești. Continuă acest exercițiu până 
când ajungi să îl stăpânești perfect. 

La început nu vei reuși să îţi blochezi mintea mai mult de câteva 
momente, dar exerciţiul este oricum valoros, întrucât reprezintă o 
demonstraţie practică a nenumăratelor gânduri care încearcă să 
pătrundă în mintea ta și în universul tău mental. 

Săptămâna viitoare vei primi instrucţiuni referitoare la un exer- 
citiu ceva mai interesant, dar pe care nu îl vei putea aplica daca 
nu ai ajuns să iti controlezi cât de cât mintea. 


Principiul cauzalitatii (al cauzei și efectului) 
este la fel de absolut si de imuabil în domeniul 
ascuns al gândirii cum este și în lumea vizibilă 
a lucrurilor materiale. Mintea este un maestru 
tesator; ea ţese deopotrivă veșmântul interior al 
caracterului si cel exterior al circumstanțelor. 

- James Allen 

Întrebări și răspunsuri care te pot ajuta 
de-a lungul practicii 


Care sunt cele două tipuri de activitate mentală? 

Activitatea conștientă și cea subconstienta. 

De ce depind ușurința și perfecțiunea? 

Acestea depind în întregime de gradul în care încetăm să mai 
depindem de mintea noastră conștientă. 

În ce constă valoarea minţii subconștiente? 

Valoarea minţii subconstiente este enormă: ea ne ghidează, ne 
avertizează, controlează procesele vitale şi reprezintă sediul 
memoriei. 

Care sunt funcţiile minţii conștiente? 

Printre acestea se numără: facultatea discriminării $i puterea rati- 
unii. Ea reprezintă sediul voinţei și poate influenţa 
subconștientul. 

Cum poate fi exprimată distincţia dintre mintea conștientă 
și cea subconștientă? 

„Mintea conștientă este voinţa care raţionează. Mintea 
subconștientă este dorinţa instinctivă rezultată dintr-o voinţă 
raţională anterioară”. 

Ce metodă este absolut necesară pentru a putea influenţa 
mintea subconștientă? 

Afirmarea mentală a dorinţei noastre. 

Care este rezultatul aplicării acestei metode? 

Dacă dorința noastră se află în armonie cu mișcarea marii 
Totalitati, aceasta din urmă va pune în mişcare o serie de forte 
care vor conduce la rezultatul dorit. 

Care este consecinţa operării acestei legi? 

Mediul nostru reflectă condiţiile care corespund atitudinii noastre 
mentale predominante. 

Ce nume a fost dat acestei legi? 

I s-a spus: Legea Atractiei. 

Cum poate fi descrisă această lege? 

Gândirea este o energie creatoare. Ea atrage toate elementele 
necesare pentru materializarea obiectului asupra căreia se foca- 
lizează. 

SALĂ, A 
a lea 


Realizeaza-ti potentialul mental 


SINTEZA PRINCIPIILOR CARE TREBUIE INTELESE 
SI APLICATE IN SAPTAMANA A TREIA 


şa cum ai văzut, individul se poate pune la unison cu 
Principiul Universal, rezultatul acestei actiuni si reactii fiind 
principiul cauzalitatii (al cauzei și efectului). 

Pe scurt, gândirea reprezintă cauza, iar experienţele cu care te 
confrunti în viata reprezintă efectele. 

De aceea, renunță la tendința de a te plânge de condiţiile cu care 
te confrunti, întrucât nu depinde decât de tine să le schimbi cu acele 
condiţii pe care ţi-ai dori să le experimentezi. 

Focalizeaza-ti eforturile către realizarea potențialului tău mental, 
care îţi stă tot timpul la dispoziţie și din care se naște orice putere reală 
şi durabilă. 

Perseverează cu această practică până când vei ajunge să înţelegi 
că tu poţi realiza absolut tot ceea ce iti dorești, singura condiţie nece- 
sară fiind aceea de a-ţi înțelege propria putere si de a continua să te con- 
centrezi asupra obiectului dorit. Forţele minţii sunt întotdeauna dornice 
să se pună în slujba unei voințe focalizate, care nu își dorește altceva 
decât să își cristalizeze gândurile și dorințele în acțiuni, condiţii si 
evenimente. 

Dacă la început fiecare funcţie a vieţii și fiecare acţiune reprezintă 
rezultatul unui gând conștient, acţiunile repetate tind să devină auto- 
mate, iar gândul care le controlează se scufundă în lumea subconștien- 
tului. Asta nu înseamnă însă că el isi pierde inteligenţa creatoare. El 
devine automat numai pentru ca mintea subconstienta să se poată ocupa 
şi de alte lucruri. Noile acţiuni vor deveni la rândul lor obisnuinte, apoi 
procese automate și subconștiente, astfel încât mintea să se poată eli- 
bera de aceste detalii şi să se poată focaliza asupra altor activităţi noi. 

Dacă vei înţelege acest mecanism, vei descoperi o sursă de putere 
care iti va permite să faci fata cu succes tuturor situaţiilor care pot 
aparea in viata ta. 

Interacțiunea necesară dintre mintea conștientă şi cea 
subconștientă presupune o interacţiune similară între sistemele 
nervoase corespondente. Judecătorul Troward“ explică minunat 
cum se efectuează această interacțiune: „Sistemul nervos cere- 
brospinal este organul minţii conștiente, iar cel simpatic reprezin- 
tă organul minţii subconștiente. Sistemul cerebrospinal reprezin- 
tă canalul care ne permite să receptăm percepțiile conștiente de la 
organele noastre de simţuri și să exercităm un control conștient 
asupra mișcărilor corpului nostru. Acest sistem nervos își are 
sediul în creier. 

Sistemul nervos simpatic își are sediul în acel nod de ganglioni 
situat în partea din spate a stomacului şi cunoscut sub numele de 
Plexul Solar. El reprezintă canalul acelor activități mentale care 
susțin în mod inconștient funcțiile vitale ale corpului. 

Legătura dintre cele două sisteme se realizează prin intermediul 
nervului vag, care iese din regiunea cerebrală (unde face parte din 
sistemul voluntar) și ajunge în zona toracică, de unde trimite mai 
multe ramificati către inimă și către plămâni. Străpunge apoi 
diafragma, renunţă la învelișul său exterior și se identifică cu 
nervii sistemului simpatic, formând astfel o punte de legătură 
între acesta și cel parasimpatic. În acest fel, omul devine din 
punct de vedere fizic o singură entitate”. 

Aşa cum am văzut, fiecare gând este receptat de creier, care 
reprezintă organul sistemului nervos conștient, fiind supus puterii 
noastre raționale. Dacă mintea obiectivă consideră că acest gând 
este autentic, ea îl trimite către plexul solar, respectiv către 
creierul minţii subiective, pentru ca aceasta să îl transforme în 
realitate. La acest nivel, el nu mai poate fi contracarat prin argu- 
mente opuse. Mintea subconstienta nu cunoaște limbajul argu- 
mentelor pro și contra. Ea nu face altceva decât să acţioneze, 
acceptând de bune concluziile la care a ajuns mintea conștientă. 


* Thomas Troward (1847-1916) a fost judecător in India. El a 
ținut frecvent conferinţe și a scris numeroase lucrări despre 
minte si despre metodele autoperfectionarii. Este autorul 


Conferintelor de_la Edinburgh pe tema ştiinţei minţii si al 


Conferintelor Dore. 

Plexul solar a fost numit de unii soarele corpului uman, intrucat 
reprezinta punctul central de acumulare si redistribuire a energiei 
pe care o generează în permanenţă corpul fizic. Această energie 
este cât se poate de reală, la fel cum acest soare este cât se poate 
de autentic. Energia este distribuită prin diverși nervi către toate 
părțile corpului, fiind difuzată apoi în aura care învăluie întregul 
corp. 

Daca aceasta radiatie este suficient de puternica, individul devine 
inzestrat cu un fel de magnetism personal sau carisma. Puterea lui 
de a face bine este enorma. Adeseori, simpla lui prezenta este 
suficienta pentru a aduce alinare mintilor tulburate cu care intra 
in contact. 

Daca plexul solar este activ şi iradiază viata, energie si vitalitate 
către toate părțile corpului şi către toţi oamenii cu care individul 
intră în contact, senzațiile sunt cât se poate de plăcute. Corpul se 
simte sănătos si toți oamenii care intră în contact cu individul 
experimentează senzații plăcute. 

Dacă această emanatie se realizează cu întreruperi și cu sincope, 
senzațiile devin neplăcute. Fluxul de energie vitală este blocat în 
anumite locuri, nemaiputând ajunge în toate părţile corpului, fapt 
care conduce la boală: fizică, mentală $i chiar a mediului încon- 
jurator (dacă fenomenul este global). 

La nivel fizic, boala se declanșează datorită faptului că soarele 
corporal nu mai poate genera suficientă energie pentru a susține 
din punct de vedere vital toate părţile corpului. La nivel mental, 
boala se declanșează deoarece mintea conștientă depinde de cea 
subconștientă pentru a-și procura vitalitatea de care are nevoie 
pentru susţinerea activităţilor sale mentale. În sfârșit, mediul 
înconjurător se poate îmbolnăvi la rândul lui, deoarece puntea de 
legătură dintre mintea subconștientă a omului si Mintea 
Universală este întreruptă. 

Plexul solar este punctul în care partea se întâlnește cu întregul, 
în care finitul devine infinit, în care principiul necreat devine 
creat, cel universal devine individualizat, iar cel invizibil devine 
vizibil. Acesta este punctul în care se naște viata. Practic, nu 
există nicio limită pentru cantitatea de energie vitală pe care indi- 
vidul o poate genera la nivelul acestui plex solar. 


24 


11. 


12. 


13. 


14. 


15. 


Săptămâna a treia: Realizeaza-ti potenţialul mental 


Acest centru energetic este omnipotent, intrucat reprezinta puntea 
de legătură între toate formele de viata și între toate inteligentele. 
De aceea, el poate realiza tot ceea ce este pus să realizeze de către 
mintea conştientă. Tocmai în acest mecanism rezidă marea putere 
a minții conștiente. Subconstientul poate transpune în practică 
toate planurile şi toate ideile pe care i le sugerează mintea 
conștientă. 

În aceste condiţii, rezultă că gândirea conștientă este adevăratul 
stăpân al acestui centru solar din care emană întreaga energie 
vitală ce alimentează corpul fizic. Calitatea gândurilor pe care le 
cultivăm determină calitatea energiilor pe care le va emana acest 
soare interior. În mod similar, caracterul și natura gândurilor pe 
care le cultivă mintea noastră conștientă determină caracterul și 
natura gândurilor pe care le emană acest soare interior, $i implicit 
natura experienţelor pe care le trăim. 

Este evident, așadar, că tot ce avem de făcut este să lăsăm lumi- 
na acestui soare interior să strălucească. Cu cât emanăm mai 
multă energie, cu atât mai uşor ne va fi să transmutăm condiţiile 
nedorite de viaţă în surse de plăcere și de profit pentru noi. 
Singura chestiune care mai rămâne de lămurit este cum putem 
face această lumină să strălucească; altfel spus, cum putem ge- 
nera această energie vitală. 

Gândurile care nu opun rezistență dilată plexul solar, in timp ce 
cele care opun rezistenţă îl contractă. În mod similar, gândurile 
plăcute îl dilată, în timp ce cele neplăcute îl contractă. Gândurile 
de curaj, de putere, de încredere în sine si de speranţă generează 
stări corespondente la nivelul plexului solar. În schimb, marele 
duşman al plexului solar, care împiedică acest soare interior să 
strălucească și care trebuie distrus cu orice preţ, este teama. Acest 
dușman trebuie eliminat fără scrupule, o dată pentru totdeauna, 
întrucât el reprezintă norul care întunecă soarele nostru interior, 
făcându-ne morocănoși si lipsiţi de strălucire. 

Acest demon personal stă la baza fricii noastre de trecut, de 
prezent si de viitor, de noi înşine, de semenii noștri, de tot si de 
toate. Lumina noastră interioară nu va putea străluci decât atunci 
când teama va dispărea pentru totdeauna din ființa noastră. 
Numai atunci se vor dispersa norii, iar noi vom descoperi sursa 
puterii și energiei vitale. 

Dacă vei descoperi că esti una cu puterea infinită si că poți pune 
în aplicare oricând dorești această putere, demonstrandu-ti astfel 
capacitatea de a depăși orice condiţie adversă prin simpla 
focalizare a gândurilor tale, tu nu vei mai avea de ce să te temi. 
Acesta este singurul mecanism prin care teama poate fi distrusă și 
prin care omul poate intra în posesia dreptului său prin naștere. 
Toate experienţele cu care ne confruntăm sunt determinate de ati- 
tudinea noastră în fata vieții. Dacă nu ne așteptăm să primim 
NIMIC, nu vom avea nimic. În schimb, dacă vom cere foarte mult 
de la viata, vom primi darurile acesteia într-o proporție directă cu 
cerinţele noastre. Lumea nu este dură decât cu cei care nu reușesc 
să se afirme. Criticile celorlalți oameni nu li se par amare decât 
celor care nu reușesc să îşi golească mintea pentru propriile lor 
idei. Foarte multe idei de succes nu văd niciodată lumina zilei 
tocmai din cauza fricii de critici. 

Omul care știe că dispune de un soare interior (plexul solar) nu se 
teme nici de critici si nici de altceva. El este mult prea ocupat cu 
emanarea curajului, a încrederii în sine şi a puterii. Prin atitudinea 
sa mentală, el nu anticipează altceva decât succesul. În acest fel, 
el distruge cu ușurință toate obstacolele care îi apar în cale şi sare 
fără probleme peste mlaștina îndoielilor si ezitărilor pe care i-o 
scoate în cale teama. 

Cunoașterea capacităţii noastre de a emana in mod conștient 
sănătate, putere şi armonie ne ajută să înțelegem faptul că nu 
avem de ce să ne temem, întrucât avem acces la Puterea Infinită. 
Această cunoaștere nu poate fi dobândită decât prin aplicarea 
practică a informaţiilor oferite în această secţiune. La fel ca un 
sportiv care nu devine puternic decât prin antrenamentele sale, şi 
noi putem învăţa această putere punând în practică ceea ce am 
învăţat. 

Dat fiind că afirmaţia care urmează este de o importanţă capitală, 
o voi exprima în mai multe maniere, astfel încât să îi poţi înțelege 
pe deplin întreaga semnificaţie. Dacă ești înclinat către religie, 
ti-as spune să iti lași lumina interioară să strălucească; dacă ești 
înclinat mai degrabă către știința fizică, ti-as spune să iti trezesti 
plexul solar. Dacă preferi o interpretare strict ştiinţifică, ti-as su- 
gera să iti impresionezi mintea subconstienta. 

Săptămâna a treia: Realizeaza-ti potenţialul mental 


Ti-am explicat deja in ce constă rezultatul acestei impresionari. 
Aceasta este metoda care te interesează. Ai învăţat deja că sub- 
conştientul este inteligent, creativ si că răspunde la voința minţii 
conştiente. În acest caz, care este cea mai naturală metodă de 
impresionare a minţii subconstiente? Este simplu: concen- 
trează-te mental asupra obiectului dorinţei tale. Ori de câte ori te 
vei concentra în acest fel, tu iti vei impregna subconstientul cu 
vibratia dorita. 

Aceasta nu este singura modalitate de impregnare a subconstien- 
tului, dar este cu siguranţă una dintre cele mai simple şi mai efi- 
ciente, poate chiar cea mai directă. De aceea, ea conduce cel mai 
rapid la rezultatele dorite. De fapt, metoda generează rezultate 
atât de ieșite din comun încât multi oameni le consideră chiar 
miracole. 

Aceasta este metoda pe care au aplicat-o toţi marii inventatori, 
toți marii finantisti și toți marii oameni de stat pentru a converti 
forţa subtilă și invizibilă a dorințelor lor, a credinţei și încrederii 
pe care si le-au cultivat, într-o realitate tangibilă și concretă din 
lumea obiectivă. 

Mintea subconștientă a omului face parte integrantă din Mintea 
Universală. Aceasta din urmă reprezintă principiul creator al uni- 
versului. Orice parte a unui ansamblu trebuie să aibă aceeași 
natură si aceeași calitate ca și întregul. Altfel spus, această putere 
creatoare este practic nelimitată. Ea nu poate fi limitată de niciun 
fel de precedent, adică de niciun tipar anterior care să îi modeleze 
principiul constructiv. 

Am descoperit aşadar că mintea subconștientă reacţionează la 
voința noastră conştientă, ceea ce înseamnă că puterea creatoare 
nelimitată a Minţii Universale poate fi controlată de mintea 
conștientă a individului. 

Atunci când vei aplica practic acest principiu prin exerciţiile indi- 
cate în lecţiile care urmează, este bine să retii că nu este necesar 
să precizezi metoda prin care subconștientul tău va genera rezul- 
tatele dorite de tine. Un principiu finit nu poate structura nicio- 
dată un principiu infinit. Tot ce trebuie să faci este să precizezi ce 
anume iti dorești, nu și cum urmează să obţii acest lucru. 

Tu esti un canal prin care energia nediferentiata se diferenţiază, 
iar această diferenţiere se realizează prin asumare. Ea nu necesită 

altceva decât un proces de recunoaştere care să pună în mişcare 
acele cauze care vor produce rezultatele dorite de tine. Acest 
lucru este posibil tocmai datorită faptului că principiul universal 
nu poate acționa decât prin intermediul individului, la fel cum 
individul nu poate acționa decât prin intermediul principiului uni- 
versal, cu care este una. 

Ca exercițiu pentru această săptămână, îți recomand să reiei exer- 
citiul de săptămâna trecută, mergând însă un pas mai departe. La 
fel ca data trecută, păstrează-ți corpul perfect nemișcat si 
blocheaza-ti toate gândurile. De data aceasta, ai grijă însă să te 
relaxezi. Lasă-ţi mușchii să isi reia tonusul normal. În acest fel, 
vei elimina orice fel de presiune la nivelul nervilor, dispersând 
astfel acele tensiuni care conduc atât de frecvent la epuizare. 
Relaxarea fizică reprezintă un exerciţiu voluntar al voinţei, dar 
este un exerciţiu de o mare valoare, întrucât îi permite sângelui să 
circule liber între creier și corp. 

Tensiunea corporală conduce la agitaţie mentală și la o activitate 
anormală a minţii. Ea generează griji, temeri și anxietate. De 
aceea, relaxarea reprezintă o necesitate absolută pentru cei care 
doresc să își elibereze complet facultăţile mentale. 

Practică acest exerciţiu cu perseverenţă. Impune-ti mental să iti 
relaxezi fiecare mușchi și fiecare nerv, până când ajungi să te 
simți complet liniștit și împăcat cu tine însuţi si cu lumea exte- 
rioară. 

Numai într-o asemenea stare poate începe să funcţioneze plexul 
solar. Cât despre rezultate, acestea te vor uimi cu siguranţă. 

Săptămâna a treia: Realizeaza-ti potenţialul mental 


Întrebări și răspunsuri care te pot ajuta 
de-a lungul practicii 


Ce sistem nervos reprezintă organul minţii conștiente? 
Sistemul cerebrospinal. 

Ce sistem nervos reprezintă organul minţii subconștiente? 
Sistemul simpatic. 

Care este punctul central prin care este distribuită energia 
produsă constant de către corpul fizic? 

Plexul solar. 

Cum poate fi întrerupt acest proces de distribuţie? 

Prin gânduri care opun rezistenţă, critice sau discordante, dar mai 
presus de orice, prin teamă. 

Care sunt rezultatele acestei întreruperi? 

Toate relele care afectează rasa umană. 

Cum poate fi controlată și directionata această energie? 

Prin gânduri focalizate în mod conștient. 

Cum poate fi complet eliminată teama? 

Prin înţelegerea și recunoașterea adevăratei surse a oricărei pu- 
teri. 

Ce anume determină experienţele cu care ne confruntăm în 
viata? 

Atitudinea noastră mentală predominantă. 

Cum ne putem trezi plexul solar? 

Prin concentrarea mentală asupra condiţiei pe care dorim să o 
manifestăm în viaţa noastră. 

Care este principiul creator al universului? 

Mintea Universală. 

Inversarea procesului — De la cauză la efect 


SINTEZA PRINCIPIILOR CARE TREBUIE INTELESE 
SI APLICATE IN SAPTAMANA A PATRA 


rincipiile care urmează trebuie aplicate în cea de-a patra săp- 
tămână. Ele îţi vor explica de ce ceea ce gândești, ceea ce faci 
şi ceea ce simţi reprezintă o reflectare a ceea ce ești. 

Gândul este o energie, iar energia înseamnă putere. Toate reli- 
giile, științele si filozofiile pe care le-a cunoscut această lume au avut 
la bază manifestările acestei energii, și nu energia în sine. Așa se 
explică de ce lumea s-a limitat doar la efecte, ignorând sau înțelegând 
greșit cauzele. 

Asa se explică de ce religia vorbește de un Dumnezeu si un 
diavol, știința de forte pozitive și negative, iar filozofia de bine si de 
rau. 

Sistemul Realizării inversează acest proces. El nu este interesat 
decât de cauze. Scrisorile primite de autor de la studenţii săi atestă un 
lucru minunat: ele confirmă faptul că prin descoperirea cauzelor, stu- 
dentii isi pot asigura starea de sănătate dorită, armonia, abundența si 
toate acele lucruri care le pot asigura fericirea și bunăstarea. 

Viaţa este prin excelenţă expresivă, iar menirea noastră este de a 
ne exprima într-o manieră armonioasă și constructivă. Durerea, sufe- 
rinta, nefericirea, boala si sărăcia nu reprezintă necesități absolute, 
putând fi eliminate complet din viata noastră. 

Acest proces de eliminare constă în ridicarea mai presus de orice 
fel de limitare. Cel care își întărește și își purifică gândurile nu mai tre- 
buie să se preocupe de microbi, iar cel care a înţeles legea abundenței 
se poate racorda pe loc la sursa tuturor bogățiilor. 

În acest fel, soarta, norocul şi destinul pot fi controlate la fel de 
sigur cum își controlează un căpitan nava sau un mecanic trenul. 

Adevăratul tău „eu” nu este corpul fizic. Acesta nu este decât un 
instrument de care „eul” tău se folosește pentru a-și îndeplini 
scopurile. „Eul” tău nu poate fi nici mintea, întrucât aceasta este 
doar un alt instrument de care el se folosește pentru a gândi, pen- 
tru a rationa si pentru a face planuri. 

„Eul” trebuie să fie un principiu care controlează si care 
guvernează deopotrivă corpul și mintea. El este cel care stabilește 
ce vor face si cum vor acţiona acestea. Dacă vei ajunge să rea- 
lizezi adevărata natură a „eului” tău, tu te vei bucura de un simţ 
al puterii pe care nu l-ai cunoscut până în prezent. 

Personalitatea ta este alcătuită din nenumărate caracteristici indi- 
viduale, din particularităţi, obisnuinte si trăsături de caracter. 
Toate acestea sunt rezultatul modului tău de până acum de a 
gândi, dar nu au nimic de-a face cu adevăratul tau „eu”. 

Atunci când spui: „eu gândesc”, „eul” tău îi spune minţii la ce tre- 
buie să se gândească. Atunci când spui: „eu merg”, „eul” tău îi 
spune corpului unde trebuie să meargă. Adevărata natură a aces- 
tui „eu” este spirituală. El reprezintă sursa adevăratei puteri de 
care beneficiază toți cei care ajung să isi realizeze adevărata 
natură. 

Cea mai mare și cea mai sublimă dintre toate puterile pe care ni 
le-a dăruit acest „eu” spiritual este aceea de a gândi. Din păcate, 
foarte puțini oameni știu cum să gândească în mod constructiv 
sau corect, motiv pentru care obțin rezultate minore. Marea 
majoritate a oamenilor le permit gândurilor lor să se focalizeze 
asupra unor scopuri egoiste, consecință inevitabilă a unei minți 
infantile. Atunci când mintea se maturizează, ea înțelege că 
fiecare gând egoist ascunde în sine germenul unui eșec. 

De pildă, o minte matură ştie că orice tranzacţie trebuie să le fie 
de folos tuturor celor care sunt implicaţi în ea şi că orice încercare 
de a beneficia de pe urma slăbiciunii, ignoranței sau necesităţii 
unei alte persoane va avea consecințe defavorabile pentru cel în 
cauză. 

Explicaţia este simplă: fiecare individ face parte integrantă din 
principiul universal. În mod normal, o parte nu poate fi antago- 
nistă cu o alta. Dimpotrivă, bunăstarea fiecărei parti depinde de 
recunoașterea interesului majorităţii. 

Toţi cei care recunosc acest principiu se bucură de un mare avan- 
taj în viata. Ei sunt focalizati si nu se epuizează inutil. Mai mult, 
ei ştiu să elimine cu ușurință gândurile inutile sau superflue, con- 
centrându-se intens asupra subiectelor dorite. Ei nu isi pierd 
niciodată timpul și nu își cheltuiesc banii pentru a achiziţiona 
obiecte care nu sunt de strictă necesitate pentru ei. 

Dacă încă nu poţi acţiona si tu în acest fel, acest lucru se dato- 
rează exclusiv faptului că nu ai făcut efortul necesar. A sosit tim- 
pul să faci acest efort. Rezultatele pe care le vei obține vor fi 
direct proporţionale cu efortul depus. Una dintre cele mai puter- 
nice afirmaţii pe care le poţi folosi pentru a-ţi întări voinţa $i pute- 
rea de a realiza este: „Eu pot fi tot ceea ce îmi doresc să fiu”. 
Ori de câte ori repeti această frază, urmărește să realizezi cine 
este „eul” care vorbește. Încearcă să înţelegi plenar natura reală a 
acestui „eu”. Dacă vei reuși, vei deveni invincibil, în măsura în 
care obiectivele tale sunt constructive și în armonie cu principiul 
creator al universului. 

Folosește-te intens de această afirmaţie. Aplic-o în permanență, 
îndeosebi dimineaţa și seara, si oricât de des poți în cursul zilei, 
până când ea ajunge să devină parte integrantă din tine. 
Formeaza-ti această obisnuinta. 

Dacă nu esti dispus să mergi până la capăt, mai bine nu începe 
această tehnică. Psihologia modernă ne învaţă că atunci când nu 
ducem la bun sfârșit ceea ce am început sau atunci când nu ne 
respectăm propria hotărâre, noi ne formăm obiceiul de a da greș, de 
a eșua. De aceea, dacă nu ești ferm hotărât să duci la bun sfârșit o 
acțiune, mai bine nu o începe. Dacă ai început un proiect, ai grijă 
să îl finalizezi, chiar dacă ar fi să cadă cerul pe tine. Dacă ţi-ai pus 
în gând să faci ceva, mergi până la capăt. Nu lăsa pe nimeni și 
nimic să interfereze cu voinţa ta. Dacă „eul” tău interior s-a decis, 
nu mai trebuie să existe ezitări sau argumente pro şi contra. 
Cultivă-ţi această fermitate interioară. Începe mai întâi cu aspecte 
minore, pe care știi sigur că le poţi controla, si amplifica-ti gradual 
eforturile. Nu permite în nicio împrejurare ca ,,eul” tău să fie 
copleșit de circumstanţele exterioare. Procedând în acest fel, vei 
descoperi că iti poţi controla propriul eu. În mod regretabil, foarte 
multi oameni au descoperit că pot controla mai ușor un regat decât 
propriul lor eu. 

Dacă vei învăţa să te controlezi pe tine însuţi, vei descoperi astfel 
lumea interioară care o controlează pe cea exterioară. Vei deveni 
astfel irezistibil, iar fiinţele și evenimentele vor reacţiona la cele 
mai mici dorinţe ale tale fără niciun efort aparent din partea ta. 
Desi la prima vedere acest lucru pare ciudat sau imposibil, nu tre- 
buie să uiţi că lumea interioară este controlată de „eu”. La rândul 
lui, acesta este una cu „Eul” infinit, respectiv cu Energia 
Universală sau cu Spiritul, numit de multi oameni Dumnezeu. 
Aceasta nu este o simplă afirmaţie sau o teorie concepută cu sco- 
pul de a confirma o idee, ci o realitate unanim acceptată de ma- 
rile minţi religioase și ştiinţifice. 

Herbert Spencer spune în această direcţie: „Între toate misterele 
de care suntem înconjurați, singurul de care putem fi absolut si- 
guri este acela că noi ne aflăm în permanență în prezenţa acelei 
Energii Infinite si Eterne din care s-au născut toate lucrurile”. 
La rândul lui, Lyman Abbott s-a adresat astfel elevilor de la 
Seminarul Teologic din Bangor: „Am ajuns să înţelegem că 
Dumnezeu se află în interiorul omului, și nu operează asupra 
acestuia din exterior”. 

Ştiinţa a avansat câţiva pași, după care s-a oprit. Ea a descoperit 
Energia Eternă şi omniprezentă, dar religia a mers mai departe, 
descoperind Puterea care se ascunde în spatele acestei energii, pe 
care a localizat-o în interiorul omului. De altfel, această 
descoperire nu este deloc nouă. Biblia afirmă exact același lucru, 
într-un mod cât se poate de explicit si de convingător: „Nu știți 
voi că sunteți templul lui Dumnezeu cel viu?” Acesta este, așadar, 
secretul minunatei puteri creatoare a lumii interioare. 

Acesta este secretul puterii sau al măiestriei. A transcende nu este 
totuna cu a evita realitatea. Negarea de sine nu este totuna cu 
succesul. Nimeni nu poate dărui dacă nu primește. Nimeni nu 
poate ajuta pe altcineva dacă nu este el însuși suficient de puter- 
nic. Infinitul nu poate da faliment; de aceea, nici noi, care suntem 
reprezentanții infinitatii pe pământ, nu ar trebui să dăm vreodată 
faliment. Dacă dorim să le fim de folos celor din jur, noi trebuie 
să dispunem de o putere din ce în ce mai mare; pe de altă parte, 
dacă dorim să primim această putere, noi trebuie să o dăruim. 
Altfel spus, trebuie să le slujim celor din jur. 

Cu cât vom dărui mai mult, cu atât mai mult vom primi. Noi tre- 
buie să devenim un canal prin care Principiul Universal să se 
poată manifesta. Acest Principiu încearcă tot timpul să se mani- 
feste, să le fie de folos tuturor; de aceea, el caută canalele cele mai 
potrivite pentru a sluji umanitatea și pentru a face cel mai mare 
bine posibil. 

Principiul Universal nu se va putea manifesta prin tine atât timp 
cât tu vei fi ocupat cu planurile tale egoiste. De aceea, linisteste-ti 
simțurile, caută inspiraţia, focalizează-ţi mintea asupra lumii inte- 
rioare $i asupra conștiinței unităţii tale cu Principiul Omnipotent. 
„Apele liniștite sunt cele mai adânci”. Contemplă nenumăratele 
oportunităţi la care iti oferă acces Puterea Omniprezentă. 
Vizualizează evenimentele, circumstanţele si condiţiile pe care 
această comuniune spirituală te-ar putea ajuta să le manifesti. 
Realizează faptul că esenţa și sufletul tuturor lucrurilor au o 
natură spirituală și că singura realitate este cea spirituală, întrucât 
Principiul Spiritual reprezintă adevărata viaţă a oricărei forme. 
Când spiritul dispare, viata dispare la rândul ei, iar forma moare, 
încetându-și existenţa. 

Aceste activităţi mentale aparțin lumii interioare, respectiv lumii 
cauzelor. Toate condiţiile și circumstanţele care rezultă din ele nu 
sunt altceva decât simple efecte. Numai în acest fel vei putea 
deveni un creator. De aceea, aceste activităţi sunt extrem de 
importante, și cu cât gândurile și idealurile pe care le cultivi vor 
fi mai elevate, mai măreţe si mai nobile, cu atât mai importantă 
va fi activitatea ta mentală. 

Munca excesivă, distractiile excesive si în general excesele de 
orice fel generează o stare de apatie și de stagnare mentală, care 
face imposibilă munca superioară ce poate conduce la realizarea 
puterii spirituale. De aceea, caută cât mai frecvent liniştea inte- 
rioară și tăcerea. Puterea nu vine decât la cei care știu să se odih- 
nească. Gândul nu devine focalizat decât în tăcere. Atunci când 
suntem liniștiți, noi ne putem concentra, iar gândirea concentrată 
este secretul tuturor realizărilor. 

Gândurile reprezintă o formă de mișcare guvernată de legea 
vibratiei, la fel ca în cazul luminii si al electricităţii. Vitalitatea lor 
depinde de emoţiile cu care sunt încărcate, iar acestea sunt guver- 
nate de legea iubirii. Forma și expresia lor depind de legea 

creșterii. Gândurile sunt produse ale „Eului” spiritual; de aceea, 
natura lor este divină, spirituală și creatoare. 

Din toate aceste argumente rezultă că pentru a putea manifesta 
puterea, abundența sau orice alt principiu constructiv, gândurile 
noastre trebuie să fie susținute de emoţii, pentru a putea prinde 
formă. Cum putem realiza acest lucru? Acesta este aspectul cel 
mai important: cum ne putem dezvolta noi curajul, credinţa și 
emoţiile necesare pentru a obține realizările pe care ni le dorim? 
Răspunsul nu poate fi decât unul singur: prin practică. Puterea 
mentală este cultivată la fel ca și cea fizică: prin exersare. Atunci 
când ne gândim la ceva, la început ni se pare dificil. A doua oară, 
ni se pare ceva mai ușor. Dacă vom continua să ne gândim la 
acest subiect, gândurile noastre vor deveni o obisnuinta mentală. 
Mai devreme sau mai târziu, ele vor deveni automate. Altfel spus, 
nu ne vom mai putea împiedica să ne gândim la subiectul respec- 
tiv. În acest fel, ajungem să credem cu tărie în ceea ce gândim. 
Îndoielile dispar. Devenim siguri. Știm. 

Săptămâna trecută te-am învăţat să te relaxezi la nivel fizic. 
Exercitiul de săptămâna aceasta te invită să te relaxezi din punct 
de vedere mental. Dacă ai practicat exercițiul de săptămâna tre- 
cută timp de 15-20 de minute pe zi, potrivit instrucţiunilor pri- 
mite, cu siguranță ai învăţat să te relaxezi din punct de vedere 
fizic. Oamenii care nu se pot relaxa rapid și complet nu sunt pro- 
priii lor stăpâni. Ei nu se bucură încă de libertate interioară, fiind 
în continuare sclavii circumstanțelor exterioare. Eu pornesc însă 
de la premisa că ai învăţat să practici perfect acel exerciţiu, fiind 
astfel pregătit să mergi un pas mai departe. Iar acest pas constă în 
relaxarea mentală. 

De această dată, după ce ţi-ai asumat poziţia obișnuită, elimină 
orice tensiune fizică printr-o relaxare completă, după care 
detaseaza-te mental de orice stare negativă, cum ar fi ura, mânia, 
grijile, gelozia, invidia, tristeţea, necazurile sau dezamăgirile de 
orice fel. 

Unii vor spune că nu se pot „detașa” de toate aceste lucruri. În 
realitate, dacă vrei cu adevărat, te vei putea detașa. Tot ce trebuie 
să faci în acest scop este să te hotărăști la nivel mental, printr-o 
intenţie voluntară fermă, și să o urmărești apoi cu perseverenţă. 

Motivul pentru care unii oameni nu reușesc să se detaseze este că 
se lasă controlati de emoţii, nu de intelectul lor. Dacă este culti- 
vata, voința guvernată de intelect va câștiga însă bătălia. Chiar 
dacă nu vei reuși de prima data, aminteste-ti că perseverenta con- 
duce la perfecțiune si că acest principiu se aplică in toate dome- 
niile vieții. De aceea, fă efortul si elimină din mintea ta toate gân- 
durile negative si distructive. Aminteste-ti în această direcție că 
ele reprezintă sămânța otrăvită care germinează în mintea ta, 
generând toate stările proaste şi toate circumstanțele negative din 
viaţa ta. 


Nimic nu este mai adevărat decât faptul că gân- 
durile pe care le cultivăm în mintea noastră 
atrag prin rezonanţă evenimente corespondente 
în lumea exterioară. Nimeni nu poate scăpa de 
această Lege. Această corelaţie între gânduri și 
evenimentele corespondente din lumea exte- 
rioară i-a făcut pe oamenii din toate timpurile 
să creadă în Providenta. 

- Williams 


38 


Săptămâna a patra: Inversarea procesului - De la cauză la efect 


31. 


32. 


33. 


34. 


35. 


36. 


37. 


38. 


39. 


40. 


Întrebări şi răspunsuri care te pot ajuta 
de-a lungul practicii 


Ce sunt gândurile? 

Gândurile sunt o formă de energie spirituală. 

Cum sunt transportate ele? 

Ele sunt transportate prin intermediul legii vibratiei. 

Ce lege guvernează vitalitatea lor? 

Legea iubirii. 

Ce lege guvernează forma lor? 

Legea creșterii. 

Care este secretul puterii creatoare a gândurilor? 
Activitatea spirituală. 

Cum ne putem dezvolta credința, curajul si entuziasmul 
care pot contribui decisiv la obținerea realizărilor dorite? 
Prin recunoaşterea naturii noastre spirituale. 

În ce constă secretul puterii? 

În serviciu. 

De ce? 

Deoarece noi nu putem primi decât ceea ce dăruim. 

Ce este tăcerea? 

O formă de linişte la nivel fizic. 

Care este valoarea ei? 

Ea reprezintă primul pas către autocontrol și către autoafirmare. 

Sapliména 
A KUcea 


Mintea creatoare 


SINTEZA PRINCIPIILOR CARE TREBUIE INTELESE 
SI APLICATE IN SAPTAMANA A CINCEA 


rmeaza descrierea principiilor care trebuie intelese si aplicate 

în cea de-a cincea săptămână. Dacă vei studia cu atenţie aces- 

te principii, vei descoperi că orice forță, orice obiect si orice 
realitate sunt rezultatul minții în acţiune. 

Mintea în acțiune înseamnă gândire, iar gândirea este un proces 
creator. Gândurile oamenilor sunt mai complexe astăzi decât au fost 
vreodată în istorie. De aceea, putem trage concluzia că ne aflăm într-o 
epocă profund creatoare, în care viaţa le va oferi cele mai mari beneficii 
gânditorilor. 

Materia este lipsită de putere, pasivă și inertă. Mintea înseamnă 
forță, energie și putere. Ea controlează și dă formă materiei. Formele pe 
care şi le asumă materia nu sunt altceva decât expresii ale unor gânduri 
care le-au precedat. 

Gândirea nu poate realiza însă transformări magice. Ea ascultă de 
anumite legi naturale, pune în mișcare forte naturale, declanșează 
energii naturale, pe care le manifestă prin acțiunile oamenilor, ge- 
nerând efecte asupra prietenilor și cunoștințelor acestora, și sfârșind 
prin a le schimba astfel mediul. 

Tu iti poţi cultiva gândurile pe care le dorești, și întrucât gân- 
durile sunt creatoare, tu îți poţi crea astfel toate lucrurile pe care le 
dorești. 

Cel putin 90% din viata noastră mentală este subconștientă. De 
aceea, cei care nu se folosesc de această putere trăiesc o viata 
extrem de limitată. 

Subconstientul nostru poate rezolva orice problemă cu care ne 
confruntăm, dacă stim cum să îl directionam. Activităţile sub- 
conștientului nu încetează nicio clipă. Ceea ce contează este ca 
noi să nu fim simpli beneficiari pasivi ai acestor activităţi, ci să le 
controlăm în mod direct. Noi putem cultiva viziunea destinaţiei la 
care dorim să ajungem, a pericolelor pe care va trebui să le 
evităm, sau ne putem lăsa tarati pur și simplu de către curent. 
Aşa cum am văzut, mintea penetrează fiecare parte a corpului 
fizic si poate fi directionata de autoritatea minţii obiective. 

În cea mai mare parte a ei, mintea care penetrează corpul fizic 
este rezultatul eredității. La rândul ei, aceasta este rezultatul 
mediilor în care au trăit toate generaţiile din trecut si al felului în 
care au reacţionat ele în fata forţelor vieții. Înțelegerea acestui 
fapt ne poate permite să ne folosim autoritatea conştientă ori de 
câte ori descoperim o trăsătură de caracter care ne nemultumeste 
şi de care dorim să scăpăm. 

Noi ne putem folosi în mod conștient de toate caracteristicile 
dezirabile cu care am fost înzestrați la naștere. Pe de altă parte, 
putem reprima si inhiba toate caracteristicile ereditare pe care nu 
dorim să le manifestăm. 

Mintea care penetrează corpul fizic nu este numai rezultatul ere- 
ditatii, ci si al căminului în care am crescut, al mediului social si 
de afaceri în care ne învârtim, din care receptăm mii de impresii, 
idei, prejudecăţi și alte gânduri similare. Multe dintre acestea sunt 
rezultatul opiniilor, sugestiilor sau afirmațiilor altor persoane, în 
timp ce altele sunt rezultatul propriilor noastre concluzii. Din 
păcate, noi am ajuns să acceptăm aproape toate aceste idei și 
convingeri fără să le examinăm și fără să le analizăm în detaliu. 
Dacă o idee ni s-a părut la un moment dat plauzibilă, mintea noas- 
tră conștientă a acceptat-o și a transmis-o mai departe 
subconștientului. Sistemul nostru simpatic a preluat-o și a inte- 
grat-o în corpul fizic. Și astfel, „cuvântul a devenit trup”. 

Acesta este mecanismul prin care ne creăm și ne recreăm noi în 
permanenţă. Tot ceea ce însemnăm noi la ora actuală este rezul- 
tatul gândurilor noastre din trecut, şi tot ceea ce vom însemna noi 

în viitor va fi rezultatul gândurilor noastre din prezent. Legea 
Atractiei nu ne pune niciodată la dispoziţie circumstanţele pe care 
ni le-am dori sau pe care ni le doresc alte persoane, ci exact cir- 
cumstantele care ne caracterizează, care reflectă ceea ce suntem 
în momentul de fata, respectiv pe care le-am creat prin gândurile 
noastre din trecut, în mod conștient sau inconștient. Din neferi- 
cire, foarte multi oameni își creează această realitate într-o 
manieră inconștientă. 

Dacă ne-am construi o casă pentru noi înșine, noi am fi foarte 
atenţi cu toate detaliile și am alege cu cea mai mare grijă materi- 
alele, selectând numai cele mai bune dintre ele. În mod regretabil, 
atunci când ne construim Căminul Mental, noi dăm dovadă de cea 
mai mare neglijenţă, deși acest cămin este infinit mai important 
decât orice casă fizică, întrucât tot ceea ce poate pătrunde în viata 
noastră depinde de natura materialelor pe care le folosim la con- 
struirea acestui Cămin Mental. 

În ce constă natura acestor materiale? Aşa cum am văzut, ele sunt 
rezultatul impresiilor pe care le-am acumulat în trecut și pe care 
le-am inmagazinat în depozitul nostru subconștient. Dacă aceste 
impresii s-au născut din sentimente de teamă, de anxietate si de 
îngrijorare, din îndoieli și din alte emoţii negative, textura mate- 
rialului pe care îl tesem la ora actuală va avea exact aceeași 
natură. El se va rupe la cea mai mică încercare și va atrage dupa 
sine noi griji si noi suferințe. Noi vom fi ocupați în permanență 
cu cârpirea lui, încercând să îl facem să arate cât de cât bine. 

Pe de altă parte, dacă până în prezent am acumulat numai gânduri 
de curaj, optimiste și pozitive, eliminând prompt orice gând nega- 
tiv din mintea noastră și refuzând să avem ceva de-a face cu el, să 
ne asociem sau să ne identificăm cu el într-un fel sau altul, putem 
spune că dispunem de un material mental de cea mai bună cali- 
tate, care se pretează la orice fel de croială și care poate fi colorat 
asa cum dorim. Textura materialului este fermă și solidă. El nu se 
rupe și nu se uzează. Cu un astfel de material mental noi nu putem 
cunoaște teama sau anxietatea legată de viitor. Mai mult, noi nu 
avem nimic de ascuns sub petice. 

Toate aceste afirmaţii reprezintă realități psihologice. Nu este 
vorba de o simplă teorie sau de o ipoteză legată de procesele de 
gândire. Aceste procese sunt bine cunoscute și nu ascund secrete. 

De fapt, sunt atât de simple încât orice om le poate înţelege. De 
aceea, tot ce trebuie să facem este să ne curățăm căminul mental. 
Mai mult decât atât, noi trebuie să facem acest lucru zilnic. 
Puritatea mentală, morală și fizică este absolut indispensabilă 
dacă dorim să progresăm. 

După ce vom încheia acest proces de purificare, materialul de 
care vom dispune va fi suficient de bun pentru a putea croi din el 
orice ideal şi orice imagine mentală pe care vom dori să le 
realizăm. 

Există un domeniu excelent, care nu aşteaptă altceva decât fie luat 
în posesiune. Întinderea sa este nelimitată. Pământul său este fer- 
til şi include recolte mănoase, păduri feerice și ape curgătoare. Pe 
acest teren se află un conac spaţios și elegant. Pe pereţii lui sunt 
agatate picturi superbe. Camerele sunt luxos mobilate. Este înzes- 
trat cu o bibliotecă bogată si cu tot ceea ce avem nevoie. Tot ce 
trebuie să facem noi este să ne asumăm această moștenire, să o 
luăm în posesiune și să ne folosim de ea. Dacă nu ne vom folosi 
de ea, proprietatea se va degrada. De fapt, neglijarea ei 
echivalează cu însăși pierderea dreptului de proprietate asupra ei. 
În domeniul minţii și al spiritului, respectiv al puterii practice, 
această proprietate fabuloasă iti aparţine! Tu esti moștenitorul ei. 
Ai tot dreptul din lume să iei în posesiune această proprietate și 
să te foloseşti de ea. Unul din beneficiile de care te vei bucura 
dacă vei face acest lucru va fi puterea asupra circumstanțelor 
exterioare. Alte beneficii vor fi o sănătate perfectă, starea de 
armonie interioară și prosperitatea. Această proprietate iti poate 
aduce o stare de echilibru interior și de pace. Singurul pret pe care 
trebuie să îl platesti pentru ea este studierea bogatelor resurse de 
care dispui și folosirea lor cu înțelepciune. Proprietatea nu iti 
solicită niciun fel de sacrificiu, cu excepţia pierderii limitarilor, 
servitutilor si slăbiciunilor tale. În schimbul acestor renuntiri, ea 
iti dăruiește însă un sceptru si controlul asupra propriei tale vieţi. 
Dacă dorești să intri în posesiunea acestui domeniu fabulos tre- 
buie să îndeplinești trei cerinţe: să iti dorești cu ardoare acest 
lucru, să iti afirmi cu tărie această dorință și să iei efectiv în po- 
sesiune domeniul. 

Trebuie să recunosti că îndeplinirea acestor cerinţe nu este deloc 
dificilă. 

Tu stii probabil destule lucruri despre ereditate. Darwin, Huxley, 
Haecked si alti oameni de știință au adunat suficiente dovezi care 
atestă că ereditatea este o lege care guvernează creația progresivă. 
Această ereditate progresivă a făcut ca omul să se ridice în două 
picioare, dăruindu-i puterea sa de mișcare, organele digestive, sis- 
temul circulator, forţa nervilor si cea musculară, structura oaselor 
și toate celelalte facultăţi fizice de care dispune omul modern. 
Dovezile referitoare la ereditatea mentală sunt încă și mai impre- 
sionante. Împreună, cele două tipuri de ereditate alcătuiesc ceea 
ce am putea numi ereditatea umană. 

Există însă un tip de ereditate pe care savanții nu l-au descoperit 
încă, deși acesta se ascunde în spatele tuturor cercetărilor lor. Ei 
nu vor putea descoperi plenar această ereditate divină decât 
atunci când vor ajunge la disperare, afirmând că nu pot înţelege 
ceea ce văd cu ochii. 

La baza creaţiei stă forţa binefăcătoare derivată din Dumnezeu, 
care curge direct în fiecare ființă creată. Ea dă naștere vieţii, lucru 
pe care ştiinţa nu îl va putea face niciodată. Aceasta este forța 
supremă și insondabilă, care nu poate fi comparată cu nicio alta. 
La fel ca orice altă ființă creată, omul depinde de ea, cu mult mai 
presus decât de ereditatea sa. 

Acest Flux Vital Infinit curge prin tine. De fapt, el este una cu 
tine. Ecluzele lui sunt facultăţile conștiinței tale. Secretul Puterii 
constă în deschiderea acestor ecluze. Nu crezi că merită să faci 
acest efort? 

Marea realitate pe care trebuie să o înţelegi este că sursa vieţii si 
a tuturor puterilor se află înlăuntrul tău. Persoanele, circum- 
stantele exterioare si evenimentele iti pot sugera diverse nevoi şi 
oportunităţi, dar viziunea, puterea și tăria de a răspunde la aceste 
nevoi se află în interiorul tău. 

Evita contrafacerile. Construieste-ti un fundament solid al 
conștiinței tale, bazându-te pe forţele care curg direct din Sursa 
Infinită, din Mintea Universală a cărei imagine perfectă ești tu. 
Nici un om care își asumă posesiunea acestei mosteniri nu mai 
rămâne același. Odată cu această moștenire, el capătă acces la o 
putere la care nici nu a visat până acum. Îşi pierde cu această 
ocazie orice timiditate, orice slăbiciune, orice îndoială și orice 
teamă, conectându-se cu Omnipotenta până la identificarea com- 

pletă cu aceasta. O forță nebănuită se trezește astfel în interiorul 
lui, iar el descoperă subit că dispune de o putere interioară fabu- 
loasă, care până atunci a fost latentă și de existenţa căreia nu știa 
nimic. 

Aceasta putere este interioara, dar noi nu o putem primi pana 
când nu învăţăm să o daruim. Singura condiţie care ne permite să 
intrăm în posesia moștenirii noastre este folosirea ei. Noi nu sun- 
tem altceva decât canale prin care Puterea Omnipotentă se poate 
diferenţia și manifesta în diferite forme. Dacă nu vom învăţa să o 
dăruim, canalul interior se va bloca și noi nu vom mai putea 
recepta această putere. Această afirmaţie este adevărată pe toate 
planurile existenţei și în toate domeniile vieții. Cu cât dăruim mai 
mult, cu atât mai mult primim. Sportivul care dorește să devină 
puternic trebuie să înceapă prin a se folosi de puterea de care dis- 
pune deja. Cu cât și-o consumă mai mult (prin antrenament), cu 
atât mai puternic devine el. În mod similar, economistul care 
dorește să producă mai multi bani trebuie să își investească mai 
întâi banii pe care îi are. El nu poate obţine mai multi bani decât 
prin folosirea banilor de care dispune deja. 

Negustorul care nu își vinde mărfurile nu mai poate achiziționa 
alte mărfuri. Corporaţia care nu oferă servicii de calitate rămâne 
fără clienţi, la fel si avocatul care nu obține rezultate prin efor- 
turile sale. La fel se petrec lucrurile în toate domeniile vieţii. 
Puterea depinde de folosirea corectă a puterii de care dispui deja. 
De vreme ce acest mecanism este valabil în toate domeniile vieţii, 
el este cu siguranţă valabil și în ceea ce privește puterea supremă, 
din care se trag toate celelalte puteri, și anume puterea spirituală. 
Ce mai rămâne dacă privezi un lucru de spiritul lui? Nimic. 

De vreme ce spiritul este tot ceea ce există, înseamnă că abilitatea 
de a manifesta orice fel de putere, fie ea fizică, mentală sau spi- 
rituală, depinde în totalitate de recunoașterea spiritului. 

Orice posesiune este consecința unei atitudini mentale favorabile 
acumulării, respectiv a cultivării conștiinței banilor. Aceasta este 
bagheta magică care iti poate permite să iti transferi în 
subconștient ideile, lăsându-l apoi să creeze pentru tine planurile 
de punere în aplicare a lor. Transpunerea în practică a acestor pla- 
nuri iti va produce o satisfacţie nebănuită, specifică oricărei 
realizări. 

Iar acum, du-te în camera ta de meditaţie, asuma-ti poziţia cu care 
te-ai obișnuit si vizualizează imaginea unui loc care iti trezește 
asocieri mentale plăcute. Detaliază cât mai mult această imagine 
interioară. Vizualizează clădirile, pământul, copacii, prietenii, în 
cele mai mici amănunte. La început îţi va fi dificil. Vei constata 
că te gândești la orice altceva, numai la imaginea dorită nu. Nu te 
lăsa însă descurajat. Perseverenta conduce întotdeauna la victorie, 
dar ea presupune să practici zilnic aceste exerciţii. 

Întrebări şi răspunsuri care te pot ajuta 
de-a lungul practicii 


Ce proporție din viata ta mentală este subconstienta? 

Cel puțin 90%. 

Este acest vast depozit mental utilizat în mod curent de 
către majoritatea oamenilor? 

Nu. 

De ce nu? 

Foarte puțini oameni înțeleg sau apreciază faptul că activitatea 
mentală subconstienta poate fi directionata în mod conștient. 

De unde a preluat mintea conştientă tendințele care o 
guvernează? 

De la ereditate. Altfel spus, aceste tendințe sunt rezultatul tuturor 
experiențelor acumulate de generaţiile trecute. 

Ce ne aduce Legea Atractiei? 

Ea atrage către noi exact acele situații, conjuncturi si persoane 
care corespund vibratiilor noastre. 

Ce înseamnă „vibraţiile noastre”? 

Vibratiile noastre sunt acele vibrații care corespund naturii noas- 
tre intrinseci. Ele sunt rezultatul gândurilor noastre din trecut, 
deopotrivă conștiente şi subconstiente. 

Din ce este alcătuit materialul din care ne construim căminul 
nostru mental? 

Din gândurile pe care le cultivăm. 

Care este Secretul Puterii? 

Recunoașterea omniprezentei omnipotentei. 

Care este originea lui? 

Întreaga viaţă si întreaga putere își au originea în interior. 

De ce depinde posesia puterii? 

De folosirea puterii deja aflate în posesia noastră. 


Relaţiile si conexiunile nu există undeva si 
cândva, ci pretutindeni și întotdeauna. 
- Emerson 

Creierul omului 

m privilegiul să iti prezint în continuare principiile care tre- 

buie înţelese și aplicate în cea de-a șasea săptămână de prac- 

tică. Aceste principii îţi vor explica unul dintre cele mai fa- 
buloase mecanisme care au fost create vreodată. Cu ajutorul acestui 
mecanism, tu vei putea crea în viaţa ta o stare de sănătate perfectă, pu- 
tere, succes, prosperitate si orice altceva iti dorești. Necesitatile nu sunt 
altceva decât cerinţe. Cerinţele dau naștere acţiunii, iar acţiunea 
generează rezultate. Procesul evoluţiei construiește constant ziua de 
mâine pornind de la ziua de astăzi. La fel de si dezvoltarea universală, 
dezvoltarea individuală trebuie să fie graduală, amplificandu-si în per- 
manenta capacitatea si volumul. 

Dacă încălcăm drepturile altei persoane, noi devenim un fel de 
mărăcini morali care se agaţă de fiecare cotitură a drumului. Pornind de 
la această premisă, nu putem decât să tragem concluzia că succesul 
depinde de ideea morală cele mai înaltă, care sună astfel: „Fă binele 
suprem unui număr cât mai mare de oameni”. 

Aspiratia, dorinţa si relaţiile armonioase întreţinute constant con- 
duc automat la rezultate favorabile. Cel mai mare obstacol în calea suc- 
cesului îl reprezintă ideile greșite și fixe. 

Pentru a intra în rezonanță cu adevărul etern, noi trebuie să fim 
echilibrati şi armoniosi în interiorul nostru. Pentru a putea sesiza 
inteligenţa, receptorul trebuie să fie la unison cu transmitatorul. 

Gândul este un produs al Mintii, iar Mintea este creatoare. 
Desigur, asta nu înseamnă că Principiul Universal isi va schimba modul 
de operare numai pentru a corespunde ideilor noastre. Noi putem intra 
totuși într-o relaţie armonioasă cu Principiul Universal, după care îi 
putem cere orice dorim, în măsura în care dorințele noastre nu con- 
travin planurilor sale. 

Mintea Universală este atât de sublimă încât este dificil să îi 
înţelegem puterile, posibilităţile și efectele sale nelimitate. 

Așa cum am văzut, această Minte nu înseamnă doar inteligenţa 
supremă, ci este una cu întreaga substanţă. În acest caz, cum se 
poate ea diferenţia în forme? Cum putem obţine noi efectele 
dorite? 

Dacă vei întreba un electrician care este efectul electricităţii, 
acesta îți va răspunde probabil: „Electricitatea este o formă de 
mișcare, iar efectul ei depinde de mecanismul de care este 
atașată”. De acest mecanism depinde dacă efectul ei va fi căldu- 
ra, lumina, tensiunea, muzica sau orice altă formă miraculoasă pe 
care o poate lua această energie controlată de om. 

Care sunt în acest caz efectele gândurilor? Răspunsul este compa- 
rabil: gândurile sunt o mișcare a minţii (la fel cum vântul este o 
mișcare a aerului), iar efectele lor depind în întregime de ,,meca- 
nismul de care sunt atașate”. 

Acesta este marele secret al puterii mentale: aceasta depinde în 
întregime de mecanismul de care este atașată. 

În ce constă acest mecanism? Tu ştii probabil câte ceva despre 
mecanismele inventate de Edison, Bell, Marconi și alti vrăjitori ai 
electricităţii, care au făcut ca timpul și spaţiul să devină simple 
figuri de stil. Te-ai gândit însă vreodată că mecanismul cu care ai 
fost înzestrat la naștere și cu ajutorul căruia poţi transforma 
Puterea Universală, Omniprezentă si Potentiala, a fost creat de un 
inventator chiar mai mare decat Edison? 

Noi ne-am obișnuit să examinăm și să încercăm să înţelegem 
mecanismele pe care le folosim pentru a cultiva pământul sau 
pentru a ne transporta dintr-un loc în altul, dar câţi dintre noi 
încearcă să înțeleagă cel mai fabulos mecanism care a existat 
vreodată: creierul omului? 

Îți propun să examinăm putin această bijuterie, în speranța că 
vom dobândi astfel o înţelegere mai bună a diferitelor efecte a 
căror cauză o reprezintă el. 

Mai întâi de toate, putem vorbi de o lume mentală cvasi-infinită 
în care trăim, ne deplasăm și existăm. Această lume este omnipo- 
tentă, omniscientă și omniprezentă; ea reacţionează la dorințele 
noastre direct proporţional cu intenţia și cu credința noastră. În 
această privinţă, intenția noastră trebuie să fie la unison cu legea 

fundamentală a fiinţei noastre, respectiv să fie creatoare si con- 
structivă. La rândul ei, credinţa trebuie să fie suficient de puter- 
nică pentru a genera un curent suficient de intens pentru a 
transpune în practică intenţia noastră. „Să fie după credinţa ta”. 
Această afirmaţie are valoarea unei dovezi științifice. 

Efectele generate în lumea exterioară sunt consecinţa acțiunii și inter- 
acţiunii fiecărui individ în parte cu Principiul Universal, prin inter- 
mediul acelui proces pe care îl numim gândire. Organul prin care se 
realizează acest proces este creierul uman. Gandeste-te cât de fabu- 
los este acest proces! iti plac muzica, florile, literatura si arta, sau te 
simți inspirat mai degrabă de gândurile geniului antic sau modern? 
Reţine: orice frumuseţe în fata căreia reactionezi are un tipar cores- 
pondent în creierul tău. În caz contrar, nu ai putea-o aprecia. 

În întregul depozit al naturii nu există nicio virtute și niciun prin- 
cipiu pe care creierul uman să nu le poată exprima. Creierul este 
o lume embrionară, gata să se dezvolte oricând apare o necesitate. 
Dacă vei realiza că acesta este un adevăr științific și o lege a 
naturii, iti va fi mult mai uşor să înţelegi mecanismul prin care pot 
fi obţinute toate aceste rezultate extraordinare. 

Sistemul nervos a fost comparat nu o dată cu un circuit electric 
alimentat de bateria sa celulară și cu cablurile izolate de materia 
albă. Prin aceste canale trec toate impulsurile sau dorinţele noas- 
tre, care declanșează întregul mecanism. 

Măduva spinării este marele bulevard motor si senzorial prin care 
sunt transmise mesajele dinspre și către creier. Sistemul circula- 
tor este alcătuit din artere si din vene prin care circulă sângele, 
reînnoindu-ne astfel energia si puterea interioară. Întregul orga- 
nism biologic se bazează pe această structură perfect aranjată. Tot 
acest mecanism este îmbrăcat la exterior de piele, acest organ de- 
licat și frumos, care conferă o aură de frumuseţe ansamblului. 
Acesta este „templul lui Dumnezeu cel viu”. „Eul” individual 
deţine controlul absolut asupra acestui mecanism, iar rezultatele 
obţinute depind de înţelegerea sa asupra modului de funcționare 
al acestuia. 

Fiecare gând pune în acţiune celulele creierului. La început, sub- 
stanta asupra căreia se focalizează gândul nu reacţionează la aces- 
ta, dar dacă gândul este suficient de subtil și de concentrat, sub- 
stanta sfârșește prin a se mula după el, exprimându-l perfect. 

Această influență a minţii poate fi exercitată asupra fiecărei parti 
corporale, generând eliminarea oricărui efect nedorit. 

Înțelegerea perfectă a legilor care guvernează lumea mentală se 
dovedește inestimabilă nu doar în privinţa stării de sănătate, ci și 
în lumea afacerilor, de pildă. Ea dezvoltă puterea discernământu- 
lui si conduce la o înțelegere mai lucidă a realităţii. 

Omul care privește mai degrabă în interior decât în exterior 
sfârşeşte prin a avea acces la forțele uriașe care îi pot schimba 
cursul vieții, atrăgând către el tot ceea ce este mai bun, mai pu- 
ternic $i mai dezirabil. 

Cel mai important ingredient al dezvoltarii mintii este atentia sau 
concentrarea. Atunci cand aceasta este directionata corect, posi- 
bilitatile ei sunt atât de uluitoare încât i s-ar părea incredibile unui 
neinitiat. Cultivarea atenţiei este caracteristica dominantă a 
oricărui om de succes. De altfel, ea reprezintă realizarea perso- 
nală supremă care poate fi obținută. 

Puterea atenţiei poate fi înțeleasă mai bine dacă este comparată cu 
o lupă folosită pentru concentrarea razelor soarelui. Fără lupă, 
razele solare nu fac dovada unei puteri particulare, risipindu-se în 
toate direcţiile. Dacă razele de soare sunt focalizate însă prin 
intermediul unei lupe asupra aceluiași loc, efectul devine imediat 
aparent. 

La fel se petrec lucrurile și cu puterea gândirii. Dacă aceasta se 
risipește prin tranziţia gândurilor de la un subiect la altul, omul nu 
va obţine niciun rezultat evident. Dacă această putere este foca- 
lizată însă prin intermediul atenţiei sau al concentrării asupra unui 
scop singular, pe o anumită perioadă de timp, totul devine posi- 
bil. 

Remediul pare prea simplu pentru situaţiile complexe, vor spune 
unii. Dacă nu ai încredere, încearcă această metodă. Cu siguranță, 
până acum nu ai avut nicio experiență legată de concentrarea 
atenţiei asupra unui scop bine definit. Alege un singur obiect și 
concentreaza-ti atenţia asupra lui timp de zece minute. Vei con- 
stata că nu vei reuși. Mintea ta va rătăci în zeci de alte direcţii, așa 
că vei fi nevoit să o readuci de fiecare dată la ordine. Între timp, 
efectele se vor pierde însă, așa că după trecerea celor zece minute 
nu vei realiza mare lucru, întrucât nu ai reușit să îţi mentii mintea 
focalizată asupra aceluiași obiect. 

Tu nu vei putea reuși însă să depasesti obstacolele care iti vor ieși 
in cale decat cu ajutorul atentiei, iar singura metoda prin care vei 
putea dobândi această putere miraculoasă este practica perseve- 
rentă. La fel ca în orice alt domeniu al vieţii, și în acest caz per- 
severenta conduce la perfecțiune. 

Pentru a-ţi cultiva puterea atenţiei, retrage-te în camera ta de 
meditaţie, dar ia cu tine și o fotografie a unei persoane. Priveşte 
imaginea timp de cel puţin zece minute. Remarcă expresia ochilor 
persoanei, forma trăsăturilor sale, hainele cu care este îmbrăcată, 
felul în care are aranjat părul. Pe scurt, observă cu cea mai mare 
atenţie toate detaliile redate de fotografie. În continuare, închide 
ochii si încearcă să vizualizezi imaginea la nivel mental. Dacă vei 
putea vedea imaginea în toate detaliile, ca și cum ai privi-o în 
fata, meriti să fii felicitat. Dacă nu, va trebui să repeti procesul 
până când vei reuși. 

Acest pas nu face decât să pregătească terenul. Săptămâna urmă- 
toare vei fi pregătit să semeni primele seminţe. 

Numai prin astfel de exerciţii vei ajunge tu să iti controlezi stările 
mentale, atitudinea şi conștiința. 

Marii finantisti învaţă să se retragă din ce în ce mai mult din 
mijlocul mulțimii, astfel încât să aibă din ce în ce mai mult timp 
pentru a face planuri, pentru a se gândi și pentru a genera stările 
psihice dorite. 

Oamenii de afaceri de succes demonstrează în permanenţă cât de 
important este să cultivi compania și vibrația altor oameni de 
afaceri de succes. 

O banală idee poate valora mii de dolari, dar astfel de idei nu sunt 
sesizate decât de către cei care sunt receptivi la ele, care sunt 
pregătiți să le primească, întrucât și-au cultivat starea de spirit 
specifică succesului. 

Oamenii pot învăţa să se pună la unison cu Mintea Universală. Ei 
pot învăţa să distingă unitatea tuturor lucrurilor, precum si princi- 
palele metode şi principii ale procesului de gândire, care le pot 
schimba radical viața, multiplicându-le rezultatele. 

Cei care aplică aceste metode și aceste principii descoperă că 
mediul exterior se mulează după progresele lor mentale și spiri- 
tuale. Ei descoperă că orice cunoaștere este urmată de un proces 
de creştere, că orice inspiraţie generează o acțiune, că orice 

percepție dă naştere unei oportunități. Principiul spiritual repre- 
zintă întotdeauna cauza, fiind urmat apoi de transformările speci- 
fice nenumăratelor posibilități ale realizării. 

Dat fiind că individul nu este decât un canal ce permite dife- 
rentierea aceluiaşi Principiu Universal, aceste posibilități sunt 
prin excelență inepuizabile. 

Gândirea este un proces prin care noi putem absorbi Spiritul 
Puterii, menținând rezultatul în conștiința noastră lăuntrică până 
când acesta devine parte integrantă din conștiința noastră 
obişnuită. Metoda prin care acest rezultat poate fi obținut prin 
practica perseverentă a câtorva principii fundamentale (explicate 
în cadrul acestui Sistem) reprezintă marea cheie care poate des- 
cuia depozitul Adevărului Universal. 

Principalele două surse ale suferinței umane la ora actuală sunt 
bolile si anxietatea mentală. Ambele au la bază încălcarea anumi- 
tor legi naturale. Acest lucru se datorează faptului că până în 
prezent, cunoaşterea omului a rămas parțială. Din fericire, norii 
intunecati care s-au acumulat de-a lungul erelor istorice încep să 
se risipească, iar odată cu ei dispar si multe din suferințele care au 
la baza informatiile incorecte. 


Concluzia oricărei minţi care este trezită și care 
cunoaște puterea gândirii corecte și a acţiunii 
constructive este că orice om se poate transfor- 
ma, se poate îmbunătăţi, se poate recrea, își 
poate controla mediul și își poate schimba pro- 
priul destin. 

- Larsen 

Întrebări și răspunsuri care te pot ajuta 
de-a lungul practicii 


Care sunt câteva dintre efectele ce pot fi obţinute cu 
ajutorul electricităţii? 
Căldura, lumina, puterea, muzica. 
De ce depind aceste efecte atât de variate? 
De mecanismul la care este atașată electricitatea. 
Care este rezultatul acţiunii și interacțiunii minții 
individuale cu Principiul Universal? 
Condiţiile și experienţele cu care ne confruntăm. 
Cum pot fi schimbate aceste condiţii? 
Prin schimbarea mecanismului prin care Principiul Universal este 
diferențiat în formă. 
Care este acest mecanism? 
Creierul uman. 
Cum poate fi schimbat el? 
Prin procesul numit gândire. Gândurile generează celulele cere- 
brale, care reacţionează la gândurile corespondente din Mintea 
Universală. 
Ce valoare are puterea de concentrare? 
Aceasta este cea mai înaltă realizare personală la care poate aspi- 
ra omul. Totodată, ea reprezintă caracteristica dominantă a tutu- 
ror oamenilor de succes. 
Cum poate fi dobândită această caracteristică? 
Prin practicarea riguroasă a exerciţiilor predate în cadrul acestui 
Sistem. 
De ce este această caracteristică atât de importantă? 
Deoarece ea ne permite să ne controlăm gândurile. Așa cum știm, 
condiţiile exterioare reprezintă efecte ale gândurilor noastre (care 
reprezintă cauzele lor). Dacă vom putea controla cauzele, vom 
putea controla inclusiv efectele. 
Ce anume poate schimba condiţiile exterioare și poate multi- 
plica rezultatele în lumea obiectivă? 
Învăţarea metodelor de bază ale gândirii constructive. 

„Mai presus de orice, fii credincios sinelui tău. 

Dacă vei proceda în acest fel, tu nu vei mai 

putea fi ipocrit fata de niciun alt om. Această 

consecinţă este la fel de sigură ca și aceea că 

după zi urmează noaptea”. 

Utilizarea puterii omnipotente 


SINTEZA PRINCIPIILOR CARE TREBUIE INTELESE 
SI APLICATE IN SAPTAMANA A SAPTEA 


e-a lungul întregii sale istorii, omul a crezut într-o putere 
invizibilă, care a permis crearea și recrearea tuturor lucru- 
rilor. 

Noi putem personaliza această putere, numind-o Dumnezeu, sau 
o putem privi ca pe o esență, ca pe un spirit care penetrează întreaga 
realitate. În ambele cazuri, efectul este același. 

Din perspectiva individului, principiul personal este cel obiectiv, 
fizic şi vizibil, care poate fi cunoscut cu ajutorul simţurilor. Acest prin- 
cipiu personal este alcătuit dintr-un corp, un creier și un sistem nervos. 
Principiul subiectiv este prin excelență spiritual, invizibil şi imper- 
sonal. 

Principiul personal este conștient, tocmai pentru că reprezintă o 
entitate personală. Având aceeași natură și aceeași calitate ca și orice 
altă fiinţă, principiul impersonal nu este conștient de sine, motiv pentru 
care a fost denumit subconștient. 

Principiul personal sau conștient are o putere a voinţei și capaci- 
tatea de a alege. De aceea, el poate discrimina în alegerea metodelor 
prin care își poate rezolva dificultăţile. 

Fiind una cu sursa si cu originea tuturor puterilor, principiul 
impersonal sau spiritual nu dispune de o asemenea capacitate de a 
alege. În schimb, el are la dispoziţie resurse infinite, putând genera 
rezultate prin metode pe care mintea umană individuală nu și le poate 
nici măcar imagina. 

După cum putem vedea, omul dispune de privilegiul de a depinde 
de voinţa sa, cu toate limitările și înțelegerile ei greșite, dar și pe acela 
de a utiliza potenţialul infinit prin apelarea la mintea sa subconștientă. 
Aceasta este explicaţia științifică a minunatei puteri care i-a fost pusă 
la dispoziție omului, cu singura condiţie ca acesta să o înțeleagă, să o 
aprecieze $i să o recunoască. 

Voi indica în capitolul de fata una din metodele prin care aceasta 
putere omnipotentă poate fi utilizată. Sunt onorat să iti transmit in 
continuare această metodă. 

Vizualizarea este procesul de producere a unor imagini mentale 
care vor servi drept tipare sau matrițe pentru modelarea viitorului 
tău. 

De aceea, structureaza-ti cât mai clar si mai frumos acest tipar. 
Nu te teme să îți concepi un viitor cât mai măreț cu putință. 
Reţine: singurele tale limite sunt cele impuse de tine însuţi. În 
ceea ce priveşte costurile şi materialele, tu nu ai practic nicio li- 
mită. Tot ce trebuie să faci este să te aprovizionezi din depozitul 
infinit si să iti construieşti tiparul dorit în imaginaţia ta. Numai în 
acest fel se va putea materializa el mai apoi. 

Construieste-ti o imagine cât mai clară si mai precisă, apoi 
sustine-o ferm în minte. Procedând în acest fel, vei începe să a- 
tragi din ce în ce mai mult către tine o realitate corespondentă. Tu 
poti fi „orice îți dorești să fii”. 

Mai există un aspect psihologic binecunoscut, dar din păcate prea 
puţin aplicat. Simpla lui lectură nu va aduce niciodată rezultatele 
dorite. Ea nu te ajută nici măcar să iti construiești imaginea men- 
tală, necum să o și manifești în realitate. Singura metodă prin care 
poți materializa realitatea dorită este munca mentală asiduă. În 
mod regretabil, puţini oameni sunt dispuși să facă această efort. 
Primul și cel mai important pas este idealizarea. Acesta reprezin- 
tă planul după care iti vei construi realitatea dorită. De aceea, el 
trebuie să fie solid și permanent. Atunci când face planul unei 
clădiri cu 30 de etaje, un arhitect își imaginează în amănunt 
fiecare detaliu. În mod similar, atunci când îşi propune să con- 
struiască un pod, un inginer calculează puterea de rezistenţă a 
tuturor părților separate ale acestuia. 

Atât arhitectul cât și inginerul vizualizează proiectul final în toate 
detaliile înainte să facă vreun pas concret în procesul de con- 
structie. La fel trebuie să procedezi si tu cu situaţia pe care ţi-o 
dorești. Imaginandu-ti mental obţinerea rezultatului dorit, tu 
plantezi o sămânță. Înainte de a obţine recolta, tu doreşti să știi ce 
anume semeni. Acesta este procesul de Idealizare. Daca nu ești 
încă sigur de ceea ce iti dorești, întoarce-te pe scaunul de medi- 
tatie până când imaginea devine perfect clară. Treptat, ea ti se va 
revela din ce în ce mai limpede. La început va părea neclară, dar 
pe măsură ce vei persevera, forma ei va deveni din ce în ce mai 
detaliată. Procedând în acest fel, iti vei dezvolta gradat puterea 

prin care vei putea formula planuri capabile să se materializeze în 
lumea obiectiva. Altfel spus, vei sti dinainte ceea ce iti rezerva 
viitorul. 

Urmează apoi procesul vizualizării. Imaginea contemplata tre- 
buie să devină din ce în ce mai completă, mai detaliată. Pe măsură 
ce aceste detalii îți vor deveni din ce în ce mai limpezi, ti se vor 
revela si mijloacele prin care le poți pune în aplicare. Fiecare pas 
nou va conduce la următorul. Gândul conduce la acţiune, acţiunea 
revelează metodele, metodele atrag prieteni, care atrag la rândul 
lor circumstanţe, si astfel, până să-ţi dai seama, te vei afla deja în 
cea de-a treia etapă, cea finală, a materializării. 

Cu toții suntem de acord că însuși universul a fost conceput mai 
întâi la nivel mental, înainte de a fi căpătat actuala sa formă mate- 
rială. Dacă vom urma liniile directoare ale Marelui Arhitect al 
Universului, vom descoperi că gândurile noastre capătă formă, la 
fel cum a căpătat și universul. Aceeași minte care a creat univer- 
sul operează prin intermediul fiecărui individ în parte. Nu există 
nicio diferență de natură sau de calitate între mintea individuală 
şi cea universală. Singura diferență este de grad. 

Înainte de a trece la construcţia propriu-zisă, arhitectul vizua- 
lizează clădirea. El o vede cu ochii minţii, asa cum își dorește să 
fie. Gândul lui devine astfel tiparul care va da formă noii clădiri. 
În funcţie de acest gând, clădirea va fi înaltă sau joasă, frumoasă 
sau banală. Viziunea arhitectului începe pe planșetă. Abia apoi 
foloseşte el materialele necesare, iar clădirea prinde o formă con- 
cretă. 

Exact la fel procedează un inventator înainte de a crea o nouă 
invenţie. Spre exemplu, Nikola Tesla“, unul dintre cei mai mari 
inventatori ai tuturor timpurilor, un om cu un intelect uriaș, care 


* Nikola Tesla (1856-1943) a fost un inventator american, de origine 
român din Serbia care a descoperit câmpul magnetic rotativ, care stă 
la baza tuturor motoarelor cu curent alternativ. În anul 1891 el a 
inventat bobina Tesla, o bobină de inducţie folosită pe scară largă în 
tehnologia radio. La moartea sa, trei laureați ai premiului Nobel i-au 
adus tributul lor, considerându-l pe Tesla „unul dintre cele mai marete 
intelecte ale lumii, care a pavat drumul pentru multe din invențiile 
tehnologice ale epocii moderne”. 

a reuşit să creeze cele mai uimitoare realități, întotdeauna își 
vizualizează invențiile înainte de a începe să lucreze concret la 
ele. El nu se grăbeşte niciodată să le dea formă numai pentru a-și 
pierde apoi timpul corectându-le defectele. După ce își constru- 
ieste ideea în imaginaţia sa, el o menţine acolo ca o imagine men- 
tală, reconstruind-o și îmbunătăţind-o prin gândurile sale. „În 
acest fel, scrie el în Electrical Experiment, îmi pot dezvolta și per- 
fectiona rapid ideea iniţială fără să ating niciun prototip concret. 
După ce am reușit să aduc invenţiei mele toate îmbunătățirile la 
care mă pot gândi, nemaigăsindu-i niciun defect, trec în sfârșit la 
transpunerea în realitate a proiectului meu mental. Invariabil, pro- 
totipul concret funcţionează exact așa cum mi-am imaginat eu. În 
20 de ani de activitate nu a existat nici măcar o singură excepţie 
de la această regulă”. 

Dacă vei urma în mod conștient aceste linii directoare, iti vei 
putea dezvolta Credinţa, acea Credinţă care reprezintă „substanţa 
sperantelor noastre si dovada lucrurilor care nu există încă”. iti 
vei putea dezvolta astfel increderea, acea incredere care conduce 
la rezistenţă si la curaj. Îţi vei putea dezvolta acea putere de con- 
centrare care îți va permite să excluzi toate celelalte gânduri, cu 
excepţia celor asociate cu scopul pe care ti l-ai propus. 

Legea afirmă că gândul are tendinţa să se manifeste în formă, și 
numai cel care ştie cum să fie un gânditor divin și care își poate 
controla propriile gânduri poate lua locul Maestrului, vorbind cu 
autoritatea acestuia. 

Claritatea și corectitudinea nu pot fi obținute decât prin 
menţinerea repetată a imaginii dorite în minte. Cu cât această 
acțiune este repetată mai des, cu atât mai clară devine imaginea și 
cu atât mai precisă devine materializarea ei. Înainte ca ideea ta să 
poată prinde viata în lumea exterioară, tu trebuie să o mentii mai 
întâi ferm în lumea ta mentală sau lăuntrică. Nici chiar în această 
lume mentală nu vei putea construi însă ceva de valoare dacă nu 
vei dispune de materialele necesare. Dacă dispui de aceste mate- 
riale, tu poţi construi orice iti propui. Mai întâi de toate trebuie să 
iti asiguri însă aceste materiale. Nimeni nu poate face o haină de 
gală dintr-o zdreanta. 

Daca dispui de el, materialul tau va fi lucrat de milioane de lucra- 
tori mentali tacuti, care îi vor da forma imaginii pe care o ai în 
minte. 

Gândeşte-te putin! Tu dispui de peste cinci milioane de astfel de 
lucrători mentali, gata oricând să muncească pentru tine. Aceștia 
sunt celulele creierului tău. Pe lângă aceștia mai există cel puţin 
tot atâţia care alcătuiesc o forţă de rezervă, gata oricând să intre 
în acţiune la cea mai mică nevoie a ta. Puterea ta de a gândi este 
practic nelimitată. Altfel spus, puterea ta de a crea materialul 
necesar pentru a-ţi construi mediul dorit este practic nelimitată. 
Pe lângă aceste milioane de lucrători mentali, tu dispui de mili- 
arde de alti lucrători mentali în interiorul corpului, fiecare fiind 
înzestrat cu o inteligență suficient de mare pentru a putea înțelege 
și pentru a acționa ţinând cont de mesajele primite de la creier. 
Aceste celule sunt ocupate de regulă cu crearea și cu recrearea 
corpului tău, dar pe lângă această activitate desfăşoară inclusiv o 
muncă de natură psihică, putând atrage către sine substanța nece- 
sară pentru o dezvoltare perfectă. 

Ele fac acest lucru aplicând aceeași lege pe care o aplică toate 
formele de viaţă pentru a atrage către sine materialele necesare 
creșterii. Stejarul, trandafirul, liliacul — toate au nevoie de anu- 
mite materiale pentru a se dezvolta și pentru a atinge expresia lor 
perfectă. Ele își asigură aceste materiale prin cererea lor tăcută, 
adică aplicând Legea Atracţiei. Aceasta reprezintă cea mai sigură 
metodă pe care o poţi aplica la rândul tau pentru a-ţi asigura dez- 
voltarea completă. 

Începe așadar prin a-ţi structura o Imagine Mentală cât mai clară. 
Vizualizează toate detaliile ei si sustine-o ferm în mintea ta. În 
acest fel, vei atrage către tine mijloacele necesare pentru mate- 
rializarea ei. Oferta răspunde întotdeauna cererii. La momentul 
potrivit, vei fi condus către destinaţia dorită. Dorinţa ta Arzătoare 
va conduce la o Asteptare plină de Încredere, pe care va trebui să 
o susţii printr-o Cerere Ferma. Aceste trei principii nu pot con- 
duce decât la Realizare, căci Dorinţa Arzătoare reprezintă emoția, 
Asteptarea plină de Încredere simbolizează gândirea, iar Cererea 
Ferma voința. Or, asa cum am văzut, emoția îi conferă gândului 
vitalitate, iar voinţa îl menţine ferm până când Legea Cresterii îl 
transformă în realitate. 

Nu este uimitor faptul că omul dispune de o putere atât de uriașă 
si de facultăţi atât de transcendente, de care nu știe însă nimic? 
Nu ti se pare curios faptul că noi am fost învăţaţi dintotdeauna să 
căutăm puterea „în afară”? Ni s-a spus că căutăm oriunde altun- 
deva numai în interior nu, iar dacă această putere s-a manifestat 
vreodată în viaţa noastră, ni s-a spus că ea este supranaturală. 
Există multi oameni care au ajuns să înţeleagă această putere ui- 
mitoare si care fac eforturi serioase pentru a se bucura de starea 
de sănătate dorită, de putere și de alte condiţii favorabile, dar 
care, din păcate, eșuează, cel puţin la prima vedere. Ei nu par să 
fie capabili să pună corect în aplicare Legea. În aproape toate 
cazurile de acest fel, dificultatea rezidă în faptul că ei caută 
răspunsurile în afara lor. Ei isi doresc bani, putere, sănătate si 
abundență, dar nu își dau seama că toate acestea reprezintă sim- 
ple efecte, care nu se pot produce decât dacă sunt generate de o 
cauză corespondentă. 

Cei care nu sunt deloc preocupaţi de lumea exterioară „nu caută 
decât să cunoască adevărul, să descopere înţelepciunea. Atunci 
când o descoperă, ei constată că aceasta le dezvăluie inclusiv 
sursa tuturor puterilor, care le permite să obțină în plan exterior 
tot ceea ce îşi doresc în sinea lor. Acest adevăr își găsește expre- 
sia în scopurile lor nobile și în acțiunile lor curajoase”. 
Limiteaza-ti actul creator la idealuri. Nu acorda nicio atenţie 
condiţiilor exterioare. Construieste-ti o lume interioară frumoasă 
şi opulentă, iar lumea exterioară va copia acest model. Vei căpă- 
ta astfel puterea de a crea idealuri, dar aceste idealuri vor fi 
proiectate în lumea exterioară a efectelor. 

Spre exemplu, să spunem că un om are o datorie. El se gândește 
în permanenţă la datoria sa, se concentrează asupra ei, atrăgând 
astfel o mărire a datoriei, nicidecum o reducere a ei. El pune ast- 
fel în aplicare mareata Lege a Atracţiei, rezultatul fiind inevitabil: 
concentrarea asupra pierderii nu poate conduce decât la o 
pierdere încă şi mai mare. 

Care este principiul corect? Concentrează-te întotdeauna asupra 
lucrurilor pe care le dorești, nu asupra celor pe care nu le dorești. 
Gândește-te la abundență. Concepe metode și planuri prin care să 
activezi Legea Abundentei. Vizualizează condiţiile pe care le va 
crea această lege în viaţa ta, și astfel, vei ajunge să te bucuri de ele. 

Dacă Legea Atractiei operează perfect în cazul sărăciei, lipsurilor 
si limitarilor, atrăgând aceste nenorociri asupra celor care se gân- 
desc constant la ele, cultivând gânduri de lipsă și de teamă, ea 
poate opera la fel de bine si în sens invers, atrăgând abundența si 
opulenta în viata celor care cultivă gânduri de curaj si de putere. 
Această metodă li se pare foarte dificilă multor oameni. Ei sunt 
prea anxioși, manifestând gânduri de teamă și de nemulțumire. Ei 
sunt la fel ca niște copii care plantează o sămânță, după care scur- 
mă la fiecare sfert de oră pământul pentru a vedea dacă aceasta a 
început să crească. În mod evident, în astfel de condiţii sămânța 
nu va creşte niciodată. din păcate, exact așa procedează cei mai 
multi dintre oameni în lumea lor mentală. 

După ce plantăm sămânţa, noi trebuie să o lăsăm netulburată. 
Asta nu înseamnă că nu mai trebuie să facem nimic. Dimpotrivă, 
putem face foarte multe lucruri, muncind mai mult decât oricând 
înainte. În cazul în care cultivăm atitudinea mentală justă, în faţa 
noastră se deschid continuu noi oportunităţi, noi uși. Singurul 
lucru de care avem nevoie este o minte deschisă. De aceea, fii 
pregătit să actionezi atunci când sosește momentul. 

Forța gândirii este cel mai puternic instrument care permite 
obținerea cunoaşterii. Dacă este corect concentrată, ea poate 
rezolva orice problemă. Nimic nu este mai presus de puterea 
înțelegerii umane, dar pentru a struni forța gândurilor si pentru a 
o pune la treabă în direcţia dorită de noi este nevoie de foarte 
multă muncă. 

Reţine: gândul este focul care creează aburul ce pune în mișcare 
roata norocului, de care depind toate experienţele tale. 

Pune-ti următoarele întrebări, apoi așteaptă în tăcere răspunsul: iti 
cunoşti si iti constientizezi sinele interior? Îţi afirmi acest sine, 
sau te iei după restul turmei? Aminteste-ti că o turmă este întot- 
deauna condusă; ea nu poate conduce niciodată. La urma 
urmelor, majoritatea a fost aceea care s-a opus din răsputeri 
motorului cu aburi, electricităţii si tuturor celorlalte invenţii care 
au condus la progresul umanităţii. 

Ca exerciţiu pentru această săptămână, iti propun să iti vizualizezi 
un prieten. Încearcă să îl priveşti cu ochii minţii exact așa cum 
l-ai văzut ultima oară. Începe prin a contempla camera în care 
v-aţi aflat amândoi, mobilierul din ea. Apoi aminteste-ti de 

conversaţia avută. În continuare, vizualizează-i cât mai distinct 
faţa. Spune-i ceva care îl interesează. Remarcă schimbarea expre- 
siei feţei sale. Priveste-i zâmbetul întipărit pe buze. Poti face acest 
lucru? Perfect. Atunci continuă exerciţiul. Povesteste-i ceva 
interesant. Priveşte cum ochii lui se luminează, amuzati sau plini 
de entuziasm. Poţi face toate acestea? Dacă da, înseamnă că dis- 
pui de o imaginaţie bogată și că progresezi rapid. 


Sistemul Maestrului de Charles F. Haanel 


61. 


62. 


63. 


64. 


65. 


66. 


67. 


68. 


69. 


70. 


Întrebări și răspunsuri care te pot ajuta 
de-a lungul practicii 


Ce este vizualizarea? 

Vizualizarea este procesul de creare a unor imagini mentale. 

Care este rezultatul acestei metode de gândire? 

Prin susținerea fermă a unei imagini în minte, noi putem atrage gra- 
dat, dar absolut sigur, realitatea corespondentă către noi. Putem 
deveni astfel tot ceea ce ne propunem să fim. 

Ce este idealizarea? 

Idealizarea este procesul de vizualizare a unor planuri care se vor 
materializa mai devreme sau mai târziu în lumea noastră obiectivă. 
De ce sunt necesare claritatea și acurateţea imaginilor mentale? 
Deoarece „vizualizarea” dă naștere „emoţiilor”, iar acestea conduc 
la „realitate”. Procesul începe în planul mental, continuă în cel 
emoţional, după care ajunge în cel al realizărilor nelimitate. 

Cum pot fi obținute aceste calități? 

Prin repetarea acţiunii de focalizare mentală. Fiecare nouă acţiune 
de acest fel face ca imaginea să devină mai clară decât cea prece- 
dentă. 

Cum putem obţine materialul necesar pentru a ne construi 
această imagine mentală? 

Punând la lucru milioanele de muncitori mentali de care dispunem. 
Este vorba de celulele creierului nostru. 

Cum se realizează condiţiile necesare pentru asigurarea 
materializării idealului nostru în lumea obiectivă? 

Prin intermediul Legii Atracţiei. Aceasta este legea naturală care 
atrage către noi toate condiţiile de care avem nevoie. 

Care sunt cei trei pași necesari pentru a declanșa operarea 
acestei legi? 

Dorinţa Arzătoare, Asteptarea plină de Încredere şi Cererea Fermă. 
De ce eșuează atât de mulţi oameni? 

Deoarece se concentrează asupra pierderilor, asupra bolilor și 
asupra dezastrelor. Legea operează perfect, inclusiv în cazul lor. 
„De ceea ce te temi nu scapi”. 

Care este alternativa? 

Concentrarea asupra acelor idealuri pe care dorești să le vezi ma- 
nifestate în viaţa ta. 

SINTEZA PRINCIPIILOR CARE TREBUIE INTELESE 
SI APLICATE IN SAPTAMANA A OPTA 


rmeaza descrierea principiilor care trebuie intelese si aplicate 

în săptămâna a opta de practică. În această secţiune vei 

descoperi că tu iti poţi alege liber gândurile, dar rezultatul 
acestora este guvernat de o lege imuabilă! Nu ti se pare acesta un 
mecanism minunat? Nu ti se pare fantastic să știi că viata noastră nu 
este supusă capriciilor sorții sau altor variabile necunoscute? Că ea este 
guvernată în întregime de lege? Această stabilitate reprezintă cea mai 
bună oportunitate pentru noi, întrucât ne putem folosi chiar de lege pen- 
tru a atrage în viaţa noastră efectele dorite, cu o precizie imuabilă. 

Universul isi păstrează marea sa armonie numai datorită legii. 
Dacă nu ar exista această lege, el ar fi un Haos, nu un Cosmos. 

Acesta este secretul originii binelui și răului. Nu a existat şi nu va 
exista vreodată un alt bine şi un alt rău decât cele pe care ni le pro- 
ducem singuri. 

Îngăduie-mi să iti dau un exemplu: gândurile conduc la acţiuni. 
Dacă gândurile tale sunt constructive și armonioase, rezultatele de care 
te vei bucura vor fi benefice. Dacă gândurile tale sunt distructive şi 
dizarmonioase, rezultatele obţinute vor fi negative. 

Nu există decât o singură lege, un singur principiu, o singură 
cauză și o singură Sursă de Putere. Binele și răul nu sunt decât cuvinte 
menite să descrie rezultatele acţiunilor noastre, în funcţie de 
respectarea sau de nerespectarea legii. 

Importanţa acestei afirmaţii este perfect ilustrată de viețile lui 
Emerson” si Carlyle**. Emerson a iubit binele, iar viata lui a fost o ve- 
ritabilă simfonie a păcii și armoniei. Carlyle a urât răul, iar viaţa lui a 
fost o luptă continuă și o suită neîntreruptă de conflicte si de 
dizarmonii. 


* Ralph Waldo Emerson (1803-1882) a fost un vizionar care a militat 
pentru gândirea independentă. Concepţia sa de viaţă a fost adeseori 
diametral opusă celei a lui Carlyle. 

** Thomas Carlyle (1795-1881) a fost un autor de lucrări istorice, 
precum Revoluţia franceză, dar și al unor tratate economice, precum 
Cartismul. 

Avem aşadar de-a face cu doi oameni mari, care și-au propus să 
atingă același ideal. Unul s-a folosit însă în acest scop de o gândire con- 
structivă, punându-se astfel la unison cu legea naturală, iar celălalt s-a 
folosit de o gândire distructivă, care a atras în viaţa lui numai conflicte. 

Concluzia este evidentă: noi nu trebuie să urâm nimic, nici măcar 
„răul”, căci ura este distructivă în sine. „Cine seamănă vânt culege fur- 


x» 


tuna’. 

1. Gândurile reprezintă un principiu vital, întrucât sunt chiar prin- 
cipiul creator al universului. Prin însăși natura lor, ele se vor com- 
bina întotdeauna cu alte gânduri similare. 

2. Dat fiind că singurul scop al vieţii este creşterea, toate principiile 
care stau la baza existenţei trebuie să contribuie la acest obiectiv. 
De aceea, și gândurile tind să capete formă, iar legea creșterii le 
materializează mai devreme sau mai târziu. 

3. “Tu îţi poţi alege liber gândurile, dar rezultatul lor este guvernat de 
o lege imuabilă. Orice gânduri asupra cărora te concentrezi cu 
perseverenţă vor produce mai devreme sau mai târziu rezultate 
corespondente în domeniul stării tale de sănătate, al caracterului 
si al circumstanțelor exterioare. De aceea, înlocuirea metodelor 
de gândire care generează efecte nedorite cu alte metode mai con- 
structive se dovedește absolut necesară. 

4. Aşa cum stim cu toţii, acest lucru nu este deloc ușor. Obisnuintele 
mentale sunt foarte dificil de controlat, dar procesul este totuși 
posibil, iar metoda constă în a începe chiar acum să înlocuiești 
gândurile distructive cu gânduri constructive opuse. Formeaza-ti 
obiceiul de a-ţi analiza toate gândurile care iti trec prin minte. În 
cazul în care constati că manifestarea lor iti va aduce beneficii, nu 
doar tie, ci inclusiv tuturor celorlalți oameni afectaţi de ele, cul- 
tivă-le cu toată iubirea, căci sunt gânduri valoroase, aflate în 
armonie cu Principiul Universal. Ele vor crește, se vor dezvolta și 
vor produce o recoltă de o mie de ori mai bogată. Pe de altă parte, 
nu ar trebui să uiţi nicio clipă de acest citat din George Matthew 
Adams: 

„Învață să iti tii usa închisă. Nu permite accesul 
în mintea ta, în biroul tău și în lumea ta al ele- 


mentelor care doresc să fie primite de tine, dar 
care nu iti pot aduce niciun fel de beneficiu”. 


5. Dacă gândurile tale de până acum au fost critice sau distructive si 
au condus la conflicte și la dizarmonie în mediul tău, schimba-ti 
atitudinea mentală. Cultivă numai gânduri constructive sau pozi- 
tive. 

6. Imaginaţia poate fi de mare ajutor în această direcţie. Cultivarea 
ei poate conduce la dezvoltarea idealului din care se va naște 
viitorul tău. 

Imaginaţia adună materialele din care Mintea va ţese haina ce iti 
va îmbrăca viitorul. 

Ea este torta care ne permite să luminăm noile lumi ale gândirii si 
experienţei. 

Imaginaţia este instrumentul eficient care le-a permis tuturor 
inventatorilor si tuturor marilor deschizători de drumuri să facă 
descoperirile lor, în condiţiile în care nu existau precedente. Chiar 
dacă memoria bazată pe precedente le-a spus: „Așa ceva nu poate 
fi făcut”, ei au trecut peste ea și au spus: „lată că se poate face”. 
Imaginaţia este o putere foarte plastică, ce modelează obiectele 
simțurilor, dându-le noi forme si idealuri. 

Ea reprezintă forma constructivă a gândurilor, care trebuie să pre- 
ceadă orice formă constructivă a acţiunii. 

Nici un constructor nu poate construi ceva până când nu a primit 
planurile de la arhitect. La rândul lui, acesta le descoperă în ima- 
ginatia sa. 

Nici un industriaș de geniu nu poate construi o corporație uriașă, 
care să coordoneze sute de corporații mai mici cu mii de angajaţi 
și să gestioneze un capital de milioane de dolari, dacă nu și-a 
creat mai întâi acest imperiu în imaginaţia sa. Obiectele lumii 
materiale sunt precum lutul umed în mâinile unui olar. Noile 
forme sunt create întotdeauna mai întâi de toate în mintea 
Geniului, cu ajutorul imaginaţiei. Pentru a fi cultivată, imaginaţia 
trebuie exersată. Practica este absolut necesară pentru a cultiva 
mușchii minţii, la fel ca în cazul mușchilor fizici. Mintea trebuie 
hrănită continuu; în caz contrar, ea nu poate creşte. 

Nu confunda Imaginaţia activă cu Fantezia pasivă, respectiv cu 
acea formă de reverie diurnă în care se complac oamenii. Reveria 
diurnă nu este altceva decât o risipire a energiei mentale și poate 
conduce chiar la boli psihice. 

Imaginaţia constructivă presupune foarte multă muncă mentală. 
Unii o consideră chiar cea mai grea muncă între toate. Nu este 
mai putin adevărat că ea conduce la cele mai fantastice rezultate. 
Toate marile realizări au fost obţinute numai de către oameni care 
au avut o mare capacitate de a gândi, de a-și imagina și de a-și 
transforma visele în realitate. 

Dacă vei ajunge la concluzia conștientă a faptului că Mintea 
reprezintă singurul principiu creator, că ea este omniprezentă, 

omnipotentă $i omniscientă, si că te poți pune in mod conștient la 
unison cu această omnipotenta prin puterea gândurilor tale, vei 
face un pas extrem de important în direcția justă. 

Următorul pas necesar constă în a te deschide în fața acestei pu- 
teri. Fiind omniprezentă, ea trebuie să existe cu siguranță inclusiv 
înlăuntrul tău. Noi stim sigur că acest lucru este adevărat, întrucât 
am demonstrat că orice putere se află în interiorul omului, nu în 
afara lui. Pe de altă parte, această putere trebuie cultivată si dez- 
voltată. În acest scop, omul trebuie să fie receptiv, iar această 
receptivitate nu poate fi dobândită decât prin exercițiu, la fel ca 
puterea fizică. 

Legea atracției te va conduce cu toată certitudinea către acele 
condiții si experiențe si către acel mediu care corespund atitudinii 
tale mentale predominante. Gândurile sporadice care îți trec prin 
minte atunci când te duci la biserică sau atunci când citeşti o carte 
bună nu contează în această ecuație. 

În cazul în care cultivi timp de zece ore pe zi gânduri negative, de 
slăbiciune sau legate de diferite nenorociri, tu nu te poți aştepta să 
te bucuri de condiții de viata benefice, frumoase si armonioase 
pentru simplul motiv că te-ai concentrat timp de zece minute 
asupra unor gânduri pozitive, puternice și creative. 

Adevărata putere vine din interior. Orice putere din lume se află 
în interiorul omului, așteptând ca acesta să o descopere, să o 
recunoască și să şi-o asume, concentrându-se asupra ei până când 
devine una cu ea. 

Mulţi oameni afirmă că își doresc o viaţă abundentă, dar cea mai 
mare parte dintre ei consideră că tot ce trebuie să facă în acest 
scop este să își exerseze mușchii și să respire în mod științific, să 
consume numai anumite alimente și să bea cât mai multă apă la 
temperatura camerei. Rezultatele obţinute de ei sunt însă aproape 
inexistente. În schimb, cei care se trezesc, care realizează ade- 
vărul si care își afirmă unitatea cu întreaga viata, descoperă că 
vederea lor devine mai clară, că pașii lor devin mai elastici și că 
îşi redobândesc vigoarea tinereţii. Altfel spus, ei descoperă sursa 
tuturor puterilor. 

Toate greșelile se datorează ignoranței. Creșterea și evoluţia sunt 
determinate de acumularea cunoașterii și a puterii corespondente. 
Adevărata putere echivalează cu recunoașterea și demonstrarea 

cunoașterii. Această putere este spirituală și sălășluieşte în inimi- 
le tuturor oamenilor. Ea reprezintă însuși sufletul universului. 
Această cunoaștere este consecinţa capacităţii de a gândi a omului. 
Altfel spus, gândirea reprezintă germenul evoluţiei conștiente a 
omului. De îndată ce omul încetează să mai progreseze la nivelul 
gândurilor și idealurilor sale, forţele sale încep imediat să se dezin- 
tegreze, fapt care se reflectă inclusiv la nivelul corpului său. 

Toţi oamenii de succes se concentrează asupra idealurilor pe care 
doresc să le transpună în practică. Ei se focalizează întotdeauna 
asupra pasului următor necesar pentru realizarea idealului lor. 
Principalul material cu care construiesc ei sunt gândurile lor, iar 
imaginaţia reprezintă atelierul în care își desfășoară activitatea. 
Mintea este acea forță aflată veșnic în mișcare cu ajutorul căreia 
ei atrag în viata lor persoanele și circumstanţele necesare pentru 
a obţine succesul dorit, iar imaginaţia reprezintă matrita în care 
sunt forjate toate marile realizări. 

Dacă ai fost credincios idealului tău, tu vei auzi cu siguranță 
chemarea atunci când circumstanţele exterioare vor fi pregătite 
pentru materializarea planurilor tale, iar rezultatele pe care le vei 
obţine vor corespunde exact credinţei tale în idealul cultivat. 
Susținerea fermă a idealului mental este singura premisă care 
atrage condiţiile necesare pentru îndeplinirea lui. 

Aceasta este singura metodă prin care iti poţi ţese acel veșmânt 
alcătuit din spirit și putere, care să îţi îmbrace întreaga existență. 
Numai aplicând această metodă vei putea trăi tu o viaţă magică, 
ferită de orice pericol. Numai în acest fel poţi deveni o forţă po- 
zitivă — singura care poate atrage bogăţia și armonia în viaţa ta. 
Aceasta este drojdia care penetrează la ora actuală conștiința 
planetară și care este responsabilă pentru marea agitaţie ce carac- 
terizează astăzi planeta. 

Săptămâna trecută ai creat o imagine mentală. Altfel spus, ai 
materializat o primă formă invizibilă, dându-i o formă vizibilă. În 
această săptămână te invit să iei un obiect si iti imaginezi care 
este originea lui, din ce este el alcătuit cu adevărat. Această prac- 
tică iti va dezvolta imaginaţia, viziunea interioară, capacitatea de 
percepţie și inteligenţa. Aceste facultăți nu pot fi cultivate prin 
simpla observare superficială a multiplicitatii, ci numai prin ana- 
liza atentă a lucrurilor care se ascund sub aparențele de suprafață. 

Foarte puţini oameni realizează că lucrurile pe care le văd repre- 
zintă simple efecte și înţeleg cauzele ce au generat aceste efecte. 
Asumă-ţi poziția de meditaţie şi vizualizează o navă de război. 
Contemplă monstrul din oţel care plutește la suprafaţa apei. La 
prima vedere, pe el nu pare să existe nicio formă de viaţă. La 
suprafață domnește o tăcere perfectă. Tu știi însă că cea mai mare 
parte a navei este scufundată sub apă și că adevărata ei înălțime 
este comparabilă cu aceea a unei clădiri cu 20 de etaje. Ştii de 
asemenea că în interiorul navei există sute de oameni, gata 
oricând să își îndeplinească atribuţiile. Aceşti oameni sunt mari- 
nari bine antrenați, care s-au dovedit competenţi să manevreze 
această bijuterie tehnică. Tu știi foarte bine că desi la suprafața 
navei domnește tăcerea, în interiorul ei se ascund ochi care pot 
vedea la multi kilometri depărtare. Nici un obiect situat pe aceasta 
rază nu poate scăpa de privirile lor vigilente. Deși pare complet 
inofensivă, nava este pregătită să lanseze oricând proiectile care 
cântăresc tone asupra unor dușmani aflați la mulţi kilometri 
depărtare. Contemplă cu ochii minţii toate aceste imagini detali- 
ate. Acest lucru nu ar trebui să fie deloc dificil pentru tine. Mergi 
însă mai departe. Întreabă-te cum s-a născut această navă de 
război. Dacă esti un observator rafinat, imaginile observate iti vor 
dezvălui foarte multe lucruri. 

De pildă, contemplă marile plăci de oţel din care este construită 
nava si gandeste-te la miile de oameni din otelarii care au con- 
tribuit la fabricarea lor. Mergi încă si mai departe cu gândul si 
imagineaza-ti scoaterea minereului din mină, încărcarea lui pe 
vase de transport sau în camioane, apoi topirea şi tratarea lui în 
otelarii. Mergi apoi mai departe în timp și imagineaza-ti arhitecții 
și inginerii care au conceput pe planșetă planurile pentru aceasta 
navă. La acest nivel, nava nu mai este un obiect tangibil, ci unul 
intangibil, care există doar sub forma unui gând în mintea 
inginerilor. De la cine a venit însă ordinul de a concepe o navă de 
război? Cel mai probabil de la ministrul apărării. Nava a fost 
planificată cu mult timp înainte de declanșarea războiului actual, 
iar Congresul a fost nevoit să adopte o lege care să aprobe buge- 
tul Ministerului Apărării. Probabil că a existat si o anumită opo- 
zitie, și multe voci s-au ridicat împotriva adoptării legii. Pe cine 
reprezintă acești congresmeni? Ei ne reprezintă pe noi toţi. După 

cum vezi, acest exercițiu mental a început cu nava de război si s-a 
încheiat cu noi înșine. În ultimă instanță, gândurile noastre sunt 
responsabile pentru producerea acestei nave, dar si a foarte mul- 
tor alte lucruri, la care nu ne gândim foarte frecvent. Exercitiul 
poate merge încă si mai departe. Dacă cineva nu ar fi descoperit 
cândva legea care permite unei bucăți de metal să plutească dea- 
supra apei, în loc să se ducă direct la fund, această navă de război 
nu s-ar fi putut naşte niciodată. 

Această lege sună astfel: „Greutatea specifică a oricărei substanțe 
este greutatea volumului său în raport cu un volum egal de apă”. 
Descoperirea acestei legi a revoluționat pur si simplu navigația pe 
apă, comerțul si industria echipamentelor militare, ducând - între 
altele — la posibilitatea construirii unei nave de război. 

Astfel de exerciții mentale sunt nepretuite. Atunci când gândirea 
este antrenată să vadă sub suprafața aparentelor, întreaga lume 
apare într-o lumină diferită. Multe detalii aparent insignifiante 
devin semnificative si multe amănunte aparent banale devin 
extrem de interesante. În ultimă instanță, ajungem să constatăm 
că singurele lucruri care contează cu adevărat pentru existența 
noastră sunt acelea pe care până atunci le consideram lipsite de 
importanță. 

CONTEMPLA ACEASTA ZI 
Căci ea reprezintă Viaţa, însăşi Viaţa Vieţii. 

În scurta ei durată de existenţă, ea ascunde toate Adevărurile 
Si toate Realitatile existenţei tale; 
Beatitudinea Cresterii; 

Gloria Actiunii; 

Si Splendoarea Frumusetii; 

Ziua de Ieri nu a fost decât un Vis, 

Iar Ziua de Mâine nu este decât o Viziune. 
Dacă este trăită corect, 

Ziua de Astăzi transformă fiecare Zi de Ieri 
Într-un Vis al Fericirii 
Si fiecare Zi de Mâine într-o Viziune a Sperantei. 
Contemplă așadar cu atenție această Zi! 


- Dintr-un text sanscrit 


78 


71. 


72. 


73. 


74. 


75. 


76. 


77. 


78. 


79. 


80. 


Săptămâna a opta: Gândurile si rezultatele lor 


Întrebări și răspunsuri care te pot ajuta 
de-a lungul practicii 


Ce este imaginaţia? 

Imaginaţia este o formă de gândire constructivă. Este lumina care 
ne ajută să pătrundem în noi lumi ale gândirii si ale experienţei. 
Este instrumentul atotputernic prin care orice inventator și orice 
mare deschizător de drumuri face marile sale descoperiri, fără să 
tina cont de absenţa precedentelor. 

Care este rezultatul imaginaţiei? 

Cultivarea imaginaţiei conduce la dezvoltarea idealului din care 
se va naște viitorul. 

Cum poate fi cultivată ea? 

Prin exercițiu. Dacă nu este alimentată în permanenţă, ea nu poate 
supravieţui. 

Care este diferenţa între imaginaţie și reveria diurnă? 
Reveria diurnă este o formă de risipire a energiei mentale, în timp 
ce imaginaţia este o formă de gândire constructivă care trebuie să 
preceadă orice acţiune activă. 

Ce sunt greșelile? 

Ele sunt rezultatul ignoranței noastre. 

Ce este cunoașterea? 

Cunoașterea este rezultatul capacităţii de a gândi a omului. 

Care este puterea pe care o folosesc oamenii de succes 
pentru a-și obţine realizările lor? 

Mintea este forța aflată veșnic în mișcare. Cu ajutorul ei, acești 
oameni atrag în viata lor persoanele si circumstanțele necesare 
pentru a-și duce la bun sfârșit planurile. 

Ce predetermină rezultatele obţinute de ei? 

Idealul susținut ferm în minte atrage condiţiile necesare pentru 
materializarea lui. 

Care este rezultatul observaţiei analitice atente? 

Dezvoltarea imaginaţiei, a viziunii interioare, a percepției şi a 
inteligenţei. 

Către ce conduc aceste facultăți? 

Către abundență şi armonie. 

Cei care au sfarsit prin a-i determina pe cei din 
jur să gândească la fel ca ei au început de regula 
prin a gândi pentru ei înșiși. 

- Colton 


Szi, = 
A Haaa 


Afirmațiile $i mintea 


SINTEZA PRINCIPIILOR CARE TREBUIE INTELESE 
SI APLICATE IN SAPTAMANA A NOUA 


rmează descrierea principiilor care trebuie înţelese si aplicate 

în cea de-a noua săptămână de practică. În această secțiune 

vei învăţa cum să iti structurezi instrumentele prin care iti poţi 
construi orice realitate dorită. 

Dacă dorești să iti schimbi condiţiile de viata, trebuie să începi 
prin a te schimba pe tine însuţi. Tu îţi poţi schimba oricând dorești 
poftele, dorințele și ambițiile exterioare, dar gândurile tale cele mai 
intime vor continua să se materializeze la fel ca până atunci; acest lucru 
este la fel de sigur ca si faptul că dintr-o sămânță va răsări o plantă. 

Să spunem că iti doreşti să iti schimbi condiţiile de viata. Cum 
poţi realiza acest lucru? Răspunsul este cât se poate de simplu: cu aju- 
torul legii creșterii. Cauzalitatea (legea cauzei și efectului) este la fel de 
sigură şi de imuabilă în lumea invizibilă a gândirii ca și în această lume 
materială. 

Susţine ferm în minte condiţia dorită; afirm-o ca și cum s-ar fi 
realizat deja. Valoarea afirmației pozitive este enormă. Prin repetarea ei 
constantă, ea devine una cu tine. În acest fel, ea te transformă. Altfel 
spus, tu devii ceea ce îţi dorești să fii. 

Caracterul omului nu este întâmplător. El este rezultatul efortului 
său susținut. Dacă ești timid, oscilant, egocentric, excesiv de anxios sau 
măcinat de gânduri de teamă, aminteste-ti că „două lucruri nu pot exista 
în același spaţiu, în același timp”. Această axiomă este valabilă inclu- 
siv în lumea mentală si în cea spirituală. De aceea, cel mai bun remediu 
pentru această situație constă în a înlocui gândurile de teamă, de sără- 
cie şi de limitare cu gânduri de curaj, de bogăţie si de încredere în sine. 

Cea mai ușoară și mai naturală modalitate de a face acest lucru 
constă în a alege o afirmaţie care se potrivește în cazul tău particular. 
Gândul pozitiv va distruge gândul negativ la fel de sigur cum lumina 
anihilează întunericul, iar rezultatele finale vor fi la fel de eficiente. 

Acţiunea este rezultatul gândirii, iar condiţiile exterioare sunt 
rezultatul acţiunii. De aceea, tu dispui în permanenţă de instrumentele 
necesare cu ajutorul cărora îţi poți făuri destinul asa cum dorești. 
Răsplata folosirii lor va fi — în funcţie de caz — fie bucuria, fie suferința. 

Nu există decât trei lucruri care pot fi dorite în lumea exterioară, 
si toate trei pot fi descoperite în lumea interioară. Secretul 
descoperirii lor constă în aplicarea „mecanismului” corect al 
racordării la puterea omnipotentă la care orice om are acces. 
Cele trei lucruri pe care și le doresc toţi oamenii si care le sunt 
absolut necesare pentru a se dezvolta plenar și armonios sunt: 
Sănătatea, Bogăția si Iubirea. Cu toţii suntem de acord că 
Sănătatea este o premisă absolut necesară pentru o viață plăcută. 
Nimeni nu poate fi fericit dacă trupul său suferă. Desi nu toți 
oamenii sunt de acord că Bogăția reprezintă un ingredient la fel 
de necesar, cu toţii trebuie să recunoască faptul că cel puţin ce- 
rintele de bază ale vieţii trebuie satisfăcute. Ce-i drept, ceea ce 
unii consideră a fi suficient, alţii considera că reprezintă o lipsă 
dureroasă. De vreme ce natura ne furnizează nu doar acele lucruri 
de care avem nevoie, ci infinit mai multe, este ușor să ne dăm 
seama că orice lipsă sau limitare este consecința sistemului artifi- 
cial de distribuţie pe care l-au creat oamenii. 

Cu toţii suntem de acord că Iubirea reprezintă cel de-al treilea 
(unii vor spune chiar cel dintâi) ingredient necesar unei vieți trăite 
în fericire. Oricum ar fi, oamenii care se bucură de toate cele trei 
ingrediente — de Sănătate, de Bogatie si de Iubire — consideră ca 
fericirea lor este perfectă și că nu i se mai poate adăuga nimic. 
Așa cum am văzut mai devreme, substanţa universală este carac- 
terizată printr-o „Sănătate absolută”, o ,,Abundenta absolută” și o 
„Iubire absolută”. Mecanismul prin care ne putem racorda la 
această substanță universală depinde de modul nostru de a gândi. 
Așadar, gândirea corectă reprezintă singura modalitate prin care 
putem intra în „Sălașul Secret al Celui Preaînalt”. 

Ce înseamnă această „gândire corectă”? Dacă vom descoperi 
răspunsul la această întrebare, vom afla practic mecanismul prin 
care vom putea obţine „tot ceea ce ne dorim”. Este posibil ca 
acest mecanism să ti se pară extrem de simplu atunci când ţi-l voi 
descrie, dar continuă să citești mai departe. Treptat, vei începe să 
înţelegi că el reprezintă marele „Secret al Realizării”, Lampa lui 
Alladin, dacă dorești. Altfel spus, vei constata că el reprezintă 
principala condiţie și legea absolută a bunăstării interioare și 
exterioare. 

Pentru a gândi corect, noi trebuie să cunoaștem „Adevărul”. 
Altfel spus, Adevărul reprezintă principiul care stă la baza 
oricărei relaţii sociale sau de afaceri, condiţia care precede orice 
acțiune justă. Cunoașterea adevărului, încrederea și siguranţa la 
care conduce această cunoaștere — asigură o satisfacţie cu care 
nicio alta nu se poate compara. Acesta este singurul fundament 
solid în această lume a îndoielilor, a conflictelor și a pericolelor. 
Inevitabil, cunoașterea Adevărului trebuie să fie în armonie cu 
Puterea Infinită si Omnipotentă. De aceea, ea echivalează cu 
conectarea la o putere irezistibilă, care mătură din calea ei orice 
discordie, orice dizarmonie, orice îndoială si orice eroare, căci 
„Adevărul este mai puternic decât orice altceva și mai devreme 
sau mai târziu va învinge întotdeauna”. 

Chiar și cel mai slab intelect poate prezice rezultatul unei acţiuni 
dacă are certitudinea că aceasta este bazată pe adevăr. În schimb, 
nici chiar cel mai puternic intelect din lume si nici chiar cea mai 
profundă și mai pătrunzătoare minte nu pot prezice unde poate 
conduce o acţiune bazată pe o premisă despre care știu cu sigu- 
ranta că este falsă. 

Orice acțiune care nu este în armonie cu Adevărul, fie din cauza 
ignoranței, fie în mod deliberat, va conduce mai întâi la un con- 
flict, iar apoi la o pierdere, direct proporțională cu natura și cu 
caracterul ei. 

Cum putem cunoaşte așadar adevărul, astfel încât să ne putem 
racorda la Infinitate prin intermediul acestui mecanism? 

Cea mai impecabilă modalitate de a face acest lucru constă în a 
realiza că Adevărul reprezintă principiul vital al Mintii 
Universale si că el este omniprezent. Spre exemplu, dacă iti 
dorești să obţii o sănătate perfectă, tot ce trebuie să faci este să 
realizezi că „eul” tău interior este pur spiritual si că spiritul este 
unul singur; altfel spus, că întregul este prin forţa lucrurilor 
prezent în parte. Dacă vei realiza acest lucru, fiecare celulă a cor- 
pului tău va reacționa, manifestând adevărul așa cum îl percepi 
tu. Dacă ceea ce vezi este boala, ele vor manifesta această boală. 
Dacă ceea ce vezi este perfecțiunea, ele vor manifesta această 
perfecțiune. De pildă, repetarea continuă a afirmației: „Sunt per- 
fect, puternic, plin de iubire, armonios și fericit” va atrage după 
sine materializarea acestor condiţii în viata ta, întrucât ea se află 

intr-un acord perfect cu Adevarul, iar atunci cand Adevarul iese 
la iveală, orice eroare si orice conflict trebuie să dispară. 

Dacă pornești de la premisa că „eul” tău este spiritual, rezultă că 
acesta nu poate fi altfel decât perfect. De aceea, afirmaţia: „Sunt 
perfect, puternic, plin de iubire, armonios și fericit” reprezintă de 
fapt o afirmaţie științifică dovedită. 

Gândirea reprezintă o activitate spirituală, iar spiritul este prin 
însăşi natura lui creator. De aceea, susținerea fermă în minte a 
acestei afirmaţii va atrage inevitabil după sine condiţiile care se 
vor afla la unison cu gândul respectiv. 

Dacă iti dorești Bogatie, tot ce trebuie să faci este să realizezi că 
„eul” tău interior este una cu Mintea Universală, care reprezintă 
totul în toate (abundența supremă) si care este omnipotentă. Acest 
gând va declanșa Legea Atracţiei, care te va pune la unison cu 
acele forte care vor atrage succesul în viata ta, daruindu-ti o abun- 
denta și o putere direct proporționale cu fermitatea credinţei tale 
în afirmaţia făcută. 

Mecanismul prin care te poţi racorda la realitatea dorită este 
vizualizarea. Acest proces este fundamental diferit de vedere. 
Vederea este asociată cu lumea exterioară, obiectivă si fizică. În 
schimb, vizualizarea este un produs al imaginaţiei, adică al minţii 
subiective sau interioare. De aceea, ea posedă vitalitate si este 
supusă legii creșterii. Mai devreme sau mai târziu, obiectul 
vizualizat se va manifesta în formă. Acest mecanism este perfect, 
fiind creat de Marele Arhitect, care „face totul impecabil”. Din 
păcate, operatorii care aplică această lege se dovedesc uneori ine- 
ficienti sau neexperimentați, dar practica și fermitatea deciziei 
vor conduce la depășirea acestui defect. 

Dacă doreşti să te bucuri de Iubire, trebuie să pornesti de la 
premisa că aceasta nu poate fi dobândită decât prin dăruire. Cu 
cat daruiesti mai multă Iubire, cu atât mai multă Iubire primesti, 
iar singura modalitate prin care o poţi dărui constă în a te umple 
de Iubire până când devii la fel ca un magnet. Am explicat această 
metodă într-o altă lecţie. 

Cine a învăţat să pună la unison marile adevăruri spirituale cu 
aspectele aparent minore ale vieţii descoperă cu ușurință secretul 
soluţiei la toate problemele sale. El este trezit, iar vibraţiile pe 
care le emană atrag în viata lui idei marete, evenimente măreţe, 

obiecte naturale măreţe și persoane măreţe. Se spune că Lincoln 
avea darul de a trezi în toți cei care se apropiau de el acel senti- 
ment pe care îl simţi atunci când urci pe un munte. Exact același 
lucru îl simt toţi cei care realizează puterea Adevărului si eterni- 
tatea tuturor lucrurilor. 
Uneori, este o veritabilă inspiraţie să asculti descrierea acestor 
principii de la cineva care chiar le-a testat, demonstrându-le ade- 
vărul prin propria sa viata. Am primit o astfel de scrisoare de la 
domnul Andrews”. Iată ce îmi scrie acesta: 

„Dragă Prietene, vei găsi experiența mea 

descrisă în numărul din martie al revistei 

Nautilus și ai întreaga libertate de a cita orice 

referințe dorești din ea, dacă acestea iti slujesc 

scopului tău. 

Cu sinceritate, 

Frederick Elias Andrews, 

512 Odd Fellows Bldg. 

7 martie 1917. Indianapolis, Ind.” 
Aveam aproximativ 13 ani cand doctorul T.W. Marsee, decedat 
între timp, i-a spus mamei mele: „Nu există nici cea mai mică 
sansa de vindecare, doamnă Andrews. Mi-am pierdut eu însumi 
băiatul, deși am făcut tot ce mi-a stat în puteri pentru el. Am 
studiat îndeaproape mai multe astfel de cazuri și ştiu cu toată 
certitudinea că ele nu pot fi vindecate”. 
Mama s-a întors către el și i-a spus: „Doctore, ce-ai face dacă ar 
fi băiatul tău?” Medicul i-a răspuns: ,,M-as lupta până la capăt, 
atât timp cât va mai avea o scânteie de viaţă care să justifice 
această luptă”. 
Acesta a fost începutul unei lupte de lungă durată, cu multe 
suisuri si coborâșuri. Toţi medicii consultaţi au fost de acord ca 
nu există nicio șansă de vindecare, ceea ce nu i-a împiedicat să fie 
amabili și să încerce să ne încurajeze în toate felurile cu putinţă. 
În cele din urmă am învins însă, şi m-am transformat dintr-un 
băieţel chinuit, schilod, cocoșat și deformat, care se târa în patru 
labe, într-un bărbat puternic și bine format. 
Ştiu că doreşti să afli ce formulă magică am folosit şi ţi-o voi 
descrie imediat, foarte pe scurt. 


* Scrisoarea domnului Andrews este citată în paragrafele 18-28. 

Mi-am conceput o afirmaţie în care am introdus toate calităţile pe 
care mi le doream și am continuat să mi-o repet la infinit. Această 
afirmaţie suna astfel: „Sunt un om perfect, puternic, plin de 
iubire, armonios și fericit”. Am continuat să repet fără să obosesc 
această afirmaţie, mereu aceeași, până când am început să mă 
trezesc noaptea, constatând că mintea mea repetă în continuare: 
„Sunt un om perfect, puternic, plin de iubire, armonios și fericit”. 
Acesta era ultimul gând pe care îl repetam noaptea, înainte de a 
adormi, şi primul gând care îmi venea în minte dimineaţa, când 
mă trezeam. 

Am repetat această afirmaţie nu doar pentru mine, ci pentru toți 
cei despre care credeam că au nevoie de ea. Doresc să insist 
asupra acestui aspect. Dacă iti dorești foarte mult ceva pentru tine 
însuţi, afirmă-l inclusiv pentru alti oameni. În acest fel, îi ajuţi pe 
ei și te ajuţi inclusiv pe tine. Omul culege ceea ce seamănă. Dacă 
noi trimitem gânduri de sănătate și iubire, acestea se întorc asupra 
noastră înzecite. Același lucru este valabil și dacă trimitem gân- 
duri de teamă, de îngrijorare, de gelozie, de mânie sau de ură. 
Cândva se spunea că organismul uman este reconstruit integral în 
decursul a șapte ani. La ora actuală, unii oameni de știință afirmă 
chiar că el este reconstruit la fiecare 11 luni. Cum s-ar spune, 
vârsta noastră nu poate depăși vreodată 11 luni (din punct de 
vedere fizic). De aceea, dacă noi ne reconstruim singuri defectele 
an după an, singurii pe care putem da vina suntem noi înșine. 
Omul este suma totală a gândurilor sale. Problema este: ce putem 
face pentru a cultiva numai gânduri pozitive și pentru a respinge 
întotdeauna gândurile negative? La început, noi nu ne putem 
împotrivi procesului de pătrundere a gândurilor negative în 
mintea noastră, dar ne putem împiedica să le cultivăm. Singura 
modalitate prin care putem face acest lucru constă în a le uita, 
adică în a le transcende. Aici intervine rolul afirmațiilor pozitive. 
Dacă în mintea ta pătrunde un gând de mânie, de gelozie, de 
teamă sau de îngrijorare, începe imediat procesul de repetare a 
afirmației contrare. Singura modalitate de a risipi întunericul con- 
stă în a aprinde lumina. În mod similar, singura modalitate de a 
risipi frigul constă în a da drumul la căldură. Altfel spus, singura 
modalitate de a evita răul constă în a cultiva binele. Pot să iti spun 
din experienţă că binele nu poate fi invocat niciodată printr-o 

negatie a răului. Este de preferat să afirmi pur şi simplu binele, iar 
răul va dispărea de la sine. 

Frederick Elias Andrews 
Dacă îţi doreşti ceva, folosește afirmaţia de mai sus. Aceasta este 
perfectă si nu mai poate fi îmbunătăţită. Foloseste-o exact asa 
cum este. Repet-o în tăcere până când ajunge să se scufunde în 
subconștientul tău, astfel încât să o poţi repeta oriunde te-ai afla: 
pe stradă, la birou sau acasă. Acesta este marele avantaj al 
metodelor spirituale: ele iti stau la dispoziţie întotdeauna si în 
orice context. Spiritul este omniprezent și este întotdeauna 
disponibil. Tot ce trebuie să faci este să îi recunosti omnipotenta 
si să îţi dorești cu ardoare să te bucuri de efectele sale binefaca- 
toare. 
În cazul în care cultivi o atitudine mentală predominantă de pu- 
tere, de curaj, de bunătate și de simpatie, mediul exterior va 
începe să reflecte într-o manieră corespondentă aceste gânduri. 
Invers, dacă atitudinea ta mentală este slabă, critică, invidioasă si 
distructivă, mediul exterior va reflecta aceste gânduri negative. 
Gândurile reprezintă cauze, iar condiţiile exterioare efecte. 
Aceasta este singura explicaţie a originii binelui și răului. 
Gândurile sunt creatoare și se corelează automat cu obiectele lor. 
Aceasta este o lege cosmică, numită de unii Legea Atractiei, iar 
de alţii Legea Cauzalitatii (cauzei și efectului). Aceasta este legea 
prin care oamenii au fost ajutaţi de-a lungul timpului să creadă în 
puterea rugăciunii. „Facă-se după credinţa ta” nu reprezintă decât 
o altă manieră, mai succintă și mai expresivă, de a exprima 
această lege. 
În această săptămână îţi propun să vizualizezi o plantă. Alege 
(mental) o floare pe care o admiri mai mult și adu-o din lumea 
invizibilă în cea vizibilă. Plantează sămânţa ei minusculă, ud-o, 
îngrijeşte-o si aseaz-o la soare. Vizualizează încolţirea semintei. 
Dintr-o dată, ea devine ceva viu, care începe să îşi caute mijloace 
de subzistență. Vizualizează nașterea rădăcinii ei, care se înfige 
tot mai tare în pământ, orientându-se în toate direcţiile. 
Aminteste-ti că ai în faţă celule vii, care se divid si se subdivid, 
până când numărul lor ajunge de ordinul milioanelor. Fiecare 
celulă este inteligentă, știind exact ce vrea de la viata si cum poate 
obţine acest lucru. Vizualizează ieșirea la suprafaţă a micului lăs- 

tar, care se înalță tot mai mult către cer. La un moment dat, el 
începe să se dividă si să formeze ramuri. Contemplă simetria per- 
fectă a acestora, apariția frunzelor si a micilor tulpini în vârful 
cărora apare un mugur. Contemplă înflorirea treptată a acestuia si 
apariția florii tale preferate. Dacă te vei concentra suficient de 
puternic, vei simți chiar si mirosul florii. Acesta este parfumul 
propriei tale creații. 

Dacă vei reuși să obţii o imagine clară si perfectă a unui obiect 
creat prin puterea minții, tu vei putea pătrunde în spiritul obiectu- 
lui respectiv. Acesta va deveni extrem de real pentru tine. Vei 
învăţa astfel să te concentrezi, iar efectele acestui proces sunt ace- 
leasi, indiferent dacă te concentrezi asupra unei flori preferate, 
asupra unei stări de sănătate perfecte, asupra unui ideal, asupra 
unei propuneri complicate de afaceri sau asupra oricărei alte 
probleme din viața ta. 

Orice succes a fost obținut printr-o concentrare perseverentă 
asupra obiectului său. 

Întrebări și răspunsuri care te pot ajuta 
de-a lungul practicii 


Care este condiția imperativă a bunăstării de orice fel? 
Acţiunea justă. 

Care este condiţia care precede orice acţiune justă? 

Gândirea justă. 

Care este premisa care stă la baza oricărei tranzacții 
economice sau a oricărei relaţii sociale? 

Cunoașterea Adevărului. 

Unde conduce cunoașterea Adevărului? 

Orice om poate prevedea rezultatul unei acţiuni care are la bază o 
premisă corectă. 

Care este rezultatul unei acţiuni care are la bază o premisă 
greşită? 

Nimeni nu poate prevedea dinainte acest rezultat. 

Cum putem cunoaște Adevărul? 

Prin realizarea faptului că Adevărul reprezintă principiul vital al 
universului, fiind implicit omniprezent. 

Care este natura Adevărului? 

Natura lui este spirituală. 

Care este secretul soluționării oricărei probleme? 

Aplicarea Adevărului spiritual. 

Care este marele avantaj al metodelor spirituale? 

Faptul că acestea sunt întotdeauna disponibile. 

Care sunt cerinţele necesare? 

Recunoașterea omnipotentei puterii spirituale și dorinţa arzătoare 
de a te bucura de efectele sale binefăcătoare. 


Gândirea înseamnă viata. Cei care nu gândesc, 
nu trăiesc cu adevărat. Gândirea îl face pe om. 
- A.B. Alcott 

SALĂ, > 
a zecea 


O cauza bine definita 


SINTEZA PRINCIPIILOR CARE TREBUIE INTELESE 
SI APLICATE IN SAPTAMANA A ZECEA 


aca vei înțelege corect principiile descrise in săptămâna a 

zecea, vei învăţa că nimic din ceea ce se întâmplă nu se pro- 

duce fără o cauză bine definită. Acest lucru te va ajuta să iti 
definești planurile în acord cu o anumită cunoaștere exactă. Vei învăța 
cum poţi controla orice situaţie, activând cauzele corespondente (care 
vor produce efectele dorite). În acest fel, vei putea câștiga întotdeauna. 
Mai mult, vei ști exact de ce ai câștigat. 

Omul obișnuit, care nu înţelege legea cauzalitatii, este guvernat 
de emoţiile și de sentimentele sale. El nu își folosește mintea decât pen- 
tru a-și justifica acţiunile. De pildă, dacă este un om de afaceri si da 
faliment, el afirmă că a avut ghinion. Dacă îi displace muzica, el afir- 
mă că aceasta este un lux inutil. Dacă are o slujbă de birou prost plătită, 
el afirmă că ar reuși mai bine în viata dacă ar avea o slujbă în aer liber. 
Dacă nu are prieteni, el afirmă că personalitatea lui este prea rafinată 
pentru a fi apreciată de oameni. 

Omul obișnuit nu își înțelege cu adevărat problemele, întrucât nu 
realizează că acestea reprezintă simple efecte ale unor cauze precise. 
De aceea, el încearcă să se consoleze cu explicaţii si pretexte. Singurul 
mod de a gândi pe care îl cunoaște este cel defensiv. 

Pe de altă parte, omul care înțelege că nu există efect fără o cauză 
bine definită are un mod de a gândi impersonal. El analizează faptele 
până la consecinţele lor ultime și urmează poteca adevărului oriunde 
l-ar conduce aceasta. El percepe foarte clar lucrurile si operează la 
nivelul cauzelor, obţinând în final efectele dorite. În consecinţă, întrea- 
ga lume îl onorează, îl iubește și îl aprobă. 

Abundenta este o lege naturală a universului. Dovezile care atestă 
acest lucru sunt nenumărate si pot fi întâlnite la tot pasul. Oriunde 
o întâlnim, natura este luxuriantă, risipitoare, extravagantă. Ea nu 
face economii, ci este prolifică în tot ceea ce face. Există milioane 
si milioane de copaci, de plante si de animale, care continuă să se 
reproducă la infinit. Toate acestea indică prolificitatea cu care 
natura acumulează provizii pentru om. Faptul că există o 
supraabundenta de care s-ar putea bucura toată lumea este mai 
mult decât evident. Din păcate, la fel de evident este si faptul că 
nu toată lumea de bucură de această abundență. Nu toți oamenii 
au ajuns la realizarea universalitatii substanței si nu toți oamenii 
au înţeles că mintea reprezintă un principiu activ care le permite 
să atragă către ei tot ceea ce își doresc. 

Bogăția este produsul puterii. O posesiune nu este considerată 
valoroasă decât dacă generează putere. În mod similar, un eveni- 
ment nu este considerat semnificativ decât dacă influenţează 
într-un fel sau altul puterea. Tot ceea ce există reprezintă o formă 
de putere, într-un grad mai mare sau mai mic. 

Cunoașterea cauzelor şi efectelor indicată de legile care 
guvernează electricitatea, atracţia chimică și gravitația îi permite 
omului să își planifice cu curaj acţiunile și să își execute impeca- 
bil planurile. Aceste legi sunt numite Legi Naturale, întrucât 
guvernează în lumea fizică. Puterea are însă și alte nuanţe. Există 
o putere mentală şi o putere morală sau spirituală. 

Puterea spirituală este superioară, întrucât există pe un plan mai 
înalt. Ea a făcut ca omul să descopere legea care i-a permis să 
controleze aceste minunate forte ale naturii, pe care le-a pus să 
efectueze munca a sute și mii de oameni. Aceeași putere i-a per- 
mis omului să descopere alte legi care asigură anihilarea timpului 
si a spațiului, iar în scurt timp este posibil ca și gravitația să poată 
fi controlată. Operarea acestei legi depinde de contactul spiritual, 
după cum explică Henry Drummond’: 


Henry Drummond (1851-1897) a fost profesor la 


Universitatea din Edinburgh, Scotia. El a fost profund interesat 
de ştiinţa naturală, dar si de religie. Mesajul pe care l-a trans- 
mis oamenilor a fost un mesaj de iubire, considerând că aceas- 
ta este singura cale care duce către adevărata fericire. 

„În lumea fizică, asa cum o cunoaștem noi, există substanţe 
organice $i substanţe anorganice. Lumea anorganică sau minerală 
nu are nimic de-a face cu lumea vegetală sau cu cea animală; tre- 
cerea între aceste lumi este sigilată ermetic. Aceste bariere nu au 
putut fi încă încălcate până în prezent. Nici o schimbare de sub- 
stanta, nicio modificare a mediului, nici chimia, nici electrici- 
tatea, nicio formă de energie și nicio evoluţie de orice fel nu îi 
poate conferi unui atom care trăiește în lumea minerală atributele 
Vieţii. 

Acești atomi morți nu pot căpăta atributele vitalitatii decât dacă o 
formă vie pătrunde în lumea lor moartă. Fără contactul cu viata, 
ei rămân fixati pentru totdeauna în sfera lor anorganică. Huxley 
afirmă că doctrina biogenezei vieţii doar dintr-o altă formă de 
viata poate fi demonstrată pentru toate speciile, iar Tyndall afir- 
mă la rândul lui: Confirm că nu există nicio dovadă care să ne 
facă să credem că viaţa care există în zilele noastre a apărut inde- 
pendent de alte forme de viata anterioare”. 

Legile fizice explică lumea anorganică; cele biologice explică 
lumea vie, dar nimeni nu spune niciun cuvânt despre punctul de 
contact. Ei bine, o trecere similară există și între lumea naturală 
şi cea spirituală. Această trecere este sigilată ermetic în partea 
lumii naturale. Poarta care unește cele două lumi este închisă și 
niciun om nu o poate deschide. Nu există nicio schimbare orga- 
nică, nicio energie mentală, niciun efort moral si niciun progres 
de orice natură care să îi permită omului să pătrundă în lumea 
spirituală”. 

Aşa cum planta pătrunde însă în lumea minerală și îi transmite 
misterul Vieţii, la fel, Mintea Universală coboară în mintea omu- 
lui si o înzestrează cu calități noi, uimitoare, dar fabuloase, si 
chiar miraculoase. Toţi cei care au realizat vreodată ceva în 
domeniul industriei, al comerțului sau al artei şi-au datorat rea- 
lizările acestui proces. 

Gândirea este veriga de legătură între lumea infinită și cea finită, 
între Principiul Universal și cel individual. Așa cum am văzut, 
există o barieră imposibil de trecut care separă lumea organică de 
cea anorganică. Singura manieră prin care materia poate înflori 
constă în impregnarea ei cu viaţă. Atunci când rădăcina plantei 
coboară în regatul mineral și începe să se extindă și să crească, 

materia moartă prinde viata. O mie de degete invizibile încep să 
teasa mediul cel mai potrivit pentru noul sosit, iar legea creşterii 
începe să producă efecte. Procesul continuă până când crinul 
înflorește, si, asa cum bine s-a spus: „Nici chiar Solomon în 
perioada lui de glorie nu a fost atât de bine îmbrăcat ca un crin”. 
În mod similar, dacă un gând pătrunde în substanţa invizibilă a 
Minţii Universale din care sunt create toate lucrurile și prinde 
rădăcini în ea, legea creşterii începe să producă efecte. Așa se 
nasc condiţiile şi mediul exterior, care nu sunt altceva decât 
forma obiectivă a gândului respectiv. 

Legea spune că gândul este forma vitală activă a unei energii 
dinamice care are puterea de a se corela cu obiectul său, mate- 
rializându-l din substanţa invizibilă din care sunt create toate 
lucrurile în lumea noastră vizibilă sau obiectivă. Aceasta este 
legea care a permis nașterea în manifestare a tuturor lucrurilor. Ea 
reprezintă marele Secret al Realizării care permite accesul în 
Locul Secret al Celui Preaînalt și „stăpânirea asupra tuturor 
lucrurilor”. Cine înţelege această lege poate „decreta un lucru, iar 
acesta se va realiza pe loc”. 

Nici nu ar putea fi altfel. Dacă sufletul universului așa cum îl 
cunoaștem noi este Spiritul Universal, înseamnă că universul nu 
este altceva decât forma exterioară pe care a luat-o acest Spirit. 
Noi înşine nu suntem altceva decât spirite individualizate, care ne 
creăm mediul exterior necesar creșterii în exact aceeași manieră. 
Această putere creatoare depinde de recunoașterea potenţialului 
spiritului sau minţii și nu trebuie confundată cu Evoluţia. Creaţia 
înseamnă atragerea în existenţă a unui lucru care nu exista până 
atunci în lumea obiectivă. Evoluţia nu este decât dezvoltarea 
potenţialului unui obiect care există deja. 

Dacă dorim să profităm de posibilităţile minunate ale aplicării 
acestei legi, noi trebuie să constientizam faptul că nu contribuim 
cu nimic la eficacitatea ei. După cum spunea Marele Învățător: 
„Nu Eu fac aceste lucrări, ci Tatăl care este în Mine”. Exact 
aceeași atitudine trebuie să o adoptăm și noi. Tot ce putem face 
noi este să ne punem la unison cu legea, iar Mintea Universală va 
avea grijă să genereze rezultatele dorite de noi. 

Marea greșeală a epocii noastre este ideea că omul trebuie să dea 
naștere acelei inteligente care să determine infinitul să genereze 
rezultatele dorite de el. Nici vorbă de așa ceva. Noi putem lăsa cu 
toată încrederea pe seama Minţii Universale găsirea soluţiilor si 
căilor cele mai potrivite pentru materializarea scopurilor noastre. 
Tot ce trebuie să facem noi este să creăm idealul dorit, iar acest 
ideal trebuie să fie perfect. 

Aşa cum stim, legile electricităţii au fost formulate în acest fel încât 
această putere invizibilă să poată fi controlată și folosită în benefi- 
ciul și pentru confortul nostru, în mii de feluri diferite. Astfel, ea 
permite transmiterea mesajelor noastre în diferite parti ale lumii, 
punerea în mișcare a unor mașinării puternice si iluminarea întregii 
lumi pe timp de noapte. La fel de bine știm însă că dacă am viola 
în mod inconștient sau voluntar această lege prin atingerea unui 
cablu electric care nu este bine izolat, rezultatul ar fi extrem de 
neplăcut si posibil dezastruos pentru noi. Lipsa de înţelegere a 
legilor care guvernează în lumile invizibile generează rezultate 
asemănătoare şi foarte multi oameni au de suferit din această cauză. 
Savantii afirmă că legea cauzalitatii depinde de polaritate, de for- 
marea unui circuit. Acesta nu se poate forma decât dacă operăm 
în armonie cu legea, dar cum am putea opera noi în armonie cu 
aceasta dacă nu o cunoaştem? Cum putem cunoaște noi această 
lege? Numai prin studiu și observaţie. 

Noi vedem legea operând pretutindeni. Întreaga natură atestă 
funcționarea acestei legi sub forma legii tăcute, dar imuabile a 
creșterii. Oriunde există creştere trebuie să existe și viaţă. 
Oriunde există viaţă trebuie să existe armonie, astfel încât tot ceea 
ce este viu să poată atrage către sine condiţiile și substanţele nece- 
sare pentru expresia sa cea mai desăvârșită de sine. 

Dacă gândul tău este în armonie cu principiul creator al naturii și 
cu Mintea Infinită, el va urma automat acest circuit și se va 
întoarce la tine, dar nu cu mâinile goale, ci însoțit de alte gânduri 
având aceeași natură. Pe de altă parte, dacă emiti gânduri care nu 
sunt în armonie cu infinitatea, ele nu creează nicio polaritate și nu 
dau naștere niciunui circuit. În acest caz, ce se întâmplă? Ce se 
întâmplă atunci când un dinam generează electricitate, dar circui- 
tul este întrerupt, iar această electricitate nu are nicio supapă de 
ieșire? E simplu: dinamul se oprește. 

Exact același lucru se va întâmpla și cu tine. Dacă vei cultiva gân- 
duri care nu sunt în armonie cu infinitatea, neputând fi polarizate, 
ele nu vor da naștere niciunui circuit. Tu te vei trezi astfel izolat, 
iar gândurile tale se vor crampona disperate de tine, hartuindu-te, 
îngrijorându-te și îmbolnăvindu-te. La limită, ele te vor putea 
chiar ucide, chiar dacă niciun medic nu va recunoaște natura men- 
tala a morţii tale, dându-i un nume complicat, în funcţie de bolile 
la care au condus gândurile tale greșite. Adevărata cauză a morții 
este însă cea explicată mai sus. 

Gândurile constructive trebuie să fie prin excelenţă creatoare. În 
plus, ele trebuie să fie armonioase, eliminând astfel toate gân- 
durile distructive si competitive. 

Înţelepciunea, puterea, curajul și toate condiţiile armonioase sunt 
consecinţa puterii. Așa cum am văzut, orice putere derivă din 
interior. În mod similar, orice lipsă, orice limitare și orice circum- 
stanta adversă este rezultatul unei slăbiciuni, care nu înseamnă 
altceva decât o lipsă de putere. Ea nu are practic o origine. De 
fapt, nu înseamnă nimic. Remediul ei este dezvoltarea puterii, 
care nu poate fi obţinută decât printr-o singură metodă: exercițiul. 
Acest exerciţiu constă în aplicarea cunoașterii deţinute deja. 
Cunoașterea nu se poate aplica singură. Tu ești cel chemat să o 
aplice. Abundenta nu va veni la tine din cer si nu iti va cădea sin- 
gură în poală. În schimb, realizarea conștientă a legii atracției si 
susținerea fermă a intenţiei de a-ţi îndeplini un scop specific, clar 
definit, va genera inevitabil materializarea dorinței tale, prin 
legea naturală a transferului. De pildă, dacă faci o afacere, aceas- 
ta va crește și se va dezvolta prin anumite canale regulate. 
Treptat, este posibil să apară noi canale de distribuţie, iar când 
legea va deveni pe deplin operaţională, vei constata că lucrurile 
de care ai nevoie vor veni singure la tine. 

Exercitiul din această săptămână constă în alegerea unui loc gol 
de pe perete şi trasarea mentală a unei linii orizontale negre cu o 
lungime de circa 15 centimetri. Încearcă să vizualizezi această 
linie ca și cum ar fi într-adevăr desenată pe zid. În continuare, 
trasează mental două linii verticale care se conectează de o parte 
si de alta cu această linie orizontală. Trasează apoi o nouă linie 
orizontală care unește cele două linii verticale. Vei obţine astfel 
un pătrat. Încearcă să vizualizezi cât mai perfect acest pătrat. 

Dacă ai reuşit, trasează mental un cerc în interiorul pătratului. În 
sfârșit, plasează un punct în centrul acestui cerc. În continuare, 
deplasează acest punct la circa 25 de centimetri către tine. Ai 
obținut astfel un con cu o bază pătrată. În finalul exerciţiului, 
schimbă culoarea liniilor. Fă-le din negre albe, apoi roșii, si în 
sfârşit galbene. 

Dacă ai reușit să practici acest exercițiu, înseamnă că ai facut un 
progres excelent, iar în scurt timp te vei putea concentra asupra 
oricărei probleme care te preocupă. 


Atunci când un obiect sau un obiectiv este 
menţinut ferm în minte, materializarea lui în 
formă nu devine decât o chestiune de timp. 
Viziunea interioară precede și determină întot- 
deauna realizarea. 

- Lillian Whiting 

Săptămâna a zecea: O cauză bine definită 


Întrebări și răspunsuri care te pot ajuta 
de-a lungul practicii 


Ce este bogăţia? 

Bogăția este un produs al puterii. 

Ce valoare au posesiunile? 

Singura valoare a unei posesiuni este puterea pe care o conferă. 
Ce valoare are cunoașterea cauzei și a efectului? 

Aceasta îi permite omului să planifice si să îşi ducă la bun sfârșit 
planurile. 

Cum apare viata în lumea anorganică? 

Numai prin introducerea unei forme vii în această lume. Nu există 
nicio altă posibilitate. 

Care este puntea de legătură între lumea finită și cea 
infinită? 

Această punte de legătură este gândirea. 

De ce? 

Deoarece Principiul Universal nu se poate manifesta decât prin 
intermediul celui individual. 

De ce depinde cauzalitatea? 

De polaritate, respectiv de formarea unui circuit. Principiul 
Universal reprezintă aspectul pozitiv al bateriei vieții, în timp ce 
principiul individual reprezintă aspectul negativ al acesteia. 
Circuitul este închis de gândire. 

De ce nu reușesc atât de multi oameni să trăiască în condiţii 
de viață armonioase? 

Deoarece nu înţeleg legea. Ei nu creează nicio polaritate şi nu dau 
naştere niciunui circuit. 

Care este remediul? 

Remediul constă în recunoașterea conștientă a legii atracției si în 
aplicarea intenţiei ferme de a o folosi pentru materializarea unui 
scop clar definit. 

Care va fi rezultatul? 

Gândul se va corela cu obiectul său și îl va atrage în manifestare. 
Gândul este produsul omului spiritual, iar spiritul reprezintă prin- 
cipiul creator al universului. 

Un gând focalizat generează puterea de a da 
formă. Forţa proiecției sale depinde de profun- 
zimea sursei sale. 

- Emerson 


SALĂ, = 
A GNIAntezecea 


Raționamentul şi mintea obiectivă 


SINTEZA PRINCIPIILOR CARE TREBUIE INTELESE 
SI APLICATE IN SAPTAMANA A UNSPREZECEA 


iata ta este guvernată de lege, adică de anumite principii 

imuabile care nu variază niciodată. Legea operează întotdeau- 

na si pe toate planurile. La baza tuturor acţiunilor oamenilor 
stau anumite legi fixe. Așa se explică cum reușesc oamenii care con- 
trolează corporatiile industriale uriașe să determine cu o precizie abso- 
lută ce procent dintr-o sută de mii de oameni va reacţiona la un anumit 
set dat de condiţii. 

Nu trebuie să uităm că deși orice efect este rezultatul unei cauze, 
el devine la rândul lui o cauză, care va genera alte efecte, ce vor deveni 
alte cauze. De aceea, atunci când operezi cu legea atracției, nu trebuie 
să uiţi că initiezi practic un lant al cauzelor cu un număr nesfârşit de 
posibilităţi. Acestea pot fi deopotrivă bune sau rele, în funcţie de 
intențiile tale. 

Mulţi oameni ne spun: „Mi s-a întâmplat ceva extrem de neplă- 
cut, care nu ar fi putut fi în niciun caz rezultatul gândurilor mele, 
întrucât nu am cultivat niciodată astfel de gânduri”. Acești oameni uită 
că principiile asemănătoare se atrag întotdeauna, lucru valabil inclusiv 
pentru gânduri. Așa se face că un gând pe care îl cultivăm se întoarce 
la noi însoţit de „prieteni” care au aceeași natură ca și el. La rândul lor, 
aceștia generează schimbări ale mediului și ale circumstanțelor, printre 
care se numără inclusiv cele de care ajungem să ne plângem. 

Raționamentul este acel proces al minţii obiective prin care noi 
comparăm un număr de evenimente separate cu altele până când 
găsim numitorul comun care le-a dat naștere tuturor. 
Raționamentul derivă din compararea faptelor. Această metodă 
de studiere a naturii a permis descoperirea multor legi, marcând o 
epocă nouă în progresul umanităţii. 

Raționamentul reprezintă linia ce separă superstitia de inteligență. 
El a permis eliminarea multor incertitudini și capricii din viata 
oamenilor, înlocuindu-le cu legi, raţiuni și certitudini. 
Raționamentul reprezintă „Paznicul Porții” de care vorbeam 
într-o lecţie anterioară. 

Cu ajutorul acestui principiu, noi am reușit să revoluționăm 
lumea pe care o cunosteam înainte numai prin intermediul 
simţurilor noastre. Soarele, care înainte părea că se invarteste în 
jurul pământului, s-a oprit pe loc. Pământul, care înainte părea să 
fie plat, a devenit rotund si în mișcare. S-a dovedit că materia 
inertă este alcătuită din elemente active, iar universul însuși ni s-a 
prezentat ori de câte ori ne-am îndreptat telescopul sau micro- 
scopul asupra lui, dovedindu-se plin de forță, de mișcare si de 
viaţă. În aceste condiţii, nu putem să nu ne întrebăm cum se face 
că aceste forme atât de delicate de organizare sunt menținute în 
ordine și sub control? 

Polaritatile și forţele de acelaşi fel se resping reciproc si rămân 
impenetrabile unele fata de celelalte. Această cauză pare sufi- 
cientă pentru a menţine distanţa dintre stele, dintre oameni si 
dintre forţe. Așa cum oamenii care au caractere diferite intră în 
relaţii de parteneriat, la fel, polii opusi se atrag, elementele care 
par să nu aibă nimic în comun, precum acizii și gazele, se 
preferă reciproc, iar între cerere și ofertă se produce un schimb 
continuu şi generalizat. 

Așa cum ochii caută întotdeauna satisfacţie în culorile comple- 
mentare celor pe care le contemplă, la fel, nevoile, poftele și 
dorinţele (în sensul cel mai larg al cuvântului) induc, generează 
si determină acţiunile. 

Este un privilegiu de care ne bucurăm cu toții acela de a deveni 
conștienți de principiu şi de a acţiona la unison cu el. Cuvier a 
descoperit un dinte aparținând unei specii de animale demult 
dispărute. Forma dintelui a fost suficientă pentru a-i permite lui 

Cuvier să reconstruiască, cu o precizie maxima, forma ani- 
malului de odinioara. 

Savantii au observat diferite perturbatii ale miscarii lui Uranus. 
Leverrier a tras concluzia că este nevoie de o altă planeta într-un 
anumit loc pentru ca sistemul solar să își păstreze ordinea, și ast- 
fel a apărut Neptun, exact în locul și la momentul calculate de el. 
Nevoile instinctive ale animalului au putut fi descifrate de setea int- 
electuală a lui Cuvier. Mintea lui Leverrier s-a pus la unison cu 
nevoile naturii. Gândurile referitoare la existenţă au condus la rev- 
elarea unei existente reale. Dacă este bine definită, o lege poate 
explica raţiunii chiar şi cele mai complexe operaţiuni ale naturii. 
După ce am identificat corect răspunsurile furnizate de natură și 
după ce ne-am dilatat simţurile cu ajutorul științei, după ce am 
deslusit pârghiile care pun în mișcare Pământul, noi am devenit 
conștienți de existenţa unui contact atât de strâns, de variat si de 
profund cu lumea exterioară încât am ajuns să ne identificăm 
nevoile și obiectivele cu operațiunile armonioase ale acestei vaste 
organizații, astfel încât viaţa, libertatea și fericirea cetăţenilor este 
identificată astăzi cu existenţa celor care îi guvernează. 

Așa cum interesele individului sunt protejate astăzi de braţele 
ţării, nu doar de ale sale, si așa cum nevoile sale depind astăzi de 
cele universale si globale, la fel, cetăţenia conștientă în Republica 
naturii ne poate feri de neplăcerile datorate agenţiilor subordonate 
prin alianța cu puterile superioare. Prin aplicarea legilor funda- 
mentale ale rezistenţei sau ale mișcării aplicate agenţilor chimici 
sau mecanici, munca poate fi distribuită între om și natură, în 
beneficiul optim al inventatorului. 

Dacă Platon ar fi putut vedea fotografiile luate soarelui sau alte o 
mie și una de astfel de imagini ale realizărilor actuale ale uma- 
nitatii, la care aceasta a ajuns prin puterea rationamentului, el ar 
fi ajuns poate la viziunea unui Pământ în care toate muncile ma- 
nuale, mecanice și repetitive ar fi atribuite naturii, în timp ce 
nevoile noastre sunt satisfăcute prin operaţiuni mentale pure puse 
în mișcare de voinţă, și în care oferta ar fi determinată de cerere. 
Oricât de utopic ar părea acest ţinut, raționamentul i-a ajutat pe 
oameni să tindă către acest ideal și să se bucure de beneficii care 
reprezintă o răsplată pentru fidelitatea lor din trecut și în același 
timp un stimulent pentru o devoțiune încă și mai asiduă pe viitor. 

Totodată, raționamentul reprezintă un ajutor pentru concentrarea 
si pentru întărirea facultăţilor noastre, oferind soluţii pentru toate 
problemele individuale și universale cu care ne confruntăm, prin 
operaţii pur mentale. 

Iată în continuare o metodă de obținere a lucrurilor dorite prin 
cultivarea convingerii că le-am obţinut deja. Metoda ne-a fost 
transmisă de același Platon, cel care nu a reușit niciodată să înţe- 
leagă cum se pot transforma ideile în realitate. 

Metoda a fost dezvoltată de asemenea de Swedenborg în doctrina 
corespondentelor. Un Învățător încă şi mai mare a spus: ,,Orice 
v-aţi dori, atunci când vă rugaţi, credeţi că ati primit deja, si vă va 
fi dat” (Marcu XI, 24). Varietatea timpurilor folosite pentru verbe 
în acest pasaj este cu totul extraordinară. 

Mai întâi de toate, noi trebuie să credem că dorința noastră a fost 
deja îndeplinită. Abia apoi va urma îndeplinirea ei propriu-zisă. 
Această afirmaţie concisă explică perfect cum trebuie folosită 
puterea gândirii pentru impresionarea minţii subiective universale 
cu obiectul particular pe care ni-l dorim, considerând că acesta 
există deja ca o realitate. 

Gândirea noastră operează astfel pe nivelul absolutului, eli- 
minând toate condiţiile limitate. Altfel spus, noi plantăm o 
sămânță care, dacă va fi lăsată în pace, va germina și va genera o 
realitate corespondentă. 

Ca să recapitulăm: raționamentul este un proces al minţii obiective 
prin care noi comparăm anumite evenimente separate până când 
găsim numitorul comun care le-a dat naştere tuturor. Există oameni 
în toate ţările civilizate care obțin rezultate prin aplicarea aceluiași 
proces, dar pe care nu par să îl înţeleagă, atribuindu-i o anumită 
aură de mister. Raționamentul ne-a fost dăruit tocmai pentru a 
descoperi legea care ne permite să obținem astfel de rezultate. 
Felul in care operează raţionamentul poate fi văzut cu ușurință în 
cazul acelor oameni fericiţi care dispun deja de tot ceea ce alţii nu 
reușesc să obţină decât prin muncă grea, care nu par să facă nicio- 
dată niciun efort, întrucât acţionează întotdeauna corect și cărora 
le este imposibil să se comporte altfel decât cu tact, care învaţă 
totul cu cea mai mare ușurință, care duc întotdeauna la bun sfârșit 
ceea ce încep, care trăiesc într-o armonie eternă cu ei înșiși, fără 
să pară că experimentează vreodată dificultăți. 

Am putea spune că fructul acestui mod de a gândi este un dar al 
zeilor, dar pe care puţini oameni știu să-l aprecieze și reușesc să 
îl înţeleagă. Recunoașterea minunatei puteri pe care o posedă 
mintea corect orientată și a faptului că această putere poate fi uti- 
lizată, directionata si folosită pentru soluţionarea oricărei pro- 
bleme umane este de o importanţă transcendentă. 

Toate adevărurile sunt identice, indiferent dacă sunt exprimate în 
limbajul ştiinţific modern sau în cel apostolic. Există suflete timo- 
rate care nu înţeleg că însăși complexitatea adevărului face ca 
acesta să trebuiască exprimat în mai multe maniere, întrucât nicio 
formulă umană nu îi va putea reda vreodată toate fatetele. 
Schimbarea perspectivei sau a accentului, folosirea unui limbaj 
nou, noile interpretări, abordarea unui punct de vedere nefamiliar 
— nu reprezintă, așa cum cred unii, o separare de adevăr, ci dim- 
potrivă, ele reprezintă cea mai bună dovadă că adevărul este înţe- 
les într-o lumină nouă, din perspectiva unei noi relații cu nevoile 
umane, devenind astfel mai bine înțeles la modul general. 
Adevărul trebuie transmis fiecărei generaţii și fiecărui om în ter- 
meni mereu noi și diferiţi. Astfel, dacă analizăm cu atenţie afir- 
matii aparent extrem de diferite precum: „Credeţi că veți primi si 
veţi primi” (Marele Învățător), „Credinţa este substanţa lucrurilor 
pe care speri să le obţii, dovada lucrurilor invizibile” (Sf. Pavel) 
sau „Legea atracției este acea lege care permite corelarea gândirii 
cu obiectul său” (ştiinţa modernă) — nu putem decât să constatăm 
că fiecare afirmaţie se referă practic la același adevăr. Singura 
diferență tine de forma de prezentare. 

Ne aflăm cu toţii în pragul unei ere noi. Omul a învăţat foarte 
multe secrete ale măiestriei, iar la ora actuală se pregătește calea 
pentru o nouă ordine socială, mai minunată decât tot ce am exper- 
imentat până acum. Conflictul științei moderne cu teologia, studiul 
comparativ al religiilor, uriașa putere a noilor mișcări sociale — 
toate acestea nu fac altceva decât să netezească drumul care duce 
către noua ordine. Chiar dacă ele au distrus formele tradiționale 
depășite şi neputincioase, nimic de valoare nu s-a pierdut. 

S-a născut o nouă credință, care are nevoie de o expresie nouă. 
Această credinţă ia astăzi forma unei conștiințe profunde a puterii 
care este manifestată în activitatea spirituală actuală, oricare ar fi 
expresia acesteia. 

Spiritul care doarme în minerale, care respiră în lumea vegetală, 
care se misca in cea animală și care atinge nivelul său suprem de 
dezvoltare în cea umană este chiar Mintea Universală. El ne 
îndeamnă să umplem prăpastia care separă ființa de acțiune, teo- 
ria de practică, prin demonstrarea înțelegerii noastre legate de 
domeniul pe care am fost lăsați să îl guvernăm. 

Cea mai mare descoperire din toate timpurile este de departe 
puterea gândirii. Importanța acestei descoperiri a ajuns mai greu 
la conștiința colectivă, dar a ajuns în cele din urmă, iar importanța 
acestei descoperiri supreme este demonstrată la ora actuală în 
toate domeniile cercetării. 

Mă întrebi în ce constă puterea creatoare a gândului? Aceasta 
constă în crearea noilor idei, care se obiectivează apoi prin apro- 
priere, inventare, observare, discernământ, descoperire, analiză, 
gestionare, guvernare, combinare și prin aplicarea acestor factori 
asupra materiei și a forței. Gândul poate face toate aceste lucruri 
deoarece este o putere creatoare şi inteligentă. 

Activitatea gândirii ajunge la apogeu atunci când se scufundă în 
propriile sale profunzimi misterioase, atunci când își transcende 
eul limitat și trece dintr-un adevăr în altul, până când ajunge în 
regiunea luminii eterne, acolo unde tot ce a existat, există și va 
exista vreodată se topește într-o mare armonie generalizată. 

Din acest proces al contemplării de sine se naște inspirația, care 
nu este altceva decât o inteligenţă creatoare și care este indis- 
cutabil superioară oricărui alt element, oricărei forte si oricărei 
legi a naturii, întrucât poate înţelege, poate modifica, poate guver- 
na şi poate aplica aceste elemente, forte și legi pentru satisfacerea 
propriilor sale nevoi și obiective, controlându-le în acest fel. 
Înţelepciunea începe cu domnia rațiunii, iar rațiunea nu este altce- 
va decât înțelegerea cunoașterii și principiilor care ne ajută să 
realizăm adevărata semnificaţie a lucrurilor. Cum s-ar spune, 
înțelepciunea este o rațiune iluminată și ea conduce la smerenie. 
Într-adevăr, unul din aspectele esenţiale ale oricărei intelepciuni a 
fost şi va rămâne întotdeauna smerenia. 

Cunoastem cu toţii persoane care au realizat imposibilul, care 
şi-au îndeplinit visele de-o viata și care şi-au transformat întregul 
mediu în care trăiesc, inclusiv pe ele însele. Ne-am minunat cu 
toții văzând astfel de demonstraţii ale unei puteri aparent 

irezistibile, la care acesti oameni au acces ori de cate ori au nevoie 
de ea. Sperăm ca am lămurit însă in ce constă această putere. Ea 
poate fi dobândită de orice om care dispune de înţelegerea anumi- 
tor principii fundamentale, clar definite, și care știe să le aplice 
concret. 

Ca exercițiu pentru această săptămână, iti propun să te concen- 
trezi asupra următorului citat din Biblie: „Orice ţi-ai dori, atunci 
când te rogi, crede că ai primit deja și îţi va fi dat”. Expresia 
„orice ţi-ai dori” este cât se poate de clară și implică faptul că sin- 
gurele noastre limitări depind de capacitatea noastră de a gândi, 
de a sesiza oportunităţile, de a depăși obstacolele și de a ne aminti 
că Încrederea nu reprezintă o umbră, ci o substanţă — „substanţa 
lucrurilor care sperăm să se întâmple, dovada lucrurilor invi- 
zibile”. 


Moartea nu este altceva decât un proces natural 
care aruncă formele materiale în concasorul 
universal, pentru a fi reproduse apoi în alte 
forme noi. 

Întrebări și răspunsuri care te pot ajuta 
de-a lungul practicii 


Ce este raționamentul? 

Raționamentul este un proces al minţii obiective prin care com- 
parăm mai multe evenimente separate până când descoperim 
numitorul comun care le-a dat viata. 

La ce realizări a condus această metodă de studiu? 

Ea a condus la descoperirea domniei supreme a legii, descoperire 
care a marcat o nouă epocă în progresul umanității. 

Ce anume ghidează și determină acţiunea? 

Poftele, nevoile și dorinţele. 

În ce constă formula care asigură soluţionarea oricărei 
probleme individuale? 

Convingerea că dorinţa noastră a fost deja îndeplinită. Dacă 
această convingere este suficient de fermă, îndeplinirea dorinţei 
va urma cu toată certitudinea. 

Ce mari Învăţători ai umanității au susținut această 
formulă? 

Iisus, Platon și Swedenborg, printre alții. 

Care este rezultatul operării acestui proces mental? 

Acela că ajungem să gândim într-un plan absolut și că plantăm o 
sămânță. Dacă va fi lăsată în pace, această sămânță va germina şi 
va da rod. 

De ce este atât de precis acest proces, din punct de vedere 
științific? 

Deoarece reprezintă o lege a naturii. 

Ce este Credinţa? 

„Credinţa este substanţa lucrurilor pe care le sperăm și cea mai 
bună dovadă a lucrurilor invizibile”. 

Ce este Legea Atractie? 

Este legea care permite manifestarea Credinței. 

Ce importanţă are înţelegerea acestei legi? 

Ea a eliminat deja numeroase elemente de incertitudine și 
numeroase capricii din vieţile oamenilor, înlocuindu-le cu certitu- 
dinile oferite de lege si de rațiune. 

Puterea concentrării 


SINTEZA PRINCIPIILOR CARE TREBUIE INTELESE 
SI APLICATE IN SAPTAMANA A DOUASPREZECEA 


rmeaza descrierea principiilor care trebuie intelese si aplicate 

în săptămâna a douăsprezecea. În cel de-al patrulea paragraf 

vei găsi următoarea afirmaţie: „Tu trebuie mai întâi să obţii 
cunoașterea propriei tale puteri. În al doilea rând, ai nevoie de curajul 
de a îndrăzni, iar în al treilea rând, de credinţa necesară pentru a trece 
la fapte”. 

Dacă te vei concentra asupra ideilor indicate mai jos, dacă le vei 
acorda întreaga ta atenţie, vei descoperi semnificaţii nebănuite în 
fiecare frază și vei atrage către tine alte gânduri similare sau aflate în 
armonie cu ele, care iti vor permite în scurt timp să înţelegi semnificaţia 
plenară a cunoașterii asupra căreia te concentrezi. 

Cunoașterea nu se aplică singură. În calitatea noastră de indivizi, 
noi suntem cei chemaţi să o aplicăm, iar această aplicare constă în 
fertilizarea gândirii noastre cu ajutorul unui obiectiv asupra căruia 
trebuie să o direcționăm. 

Timpul pierdut de oameni și gândurile lor risipite în toate cele 
patru zări ar putea face minuni dacă ar fi direcționate corect în vederea 
realizării unui obiectiv clar stabilit. Pentru a face acest lucru, forța 
mentală trebuie centrată asupra unui gând specific și trebuie menținută 
astfel focalizată, excluzând toate celelalte gânduri. Dacă te-ai uitat 
vreodată prin camera unui aparat de fotografiat, ai văzut probabil că 
atunci când acesta nu este focalizat asupra unui obiect, imaginea este 
neclară si confuză. În schimb, dacă aparatul este focalizat asupra obiec- 
tului, imaginea acestuia devine clară și distinctă. Acest proces ilus- 
trează perfect puterea concentrării. Dacă nu te vei concentra asupra 
obiectivului pe care îl ai în vedere, imaginea idealului dorit de tine va 
fi neclară, indistinctă, vagă, ceţoasă și indiferentă, iar rezultatele 
obţinute nu vor diferi cu nimic de această imagine. 

Nu există scop în viaţă care să nu poată fi îndeplinit printr-o 
înțelegere științifică a puterii creatoare a gândului. 

Puterea de a gândi este specifică tuturor oamenilor. Omul este ceea 
ce este numai datorită gândurilor sale. Puterea de a gândi a oamenilor 
este infinită. În consecinţă, şi puterea sa creatoare este nelimitată. 
Deși știm că gândirea atrage către noi obiectul dorit, tinzând să îl 
materializeze, este foarte dificil să izgonim din mintea noastră teama, 
anxietatea sau descurajarea, care reprezintă forte mentale extrem de 
puternice, dar opuse, care îndepărtează de noi obiectele dorite. Așa 
se face că după ce facem un pas înainte, noi facem adeseori doi pași 
înapoi. 

Singura modalitate prin care putem învinge acest mecanism constă 
în a continua să mergem înainte. Prețul succesului este vigilenta 
eternă. Există trei paşi pe care trebuie să îi faci, si fiecare dintre ei este 
absolut esențial. Tu trebuie mai întâi să obtii cunoașterea propriei tale 
puteri. În al doilea rând, ai nevoie de curajul de a îndrăzni, iar în al 
treilea rând, de credința necesară pentru a trece la fapte. 

Dacă respecti aceşti trei paşi, tu iti poți construi o afacere ideală, un 
cămin ideal, si poți atrage către tine prieteni ideali si un mediu ideal. 
Costurile proiectelor si ale materialelor nu au cum să te limiteze, căci 
gândul este omnipotent si are puterea de a atrage din depozitul infinit 
întreaga substanță de care are nevoie. Practic, tu ai la dispoziție 
resurse infinite. 

În acest scop, idealul tău trebuie să fie însă foarte clar definit. Dacă 
iti vei schimba de pe o zi pe alta obiectivele, nu vei face decât să iti 
risipesti inutil forțele si nu vei realiza niciodată nimic. Singurele 
rezultate pe care le vei obține vor fi o combinație lipsită de semnifi- 
catie si haotică a unor materiale folosite greșit. 

Din păcate, exact acesta este rezultatul pe care îl obțin cei mai mulți 
dintre oameni, iar cauza este evidentă de la sine. Dacă un sculptor ar 
începe să lucreze asupra unei bucăți de marmură, dar și-ar schimba 
obiectivul la fiecare sfert de oră, ce rezultat ar putea obţine el? La 
același lucru te poţi aștepta și tu atunci când modelezi cea mai 
măreaţă și cea mai plastică dintre toate substanţele — substanţa 
mentală, care este singura substanţă reală. 

Rezultatul acestei indecizii și al acestei gândiri negative se regăsește 
adesea în pierderea bogăției materiale. Independenţa de care te-ai 
bucurat ani de zile și la care ai ajuns după ani grei de muncă poate 

dispărea peste noapte. De altfel, foarte multi oameni descoperă că 
banii şi proprietăţile nu le asigură în niciun fel independenţa la care 
visau. Singura independenţă reală este data de cunoașterea practică $i 
aplicată a puterii creatoare a gândirii. 

Tu nu iti vei putea însuși această metodă practică de lucru până când 
nu vei învăţa că singura putere reală de care poţi dispune este puterea 
de a te adapta si de a te racorda la principiile divine imuabile. Tu nu 
vei putea schimba niciodată infinitul. În schimb, poţi ajunge la o 
înțelegere a legilor sale naturale. Răsplata acestei înţelegeri este 
realizarea conștientă a capacităţii de a-ți adapta facultăţile mentale la 
Gândirea Universală, care este omniprezentă. Capacitatea ta de a 
coopera cu această omnipotenta indică gradul de succes de care te 
bucuri. 

Puterea gândirii poate fi înlocuită cu multe contrafaceri, dar rezul- 
tatele obținute în acest fel vor fi dăunătoare, nu folositoare. 

De bună seamă, gândurile de teamă, de îngrijorare și celelalte gân- 
duri negative produc propriile lor roade. Cei care cultivă astfel de 
gânduri vor culege exact ce au semănat. 

Există curiosi care se desfată cu așa-zisele dovezi si demonstraţii 
făcute în cadrul sedintelor de mediumitate. Ei își deschid porţile 
mentale și se scufundă în cei mai otrăvitori curenţi care pot fi găsiți 
în lumea psihică, fără să înţeleagă că în acest fel nu fac decât să isi 
amplifice la infinit receptivitatea și pasivitatea, golindu-se astfel de 
întreaga lor forță vitală, fapt care le permite să atragă astfel de forme 
vibratorii ale gândurilor. 

Există de asemenea adoratori hinduși care consideră că fenomenele 
de materializare pe care le fac asa-zisii fachiri reprezintă o sursă de 
putere, uitând sau nedându-și seama că de îndată ce voinţa fachirului 
se retrage, forma dispare, iar forţele vibratorii care au materializat-o 
se risipesc în cele patru vânturi. 

Numeroși oameni s-au concentrat atenția asupra telepatiei, dar si 
acest fenomen presupune o stare mentală negativă, de receptivitate 
(din partea beneficiarului), motiv pentru care practica poate fi con- 
siderată dăunătoare. Chiar dacă gândul este trimis cu intenţia de a fi 
văzut sau ascultat, el atrage după sine o penalizare, datorită inversării 
principiului implicat. 

Hipnoza este cu siguranță periculoasă, deopotrivă pentru subiect și 
pentru operator. Nici un om familiarizat cu legile care guvernează 

lumea mentală nu ar îndrăzni vreodată să domine voinţa unei alte 
persoane. Acest lucru nu conduce decât la risipirea și la pierderea 
propriei sale puteri. 

Toate aceste perversiuni produc o satisfacție temporară și generează 
adeseori o fascinatie aparte, dar fascinația produsă de adevărata 
înţelegere a lumii și puterii interioare este infinit mai mare. Această 
putere se amplifică odată cu folosirea e1; este permanentă, nu efemeră; 
este un remediu atotputernic pentru corectarea greșelilor anterioare; 
acţionează ca un agent profilactic care ne protejează împotriva tuturor 
pericolelor; și în sfârşit, reprezintă o forță creatoare care ne permite să 
ne construim un nou mediu exterior si noi condiții de viata. 

Legea afirmă că gândul se corelează cu obiectul lui, producând în 
lumea materială forma generată iniţial în lumea mentală. În aces- 
te condiţii, este evidentă necesitatea absolută a înţelegerii faptului 
că fiecare gând reprezintă un germen al adevărului. În caz contrar, 
legea creșterii nu l-ar putea manifesta, căci numai adevărul con- 
feră o putere permanentă. 

Principiul care îi conferă gândului puterea sa dinamică de a se corela 
cu obiectul lui în pofida oricăror experiențe adverse este legea 
atracției, care nu este decât un alt nume pentru iubire. Acesta este 
principiul etern și fundamental, inerent tuturor lucrurilor, tuturor sis- 
temelor filozofice, tuturor religiilor și tuturor științelor. Nimeni nu 
poate scăpa de legea iubirii. Cea care conferă vitalitate gândurilor 
este emoția. Emotia înseamnă dorință, iar dorinţa înseamnă iubire. 
De aceea, gândul impregnat cu iubire este invincibil. 

Acest adevăr le este evident tuturor celor care înţeleg puterea 
gândirii. Mintea Universală nu înseamnă numai Inteligență, ci și 
substanță, iar această substanţă este forța de atracţie care îi gru- 
pează pe electroni în jurul nucleului atomic; care adună atomii și 
îi grupează în molecule; care conferă moleculelor anumite forme 
obiective. Altfel spus, legea iubirii este forţa creatoare care se 
ascunde în spatele oricărei manifestări, nu doar la nivelul atomilor, 
ci și al lumilor macro, al universurilor, al tuturor lucrurilor pe care 
si le poate imagina mintea. 

Operarea acestei legi minunate a atracției i-a făcut pe oamenii din 
toate timpurile să creadă că trebuie să existe o ființă personală care le 
poate răspunde la cererile și dorinţele lor, și care poate manipula 
evenimentele astfel încât acestea să vină în întâmpinarea cererilor lor. 

Combinația dintre Gândire si Iubire dă naştere unei forte 
irezistibile, numită legea atracției. Toate legile naturale sunt 
irezistibile. Legea gravitaţiei, cea a electricităţii sau orice altă lege 
a naturii operează cu o exactitate matematică. Ele sunt imuabile. 
Dacă efectele lor variază uneori, acest lucru nu li se datorează lor, 
ci imperfectiunii canalelor lor de manifestare. Dacă un pod se 
prăbușește, acest lucru nu se datorează unei variaţii a legii gravi- 
tatiei. La fel, dacă un bec nu se aprinde, asta nu înseamnă că nu ne 
putem baza pe legea electricităţii. În mod similar, chiar dacă legea 
atracției este uneori demonstrată într-o manieră imperfectă de către 
o persoană lipsită de experienţă sau neinformată, noi nu trebuie să 
ne grăbim să tragem concluzia că cea mai măreaţă și mai infailibilă 
dintre legi, de care depinde întregul sistem al creaţiei, a fost sus- 
pendată. Dimpotrivă, ar trebui să ne gândim că persoana respectivă 
are nevoie de o înţelegere ceva mai profundă a legii, al cărui mod 
de operare nu li se dezvăluie tuturor cu foarte multă ușurință, la fel 
ca și soluţia corectă a unei probleme matematice dificile. 

Orice lucru este creat mai întâi în lumea mentală sau spirituală, și 
abia apoi se manifestă ca un eveniment exterior. De aceea, prin pro- 
cesul simplu de gestionare a gândurilor noastre astăzi, noi putem 
contribui la crearea evenimentelor care se vor produce in viata 
noastră în viitor, poate chiar mâine. Dorinţa controlată este cel mai 
puternic instrument care declanşează legea atracției. 

Omul este astfel creat încât trebuie să își constituie mai întâi instru- 
mentele prin care să acumuleze puterea de a gândi. Mintea nu poate 
înțelege niciodată o idee complet nouă până când o celulă cerebrală 
care vibrează pe o frecvenţă corespondentă nu a fost pregătită să o 
înțeleagă. Acest lucru explică de ce ni se pare atât de dificil să 
înțelegem sau să apreciem ideile radical noi. Pur și simplu, noi nu 
dispunem de celulele cerebrale capabile să le recepteze. De aceea, 
suntem tentaţi să le respingem, adică să ne dovedim increduli. 

Dacă nu ai ştiut nimic până în prezent despre omnipotenta legii 
atracției si despre metoda științifică prin care aceasta poate fi 
declanșată, sau despre posibilitățile nelimitate care li se deschid în 
fata celor care se folosesc de ea, începe chiar acum si creeaza-ti 
sinapsele cerebrale care iti vor permite mai târziu să înţelegi puterile 
nelimitate ce îţi vor sta la dispoziţie dacă vei coopera cu legea naturii. 
Tu iti poţi crea aceste sinapse prin concentrare sau prin atenție. 

Atenţia este guvernată de intenție. Puterea se naște din odihnă. În 
mod similar, gândurile profunde, vorbirea inteleapta si toate forțele 
cu un potenţial foarte înalt se nasc din concentrare. 

Tu nu poţi intra in contact cu puterea omnipotentă a minţii 
subconștiente (din care se nasc toate puterile) decât prin Tăcere. 
Cine dorește să se bucure de înțelepciune, de putere sau de un 
succes permanent nu poate găsi aceste comori decât în interiorul 
său, printr-un proces evolutiv. Oamenii ignoranti pot crede că 
tăcerea este ceva foarte simplu, care poate fi atins foarte ușor. Nu 
trebuie să uităm însă că omul nu poate intra în contact cu 
Divinitatea decât în tăcerea cea mai profundă. Numai în această 
stare poate înțelege el în ce constă legea imuabilă și își poate 
deschide canalele care îl vor ajuta cândva, printr-o practică şi o 
concentrare perseverentă, să ajungă la perfecţiune. 

În această săptămână iti sugerez să te retragi în camera ta de medi- 
tatie, să îți asumi poziţia cu care te-ai obișnuit și să te relaxezi din 
punct de vedere fizic și mental. Nu încerca niciodată să practici o 
activitate mentală dacă nu ești profund relaxat. Ai grijă ca în fiinţa ta 
să nu existe niciun mușchi și niciun nerv tensionat, și să te simți 
perfect confortabil. Dacă te afli în această stare, urmărește să rea- 
lizezi unitatea ta cu omnipotenta. Pune-te la unison cu această putere. 
Încearcă să înţelegi plenar și să apreciezi profund faptul că facultatea 
ta de a gândi reprezintă puterea ta de a acționa asupra Mintii 
Universale, făcând-o să se manifeste. Realizează faptul că această 
Minte Universală iti va îndeplini toate nevoile reale, întrucât tu 
dispui de această putere potenţială, la fel cum dispun toţi oamenii, 
pentru că toți sunt expresii sau manifestări ale aceleiași Unităţi. Toţi 
oamenii reprezintă părţi ale aceluiași întreg. Între ei si totalitate nu 
există diferenţe de natură sau de calitate, ci doar de grad. 


Gândirea umană nu își poate imagina ceva ce 
nu poate fi manifestat în lumea exterioară. 
Chiar dacă cel care emite primul acest gând nu 
face decât să creeze o sugestie, va apărea cu 
siguranță si persoana care va pune în aplicare 
această sugestie. 

- Wilson 

Întrebări și răspunsuri care te pot ajuta 
de-a lungul practicii 


Care este calea cea mai sigură de a-ţi îndeplini scopul în viata? 
Cea mai sigură cale constă în înțelegerea științifică a naturii spiri- 
tuale a gândirii. 

Care sunt cei trei pași absolut esentiali? 

Cunoașterea puterii personale, curajul de a îndrăzni și credinţa de 
a trece la fapte. 

Cum poate fi obținută cunoașterea practică a acestor premise? 
Prin înţelegerea legilor naturii. 

Care este consecinţa înțelegerii acestor legi? 

Realizarea conştientă a capacităţii noastre de a ne adapta la 
intenţia divină si la principiul imuabil. 

Ce anume indică gradul de succes de care vom avea parte? 
Măsura în care înţelegem că noi nu putem schimba infinitul, ci 
trebuie să cooperăm cu el. 

Care este principiul care îi conferă gândului puterea sa 
dinamică? 

Acest principiu este Legea Atracţiei, care se bazează pe vibraţie, 
şi în ultimă instanţă pe legea iubirii. Un gând impregnat cu iubire 
devine invincibil. 

De ce este această lege irezistibilă? 

Deoarece este o lege a naturii. Toate legile naturii sunt irezistibile 
şi imuabile, și toate acţionează cu o precizie matematică. Ele nu 
oscilează și nu deviază niciodată de la obiectul lor. 

De ce ni se pare în acest caz atât de dificil să găsim soluţii la 
problemele cu care ne confruntăm? 

Din același motiv pentru care ni se pare dificil să găsim soluţia 
corectă la o problemă matematică: cel care operează cu legea este 
neinformat sau neexperimentat. 

De ce îi este imposibil minţii să înțeleagă o idee complet nouă? 
Deoarece în creier nu există celule care vibrează pe o frecvenţă 
corespondentă, capabile să recepteze noua idee. 

Cum poate fi cultivată înţelepciunea? 

Prin concentrare. Înţelepciunea este o calitate evolutivă, care se 
naște în interiorul fiinţei și crește. 

Visele si visătorii 


SINTEZA PRINCIPIILOR CARE TREBUIE INTELESE 
SI APLICATE IN SAPTAMANA A TREISPREZECEA 


tiinta fizică este responsabilă pentru epoca minunată și plină de 

invenţii în care trăim la ora actuală, dar știința spirituală care 

începe să se dezvolte acum va aduce beneficii la care noi nici 
nu visim. 

Până recent, știința spirituală a fost jucăria oamenilor lipsiţi de 
educaţie, a celor superstitiosi si a celor mistici, în timp ce oamenii 
moderni nu sunt interesaţi decât de metode clare şi de faptele demon- 
strate. 

Noi am ajuns la concluzia că gândirea este un proces spiritual, că 
viziunea şi imaginaţia preced acţiunea şi evenimentele concrete — pe 
scurt, că a sosit ziua celor care visează. Rândurile care urmează, 
semnate de domnul Herbert Kaufman, mi se par extrem de interesante 
în această direcție: 

„Ei sunt arhitecţii măreției. Viziunea lor sălășluiește în sufletele 
lor. Ei străpung vălurile si ceața îndoielilor și doboară zidurile timpului 
nenăscut. Ei isi tes tapiseriile lor magice cu ajutorul roţilor dinţate, al 
arborilor cotiti si al uneltelor tehnice. Desi construiesc imperii, ei se 
luptă pentru un ideal mai măreț decât coroana sau tronul suveranului. 
Casele voastre sunt construite pe tărâmul descoperit de un visător. 
Imaginile de pe pereţii lor sunt viziuni ale sufletelor visătorilor. 

Ei sunt acei puţini aleși, deschizătorii de drumuri. Zidurile cad și 
imperiile se prabusesc; valurile mării își ies din matcă si mătură o 
fortăreață din temelii. Naţiunile decad si dispar. Singurele lucruri care 
supraviețuiesc trecerii timpului sunt cele la care visează visătorii”. 

Principiile descrise în săptămâna a treisprezecea îţi vor explica de 
ce se adeveresc visele visătorilor. Ele vor descrie legea cauzalitatii, pe 
care o folosesc toți visătorii, inventatorii, autorii şi economiștii pentru 
a-și realiza visele. Altfel spus, ele vor analiza legea care face ca imagi- 
nile create în mintea noastră să prindă viata și să se materializeze. 

Până acum, a existat tendinţa și chiar necesitatea ca știința să 
explice realitatea de zi cu zi prin generalizarea altor fenomene care 
sunt mai putin frecvente şi care reprezintă mai degrabă excepții de 
la regulă. Așa s-a ajuns la concluzia că erupția unui vulcan repre- 
zintă o explozie a căldurii care există în permanență în interiorul 
Pământului și care modelează însăși structura acestuia. 

Analiza trăsnetului a condus la descoperirea unei puteri subtile 
aflată într-o continuă acţiune și care produce schimbări în lumea 
anorganică. Așa cum limbile moarte, de care nimeni nu se mai 
folosește la ora actuală, domneau cândva pe pământ, la fel, câte 
un dinte uriaș din Siberia sau câte o fosilă îngropată în adâncurile 
pământului depun mărturie pentru trecerea anilor asupra unor 
epoci de mult apuse, explicându-ne inclusiv originea dealurilor și 
văilor locuite de noi la ora actuală. 

În acest fel, generalizarea unor fenomene rare, ciudate sau care 
reprezintă excepţii de la regulă a permis toate marile descoperiri 
ale științei bazate pe raționament. 

Această metodă este bazată pe rațiune și pe experienţă. De aceea, 
ea a distrus superstitiile, precedentele și conventionalitatea. 

Au trecut mai bine de 200 de ani de când Lord Bacon a recoman- 
dat această metodă de studiu, căreia naţiunile civilizate îi dato- 
rează cea mai mare parte a prosperității lor şi cea mai valoroasă 
parte a cunoașterii lor. Metoda a purificat mintea de prejudecățile 
înguste; a atras atenţia oamenilor de la cer către pământ prin 
experienţele sale surprinzătoare, care au avut un succes mai mare 
decât demonstrațiile în forță ale ignoranței lor; și a educat facul- 
tatile inventive prin descoperirea unor lucruri folositoare tuturor, 
care i-au atras mai mult pe oameni decât revelarea legilor ascunse 
ale minţii. 

Metoda lui Bacon a surprins spiritul și obiectivele marilor filozofi 
greci, la care a adăugat însă mijloacele de observaţie specifice 
noii epoci. Ea a revelat astfel gradat o lume minunată a 
cunoașterii în spațiul infinit al astronomiei, în domeniul micros- 
copic al embriologiei si în cel fără vârstă al geologiei, revelând 
astfel o ordine pe care logica lui Aristotel nu ar fi putut-o 
descoperi niciodată şi analizând combinaţiile materiale ale unor 
elemente necunoscute până atunci cu o forță pe care nicio dialec- 
tică a scolasticilor nu ar reuși vreodată să o destrame. 

Metoda lui Bacon a prelungit viata omului, a alinat suferintele, a 
eradicat multe boli, a mărit fertilitatea solului, a făcut ca navigatia 
să devină mult mai sigură, a construit peste marile fluvii poduri 
cu forme pe care nici chiar părinţii noștri nu şi le-ar fi putut ima- 
gina vreodată, a canalizat trăsnetul, făcându-l să se scurgă în 
pământ, a risipit noaptea, iluminând-o feeric, a amplificat raza 
vederii umane, a multiplicat puterea mușchilor oamenilor, a 
accelerat mișcarea, a anihilat distanţa, a facilitat comunicarea, 
corespondenţa și afacerile, i-a permis omului să coboare în pro- 
funzimile mărilor, să se ridice în aer și să pătrundă în condiţii de 
deplină siguranță în mediile cu noxe ale pământului. 

Aceasta este adevărata natura și adevărata întindere a rationamen- 
tului. Cu cât succesul pe care l-au obţinut oamenii în domeniul 
științei bazate pe raționament a fost mai mare, cu atât mai con- 
vinși suntem de necesitatea de a observa cu atenţie, cu răbdare și 
cu acuratețe, cu toate instrumentele și resursele de care dispunem, 
faptele individuale înainte de a ne aventura în a descrie legile 
generale. 

Numai în acest fel putem descoperi natura trăsnetului, așa cum a 
făcut Franklin, sau maniera în care cad corpurile, așa cum a făcut 
Galilei, ori forţa care atrage Luna către Pământ, fixând-o pe orbi- 
ta sa, descoperită de Newton. 

Pe scurt, aceasta este metoda care ne permite să atribuim valoare 
adevărului, care justifică speranţa noastră într-un progres con- 
tinuu și universal, fără să permită neglijarea sau mutilarea 
faptelor din cauza prejudecatilor noastre tiranice. Aceasta este 
metoda care a permis construirea superstructurii științei pe funda- 
mentul imuabil al atenţiei acordate în egală măsură fenomenelor 
cele mai izolate și cele mai frecvente. 

Acumularea observaţiilor conduce la tot mai multe cunoștințe, 
dar valoarea acestora pentru explicarea naturii este extrem de 
diferită. Așa cum noi atribuim o valoare mai mare acelor calități 
ale oamenilor care nu se manifestă foarte frecvent, la fel, filozofia 
naturală cerne faptele și acordă o importanță mai mare 
fenomenelor neobișnuite și care nu se numără printre observaţiile 
de zi cu zi ale vieții. 

Ce concluzie trebuie să tragem în cazul în care constatăm că anu- 
mite persoane par să dispună de o putere neobișnuită? Mai întâi 

de toate, noi suntem tentaţi să negăm acest lucru, fapt care nu 
demonstrează decât lipsa noastră de informare. Orice investigator 
corect pornește de la premisa că există nenumărate fenomene ciu- 
date si necunoscute care se petrec în permanenţă. De altfel, cei 
care sunt familiarizați cu puterea creatoare a gândului nu consi- 
deră nimic neobișnuit în aceste fenomene și în aceste puteri. 

În al doilea rând, am putea crede că aceste puteri neobişnuite sunt 
rezultatul unor forte supranaturale, dar înţelegerea științifică a 
legilor naturale ne ajută să înțelegem că în natură nu există nimic 
supranatural. Toate fenomenele sunt consecinţa unor cauze pre- 
cise, a unor principii sau a unor legi imuabile care operează cu o 
precizie invariabilă, indiferent dacă legile sunt operate conștient 
sau inconștient. 

În al treilea rând, unii ar putea aduce argumentul că ne aflăm pe 
un „teren interzis”, că există lucruri pe care nu ar trebui să le 
cunoaștem. În realitate, această obiectie a fost adusă în cazul 
tuturor marilor progrese pe care le-a făcut cunoașterea umană. 
Toţi indivizii care au avansat idei noi, de la Columb la Darwin, de 
la Galileo la Fulton sau la Emerson, au fost ridiculizati și perse- 
cutati. De aceea, nu putem accepta aceasta obiectie. Dimpotrivă, 
ar trebui să examinăm cu cea mai mare atenţie toate faptele cu 
care ne confruntăm. Aceasta este singura modalitate prin care 
putem cunoaște legea care stă la baza lor. 

Vom descoperi astfel că puterea creatoare a gândului poate expli- 
ca practic orice condiţie și orice experienţă, fie ele fizice, mentale 
sau spirituale. 

Gândurile noastre atrag condiţii exterioare aflate în corespon- 
denta cu atitudinea noastră mentală dominantă. De aceea, dacă ne 
temem de un dezastru, noi devenim predispuși către acesta, 
întrucât teama este o emoție foarte puternică. În mod regretabil, 
acest mod de a gândi poate anihila rezultatul foarte multor ani de 
eforturi. 

La fel, dacă ne gândim în mod pozitiv la bogăţia materială, noi ne 
putem asigura această bogăţie. Printr-o gândire focalizată, noi 
putem atrage în viaţa noastră orice condiţii exterioare dorim. Se 
produce însă un fenomen curios: adeseori, după ce obținem ceea 
ce ne-am dorit cu atâta ardoare, noi constatăm că împlinirea 
dorințelor noastre nu ne produce satisfacția scontată. De multe 

ori, această satisfacție este doar temporară, iar uneori ea este 
înlocuită chiar de insatisfactie. 

Cum trebuie să procedăm în acest caz? Cum ne putem asigura ca 
vom primi numai acele lucruri pe care ni le dorim cu adevărat? 
Simplu: ceea ce își doresc absolut toţi oamenii poate fi sintetizat 
în două cuvinte, Fericire și Armonie. Dacă suntem cu adevărat 
fericiţi, noi vom primi tot ce are de oferit această lume. Mai mult, 
noi putem transmite această fericire și altor persoane. 

Noi nu putem savura însă starea de fericire decât dacă suntem 
sănătoși, puternici, dacă avem prieteni adevăraţi, dacă trăim 
într-un mediu plăcut si dacă dispunem de suficiente provizii nu 
doar pentru a ne asigura necesităţile primare, ci $i acele plăceri si 
acel confort la care considerăm că suntem indreptatiti. 

Vechiul mod ortodox de a gândi consta în a te considera un 
„vierme”, fiind satisfăcut cu ceea ce ai, oricât de puţin ar fi fost. 
Concepţia modernă s-a schimbat însă. Oamenii au ajuns să creadă 
că sunt indreptatiti să se bucure de tot ce este mai bun în viata, căci 
„Eu și Tatăl suntem una”, iar Tatăl este Mintea Universală, 
Creatorul, Substanţa Originală din care s-au născut toate lucrurile. 
Dacă această viziune teoretică este adevărată (și ar trebui să fie, 
întrucât ne-a fost predicată timp de 2000 de ani, fiind esenţa tutu- 
ror sistemelor filozofice şi religioase moderne), cum o putem 
transforma într-o realitate practică? Cum ne putem bucura de 
rezultate concrete și tangibile, aici și acum? 

Mai întâi de toate, noi trebuie să ne punem în practică propria 
cunoaștere. Aceasta este singura metodă prin care putem realiza 
ceva. Un sportiv poate citi despre antrenamentul fizic întreaga 
viata, dar dacă nu va începe să își exerseze puterea de care dis- 
pune la ora actuală el nu și-o va putea amplifica niciodată. El nu 
va primi decât exact ceea ce dăruieşte. Mai întâi de toate, el tre- 
buie să dăruiască însă. La fel se petrec lucrurile și în cazul nostru. 
Noi primim exact ceea ce oferim; mai mult, trebuie să începem 
prin a oferi ceea ce avem de oferit. Vibraţiile astfel emise se vor 
întoarce apoi la noi înmiite. Procesul de oferire este un proces 
mental, căci gândurile reprezintă cauze, iar condiţiile exterioare 
efecte. De aceea, dacă vom oferi gânduri de curaj, de inspiraţie, 
de sănătate sau de ajutorare, noi vom pune în mișcare tot atâtea 
cauze care vor produce efecte în viaţa noastră. 

Gândirea reprezintă o activitate spirituală, fiind implicit cre- 
atoare. Nu trebuie să cădem însă în greșeala de a crede că ea va 
produce efecte dacă nu este directionata în mod conștient, siste- 
matic și constructiv. Aceasta este marea diferenţă între reverie, 
care nu reprezintă altceva decât o risipire a energiei mentale, și 
gândirea constructivă, care poate conduce la realizări nelimitate. 
Asa cum am văzut, tot ceea ce ne oferă viata vine la noi prin inter- 
mediul Legii Atractiei. Un gând fericit nu poate exista într-o 
conștiință nefericită. De aceea, conștiința trebuie să se schimbe 
prima. Pe măsură ce ea se schimbă, condiţiile exterioare se schim- 
bă la rândul lor, adaptându-se noii conștiințe și cerinţelor ei. 
Atunci când ne creăm o Imagine Mentală sau un Ideal, noi proiec- 
tăm un gând personal în Substanţa Universală din care sunt cre- 
ate toate lucrurile. Substanţa Universală este omniprezentă, 
omnipotentă si omniscientă. De aceea, noi nu trebuie să infor- 
măm această Substanţă omniscientă care trebuie să fie canalele 
cele mai potrivite pentru a ne materializa cererea. Ce sfaturi i-ar 
putea da finitul Infinitului? De altfel, aceasta este principala 
cauză a tuturor eșecurilor. Noi recunoaștem omniprezenta 
Substantei Universale, dar adeseori nu părem să realizăm ca 
aceasta nu este doar omniprezentă, ci și omniscientă $i omnipo- 
tentă. De aceea, noi punem în mișcare cauze pe care le ignoram 
cu desăvârșire, după care ne minunăm de efectele produse de 
acestea. 

Cea mai sigură modalitate de a ne apăra interesele constă în a 
recunoaște Puterea Infinită si Înţelepciunea Infinită a Mintii 
Universale, devenind un canal prin care Infinitatea să manifeste 
îndeplinirea dorinţei noastre. Altfel spus, recunoașterea conduce 
la realizare. Acesta este principiul pe care îl vom aplica în această 
săptămână ca exerciţiu. Meditează și recunoaște faptul că faci 
parte integrantă din marea totalitate. Reflectează asupra faptului 
că partea trebuie să aibă prin forţa lucrurilor aceeași natură si 
aceeași calitate ca și ansamblul, singura diferenţă fiind una de 
grad. 

Dacă vei lăsa această realizare să pătrundă adânc în conștiința ta, 
dacă vei înţelege că nu corpul tău, ci „Eul” tău sau spiritul gândi- 
tor din fiinţa ta face parte integrantă din marele ansamblu, fiind 
una în substanţă și din punct de vedere calitativ cu Creatorul tău, 

întrucât Acesta nu ar fi putut crea niciodată ceva fundamental 
diferit de El, tu vei ajunge să spui, la fel ca si Marele Învățător, 
ca: „Eu si Tatăl suntem una”. Vei înțelege astfel mai bine fru- 
musetea, măreţia și oportunitățile transcendentale care ti-au fost 
puse la dispoziţie. 


Amplifică în mine această înţelepciune 
care mă ajută să îmi descopăr adevăratele interese. 
Întăreşte hotărârea mea 
de a pune în practică ceea ce îmi dictează această 
înțelepciune. 

-Franklin 

Întrebări și răspunsuri care te pot ajuta 
de-a lungul practicii 


Ale . 


Prin ce metodă își obțin și isi pun în aplicare cunoașterea 
naturaliștii? 

Prin observarea atentă, răbdătoare și corectă a faptelor indivi- 
duale, cu ajutorul tuturor instrumentelor și resurselor de care dis- 
pun, înainte de a se hazarda să afirme care sunt legile generale. 
Cum putem fi siguri că această metodă este corectă? 

Noi ne putem asigura că metoda noastră este corectă nepermitand 
prejudecatilor tiranice să neglijeze sau să modifice realităţile care 
nu le corespund. 

Care sunt realităţile de care trebuie să ţinem cel mai mult 
seama? 

Cele care nu pot fi observate foarte frecvent în viaţa de zi cu zi. 
Ce anume stă la baza acestui principiu? 

Rațiunea şi experienţa. 

Ce anume distruge el? 

Superstitiile, precedentele şi conventionalitatea. 

Cum au fost descoperite aceste legi? 

Printr-un proces de generalizare pornind de la fapte neobișnuite, 
rare, ciudate sau care reprezintă o excepţie de la regulă. 

Cum putem înţelege fenomenele ciudate și inexplicabile care 
au loc tot timpul în jurul nostru? 

Prin folosirea puterii creatoare a gândirii. 

Cum acţionează acest mecanism? 

Ori de câte ori devenim conștienți de un anumit fenomen, putem 
fi siguri că el reprezintă rezultatul unei cauze bine stabilite, care 
operează cu o precizie imuabilă, generând de fiecare dată același 
fenomen. 

Care este consecinţa acestei cunoașteri? 

Ea poate explica ce anume stă la baza oricărei condiţii exterioare 
(cauza ei), indiferent dacă aceasta este fizică, mentală sau spiri- 
tuală. 

Cum ne putem apăra cel mai bine interesele? 

Prin recunoașterea faptului că natura creatoare a gândului ne 
poate pune în contact cu puterea infinită a universului. 


127 


SALĂ, = 
A paisprezecea 


Puterea creatoare a gandului 


SINTEZA PRINCIPIILOR CARE TREBUIE INTELESE 

red că ţi-ai dat seama din studiul tau de până acum ca gândi- 

rea reprezinta o activitate spirituala inzestrata cu o putere cre- 

atoare. Asta nu înseamnă doar că un gând oarecare dispune de 
o putere creatoare, ci că toate gândurile dispun de o astfel de putere. 
Acest principiu operează inclusiv în varianta sa negativă, prin negare. 

Aspectul conștient și cel subconștient reprezintă cele două faze de 
acţiune ale aceleiași minţi. Relaţia dintre subconștient și mintea 
conștientă este analoagă cu cea dintre o giruetă de vânt și atmosferă. 
Asa cum fiecare schimbare a presiunii atmosferice generează o acțiune 
din partea giruetei, la fel, cel mai mic gând cultivat de mintea conștien- 
tă generează în mintea subconștientă o acţiune corespondentă, direct 
proporțională cu profunzimea emotiei care dublează gândul si cu inten- 
sitatea focalizării minţii asupra acestuia. 

Rezultă că prin negarea condiţiilor exterioare nesatisfăcătoare, 
noi putem întrerupe alimentarea cu energie mentală a acestor condiţii, 
smulgându-le astfel din viata noastră de la rădăcină. Lipsite de energia 
vitală de care beneficiau până recent, aceste condiţii mor de moarte 
bună, dispărând astfel din viaţa noastră. 

Orice manifestare în lumea obiectivă este guvernată însă de legea 
creșterii. De aceea, negarea condiţiilor nesatisfăcătoare nu va conduce la 
o schimbare instantanee. Chiar și o plantă își păstrează pentru o vreme 
forma fizică inclusiv după ce rădăcina i-a fost tăiată. Mai devreme sau 
mai târziu, ea se va ofili însă și va pieri. În mod similar, refuzul de a con- 
templa prin gândurile noastre condiţiile exterioare nesatisfăcătoare va 
pune capăt acestor condiţii, gradual, dar absolut sigur. 

După cum vei vedea în continuare, acesta este cursul opus celui 
pe care am fi tentaţi să îl adoptăm în mod normal. De aceea, și efectele 
sale vor fi radical opuse celor pe care le-am obține în mod normal. 
Marea majoritate a oamenilor se concentrează în mod intenţionat 
asupra condiţiilor nesatisfăcătoare, alimentându-le astfel cu energie și 
cu vitalitate, și generând implicit creșterea lor viguroasă. 

Energia Universală în care își au originea toate mișcările, lumina, 
căldura și culorile, nu împărtășește limitările nenumăratelor 
efecte pe care le generează, ci le transcende pe toate. Această 
Substanţă Universală reprezintă sursa oricărei Puteri, Intelepciuni 
si Inteligente. 

Recunoașterea acestei Inteligente înseamnă familiarizarea cu 
facultatea cunoscătoare a Mintii și atragerea (cu ajutorul ei a) 
unor relații armonioase în viata ta. 

Nici chiar cei mai avansați savanți ai științei fizice nu au încercat 
vreodată acest proces. De aceea, acest câmp al descoperirilor a 
rămas practic străin științei moderne. De fapt, foarte puţini 
savanţi materialiști au surprins măcar prima rază a acestei lumini. 
De aceea, ei nu și-au dat seama că înţelepciunea este la fel de 
omniprezentă cum sunt forța și substanţa. 

Dacă aceste principii sunt adevărate, se vor întreba unii, cum se 
face că atât de puţini oameni le demonstrează? De ce nu obţin ei 
rezultatele care corespund gândurilor lor? În realitate, ei le obţin. 
Toţi oamenii obţin exact rezultatele pe care le merită, în funcție 
de nivelul lor de înţelegere a legii și de capacitatea lor de a o 
aplica. Oamenii nu au putut obţine rezultate concrete în urma 
aplicării legilor electricităţii până când cineva nu a formulat 
această lege și nu le-a explicat cum trebuie aplicată ea. 

De îndată ce au început să înţeleagă noile legi ale electricităţii, 
oamenii și-au creat o relaţie diferită cu mediul înconjurător, mani- 
festând posibilităţi la care părinţii lor nici nu au visat și adoptând 
o nouă atitudine mentală. 

Mintea este creatoare, iar principiul care stă la baza acestei legi 
este deopotrivă corect și legitim, fiind inerent în natura tuturor 
lucrurilor. Această putere creatoare nu își are însă originea în 
individ, ci în Principiul Universal, care reprezintă sursa tuturor 
energiilor si substanţelor. Individul nu este altceva decât un canal 
pentru distribuirea acestor energii, un instrument prin care 
Principiul Universal generează diferite combinaţii care dau 
naștere apoi fenomenelor. 

Oamenii de știință au împărțit materia într-un număr imens de 
molecule. Ei au mers apoi mai departe, împărțind moleculele în 
atomi şi atomii în electroni. Descoperirea electronilor în interiorul 
tuburilor vidate ce conţin metale grele atestă faptul că acești 

electroni umplu intregul spatiu. Altfel spus, ei exista pretutindeni, 
adica sunt omniprezenti. Ei umplu corpurile materiale, dar si ceea 
ce noi numim spaţiu gol. Practic, ei reprezintă Substanţa 
Universală din care sunt alcătuite toate lucrurile. 

Electronii ar rămâne în permanenţă izolați daca nu ar fi directio- 
nati să se asambleze în atomi si în molecule. Forţa care îi orien- 
tează în această direcţie este Mintea. Mai mulţi electroni care se 
rotesc în jurul unui nucleu dau naștere unui atom. Atomii se unesc 
în structuri matematice absolut regulate și dau naștere mole- 
culelor. La rândul lor, acestea se unesc unele cu altele si creează 
tot felul de substanţe compuse, din care este construit universul. 
Cel mai ușor atom cunoscut este hidrogenul. Chiar și el este de 
1700 de ori mai greu decât un electron. Un atom de mercur este 
de 300.000 de ori mai greu decât un electron. Electronii nu sunt 
altceva decât o electricitate negativă în stare pură, având aceeași 
viteză potenţială ca şi orice altă energie cosmică, precum căldura, 
lumina, electricitatea și gândul, respectiv de aproximativ 300.000 
de kilometri pe secundă. Maniera în care a fost stabilită viteza 
luminii este cât se poate de interesantă în sine. 

Viteza luminii a fost obţinută de astronomul danez Roemer în 
anul 1676, prin observarea eclipselor lunilor lui Jupiter. Când 
Pământul se afla în punctul cel mai apropiat de Jupiter, eclipsa 
putea fi văzută cu opt minute și jumătate mai rapid decât indicau 
calculele. În schimb, când Pământul se afla în punctul cel mai 
îndepărtat de Jupiter, eclipsa nu putea fi văzută decât opt minute 
$i jumătate mai târziu. Roemer a tras concluzia că lumina planetei 
are nevoie de 17 minute pentru a traversa diametrul orbitei 
Pământului, respectiv diferenţa dintre distanţele de la Pământ la 
Jupiter. Calculul a fost mai târziu confirmat și a condus la con- 
cluzia că lumina călătorește cu aproximativ 300.000 de kilometri 
pe secundă. 

Electronii se manifestă în interiorul corpului uman sub formă de 
celule și dispun de o minte şi de o inteligenţă suficient de mari 
pentru a-și îndeplini sarcinile în cadrul anatomiei organismului. 
Fiecare parte a corpului este alcătuită din celule. Unele dintre 
acestea operează independent, iar altele cooperează cu suratele 
lor. O parte din celule construiesc ţesuturi, în timp ce altele dau 
naştere diferitelor secretii necesare organismului. Unele 

acționează ca transportatori, în timp ce altele repară daunele pro- 
duse, sau elimină deşeurile, ori se luptă cu invadatorii străini 
(diferitele microorganisme). 

Toate aceste celule execută activităţi într-un scop comun și toate 
reprezintă organisme vii înzestrate cu suficientă inteligenţă pen- 
tru a-și îndeplini sarcinile. Ele știu să își conserve energia și să își 
perpetueze viaţa. În acest scop, ele trebuie să fie alimentate cu 
hrană. Mai mult, cercetările au arătat că ele ştiu să își selecteze 
hrana dorită, având capacitatea de a face alegeri. 

Fiecare celulă se naște, se reproduce și moare. Susținerea stării de 
sănătate și a vieţi depinde de regenerarea constantă a acestor 
celule. 

Este evident în aceste condiţii că fiecare atom al corpului este 
înzestrat cu o minte. Această minte este de ordin negativ, deose- 
bindu-se de puterea individului de a gândi, care reprezintă aspec- 
tul pozitiv al minţii, cel care controlează această minte negativă. 
Aceasta este explicaţia științifică a oricărui proces de vindecare 
metafizică și ea le permite tuturor oamenilor să înţeleagă cu 
ușurință principiul care stă la baza acestui remarcabil fenomen al 
vindecării spirituale. 

Această minte negativă cu care sunt înzestrate celulele organis- 
mului a mai fost numită și minte subconștientă, întrucât 
acţionează în afara cunoașterii noastre conștiente. Așa cum am 
văzut însă mai devreme, ea reacţionează la voința minţii 
conştiente. 

Tot ceea ce există își are originea în minte si toate formele sunt 
rezultatul unui proces de gândire. După cum putem vedea, 
obiectele nu au o origine, o permanenţă sau o realitate în sine. 
Fiind produse de gândire, ele pot fi distruse sau anihilate prin 
acelaşi proces. 

La ora actuală se realizează experimente inclusiv în planul 
mental, nu doar în cel fizic, şi fiecare nouă descoperire îi conduce 
pe oameni mai departe către împlinirea menirii lor. Fiecare om 
reprezintă o reflectare a gândurilor pe care le-a cultivat de-a 
lungul întregii sale vieţi. Aceste gânduri îi sunt întipărite pe fata. 
Mai mult, ele dau formă trupului său, dar și caracterului și 
mediului în care trăieşte. 

În spatele fiecărui efect se ascunde o cauză, iar dacă vom urma 
firul acestor cauze până la sursa lor de origine, vom descoperi 
Principiul Creator din care s-au născut ele. Dovezile în această 
direcție sunt atât de numeroase încât acest adevăr este unanim 
acceptat la ora actuală. 

Lumea obiectivă este controlată de o putere invizibilă, si deci 
inexplicabilă. Oamenii au personalizat această putere și au 
numit-o Dumnezeu. Noi o privim ca pe o esenţă care penetrează 
tot ceea ce există sau ca pe un Principiu care stă la baza întregii 
realităţi, pe care l-am numit Mintea Universală sau Infinita. 
Fiind infinită și omnipotentă, Mintea Universală dispune de 
resurse nelimitate. Dacă ţinem cont și de faptul că ea este 
omniprezentă, nu putem decât să tragem concluzia că noi suntem 
o expresie sau o manifestare a acestei Minti. 

Recunoașterea și înțelegerea resurselor minţii subconstiente 
atestă faptul că orice diferenţă între aceasta si Principiul 
Universal ţine doar de grad, nu de natură. Cele două principii 
diferă numai atât cât diferă o picătură de apă de marele ocean din 
care face parte integrantă. Natura și calitatea lor sunt identice. Nu 
diferă decât gradul. 

Poti tu aprecia valoarea acestei afirmaţii extrem de importante? Iti 
dai tu seama că simpla recunoaștere a acestei afirmaţii te poate 
pune în contact cu omnipotenta? Dat fiind că mintea subconstien- 
tă reprezintă veriga de legătură între Mintea Universală si cea 
conștientă, este evident că mintea conștientă îi poate face celei 
subconștiente sugestii care o pot pune în mișcare, și întrucât ea 
este una cu Principiul Universal, este la fel de evident faptul că 
activităţile ei sunt practic nelimitate. 

Înțelegerea ştiinţifică a acestui mecanism va explica mai bine 
rezultatele uluitoare care pot fi obţinute prin puterea rugăciunii. 
Aceste rezultate nu sunt generate de dispensele speciale ale unei 
providente, ci sunt rezultatul operării unor legi cât se poate de 
naturale. De aceea, mecanismul nu are nimic religios sau miste- 
rios. 

Din păcate, există încă foarte multi oameni care nu sunt pregătiți 
să isi antreneze mintea să gândească in mod corect, oricât de 
evident ar fi faptul că gândirea greșită conduce automat la eșec. 

Gândirea este singura realitate care există. Condiţiile exterioare 
sunt doar manifestări sau efecte ale acesteia. Atunci când 
gândurile se schimbă, realitatea exterioară se schimbă la rândul ei 
pentru a se pune astfel la unison cu creatorul ei, care este gândirea. 
În acest scop, gândurile trebuie să fie însă perfect definite, ferme, 
stabile și imuabile. Realitatea înconjurătoare nu se poate schimba 
în bine dacă faci un pas înainte și doi înapoi. La fel, nu poţi 
petrece 20 sau 30 de ani construindu-ti un mediu negativ ca rezul- 
tat al gândirii tale negative si așteptându-te apoi ca el să se 
schimbe după 15 sau 20 de minute de gândire pozitivă. 

Dacă dorești să aprofundezi disciplina care iti poate schimba 
radical viaţa, trebuie să faci acest lucru în mod deliberat, după o 
reflectare profundă. Odată ce ai luat însă această decizie, nu mai 
trebuie să lași nimic din lumea exterioară să interfereze cu ea. 
Această disciplină a schimbării gândurilor și a atitudinii mentale 
iti va aduce nu doar lucrurile materiale de care ai nevoie pentru a 
te simţi perfect împlinit pe acest pământ, dar iti va dărui și o stare 
de sănătate perfectă, precum și condiții de viață cât se poate de 
armonioase. 

Dacă iti dorești astfel de condiţii de viaţă armonioase, trebuie să 
iti dezvolti mai întâi o atitudine mentală armonioasă. 

Lumea exterioară este doar o reflectare a celei interioare. 

Ca exercițiu pentru această săptămână, îţi propun să te concen- 
trezi asupra Principiul Armoniei. Identifică-te plenar cu acest 
principiu, până când simţi că ai devenit una cu el. Reţine: singu- 
ra manieră posibilă de a progresa constă în a acţiona. Simpla 
lectură a acestor rânduri nu te va conduce nicăieri. Singura 
valoare a acestor principii rezidă în aplicarea lor practică. 


Învață să iti tii usa închisă. Nu permite accesul 
în mintea și în viaţa ta a elementelor care 
încearcă să pătrundă în ele, dar care nu îţi pot 
aduce nimic util. 

- George Matthew Adams 

Întrebări și răspunsuri care te pot ajuta 
de-a lungul practicii 


Care este sursa oricărei Intelepciuni, Puteri si Inteligente? 
Mintea Universală. 

Care este originea tuturor formelor de mișcare, a luminii, 
căldurii și culorilor? 

Energia Universală, care nu este altceva decât o manifestare a 
Mintii Universale. 

Care este originea puterii creatoare a gândirii? 

Mintea Universală. 

Ce este procesul gândirii? 

Este mintea aflată în mișcare. 

Cum se diferenţiază Principiul Universal în forme? 
Principiul individual este instrumentul prin care Principiul 
Universal generează diferite combinaţii ce conduc la o mare 
varietate de fenomene. 

Cum se realizează acest proces? 

Puterea de a gândi a individului îi permite acestuia să acţioneze 
asupra Principiului Universal, făcându-l să se manifeste. 

Care este prima formă pe care și-o asumă Principiul 
Universal, conform cunoașterii actuale? 

Electronii. 

Care este originea tuturor lucrurilor? 

Mintea. 

Care este rezultatul unei schimbări a gândurilor? 

O schimbare a condiţiilor exterioare. 

Care este rezultatul unei atitudini mentale armonioase? 

Un mediu exterior armonios. 


Oricât de imaterial ar părea, gândul reprezintă 
matricea care dă formă tuturor realitatilor vieţii. 
Mintea a fost extrem de activă în toate dome- 
niile de activitate în acest secol fertil, dar gân- 
durile care au produs cele mai mari schimbări 
s-au regăsit în domeniul științific. 

- Selecţie 

SINTEZA PRINCIPIILOR CARE TREBUIE INTELESE 

raga prietene: 

Experimentele cu parazitii care se atașează de plante confir- 

mă faptul că până si cele mai inferioare forme de viata știu să 
profite de legea naturală. 

Aceste experimente au fost realizate de Jacques Loeb, membru al 
Institutului Rockefeller. 

„Experimentul a constat în aducerea unor ghivece cu trandafiri 
într-o cameră si plasarea lor în fata unei ferestre închise. Am constatat 
că dacă plantele sunt lăsate să se usuce, afidele (parazitii) care înainte 
erau lipsite de aripi se transformă în nişte insecte înzestrate cu aripi. 
După această metamorfoză, ele părăsesc planta muribundă, zboară 
către fereastră si încep să se catere pe geam”. 

Este evident faptul că aceste insecte minuscule şi-au dat seama că 
planta care le asigura supraviețuirea a murit, nemaiputând să le asigure 
substanţele nutritive de care aveau nevoie. Singura metodă prin care 
s-au putut salva de la inanitie a fost aceea de a-și construi niște aripi 
temporare și a zbura mai departe, lucru pe care l-au și făcut. 

Astfel de experimente indică faptul că omniscienta si 
omnipotenta sunt omniprezente si că până și cele mai mici creaturi pot 
profita de pe urma lor în caz de urgenţă. 

În cea de-a cincisprezecea săptămână vei afla mai multe despre 
legile care ne guvernează. Principiile descrise in această secţiune iti vor 
explica faptul că aceste legi operează în avantajul nostru; că toate 
condiţiile și experienţele care ne ies în întâmpinare servesc interesului 
nostru; şi că cea mai sigură cale de a ne asigura fericirea constă în coo- 
perarea conștientă cu aceste legi. 


138 


Saptamana a cincisprezecea: Legea care ne guverneaza viata 


1. 


Legile care ne guvernează existenţa sunt concepute exclusiv în 
avantajul nostru. Ele sunt imuabile și nimeni nu poate scăpa de 
sub incidenţa lor. 

Toate marile forte eterne operează într-o tăcere solemnă, dar noi 
avem capacitatea de a ne pune la unison cu ele, ducând astfel o 
existenţă în pace și fericire. 

Dificultăţile, dizarmoniile si obstacolele indică fie că noi refuzăm 
să renuntam la acele lucruri de care nu mai avem nevoie, fie că 
refuzăm să acceptăm acele lucruri pe care ni le oferă viaţa și de 
care avem nevoie. 

Creşterea se realizează printr-un schimb de forte. Vechiul este 
înlocuit de nou, iar binele este înlocuit de „mai bine”. Această 
acțiune este conditionala sau reciprocă, căci fiecare om este o 
entitate completă, iar această integralitate face ca noi să nu putem 
primi decât ceea ce dăruim. 

Noi nu putem obţine ceea ce ne lipsește dacă ne cramponăm cu 
tenacitate de ceea ce avem. În schimb, noi putem învăţa să ne 
controlăm în mod conștient condiţiile exterioare intuind vibraţiile 
pe care le atragem și extrăgând din fiecare experienţă a noastră 
numai acele vibrații care ne sunt necesare pentru creșterea noas- 
tră ulterioară. Capacitatea noastră de a face acest lucru determină 
gradul de armonie sau de fericire pe care îl obținem. 

Capacitatea de a ne însuși ceea ce avem nevoie pentru conti- 
nuarea creșterii noastre se amplifică pe măsură ce atingem planuri 
de conștiință din ce în ce mai înalte si viziuni din ce în ce mai 
măreţe. Cu cât această capacitate de a cunoaște ceea ce avem 
nevoie devine mai mare, cu atât mai sigură devine capacitatea 
noastră de a recunoaște prezenţa oportunităţilor, atragerea si inte- 
grarea lor. Nici o vibraţie nu poate ajunge la noi dacă nu este 
necesară pentru creșterea noastră. 

Pe scurt, toate condiţiile și toate experienţele cu care ne confrun- 
tăm sunt atrase în viața noastră numai în beneficiul nostru. Astfel, 
noi vom continua să atragem dificultăți şi obstacole până când 
vom deveni capabili să absorbim înţelepciunea lor, învățând 
lecţiile pe care ni le oferă, în beneficiul creșterii noastre. 

Faptul că noi culegem ceea ce semănăm este cat se poate de exact 
din punct de vedere matematic. Noi dobandim exact atata putere 
de câtă avem nevoie pentru a depăși dificultatea cu care ne 
confruntăm la ora actuală. 

Cerinţele inexorabile ale creșterii ne impun să atragem în viata 
noastră numai acele vibrații care corespund perfect celor pe care 
le emitem. Noi nu putem atinge fericirea supremă la care avem 
acces decât prin înţelegerea și cooperarea cu legile naturale. 
Gândul este creator, iar principiul care stă la baza acestei legi este 
corect și inerent tuturor lucrurilor. Pentru a dispune de vitalitatea 
necesară, gândul trebuie să conţină mai întâi iubire. 

Iubirea este cea care conferă vitalitate gândurilor, permițându-le 
astfel să germineze. Legea atracției — sau legea iubirii, căci, de 
fapt, este vorba de același lucru — asigură întotdeauna materialele 
necesare pentru ca gândul să crească și să se maturizeze. 

Prima formă pe care o descoperă gândul este limbajul sau cuvântul. 
Această afirmaţie atestă importanţa cuvintelor. Acestea sunt primele 
manifestări ale gândurilor, respectiv vasele care le transportă. Ele 
pun în mișcare eterul și reproduc gândurile sub forma sunetelor. 
Un gând conduce întotdeauna la o acţiune. Oricare ar fi aceasta, 
ea nu reprezintă altceva decât încercarea gândului de a se mani- 
festa într-o formă vizibilă. În aceste condiţii, este evident că dacă 
dorim să ne bucurăm de condiţii dezirabile, noi nu trebuie să cul- 
tivăm decât gânduri dezirabile. 

Ajungem astfel la concluzia inevitabilă că dacă dorim să mani- 
festăm în viaţa noastră principiul abundenței, noi nu trebuie să 
emitem decât gânduri legate de abundență. De vreme ce cuvintele 
nu sunt altceva decât gânduri manifestate în formă, noi trebuie să 
fim extrem de atenţi cu cuvintele pe care le rostim, urmărind ca 
ele să fie cât mai constructive și mai armonioase, până când se 
vor cristaliza în forme materiale obiective. 

Noi nu putem scăpa de imaginile pe care mintea noastră le 
fotografiază în permanenţă. Atunci când folosim un limbaj care 
nu se identifică cu bunăstarea dorită, imaginile care se formează 
în mintea noastră reflectă acest limbaj și nu atrag bunăstarea pe 
care ne-o dorim. 

Cu cât gândurile noastre devin din ce în ce mai clare și se înalță 
în planuri din ce în ce mai înalte, cu atât mai intensă devine viaţa 

pe care o trăim. Procesul devine cu atât mai simplu daca ima- 
ginile mentale pe care le creăm sunt extrem de bine definite și 
dacă știm să evităm concepţiile specifice planurilor inferioare ale 
gândirii. 

Gândurile noastre se exprimă prin cuvinte. De aceea, dacă dorim 
să căpătăm acces la formele cele mai înalte ale adevărului, noi 
trebuie să ne selectăm cu cea mai mare atenţie cuvintele pe care 
le rostim si care dau naştere imaginilor mentale pe care le 
cultivăm. 

Această putere miraculoasă de a îmbrăca gândurile în cuvinte îl 
deosebește pe om de restul regatului animal. Mai mult, limbajul 
scris i-a permis omului să privească în trecutul său și să contem- 
ple scenele emotionante care au condus la actuala sa moștenire. 
Prin intermediul aceluiași cuvânt scris, el a putut intra în comuni- 
une cu cei mai mari scriitori și gânditori ai tuturor timpurilor, ale 
căror scrieri nu sunt altceva decât o expresie a Mintii Universale 
care a încercat să îşi asume o formă prin intermediul minţii 
umane. 

Asa cum stim, scopul Mintii Universale este manifestarea în 
formă, la fel ca si cel al minţii individuale. Cuvântul nu este altce- 
va decât o formă a gândului, ceea ce face ca o frază să fie o com- 
binaţie de forme-gând. De aceea, dacă dorim ca idealul nostru să 
devină puternic și frumos, noi trebuie să fim foarte preciși cu 
cuvintele cu ajutorul cărora construim acest templu. Acuratetea în 
alegerea cuvintelor și în construirea frazelor reprezintă forma 
supremă a arhitecturii și pașaportul care conduce către succes. 
Cuvintele sunt gânduri. De aceea, ele conţin o putere invizibilă și 
invincibilă care va sfârși prin a le obiectiva într-o formă materială. 
Cuvintele au puterea de a construi un palat mental care va dura 
de-a pururi, dar pot da naștere și unei cocioabe care se va prabusi 
la cea mai mica pala de vânt. Ele pot desfăta ochii si urechile, si 
pot descrie întreaga cunoaștere, istoria trecutului, dar și spe- 
rantele viitorului. Pe scurt, ele sunt mesageri vii care asigură 
naşterea tuturor activităţilor umane și supraumane. 

Frumuseţea cuvântului depinde de frumuseţea gândului care stă 
la baza lui. Puterea cuvântului depinde de puterea gândului care 
îl susţine. În sfârșit, puterea gândului depinde de vitalitatea lui. 
Cum putem identifica un gând vital? Care sunt caracteristicile 

acestuia? La baza lui trebuie să stea cu siguranţă un principiu. 
Cum putem identifica însă acest principiu? 

Există un principiu al matematicii, dar nu și unul al erorii. Există 
un principiu al sănătăţii, dar nu şi unul al bolii. Există un princi- 
piu al adevărului, dar nu și unul al necinstei. Există un principiu 
al luminii, dar nu si unul al întunericului. În sfârșit, există un prin- 
cipiu al abundenței, dar nu si unul al sărăciei. 

Cum putem fi noi siguri de afirmaţiile de mai sus? Simplu: dacă 
vom aplica în mod corect principiul matematicii, noi putem fi 
întotdeauna siguri de rezultatele obţinute. Oriunde există sănătate 
nu poate exista boala. Cine cunoaște adevărul nu mai poate fi 
indus în eroare de minciună. Atunci când aprindem lumina, 
întunericul dispare de la sine. În sfârșit, acolo unde există abun- 
denta nu mai poate exista sărăcie. 

Toate aceste fapte sunt evidente de la sine, dar în mod regretabil, 
oamenii nu par să-și dea seama si de adevărul suprem potrivit 
căruia gândul la baza căruia există un principiu (pozitiv) conţine 
vitalitate, și implicit viață, prinzând rădăcini și înlocuind încet, 
dar sigur, orice gând negativ, care prin însăși natura lui nu poate 
conţine niciun fel de vitalitate. 

Acest mecanism funcționează impecabil și te poate ajuta să dis- 
trugi pentru totdeauna orice formă de discordie, orice lipsă și 
orice limitare. 

Nu există nici cea mai mică îndoială că cel „care este suficient de 
înțelept pentru a înţelege” recunoaște cu ușurință puterea 
creatoare a gândului, pe care o foloseşte ca pe o armă invincibilă, 
devenind astfel stăpânul destinului său. 

În lumea fizică există o lege a compensatiei care spune că „apariţia 
unei cantități date de energie într-un anumit loc presupune dispa- 
ritia unei cantităţi egale de energie dintr-un alt loc”. Constatăm din 
nou că noi nu putem primi decât ceea ce oferim. Dacă ne asumăm 
o anumită acțiune, noi trebuie să ne asumăm inclusiv responsa- 
bilitatea care ne incumbă pentru consecințele ei. Mintea 
subconştientă nu poate rationa. Ea ne crede întotdeauna pe cuvânt. 
Dacă i-am cerut ceva, noi vom primi cu siguranță ceea ce i-am 
cerut. Omul doarme așa cum își așterne. Altfel spus, viaţa îi oferă 
exact destinul pe care și l-a făurit singur prin gândurile sale. 

De aceea, noi trebuie să ne exersăm luciditatea si discernământul, 
astfel încât gândurile pe care le emitem să nu conțină acei ger- 
meni mentali, morali sau fizici cu care nu dorim să ne identificăm 
în viața noastră. 

Viziunea interioară este acea facultate a minții care ne permite să 
examinăm faptele si conditiile în care trăim pe termen lung. Din 
acest punct de vedere, ea reprezintă un fel de telescop uman, per- 
mitandu-ne să înțelegem dificultățile și posibilitățile pe care le 
vor genera toate demersurile noastre. 

Viziunea interioară ne permite să ne pregătim în vederea obsta- 
colelor cu care ne vom confrunta de-a lungul căii. În acest fel, noi 
le putem depăşi înainte ca ele să aibă posibilitatea de a ne face 
greutăți reale. 

Viziunea interioară ne permite să ne facem planuri în avantajul 
nostru și să ne orientăm gândurile si atenția în direcția justă, nu 
către acele canale care se vor dovedi mai târziu fundături si din 
care ne va fi foarte greu să facem cale întoarsă. 

De aceea, viziunea interioară este absolut necesară pentru obținerea 
oricărei realizări marete. Cine dispune de ea poate pătrunde în orice 
câmp mental, îl poate explora și și-l poate apropria. 

Viziunea interioară este produsul lumii interioare și poate fi dez- 
voltată numai în tăcere, prin concentrare. 

Ca exerciţiu pentru această săptămână, îţi propun să te concen- 
trezi asupra viziunii interioare. Asumă-ţi poziția de meditaţie 
obișnuită și concentrează-te asupra faptului că pentru a obține 
cunoașterea puterii creatoare a gândului nu trebuie să posezi arta 
de a gândi. Focalizează-ţi atenţia asupra faptului că nicio 
cunoaștere nu se poate aplica singură, că acțiunile tale nu sunt 
guvernate de cunoaștere, ci de obisnuinte, de precedente si de 
cutume, că singura modalitate de a aplica în mod concret această 
cunoaștere constă într-un efort conștient și determinat. 
Concentrează-te asupra faptului că dacă nu este folosită, 
cunoașterea părăsește mintea. Valoarea unei informaţii rezidă 
numai în aplicarea ei. Continuă să te focalizezi asupra acestor 
gânduri până când vei dobândi o viziune interioară suficient de 
profundă pentru a-ţi formula un program bine definit de aplicare 
a acestui principiu pentru rezolvarea problemelor tale particulare. 


143 


Sistemul Maestrului de Charles F. Haanel 


„Gândeşte adevărul, iar gândurile tale îi vor 
hrăni pe cei flămânzi. Rosteste adevărul, iar 
cuvintele tale vor germina și vor produce roade. 
Trăiește întru adevăr, iar viaţa ta se va transfor- 
ma într-un crez nobil și sublim”. 

-Horatio Bonar 

Întrebări și răspunsuri care te pot ajuta 
de-a lungul practicii 


Ce anume determină gradul de armonie pe care îl obţinem? 
Capacitatea noastră de a ne asuma toate vibraţiile de care avem 
nevoie pentru a ne continua creșterea, pornind de la experienţele 
noastre. 

Ce indică dificultăţile și obstacolele cu care ne confruntăm? 
Acestea indică faptul că ele sunt necesare pentru creșterea și pen- 
tru maturizarea noastră spirituală. 

Cum pot fi evitate aceste dificultăţi? 

Prin înţelegerea conștientă și prin cooperarea cu legile naturale. 
Care este principiul care permite manifestarea în formă a 
gândului? 

Legea Atractiei. 

Cum pot fi atrase materialele necesare creșterii, dezvoltării 
și atingerii maturității unei idei? 

Legea iubirii, care reprezintă principiul creator al universului, îi 
conferă gândului vitalitate. La rândul ei, legea atracției îi conferă 
substanţa necesară, prin intermediul legii creșterii. 

Cum putem obţine condiţiile exterioare pe care ni le dorim 
în viata? 

Prin cultivarea exclusivă a unor gânduri dezirabile. 

Cum atragem noi condiţiile exterioare nedorite? 

Gândind, discutând si vizualizând condiţii exterioare bazate pe lip- 
suri, limitări, boli, dizarmonii şi conflicte. Această imagine men- 
tală bazată pe o concepţie eronată este preluată de subconștient, iar 
legea atracției o cristalizează inevitabil, dându-i o formă obiectivă. 
În acest fel, noi culegem exact ceea ce am semănat. Această afir- 
maţie funcţionează cu o precizie matematică. 

Ce putem face noi pentru a elimina din mintea noastră 
gândurile referitoare la teamă, la lipsuri, la limitări, la 
sărăcie și la conflicte? 

Putem înlocui aceste gânduri cu gândurile lor opuse, care au la 
bază un principiu corect (pozitiv). 

149. Cum putem recunoaște noi acest principiu? 
Prin realizarea conștientă a faptului că adevărul distruge inva- 
riabil eroarea. Noi nu trebuie să facem nimic pentru a alunga 
întunericul. Tot ce trebuie să facem este să aprindem lumina. 
Același principiu se aplică pentru eliminarea tuturor gândurilor 
negative. 

150. În ce constă valoarea viziunii interioare? 
Aceasta ne permite să înţelegem valoarea aplicării cunoașterii 
dobândite. Mulţi oameni cred că această cunoaștere se aplică sin- 
gură, dar această convingere este fundamental greșită. 


„În fata fiecărui om se deschide o cale. Sufletul 
evoluat alege calea care conduce către înălțimi; 
cel involuat alege cărarea care îl duce la vale. 
Cele două regiuni sunt despărțite de ceaţă. 
Mulţi oameni indeciși rătăcesc prin această 
ceaţă. Un lucru este sigur: în fata tuturor oame- 
nilor se deschide o cale care îi poate conduce în 
sus şi una care îi poate conduce în jos, şi fiecare 
trebuie să decidă singur ce cale alege”. 

Dobândirea înțelegerii spirituale 


SINTEZA PRINCIPIILOR CARE TREBUIE INTELESE 
SI APLICATE IN SAPTAMANA A SAISPREZECEA 


ctivitatile vibratorii ale universului sunt guvernate de o lege a 

periodicitatii. Tot ce trăiește trece printr-o perioadă de 

nastere, printr-una de crestere, printr-una de maturizare si 
printr-una de declin. Aceste perioade sunt guvernate de Legea lui 
Sapte. 

Legea lui Sapte guvernează zilele săptămânii, fazele lunii, 
armoniile sunetului, ale luminii, căldurii, electricităţii, magnetismului 
şi structurii atomice. Ea guvernează vieţile indivizilor și ale naţiunilor, 
şi domină activităţile lumii comerciale. 

Viaţa înseamnă creştere, iar creșterea înseamnă schimb. La 
fiecare şapte ani, ciclurile se schimbă. Primii șapte ani de viata repre- 
zintă perioada copilăriei. Următorii șapte ani reprezintă perioada 
pubertatii, care marchează începutul asumării responsabilitatii indivi- 
duale. Următorii șapte ani reprezintă perioada adolescenţei. Cea de-a 
patra perioadă marchează atingerea maturității depline. A cincea 
perioadă este constructivă; ea reprezintă perioada în care omul începe 
să acumuleze proprietăţi, posesiuni, un cămin și o familie. Următoarea 
perioadă, cea cuprinsă între vârsta de 35 și cea de 42 de ani, este o 
perioadă a reacţiilor și schimbărilor. Ea este urmată de o perioadă de 
reconstrucție, adaptare si recuperare, absolut necesară pentru a putea 
trece în următorul ciclu de câte șapte ani, care începe cu vârsta de 50 
de ani. 

Mulţi oameni cred că lumea în care trăim este ea însăși pe punc- 
tul de a ieși din cea de-a șasea perioadă pentru a intra în perioada a 
şaptea, cea a reajustărilor, reconstrucției și armoniei (și cunoscută sub 
numele de Mileniu). 

Cei care sunt familiarizați cu aceste cicluri nu se simt deloc tul- 
burati atunci când lumea în care trăiesc tinde să devină haotică. Ei 
aplică lecţiile descrise în aceste pagini, având convingerea absolută că 
legile superioare le pot controla pe cele inferioare și că prin înţelegerea 
$i operarea conștientă a acestor legi spirituale, ei pot transforma orice 
dificultate aparentă într-o binecuvântare. 

Bogatia este produsul muncii. Capitalul nu reprezintă decât un 
efect, nu o cauză. El nu este altceva decât un slujitor, nu un 
stăpân, un instrument, nu un scop în sine. 

Definiţia cea mai comun acceptată a bogăției afirmă că ea este 
alcătuită din totalitatea acelor lucruri utile si agreabile care au o 
valoare de schimb. Valoarea de schimb este caracteristica 
predominantă a bogăției. 

Dacă pornim de la premisa surplusului minor de fericire pe care 
îl aduce ea posesorului ei, noi ne putem da seama că adevărata ei 
valoare constă mai degrabă în valoarea ei de schimb, nu în 
utilitatea ei. 

Această valoare de schimb reprezintă un simplu instrument, care 
permite dobândirea acelor lucruri care au o valoare reală și cu aju- 
torul cărora ne putem realiza idealurile. 

Altfel spus, noi nu ar trebui să ne dorim niciodată bogăţia ca un 
scop în sine, ci doar ca un instrument pentru îndeplinirea unui 
obiectiv. Succesul depinde de un ideal mai înalt decât simpla acu- 
mulare de bogății, iar cel care aspiră la un astfel de succes trebuie 
să își formuleze mai întâi un ideal pe care să urmărească să îl 
îndeplinească. 

Dacă el și-a formulat un astfel de ideal și îl susţine ferm în mintea 
sa, lui îi sunt asigurate mijloacele necesare pentru a-l îndeplini. 
Nimeni nu ar trebui să facă însă greșeala de a confunda scopul cu 
mijloacele. Orice om ar trebui să aibă un scop bine definit, adică 
un ideal. 

Prentice Mulford a spus: „Omul de succes este acela care dispune 
de o înţelegere spirituală supremă. Orice mare avere se naște 
dintr-o putere superioară și cu adevărat spirituală”. Din păcate, 
există și oameni care nu recunosc această putere. Ei uită că 
atunci când familia lui Andrew Carnegie a venit în America, ea a 
trebuit să fie întreținută de mama lui Andrew, sau că tatăl lui 
Harriman a fost un biet funcţionar sărac, cu un salariu ce nu 
depășea 200 de dolari pe an, ori că Sir Thomas Lipton a început 
de la un capital de numai 25 de cenți. Acești oameni nu au dispus 
de nicio altă putere decât cea descrisă mai sus, dar aceasta nu i-a 
dezamăgit. 

Puterea de a crea ceva depinde în întregime de puterea spirituală. 
Procesul are la bază cei trei pași despre care am mai vorbit: 

idealizarea, vizualizarea si materializarea. Toti marii industriasi 
depind exclusiv de această putere. Într-un articol publicat in 
Everybody's Magazine, Henry M. Flagler (multimilionarul de la 
Standard Oil) a recunoscut că secretul succesului său a fost tot 
timpul puterea sa de a vedea o situaţie în totalitatea ei. 
Următoarea conversaţie pe care a avut-o cu reporterul arată cât de 
mari erau puterea sa de idealizare, cea de concentrare și cea de 
vizualizare, toate puteri spirituale: 

„Chiar ati putut vizualiza tot ce ati realizat? Vreau să spun, ati 
vizualizat efectiv şinele şi trenurile mergând pe ele? Aţi auzit 
şuierul locomotivelor? Ati mers atât de departe?” 

„Da”. 

„ȘI cât de clar ati vizualizat toate aceste lucruri?” 

„Foarte clar”. 

Acest exemplu demonstrează cât se poate de clar puterea legii, a 
cauzalitatii, faptul că gândul precede și determină întotdeauna 
acțiunea. Omul înțelept își dă seama că nu există condiţii arbitrare 
și că experienţele oamenilor sunt consecința unei suite ordonate 
și armonioase de cauze. 

Cel mai adesea, oamenii de afaceri de succes sunt niște idealiști. 
Ei îşi fixează standarde din ce în ce mai înalte. Viaţa nu este alcă- 
tuită din altceva decât din forțele subtile ale gândirii cristalizate 
în planul nostru material. 

Gândirea este lutul din care noi ne construim imagini ale con- 
ceptiei noastre despre viata. Existenţa acestor imagini depinde de 
folosirea gândirii. La fel ca în toate celelalte cazuri, capacitatea 
noastră de a recunoaște și de a folosi corect acest mecanism 
reprezintă principala condiţie a realizării. 

Bogăția prematură precede de regulă o perioadă de umilinte si de 
boli. Nimeni nu poate păstra permanent ceva ce nu merită sau 
ceea ce nu a câștigat cu sudoarea fruntii. 

Condiţiile cu care ne confruntăm în lumea exterioară corespund 
perfect celor care există în lumea noastră interioară. Principala 
lege responsabilă pentru acest mecanism este legea atracției. În 
aceste condiţii, întrebarea la care trebuie să răspundem este: ce 
anume putem face noi pentru a controla gândurile și imaginile 
care pătrund în lumea noastră interioară? 

Tot ceea ce pătrunde în subconștient prin intermediul simțurilor 
sau al minţii obiective îl impresionează pe acesta. Rezultatul este 
o imagine mentală care va deveni tiparul unor energii creatoare. 
Aceste experienţe sunt în cea mai mare măsură consecința mediu- 
lui înconjurător, a sansei, a gândurilor noastre din trecut și a altor 
forme de gândire negativă. De aceea, ele trebuie analizate cu cea 
mai mare atenţie înainte de a fi cultivate. Pe de altă parte, noi ne 
putem forma în mod conştient propriile noastre imagini mentale, 
printr-un proces interior de gândire care nu ţine seama de 
gândurile celorlalți si de mediul exterior. prin exersarea acestei 
puteri, noi putem ajunge să ne controlăm propriul destin, corpul, 
mintea și sufletul. 

Prin exersarea acestei puteri, noi ne putem lua destinul în pro- 
priile noastre mâini, refuzând să îl mai lăsăm la latitudinea sansei 
oarbe. Altfel spus, noi putem trăi numai experienţele pe care 
dorim cu adevărat să le trăim. Prin realizarea conștientă a unei 
condiţii în lumea noastră interioară, această condiţie va sfârși prin 
a se materializa inclusiv în lumea exterioară. În ultimă instanţă, 
este evident că gândirea este singura şi cea mai mare cauză a 
vieții. 

Altfel spus, controlul gândurilor este sinonim cu controlul circum- 
stantelor exterioare, al condiţiilor, mediului și destinului nostru. 
Cum ne putem însă controla aceste gânduri? Prin ce mecanism? 
Orice proces de gândire conduce la formarea unui gând, dar rezul- 
tatul acestuia depinde de forma, de calitatea și de vitalitatea lui. 
Forma gândului depinde de imaginea mentală din care s-a născut. 
La rândul ei, aceasta depinde de profunzimea unei impresii, de 
fermitatea unei idei, de claritatea viziunii și de rezoluţia imaginii. 
Calitatea depinde de substanţa gândului, care depinde la rândul ei 
de materialul din care este alcătuită mintea. Dacă acest material a 
fost ţesut din gânduri pline de vigoare, de tărie, de curaj si de 
fermitate, gândul care emană din el va poseda toate aceste calități. 
În sfârșit, vitalitatea depinde de emoția cu care este impregnat 
gândul. Dacă gândul este constructiv, el va dispune automat de 
vitalitate. Altfel spus, el va avea viata, va creşte, se va dezvolta si 
se va mări. Va fi un gând creator şi va atrage către sine tot ceea 
ce îi este necesar pentru a-și duce până la capăt procesul de 
dezvoltare. 

Dacă gândul este distructiv, el va purta în sine propriul germen al 
disolutiei sale. Altfel spus, mai devreme sau mai târziu el va muri, 
dar până atunci va atrage boli și conflicte de tot felul. 

Oamenii numesc aceste manifestări neplăcute pe care si le atrag 
singuri asupra lor „ceva rău”, iar unii dintre ei le atribuie unei 
Fiinte Supreme. În realitate, această Fiinţă Supremă nu este altce- 
va decât Mintea aflată în echilibru. 

Mintea Universală nu este nici bună, nici rea. Ea pur și simplu 
este. 

Capacitatea noastră de a o diferenţia în formă nu înseamnă altce- 
va decât capacitatea noastră de a manifesta binele și răul. 
Așadar, binele si răul nu reprezintă entităţi, ci simple cuvinte pe 
care le folosim pentru a indica rezultatul acţiunilor noastre, deter- 
minate la rândul lor de gândurile noastre. 

Dacă gândurile noastre sunt constructive şi armonioase, realitatea 
manifestată de ele va fi întotdeauna bună. Dacă ele sunt distruc- 
tive și discordante, realitatea manifestată de ele va fi inevitabil 
rea. 

Dacă dorești să ai parte de un mediu diferit, tot ce trebuie să faci 
este să sustii acest ideal în minte până când viziunea ta devine 
reală. Nu te gândi la alte persoane, locuri sau obiecte, căci aces- 
tea nu au niciun loc la nivelul absolutului. Mediul pe care ţi-l 
dorești va conţine în el tot ceea ce îţi este necesar. La momentul 
și în locul potrivit, persoanele și obiectele care se potrivesc 
perfect acestui mediu vor apărea singure, fără ca tu să fii nevoit 
să le vizualizezi. 

Nu întotdeauna este clar cum pot fi controlate caracterul, capa- 
citatile, realizările, mediul și destinul prin puterea vizualizării, dar 
acest mecanism rămâne totuși un fapt demonstrat științific. 
După cum vei vedea dacă vei pune în practică acest mecanism, 
ceea ce gândești determină calitatea minţii, iar la rândul ei, aceas- 
ta determină capacitatea ta mentală. Îmbunătăţirea capacităţii 
mentale nu poate fi urmată în mod natural decât de acumularea 
realizărilor și de un control mai bun al circumstanțelor exterioare. 
Vei constata astfel că legile naturale operează într-o manieră cât 
se poate de naturală și de armonioasă. Nimic nu „se întâmplă” pur 
şi simplu. Dacă dorești să te convingi de acest lucru, tot ce trebuie 
să faci este să compari rezultatele eforturilor pe care le-ai făcut 

de-a lungul vieții tale, în special în momentele când ai fost mânat 
de idealuri înalte, dar si în cele în care au avut motive egoiste. Nu 
cred că vei avea nevoie de alte dovezi. 

Dacă dorești să iti indeplinesti o dorință, construieste-ti în minte 
o imagine mentală a succesului prin vizualizarea conştientă a 
dorinței tale. Dacă vei proceda în acest fel, tu vei atrage către tine 
succesul si fl vei materializa în viata ta folosind o metodă 
stiintifica. 

Noi nu putem vedea decat ceea ce exista deja in lumea obiectiva, 
dar ceea ce vizualizăm există deja în lumea spirituală. Acest pro- 
ces de vizualizare reprezintă cel mai bun indiciu al lucrurilor care 
se vor materializa în lumea obiectivă, dacă vom rămâne credin- 
cioși idealului nostru. Explicaţia este simplă: vizualizarea repre- 
zinta o formă de imaginaţie care generează impresii asupra minții. 
La rândul lor, aceste impresii generează concepte şi idealuri, care 
reprezintă firele din care Marele Arhitect ţese viitorul. 
Psihologii au ajuns la concluzia că nu există decât un singur simţ, 
numit pe scurt simtire. Toate celelalte simţuri sunt de fapt simple 
modificări ale acestui simţ unic. Acest lucru explică de ce senti- 
mentele stau la baza oricărei puteri, de ce intelectul nostru se lasă 
atât de ușor copleșit de emoţii și de ce trebuie să ne dublăm gân- 
durile cu sentimente dacă dorim să obţinem rezultate. Gândirea și 
simtirea alcătuiesc împreună o combinaţie irezistibilă. 

De bună seamă, vizualizarea trebuie directionata de voință. Noi 
trebuie să vizualizăm exact ceea ce ne dorim, având grijă să nu 
lăsăm imaginaţia noastră să o ia razna. Imaginaţia este un slujitor 
excelent, dar ca stăpân nu este bună deloc. De aceea, dacă nu este 
controlată, ea ne poate conduce cu ușurință la tot felul de specu- 
latii si de concluzii care nu au nicio bază reală. Ea acceptă orice 
opțiune cât de cât plauzibilă, fără să o examineze în prealabil, iar 
rezultatul nu poate fi altul decât haosul mental. 

De aceea, noi trebuie să ne construim numai imagini mentale 
despre care stim că sunt adevărate din punct de vedere științific. 
Analizează cu atenţie fiecare idee si nu accepta niciun concept 
care nu se dovedeşte absolut exact din punct de vedere științific. 
În cazul în care construieşti ceva pe fundamentul adevărului, 
eforturile tale vor fi încununate de succes. Oamenii de afaceri 
numesc această facultate privire de ansamblu și capacitate 

intuitivă. De fapt, ea este sinonimă cu viziunea interioară și 
reprezintă unul din cele mai mari secrete ale succesului în orice 
domeniu de activitate. 

Ca exerciţiu pentru această săptămână, încearcă să realizezi că 
armonia și fericirea sunt stări de conștiință și că ele nu depind de 
posesiunile materiale. Urmărește să realizezi că lucrurile mate- 
riale nu reprezintă decât efecte. Ele sunt întotdeauna atrase către 
tine dacă dispui de starea mentală corectă. De aceea, dacă iti 
dorești o anumită posesiune materială, principala ta sarcină ar tre- 
bui să fie atingerea atitudinii mentale juste, care va permite 
obţinerea rezultatului dorit. Această atitudine mentală echi- 
valează cu realizarea naturii tale spirituale și a unităţii tale cu 
Mintea Universală, care reprezintă substanţa tuturor lucrurilor. 
Această realizare va materializa apoi în viata ta tot ceea ce iti este 
necesar pentru a te simţi perfect împlinit. Aceasta este modul 
corect sau științific de a gândi. Cine reușește să adopte si să 
cultive această atitudine mentală își realizează cu ușurință toate 
dorinţele, vizualizându-le ca fiind deja îndeplinite. Numai cine 
poate face acest lucru descoperă „Adevărul care îl eliberează” de 
orice lipsă și de orice limitare. 


Chiar dacă ar crea și ar controla mersul pe 
orbită al unei stele, omul nu ar face un lucru 
atât de memorabil în faţa lui Dumnezeu ca și 
acela care creează și înscrie pe orbită un gând 
de aur, care continuă să producă efecte de-a 
lungul a nenumărate generaţii. 

H.W. Beecher 

Întrebări și răspunsuri care te pot ajuta 
de-a lungul practicii 


151. De ce depinde bogăţia? 
De înţelegerea naturii creatoare a gândurilor. 

152. De ce depinde adevărata sa valoare? 
De valoarea sa de schimb. 

153. De ce depinde succesul? 
De puterea spirituală. 

154. De ce depinde această putere? 
De folosirea ei (de practică). 

155. Cum ne putem controla propriul destin, smulgându-l din 
mâinile sorții haotice? 
Prin realizarea conştientă a condiţiilor pe care dorim să le vedem 
manifestate în viața noastră. 

156. Care este activitatea supremă? 
Gândirea. 

157. De ce? 
Deoarece gândirea este prin excelenţă o activitate spirituală, si 
deci creatoare. Controlul conștient al gândurilor echivalează cu 
controlul circumstanțelor, condițiilor, mediului si destinului per- 
sonal. 

158. Care este sursa răului? 
Gândirea distructivă. 

159. Care este sursa binelui? 
Gândirea corectă din punct de vedere științific. 

160. Ce este gândirea științifică? 
Este recunoașterea naturii creatoare a energiei spirituale şi a 
capacităţii noastre de a o controla. 


Cele mai mari evenimente ale unei epoci sunt 
cele mai bune gânduri ale sale. Prin însăși natu- 
ra sa, gândul își croiește întotdeauna drum către 
acțiune. 

Bovee 

SALĂ, = 
a gaptesprezecea 


Simbolurile si realitatea 


SINTEZA PRINCIPIILOR CARE TREBUIE ÎNŢELESE 
ȘI APLICATE ÎN SĂPTĂMÂNA A SAPTESPREZECEA 


ivinitatea pe care o adoră omul, conștient sau inconștient, 

indică statutul intelectual al adoratorului. Dacă întrebi un 

indian cum arată Dumnezeu, el îţi va descrie căpitanul unui 
trib glorios. Dacă întrebi un păgân, el iti va descrie un zeu al focului, al 
apei sau al unui alt element. 

Dacă întrebi un izraelian cum arată Dumnezeu, el iti va vorbi 
despre Dumnezeul lui Moise, care guverna prin măsuri coercitive, cum 
ar fi Cele Zece Porunci, sau despre Dumnezeul lui Iosua, cel care i-a 
condus pe izraeliti la luptă, a confiscat proprietăţi, i-a ucis pe prizonieri 
si a incendiat orașele. 

Asa-zisii păgâni au construit „imagini sculptate” ale zeilor pe 
care îi adorau, dar cei mai inteligenți dintre ei considerau aceste 
imagini simple icoane vizibile care îi ajutau să se concentreze mental 
asupra calităţilor pe care doreau să le manifeste în viaţa lor. 

Oamenii secolului XX adoră în teorie un Dumnezeu al iubirii, dar 
în practică isi construiesc „imagini sculptate” ale „Bogăţiei”, „Puterii”, 
„Modei”, ,,Obisnuintei” și „Convenţionalităţii”, în fata cărora ,,inge- 
nunchează” si pe care le adoră. În acest fel, ei se concentrează asupra 
lor, după care acestea se materializează în vieţile lor. 

Adeptul care ajunge să controleze principiile descrise în săp- 
tămâna a șaptesprezecea nu mai face nicio confuzie între simboluri şi 
realitate. El este interesat mai degrabă de cauze decât de efecte și se 
concentrează asupra realitatilor vieții. În acest fel, el nu cunoaște 
dezamăgirea. 

Ni s-a spus că Omului i s-a dat „stăpânire asupra tuturor 
lucrurilor”. Principiul prin care se realizează această stăpânire 
este Mintea. Într-adevăr, gândirea este singura activitate care per- 
mite controlul tuturor principiilor mai prejos decât ea. Datorită 
esenței sale superioare, principiul suprem determină întotdeauna 
circumstanţele, aspectele și relaţiile cu toate lucrurile cu care intră 
în contact. 

Vibratiile forțelor mentale sunt cele mai subtile. De aceea, ele 
sunt cele mai puternice dintre toate forțele care există în mani- 
festare. Pentru cei care percep natura si transcendenta forţei men- 
tale, toate puterile fizice devin nesemnificative. 

Noi ne-am obișnuit să privim universul prin lentilele simţurilor 
noastre fizice. Toate concepţiile noastre antropomorfe se nasc din 
aceste experienţe, dar o concepție nu poate fi autentică decât dacă 
este confirmată de viziunea spirituală. Această viziune presupune 
o accelerare a vibratiilor Mintii și nu poate fi obţinută decât dacă 
Mintea este concentrată continuu în aceeași direcție. 
Concentrarea continuă are la bază un flux de gândire neîntrerupt 
$i este rezultatul unui sistem bine reglementat, bazat pe răbdare și 
pe perseverenţă. 

Marile descoperiri sunt rezultatul unei investigaţii continue și de 
lungă durată. De pildă, matematica nu poate fi stăpânită decât 
după ani de eforturi concentrate. În mod similar, cea mai mare 
dintre toate științele, cea a minţii, nu poate fi stăpânită decât 
printr-un efort concentrat. 

În mod regretabil, concentrarea este în mare măsură înţeleasă 
greșit. Mulţi oameni o asociază cu un efort sau cu o activitate, dar 
în realitate ea presupune exact contrariul. Măreţia unui actor con- 
stă în puterea lui de a uita de sine atunci când întruchipează un 
personaj. El se identifică atât de plenar cu caracterul pe care îl 
interpretează încât audiența este fermecată de realismul jocului 
său. Cam asa se petrec lucrurile și cu concentrarea. Interesul fata 
de gândul sau imaginea care te interesează trebuie să fie atât de 
mare încât să nu te mai poți gândi la nimic altceva. Acest gen de 
concentrare conduce la o percepţie intuitivă și directă a naturii 
obiectului asupra căruia te concentrezi. 

Întreaga cunoaștere a umanităţii este rezultatul acestui gen de 
concentrare. Numai în acest fel au putut fi descoperite marile 

secrete ale cerului si ale pământului. Numai în acest fel poate 
deveni mintea un magnet care atrage irezistibil către sine 
cunoașterea dorită, până când se identifică cu ea. 

Dorinţa este în cea mai mare parte subconștientă. Dorinţa 
conștientă rareori își realizează obiectul atunci când acesta nu se 
află la îndemâna ei. Dorinţa subconstienta trezește facultăţile 
latente ale minţii și conduce la rezolvarea de la sine chiar și a 
celor mai dificile probleme. 

Prin puterea concentrării, mintea subconstienta poate fi trezită si 
determinată să acţioneze în orice direcţie dorită de noi. 
Concentrarea necesită însă controlul absolut al fiinţei noastre 
fizice, mentale și psihice. Altfel spus, toate aspectele conștiinței — 
fizice, mentale și psihice — trebuie ţinute sub control. 

Factorul de control este aşadar Adevărul Spiritual. El este cel care 
ne permite să ne depășim limitările și să accedem pe acel nivel de 
conștiință care poate transforma gândurile în caractere și în 
realități. 

Concentrarea nu înseamnă doar să te gândești la ceva, ci și să iti 
transmuti aceste gânduri în valori practice. Omul mediu nu are 
nici cel mai mic habar despre ce înseamnă adevărata concentrare. 
El isi dorește întotdeauna să „aibă”, nu si să „fie”, neintelegand 
nicio clipă că nu poţi dispune de una fără să dispui si de cealaltă, 
că trebuie să cauţi mai întâi „împărăţia” înainte de a te bucura de 
„toate celelalte lucruri care ti se vor adăuga cu asupra de măsură”. 
Entuziasmul de moment nu are nicio valoare. Telul nu poate fi 
atins decât prin cultivarea unei încrederi nelimitate în sine. 
Uneori, mintea își poate alege un ideal prea înalt, pe care nu 
reușește să îl îndeplinească. Alteori, ea încearcă să zboare punân- 
du-și aripi pentru care nu a fost antrenată, așa că se prăbușește la 
pământ. Asta nu înseamnă însă că nu merită să încerce din nou și 
din nou. 

Slăbiciunea este singurul obstacol în calea realizării mentale. 
Dacă suferi de această boală, atribuie-ti slăbiciunea limitarilor 
fizice sau incertitudinilor mentale si încearcă din nou. 
Perfectiunea se atinge prin repetiţie. 

Astronomul își focalizează mintea asupra stelelor, iar acestea îi 
dezvăluie secretele lor. Geologul își focalizează mintea asupra 
straturilor pământului și astfel se naște știința numită geologie. 

La fel se petrec lucrurile în toate domeniile. Oamenii își foca- 
lizează mintea asupra problemelor vieţii, iar rezultatul se vede în 
complexa ordine socială care îi guvernează. 

Toate descoperirile și realizările mentale sunt consecinţa dorinţei 
dublate de concentrare. Dorinţa este cea mai puternică modalitate 
de acţiune. Cu cât ea este mai arzătoare, cu atât mai autoritară este 
revelaţia la care conduce ea. Dacă este dublată de concentrare, 
dorinţa poate smulge naturii orice secret. 

Prin înțelegerea marilor gânduri și prin experimentarea marilor 
emoţii care corespund marilor gânduri, mintea intră într-o stare de 
conştiinţă care știe să aprecieze valoarea adevărurilor superioare. 
Intensitatea unui moment de concentrare sinceră si aspiraţia 
intensă de a deveni sau de a realiza ceva te pot conduce mai 
departe decât ani întregi de eforturi normale și forţate. Ele reduc 
lipsa de încredere, slăbiciunea, neputinta și lipsa pretuirii de sine, 
iar omul cunoaşte bucuria depășirii de sine. 

Spiritul de iniţiativă si originalitatea se dezvoltă prin perseverență 
și prin continuitatea efortului mental. Afacerile reprezintă o 
școală a concentrării și încurajează formarea caracterului. Ele 
dezvoltă viziunea interioară pragmatică și tragerea rapidă a con- 
cluziilor. Elementul mental în orice afacere comercială este pre- 
dominant, fiind însuși factorul de control al acesteia, în timp ce 
dorinţa reprezintă forţa ei predominantă. Toate relaţiile comer- 
ciale reprezintă o exteriorizare a dorinţei. 

Multe virtuţi valoroase se dezvoltă în mediul comercial. Mintea 
se linişteşte si se focalizează, devenind astfel mai eficientă. 
Principala necesitate constă în fortificarea minţii, astfel încât 
aceasta să se ridice mai presus de distractiile simţurilor si de 
impulsurile vieţii instinctive, câştigând astfel bătălia dintre sinele 
superior și cel inferior. 

Toţi oamenii sunt un fel de dinamuri, dar un dinam în sine nu 
înseamnă nimic. Cea care îl pune în funcțiune este mintea. Numai 
astfel devine dinamul util și numai astfel poate fi concentrată 
energia sa. Mintea poate fi comparată cu un motor cu o putere 
nemaiîntâlnită. Într-adevăr, puterea gândului este fabuloasă. El 
reprezintă conducătorul și creatorul tuturor formelor și al tuturor 
evenimentelor care se derulează în formă. Energia fizică nu 
înseamnă nimic prin comparaţie cu omnipotenta gândului, căci 

gândul este cel care îi permite omului să controleze toate celelalte 
puteri naturale. 

Acţiunea gândului este vibrația. Ea este principiul care atrage 
toate materialele necesare pentru a construi ceva. Puterea gându- 
lui nu are nimic misterios. Concentrarea nu înseamnă altceva 
decât o focalizare a conştiinţei până la identificarea cu obiectul 
atenţiei sale. Așa cum hrana absorbită devine esenţa corpului, la 
fel, mintea absoarbe obiectul atenţiei sale si îi conferă astfel viata 
şi existenţă. 

Dacă te concentrezi asupra unui aspect important, puterea intu- 
itivă se auto-activează si îţi trimite informaţiile de care ai nevoie 
pentru a reuşi. 

Intuitia este un principiu care îşi obţine cunoașterea fără ajutorul 
experienţei și al memoriei. Ea rezolvă adeseori probleme care 
depășesc capacitatea de rezolvare a minţii raționale. De multe ori, 
intuiţia vine atunci când te aștepți mai putin, uluindu-te. Ea iti 
revelează atât de direct adevărul pe care îl căutai încât acesta pare 
să provină de la o putere superioară. Intuitia poate fi cultivată şi 
dezvoltată. În acest scop, ea trebuie să fie recunoscută și apreci- 
ata. Dacă vizitatorul intuitiv este primit regeste, el va mai reveni. 
Cu cât primirea lui este mai cordială, cu atât mai frecvente vor 
deveni vizitele sale. În schimb, dacă este ignorat sau neglijat, el 
va veni din ce în ce mai rar. 

De regulă, intuiţia vine în tăcere. Asa se explică de ce marile 
minţi preferă solitudinea. Aceasta este starea în care marile pro- 
bleme ale vieţii pot fi rezolvate cel mai bine. De aceea, orice om 
de afaceri care își permite acest lucru are un birou privat, în care 
să nu poată fi tulburat. Chiar dacă nu îţi poţi permite un birou pri- 
vat, cu siguranţă poți găsi un loc în care să fii singur timp de câte- 
va minute pe zi pentru a-ţi antrena gândirea şi pentru a-ţi dezvol- 
ta astfel acea putere invincibilă care este absolut necesară oricărei 
realizări. 

Îţi reamintesc că, în esenţă, subconstientul este omnipotent. 
Practic, nu există limite ale realizărilor sale, dacă i se dă puterea 
de a acţiona. Gradul tău de succes este determinat de natura dor- 
intei tale. Dacă aceasta este în armonie cu Legea Naturală sau cu 
Mintea Universală, ea va emancipa gradat mintea ta si iti va con- 
feri un curaj invincibil. 

Cu cât vei cuceri mai multe obstacole și cu cât vei câștiga mai 
multe bătălii, cu atât mai mare va deveni credința ta în propria 
putere, și implicit capacitatea ta de a câştiga noi bătălii. Puterea ta 
este determinată de atitudinea ta mentală. Dacă această atitudine 
este una de succes și dacă este focalizată constant asupra scopu- 
lui pe care ti l-ai propus, tu vei atrage către tine din lumea invi- 
zibilă toate lucrurile pe care le soliciti în tăcere. 

Prin susţinerea fermă în minte a unui gând, acesta tinde să capete 
gradat o formă tangibilă. Un scop bine definit pune în mișcare 
cauzele, care își extrag din lumea invizibilă toate materialele 
necesare pentru îndeplinirea scopului tău. 

În cazul în care cauţi simbolurile puterii în locul puterii propriu- 
zise, faima în locul onoarei, posesiunile în locul bogăției, sau po- 
zitia în locul serviciului, vei descoperi că aceste atribute se vor 
transforma în cenușă chiar în clipa în care ţi le vei asuma. 
Bogăția sau poziţia premature nu pot fi păstrate, pentru că nu au 
fost câștigate prin efort. Noi nu putem primi decât ceea ce oferim, 
iar cei care încearcă să primească ceva fără să ofere nimic în 
schimb descoperă inevitabil că legea compensatiei restabilește 
rapid echilibrul pierdut pentru o clipă. 

Până acum, oamenii și-au dorit numai banii și simbolurile exte- 
rioare ale puterii. Dacă vor învăţa să înţeleagă adevărata sursă a 
puterii, ei își vor putea permite să ignore pe viitor aceste sim- 
boluri. Cel care are un cont bancar bine garnisit nu mai simte 
nevoia să își umple buzunarele cu aur. Exact la fel se petrec 
lucrurile și cu cei care au descoperit adevărata sursă a puterii. Ei 
nu mai sunt interesaţi de imitatiile second-hand ale acesteia. 

În mod obișnuit, gândirea se orientează către exterior, conducând 
omul în direcția evoluţiei sale. Ea poate fi orientată însă la fel de 
bine direct către lumea interioară, unde poate învăţa care sunt 
principiile de bază ce stau la baza lucrurilor; cum s-ar spune, 
inima sau spiritul lucrurilor. Cine ajunge să cunoască acest spirit 
al lucrurilor le poate controla cu o mare ușurință. 

Explicaţia este simplă: spiritul unui lucru este totuna cu lucrul 
propriu-zis, fiind însăși partea sa vitală sau substanţa sa reală. 
Forma nu este decât o manifestare exterioară a activităţii spiri- 
tuale interioare. 


163 


Sistemul Maestrului de Charles F. Haanel 


33. 


34. 
35. 


36. 
37. 


Ca exercițiu pentru această săptămână, iti propun să te concen- 
trezi urmând metoda recomandată în această secțiune. Nu depune 
niciun efort conştient si nu transforma exercițiul într-o activitate 
mentală. Relaxează-te complet si evită orice gând si orice stare de 
anxietate. Aminteste-ti că puterea se naște din odihnă. Lasa-ti 
gândirea să se focalizeze asupra obiectului ei până la identificarea 
totală cu acesta, până când nu mai ești conştient de nimic altceva. 
Dacă dorești să elimini teama, concentrează-te asupra curajului. 
Dacă dorești să elimini lipsurile, concentrează-te asupra abun- 
dentei. 

Dacă dorești să elimini boala, concentrează-te asupra sănătăţii. 
Concentrează-te întotdeauna asupra idealului tău ca și cum aces- 
ta ar fi deja realizat. Acesta este Elohim-ul, celula-mamă, princi- 
piul vieţii care evoluează si devine, care pune în mișcare cauzele 
ce vor conduce la relaţiile necesare și care mai devreme sau mai 
târziu se vor manifesta în formă. 


Singurii care sunt cu adevărat proprietari ai 
gândurilor lor sunt cei care știu să le cultive. 
- Emerson 


164 


161. 


162. 


163. 


164. 


165. 


166. 


167. 


168. 


169. 


170. 


Săptămâna a șaptesprezecea: Simbolurile și realitatea 


Întrebări și răspunsuri care te pot ajuta 
de-a lungul practicii 


Care este adevărata metodă de concentrare? 

Aceea care iti permite să te identifici atât de plenar cu obiectul 
gândurilor tale încât nu te mai poţi gândi la altceva. 

Care este rezultatul acestei metode de concentrare? 

Ea pune în mișcare forţe invizibile care atrag în mod irezistibil 
condiţiile exterioare aflate în corespondenţă cu gândurile tale. 
Care este factorul de control ce guvernează această 

metodă de concentrare? 

Adevărul Spiritual. 

De ce? 

Deoarece natura dorinței noastre trebuie să fie în armonie cu 
Legea Naturală. 

Care este valoarea practică a acestei metode de concentrare? 
Gândirea este transmutată în caracter, iar acesta din urmă reprezin- 
tă magnetul care creează mediul exterior în care trăieşte individul. 
Care este factorul de control ce guvernează orice tranzacţie 
comercială? 

Elementul mental. 

De ce? 

Deoarece Mintea este conducătorul și creatorul tuturor formelor 
şi evenimentelor care se derulează în formă. 

Cum operează concentrarea? 

Prin dezvoltarea puterilor percepţiei, înțelepciunii, intuitiei si 
inteligenţei. 

De ce este superioară intuiţia raţiunii? 

Deoarece nu depinde de experienţă sau de memorie, găsind soluţii 
pentru problemele noastre prin metode pe care noi nu le înțelegem. 
Care este rezultatul urmăririi simbolurilor, în locul realității 
propriu-zise? 

Aceste simboluri se transformă în cenușă chiar în momentul în 
care punem mâna pe ele. Un simbol nu reprezintă altceva decât 
forma exterioară a unei activități spirituale lăuntrice. De aceea, 
aproprierea unei forme, dar nu și a realităţii spirituale care stă la 
baza ei, conduce la dizolvarea formei. 

entru a putea crește, noi trebuie să obţinem mai întâi ceea ce 

este necesar pentru creșterea noastră. Acest mecanism este 

guvernat de legea atracției. Acest principiu este singurul instru- 
ment prin care individul se diferenţiază de Principiul Universal. 

Gândește-te o clipă. Ce ar fi omul dacă nu s-ar identifica cu statu- 
tul său de părinte, de sot sau de tată și daca nu ar fi interesat de lumea 
socială, economică, politică sau religioasă? El nu ar fi altceva decât un 
ego teoretic $i abstract. Omul nu există decât în relaţie cu totalitatea, cu 
ceilalți oameni, cu societatea. Această relaţie reprezintă mediul său. 
Altfel spus, omul există numai în relaţie cu mediul său. 

Este evident în aceste condiţii că individul nu este altceva decât 
diferenţierea unei Minti Universale unice „care iluminează fiecare om 
ce se naște în această lume” și că așa-zisa sa individualitate sau perso- 
nalitate nu reprezintă altceva decât maniera în care el se raportează la 
totalitate. 

Noi numim această relație mediul exterior al individului, iar 
acesta este generat de legea atracției. Urmează descrierea principiilor 
care trebuie înţelese și aplicate în săptămâna a optsprezecea și care 
descriu această lege importantă. 

La ora actuală se produce o schimbare în gândirea colectivă. 
Această schimbare se realizează în tăcere și este mai importantă 
decât orice altă schimbare care a afectat vreodată umanitatea de 
la căderea păgânismului încoace. 

Actuala revoluţie care schimbă opiniile tuturor categoriilor de 
oameni, de la cei mai cultivați dintre ei si până la clasa munci- 
toare, nu are practic un echivalent în istoria lumii. 

În ultimele decenii, știința a făcut descoperiri uimitoare, a revelat 
o infinitate de resurse și a dezvăluit posibilităţi atât de nelimitate 
si forte atât de uimitoare încât oamenii de știință au ajuns să ezite 
să mai afirme că anumite teorii sunt indubitabile, iar altele sunt 
absurde sau imposibile. 

Asistăm astăzi la nașterea unei noi civilizaţii. Oamenii renunţă la 
obiceiuri străvechi, la convingeri desuete și la precedente. 
Acestea sunt înlocuite cu o nouă viziune, cu credinţa și cu servi- 
ciul. Lanturile tradiţiei se topesc, iar zatul materialismului este 
ars. Gândirea este astfel eliberată, iar adevărul strălucește din ce 
în ce mai plenar în fata mulțimii uluite. 

Întreaga lume se află în pragul unei noi conștiințe, al unei noi 
puteri și al unei noi realizări a sinelui. 

Stiinta fizică a divizat materia în molecule, moleculele în atomi si 
atomii în energie. Tot ce i-a mai rămas de făcut lui J.A. Fleming 
într-o scrisoare adresată Institutului Regal a fost să reducă această 
energie la un principiu mental. Iată ce spune el: „În esenţa ei 
ultimă, energia nu poate fi înțeleasă altfel decât ca o activitate 
directă a ceea noi numim Minte sau Voinţă”. 

Această minte este esenţa Lăuntrică și ultimă a tuturor lucrurilor. 
Ea este iminentă deopotrivă în materie și în spirit. Mintea 
echivalează cu spiritul care susţine, penetrează si energizează 
întregul univers. 

Orice ființă vie trebuie să fie susținută de această Inteligență 
omnipotentă, iar diferenţa dintre vieţile individuale depinde în 
mare măsură de gradul pe care îl manifestă din această 
Inteligență. Inteligența superioară este cea care plasează animalul 
mai presus de plantă și omul mai presus de animal. Aceeași 
inteligență amplificată este cea care indică puterea individului de 
a controla modul său de acțiune și de a se adapta conștient la 
mediul său. 

Acest proces de adaptare preocupă atenţia celor mai mari minţi. 
De fapt, el nu reprezintă altceva decât recunoașterea ordinii exis- 
tente în Mintea Universală, pornind de la premisa că această 
Minte ascultă de dorinţele noastre numai în măsura în care noi 
ascultăm de ea. 

Recunoașterea legilor naturale le-a permis oamenilor să anihileze 
timpul și spațiul, să se ridice în aer, să construiască obiecte din fier 
care să plutească deasupra apei, etc. Cu cât gradul de inteligență 
este mai mare, cu atât mai certă devine recunoașterea legilor 
naturale și cu atât mai mare devine puterea de care dispunem. 
Recunoașterea sinelui ca o individualizare a acestei Inteligente 
Universale îi permite individului să controleze acele forme de 
inteligenţă care nu au ajuns încă la acest nivel al recunoașterii de 
sine. Ele nu știu că această Inteligență Universală penetrează 
toate lucrurile, punându-le în mișcare și răspunzând la toate 
cererile oamenilor. De aceea, ele sunt limitate de legea propriei 
lor fiinţe. 

Gândul este creator, iar principiul pe care se bazează această lege 
este legitim si inerent tuturor lucrurilor, dar această putere 
creatoare nu își are originea în individ, ci în Principiul Universal, 
care reprezintă sursa tuturor energiilor și a întregii substanţe. 
Individul nu este altceva decât un canal prin care această energie 
este distribuită. 

Individul este doar un instrument prin care Principiul Universal 
generează diferite combinaţii care conduc la formarea fenomenelor. 
Procesul depinde de legea vibratiei, potrivit căreia diferitele rate ale 
vitezei de mișcare la nivelul substanței primare generează noi 
substanţe într-un raport numeric cât se poate de exact. 

Gândirea este veriga invizibilă care îi permite individului limitat 
si vizibil să intre în comunicare cu Principiul Universal, cu infini- 
tul și cu lumea invizibilă. Gândirea este bagheta magică ce îi per- 
mite individului să se transforme într-o fiinţă care gândește, știe, 
simte si acţionează. 

Asa cum inventarea unui aparat special i-a permis ochiului uman 
să descopere lumi aflate la milioane de kilometri distanţă, la fel, 
înţelegerea justă îi permite omului să comunice cu Mintea 
Universală, care reprezintă sursa tuturor puterilor. 

Înțelegerea omului obișnuit nu este cu nimic mai utilă ca o cabină 
de telefon care nu este conectată la o staţie centrală. De cele mai 
multe ori, ea nu înseamnă nimic mai mult decât o „convingere” 
lipsită de orice semnificaţie. Indienii au anumite convingeri; la fel 
și sălbaticii canibali, dar aceste convingeri nu înseamnă nimic. 
Singura convingere cu adevărat valoroasă este aceea care a fost 
testată si confirmată. Ea se transformă astfel dintr-o simplă 
convingere într-o Credinţă sau un Adevăr. 

Acest Adevăr a fost testat de sute de mii de oameni și a ajuns să 
fie considerat autentic într-o proporţie exactă cu utilitatea apara- 
turii folosite de ei. 

Nimeni nu ar putea localiza stele aflate la sute de milioane de 
kilometri distanță dacă nu ar dispune de un telescop suficient de 
puternic. De aceea, știința este preocupată să construiască tele- 
scoape din ce în ce mai puternice, care permit apoi descoperirea 
a noi și noi corpuri cerești. 

Exact la fel se petrec lucrurile și cu înțelegerea. Oamenii au făcut 
progrese continue, dezvoltându-și metodele care le permit să intre 
în comunicare cu Mintea Universală și cu posibilităţile infinite 
ale acesteia. 

Mintea Universală se manifestă prin lumea obiectivă. Legea care 
stă la baza acestei manifestări este cea a atracției, care leagă toţi 
atomii între ei, în grade diferite de intensitate. 

Acest principiu al combinării si al atracției este cel care permite 
relațiile dintre lucruri. Principiul se aplică la scară universală și 
reprezintă singurul instrument care permite realizarea scopului 
existenţei. 

Expresia creșterii este susţinută în cea mai frumoasă manieră 
posibilă prin instrumentalitatea acestui Principiu Universal. 
Pentru a putea crește, noi trebuie să obţinem tot ce avem nevoie 
pentru această creștere. Dat fiind că suntem o entitate completă în 
sine, noi nu putem primi decât ceea ce oferim mai întâi. Altfel 
spus, creșterea este condiționată de acțiunea reciprocă. La nivel 
mental, principiile similare se atrag, iar vibraţiile mentale 
reacționează numai la acele vibrații care se află în armonie cu ele. 
În aceste condiţii, este evident că gândurile de abundență (de 
pildă) vor reacţiona numai in faţa altor gânduri similare. Bogăția 
unui individ reflectă ceea ce există în interiorul lui. Abundenta 

exterioară reflectă abundența interioară. Adevărata sursă de 
bogăție a unui individ este capacitatea de a produce. Aşa se 
explică de ce oamenii pasionați de ceea ce fac obțin întotdeauna 
un succes desăvârșit. Ei nu fac altceva decât dăruiască, si cu cat 
dăruiesc mai mult, cu atât mai mult primesc. 

Cum contribuie marii finantisti de pe Wall Street, marii indus- 
triasi, marii oameni de stat, avocații marilor companii, inventa- 
torii, fizicienii, autorii, etc., la starea de fericire colectivă? Ei 
contribuie prin puterea gândurilor lor. 

Gândirea este energia care activează legea atracției si care se 
manifestă, mai devreme sau mai târziu, prin abundență. 

Mintea Universală este o Minte statică sau o Substanta aflată în 
echilibru. Ea este diferențiată în formă numai prin puterea noas- 
tră de a gândi. Gândirea este faza dinamică a minții. 

Puterea depinde de conștiința puterii. Cine nu foloseşte această 
putere o pierde, iar cine nu este conștient de ea nu o poate folosi. 
Folosirea acestei puteri depinde de atenția pe care i-o acordăm. 
Gradul de atenție determină capacitatea noastră de a dobândi 
cunoaşterea, care nu este altceva decât un alt nume pentru putere. 
Atenția a fost considerată dintotdeauna semnul distinctiv al 
geniului. Cultivarea atenției depinde de practică. 

Factorul care stimulează atenția este interesul. Cu cât acesta este 
mai mare, cu atât mai focalizată devine atenția. Invers, cu cât 
atenția devine mai focalizată, cu atât mai intense devin interesul, 
acțiunea și reacția. De aceea, începe întotdeauna prin a fi atent. În 
acest fel, iti vei trezi interesul, care te va face încă și mai atent, si 
această stimulare reciprocă va continua la infinit. Aceasta este 
principala metodă de cultivare a atenţiei. 

În această săptămână, concentrează-te asupra puterii tale de a 
crea. Dezvolta-ti astfel viziunea interioară și capacitatea de 
percepţie. Urmărește să descoperi o bază logică pentru ceea ce 
crezi. Focalizeaza-ti mai întâi atenţia asupra faptului că omul fizic 
trăiește și se deplasează prin aer, această substanță care susține 
întreaga viață organică. Dacă nu ar respira, omul ar muri. 
Focalizează-ţi apoi atenţia asupra faptului că omul spiritual 
trăieşte și se deplasează la rândul lui într-o energie de care 
depinde întreaga viata, o energie mai subtilă însă. Așa cum în 
lumea fizică viaţa nu își poate asuma o formă până când sămânța 

nu este semănată, iar planta nu poate produce fructe superioare 
calității sale genetice, la fel, în lumea spirituală nu pot fi obținute 
efecte până când seminţele nu sunt cultivate, iar fructele obținute 
depind întotdeauna de natura acestor seminţe. Altfel spus, rezul- 
tatele obținute și evoluţia supremă a conștiinței umane depind de 
înţelegerea legii în domeniul cauzalitatii. 


În mintea mea nu există niciun gând, dar ea 
tinde să se transforme rapid într-o putere care 
îmi pune la dispoziţie un număr infinit de 
instrumente. 

- Emerson 


173 


Sistemul Maestrului de Charles F. Haanel 


171. 


172. 


173. 


174. 


175. 


176. 


177. 


178. 


179. 


180. 


intrebari si raspunsuri care te pot ajuta 
de-a lungul practicii 


În ce se măsoară diferenţele dintre vieţile individuale? 

În gradul de inteligenţă pe care îl manifestă acestea. 

Ce lege îi permite individului să controleze alte forme de 
inteligență? 

Recunoaşterea sinelui ca individualizare a Inteligentei Universale. 
Care este sursa puterii creatoare? 

Principiul Universal. 

Cum creează acest principiu formele? 

Prin intermediul indivizilor. 

Care este veriga de legătură dintre individ și Principiul 
Universal? 

Gândirea. 

Care este principiul care materializează toate mijloacele de 
existenţă necesare? 

Legea Iubirii. 

Cum se exprimă acest principiu? 

Prin legea creşterii. 

De ce condiţii depinde legea creșterii? 

De acţiunea reciprocă. Fiind o entitate completă, individul nu 
poate primi decât ceea ce dăruiește. 

Ce anume poate dărui el? 

Gândurile sale. 

Și ce anume primește în schimb? 

Alte gânduri. Substanţa Universală aflată în echilibru este diferen- 
tiata în mod constant de gândurile noastre. 


Gândurile revelează caracterul mai mult decât 
acţiunile fatise. 
W.S. Plumer 

SINTEZA PRINCIPIILOR CARE TREBUIE INTELESE 
SI APLICATE IN SAPTAMANA A NOUASPREZECEA 


eama este o formă foarte puternică a gândirii. Ea paralizează 

centrii nervoși, afectând astfel circulația sângelui. La rândul ei, 

aceasta paralizează sistemul muscular. Așa se face că, în ultimă 
instanță, teama afectează întregul organism, corpul, creierul și sistemul 
nervos, sistemul muscular, structura fizică și cea mentală. 

Cea mai bună cale de a depăși teama constă în a deveni conştient 
de propria putere. În ce constă această forţă vitală misterioasă pe care 
noi o numim putere? Este imposibil să răspundem la această întrebare, 
la fel cum nu stim nici ce înseamnă electricitatea. Ceea ce stim însă este 
faptul că dacă ne conformăm cerințelor legii care guvernează electrici- 
tatea, aceasta se poate transforma în slujitorul nostru ascultător, 
iluminându-ne casa și orașul, punând în mișcare mașinăriile noastre şi 
slujindu-ne în o mie si unul de alte feluri. 

La fel se petrec lucrurile și cu forța vitală. Desi nu stim exact ce 
este aceasta, și poate că nu vom ști niciodată, noi ştim totuși că ea 
reprezintă forța primordială care se manifestă prin orice organism viu 
$i că prin respectarea legilor și principiilor care o guvernează noi ne 
putem deschide în faţa unui aflux din ce în ce mai abundent al acestei 
forte vitale, care se poate manifesta astfel prin noi cu o eficiență 
mentală, morală şi spirituală mai înaltă. 

Urmează descrierea principiilor care trebuie înţelese și aplicate în 
această săptămână, și care descriu o metodă foarte simplă de dezvoltare 
a acestei forte vitale. Dacă vei pune în aplicare principiile descrise în 
această secţiune, tu iti vei putea dezvolta în scurt timp acea putere care 
a fost dintotdeauna semnul distinctiv al tuturor geniilor. 

Căutarea adevărului nu mai este de mult timp o aventură supusă 
hazardului. Ea a devenit între timp un proces sistematic și logic, 
care integrează toate experienţele noastre. 

Atunci când căutăm adevărul, noi căutăm de fapt cauza ultimă. 
Noi ştim că orice experiență umană reprezintă un efect. Dacă îi 
vom putea stabili cauza și dacă vom putea institui un control 
asupra acesteia, noi vom putea controla inclusiv efectul ei. 

În acest fel, experienţele noastre nu vor mai fi la latitudinea sorții. 
Noi nu vom mai fi copiii Fortunei, ci ne vom putea controla 
propriul destin, la fel ca un căpitan care își controlează nava sau 
ca un mecanic care își controlează trenul. 

În ultimă instanţă, toate lucrurile pot fi reduse la același element. 
De aceea, ele pot fi convertite unul în celălalt. Altfel spus, ele se 
află într-o relaţie permanentă si nu pot intra în opoziţie unul fata 
de celălalt. 

În lumea fizică există nenumărate contraste, care pot primi nume 
distincte, dar numai de dragul convenientelor. Orice lucru poate 
fi definit prin culoare, prin mărime și prin alte atribute. Există un 
pol nord și un pol sud, un interior şi un exterior, aspecte vizibile 
și aspecte invizibile, dar toate aceste expresii nu fac altceva decât 
să scoată în evidenţă contrastul extremelor. 

Ele nu sunt decât nume date unor polaritati diferite ale aceleiași 
cantități. Cele două extreme sunt întotdeauna relative. Ele nu 
reprezintă entități separate, ci aspecte ale aceleiași totalitati. 

În lumea mentală operează aceeași lege. Noi vorbim de 
cunoaștere si de ignoranță, dar ignoranta nu reprezintă altceva 
decât o absenţă a cunoașterii. Altfel spus, ea nu reprezintă decât 
un cuvânt menit să exprime absenţa cunoașterii, dar nu are o 
substanţă în sine. 

Aceeași lege operează inclusiv în lumea morală. Noi vorbim de 
bine și de rău, dar în timp ce binele reprezintă o realitate tangibilă, 
răul nu este decât o absenţă a binelui. Desi multi oameni îi atribuie 
realitate, răul nu are nici el o substanţă în sine, nicio vitalitate. La 
baza lui nu stă niciun principiu; de aceea, el nu conține viata. 
Acest lucru este absolut cert, întrucât răul poate fi întotdeauna ani- 
hilat de bine. La fel cum adevărul anihilează eroarea și lumina ani- 
hilează întunericul, răul dispare automat atunci când apare binele. 
De aceea, în lumea morală nu există decât un singur principiu. 

În sfârșit, aceeași lege operează si în lumea spirituală. Noi vorbim 
de Minte si de Materie ca și cum acestea ar fi două entităţi 
separate, dar viziunea interioară superioară arată că nu există 
decât un singur principiu operativ, iar acesta este Mintea. 
Mintea este principiul real și etern. Materia este veşnic în schim- 
bare. Noi stim că la nivelul eternității o sută de ani nu reprezintă 
decât o singură zi. În cazul în care contemplăm un mare oraș și 
privim clădirile sale înalte și magnifice, tramvaiele si sinele lor, 
telefoanele, luminile electrice și toate celelalte utilităţi ale vieţii 
moderne, noi ne aducem aminte că nimic din toate acestea nu 
exista acum o sută de ani si probabil puţine dintre ele vor mai 
exista peste o altă sută de ani. 

Aceeași lege a schimbării operează și în lumea animală. Milioane 
şi milioane de animale vin și pleacă, având o durată de viata de 
câţiva ani. În lumea plantelor schimbările se produc încă și mai 
rapid. Foarte multe plante se nasc și mor într-un singur an. Dacă 
trecem la lumea anorganică, ne putem aștepta să găsim ceva mai 
multă stabilitate, dar dacă privim continentele aparent stabile, 
constatăm că acestea s-au născut din mare. În locul munţilor 
uriași existau cândva lacuri, iar marile stânci din Valea Yosemite, 
care ne taie de fiecare dată respiraţia, au fost aduse de trecerea 
marilor ghețari. 

Ne aflăm așadar în prezența unei schimbări continue, care nu 
reprezintă altceva decât o evoluţie a Mintii Universale, un mare 
proces prin care toate lucrurile sunt reînnoite și recreate. Ne dăm 
astfel seama că materia nu reprezintă decât o formă pe care și-o 
asumă Mintea, adică o condiţie exterioară. Materia nu are la bază 
un principiu viu. Singurul principiu care există este Mintea. 

Am ajuns astfel la concluzia că Mintea reprezintă singurul 
principiu care operează în lumea fizică, în cea mentală, în cea 
morală și în cea spirituală. 

Ştim de asemenea că această minte este statică. Capacitatea de a 
gândi a individului reprezintă capacitatea sa de a acţiona asupra 
Minţii Universale, convertind-o într-o minte dinamică, adică 
aflată în mișcare. 

În acest scop, mintea umană trebuie alimentată cu combustibil. 
Omul nu poate gândi fără să mănânce. Nici chiar o activitate 
atât de spirituală cum este gândirea nu poate fi convertită într-o 

sursă de plăcere și de profit dacă nu se folosește de mijloacele 
materiale. 

Este nevoie de energie pentru a colecta electricitatea și pentru a o 
transforma într-o putere dinamică. În mod similar, plantele nu își 
pot susţine viata decât cu ajutorul energiei solare. În sfârșit, indi- 
vidul uman are nevoie de energie pe care o acumulează sub forma 
hranei pentru a putea gândi, și pentru a putea astfel acţiona asupra 
Mintii Universale. 

Indiferent dacă omul știe sau nu că gândurile sale tind în perma- 
nenta să își asume o formă și o expresie exterioară, un lucru 
rămâne sigur: dacă gândurile omului sunt puternice, constructive 
și pozitive, acest lucru se va reflecta în starea sa de sănătate, în 
afacerile și în mediul său exterior. Dacă gândurile sale sunt slabe, 
critice, distructive și negative, ele se vor manifesta la nivel fizic 
sub forma fricii, a grijilor și a anxietatii, la nivelul finanţelor sub 
forma lipsurilor şi limitarilor, iar la nivelul mediului exterior sub 
forma unor condiţii dizarmonioase și conflictuale. 

Bogăția este întotdeauna produsul puterii. Nici o posesiune nu are 
valoare decât în cazul în care conferă putere. Nici un eveniment 
nu este semnificativ decât în cazul în care afectează puterea. 
Toate lucrurile reprezintă forme şi grade diferite de putere. 
Cunoașterea cauzelor şi efectelor indicate de legile care 
guvernează aburul, electricitatea, atracția chimică și gravitația îi 
permite omului să își planifice cu curaj viitorul și să își execute 
impecabil planurile. Aceste legi sunt numite legi naturale, 
întrucât guvernează lumea fizică. Nu toate puterile sunt însă 
fizice. Există şi o putere mentală, dar și puteri morale și spirituale. 
Ce altceva sunt școlile si universităţile noastre dacă nu uzine în 
care este dezvoltată puterea mentală? 

Asa cum există numeroase uzine electrice care produc energia 
necesară punerii în funcțiune a mașinăriilor noastre, care folosesc 
materii prime pe care le convertesc în materiale ce asigură 
confortul si necesităţile vieţii, la fel, uzinele mentale folosesc 
anumite materii prime pe care le convertesc într-o putere infinit 
superioară tuturor forțelor naturii, oricât de fabuloase ni s-ar 
părea acestea. 

În ce constă această materie primă care este colectată in miile de 
uzine mentale care există astăzi în lume şi convertită într-o putere 
ce poate controla orice altă putere? În forma sa statică, ea repre- 
zintă Mintea, iar în forma sa dinamică Gândirea. 

Această putere este superioară deoarece există pe un plan supe- 
rior. Ea i-a permis omului să descopere legea care permite 
controlul asupra acestor forte fabuloase ale naturii și utilizarea lor 
în folosul miilor de oameni. De asemenea, ea i-a permis omului 
să descopere acele legi care au permis anihilarea timpului si a 
spaţiului. La ora actuală, până și legea gravitaţiei pare că va putea 
fi ţinută sub control. 

Gândirea este forța sau energia vitală dezvoltată în aceste uzine 
mentale. În ultima jumătate de secol ea a produs rezultate atât de 
minunate încât li s-ar părea de neconceput părinţilor și bunicilor 
noștri. Dacă astfel de rezultate au putut fi obținute numai prin 
organizarea acestor uzine mentale în ultimii 50 de ani, oare la ce 
ne mai putem aștepta în următorii 50 de ani? 

Substanţa din care sunt create toate lucrurile este infinită din 
punct de vedere cantitativ. Noi ştim că lumina călătoreşte cu o 
viteză de aproximativ 300.000 de kilometri pe secundă si că 
există stele atât de îndepărtate încât lumina lor nu poate ajunge la 
noi mai devreme de 2000 de ani. Ştim de asemenea că această 
lumină se deplasează sub formă de undă și că dacă eterul prin care 
călătoreşte nu ar fi continuu, ea nu ar putea ajunge la noi. Singura 
concluzie pe care o putem trage în aceste condiţii este că această 
substanţă, acest eter sau această materie primă este omniprezentă 
la scara universului. 

Cum poate ea produce forme, în acest caz? Electricienii creează 
baterii electrice prin conectarea a doi poli opuși de zinc și de 
cupru. Între cei doi poli se creează astfel un curent electric care 
curge de la unul la celălalt și care asigură energia necesară. 
Același proces se aplică tuturor polaritatilor. De vreme ce orice 
formă depinde de rata vibratiei si de relaţiile dintre atomi pe care 
le stabileşte aceasta, dacă dorim să schimbăm o formă de mani- 
festare, noi trebuie să schimbăm polaritatea. Acesta este princi- 
piul cauzalitatii. 

Ca exerciţiu pentru această săptămână îţi propun să te concen- 
trezi, adică să devii complet absorbit în obiectul concentrării tale 
până când nu mai esti conștient de nimic altceva. Fă acest lucru 
timp de câteva minute pe zi. Dacă îţi rezervi în fiecare zi anumite 
intervale de timp pentru a mânca, adică pentru a-ţi hrăni corpul 
fizic, de ce nu ai face același lucru și pentru a-ţi hrăni mintea? 
Meditează asupra faptului că aparențele sunt întotdeauna înșelă- 
toare. Pământul nu este plat si nici staționar. Cerul nu reprezintă 
o cupolă sau o boltă, iar soarele nu se invarteste în jurul pămân- 
tului. Stelele nu sunt simple scântei luminoase, iar materia, despre 
care cândva se credea că este fixă, se află de fapt într-o mișcare 
perpetuă. 

Urmărește să realizezi că se apropie rapid ziua în care toate 
modurile de gândire si de acţiune vor trebui ajustate la 
cunoașterea din ce în ce mai mare a modului de operare a 
principiului etern. 


La urma urmelor, gândirea tăcută reprezintă cel 
mai puternic agent care influenţează afacerile 
umane. 

- Channing 

Întrebări și răspunsuri care te pot ajuta 
de-a lungul practicii 


Cum putem sesiza contrastul extremelor? 

Dându-le nume diferite, cum ar fi: interior și exterior, sus şi jos, 
lumină și întuneric, bine si rau. 

Sunt ele entităţi separate? 

Nu. Ele reprezintă aspecte parţiale ale aceleiași totalitati. 

Care este unicul Principiu Creator care acţionează în lumea 
fizică, în cea mentală și în cea spirituală? 

Mintea Universală sau Energia Eternă, din care se nasc toate 
realitățile. 

În ce fel suntem conectaţi noi cu acest Principiu Creator? 
Prin capacitatea noastră de a gândi. 

Cum devine operativ acest Principiu Creator? 

Gândurile reprezintă seminţe. Ele conduc la acţiuni, iar acestea 
din urmă la forme exterioare. 

De ce depinde forma? 

De rata vibratiei. 

Cum poate fi schimbată rata vibratiei? 

Printr-o acţiune mentală. 

De ce depinde această acţiune mentală? 

De polaritate, adică de acţiunea și de reacţia care se stabilesc între 
individ şi Mintea Universală. 

Îşi are energia creatoare originea în individ sau în Principiul 
Universal? 

Ea își are originea în Principiul Universal, dar acesta nu se poate 
manifesta decât prin individ. 

De ce este necesar individul? 

Deoarece Principiul Universal este static și are nevoie de energie 
pentru a se pune în mișcare. Această energie este furnizată de 
hrană, care este convertită apoi în energie. Această energie îi 
permite individului să gândească. Când individul încetează să mai 
mănânce, el încetează să mai gândească. El nu mai poate acţiona 
asupra Minţii Universale și nu mai produce acțiuni şi reacții. 
Principiul Universal nu este altceva decât o minte pură într-o 
formă statică. 

SALĂ, a 
a douăzecea 


Spiritul lucrurilor 


SINTEZA PRINCIPIILOR CARE TREBUIE INTELESE 
SI APLICATE IN SAPTAMANA A DOUAZECEA 


oarte multi ani la rand a existat o discuţie interminabila despre 

originea răului. Teologii ne-au spus întotdeauna că Dumnezeu 

este Iubire si că El este omniprezent. Dacă acest lucru este 
adevărat, înseamnă că nu există niciun loc în care Dumnezeu să nu fie 
prezent. Unde pot exista atunci răul, Satana și iadul? 

Să vedem: 

Dumnezeu este spirit pur. 

Spiritul este Principiul Creator al universului. 

Omul este creat după chipul și asemănarea lui Dumnezeu. 

De aceea, el este o ființă spirituală. 

Singura activitate cu adevărat spirituală este gândirea. 

De aceea, ea este un proces creator. 

În consecinţă, orice formă reprezintă rezultatul unui proces de 
gândire. 

La rândul ei, distrugerea formei trebuie să fie rezultatul unui alt 
proces de gândire. 

Reprezentările fictive ale formei trebuie să fie şi ele rezultatul 
unui proces de gândire, aşa cum se întâmplă în cazul hipnozei. 

Reprezentările aparente ale formei sunt și ele rezultatul puterii 
creatoare a gândirii, așa cum se întâmplă în cazul spiritismului. 

Invențiile, organizarea și activitatea constructivă din orice 
domeniu de activitate sunt rezultatul puterii creatoare a gândirii, așa 
cum se întâmplă în cazul concentrării. 

Atunci când puterea creatoare a gândirii este manifestată în 
beneficiul umanităţii, noi numim rezultatul obținut: bine. 

Atunci când aceeași putere creatoare a gândirii este manifestată 
într-o manieră distructivă, noi numim rezultatul obţinut: rău. 

Asa se explică originea binelui și a răului. Acestea nu sunt decât 
simple cuvinte concepute pentru a indica natura rezultatelor obținute 
prin procesul creator al gândirii. 

Gândirea precede și determină în mod necesar orice acţiune. La 
rândul ei, acțiunea precede si determină condiţiile exterioare. 

Urmează descrierea detaliată a acestor principii. 

Spiritul unui lucru este totuna cu lucrul respectiv. În mod necesar, 
el este fix, imuabil și etern. Spiritul tău ești chiar tu. Fără spirit, tu 
nu ai exista. Spiritul devine însă activ numai dacă este recunoscut. 
Tu poţi avea toată bogăţia din lume, dar dacă nu te folosesti de ea, 
este ca și cum nu ai avea-o. Exact la fel se petrec lucrurile și cu 
bogăţia spirituală: dacă nu o recunosti si nu te folosesti de ea, ea 
nu are nicio valoare. Singura condiţie a puterii spirituale este 
recunoașterea și folosirea ei. 

Toate marile realizări apar în urma acestui proces de recunoaștere. 
Sceptrul puterii este conștiința umană, iar gândirea este mesagerul 
ei. Acest mesager modelează constant realităţile din lumea invi- 
zibila, transformându-le în condiţii exterioare din lumea obiectivă. 
Gândirea este adevărata esenţă a vieţii. Rezultatul ei este puterea. 
Tu ai de-a face tot timpul cu puterea magică a gândirii și a 
conștiinței. Ce rezultate te poţi aștepta să obţii dacă ignori aceasta 
putere care ţi-a fost acordată? 

Atât timp cât vei face acest lucru, tu iti vei limita singur viata, vei 
trăi în condiții superficiale și vei deveni vita de povară a celor 
care gândesc, care își recunosc puterea şi care știu că nu trebuie 
să muncească decât cei care nu gândesc și că cu cât gândești mai 
putin, cu atât mai mult trebuie să muncesti pentru a obţine ceva si 
cu atât mai slabe vor fi rezultatele obţinute. 

Secretul puterii constă în înțelegerea perfectă a principiilor, 
forţelor, metodelor si combinațiilor mentale, precum și în 
înţelegerea perfectă a relaţiei noastre cu Mintea Universală. Noi 
nu trebuie să uităm nicio clipă că acest principiu este imuabil. În 
caz contrar, noi nu ne-am putea baza pe el. Toate principiile 
autentice sunt imuabile. 

Aceasta stabilitate se dovedeste insa chiar sansa noastra. Noi reprezen- 
tam atributul ei activ, canalul prin care se poate manifesta ea. Mintea 
Universala nu poate actiona decat prin intermediul individului. 
Atunci când începi să-ţi dai seama că esenţa universului 
salasluieste in tine, că ea este una cu tine, tu începi să iti simţi 
puterea. Acesta este combustibilul care iti aprinde imaginaţia, 
care dă foc tortei inspiraţiei si vitalitate gândirii, care îți permite 
să te conectezi cu toate forțele invizibile ale universului. Aceasta 
este puterea care îţi permite să iti planifici cu curaj viitorul si să 
iti îndeplinești impecabil planurile. 

Perceptia nu poate apărea însă decât în tăcere. După toate 
aparențele, aceasta este condiția necesară pentru realizarea tutu- 
ror marilor scopuri. Tu ești o entitate înzestrată cu puterea de a 
vizualiza. Atelierul tău este însăși imaginaţia ta. Acesta este teri- 
toriul în care trebuie să iti vizualizezi idealul. 

Dat fiind că înţelegerea perfectă a naturii acestei puteri reprezin- 
tă principala condiţie a manifestării ei, vizualizează de 
nenumărate ori întreaga metodă, astfel încât să o poţi folosi spon- 
tan atunci când se ivește ocazia. Înţelepciunea constă în a urma 
această metodă care iti permite să ai oricând dorești acces la 
inspiraţia Mintii Universale. 

Chiar dacă noi nu recunoaștem lumea interioară și o excludem 
din conștiința noastră, ea rămâne temelia existenței noastre. 
Atunci când învăţăm să o recunoaștem, nu doar în noi, ci si în 
celelalte persoane, evenimente, obiecte și circumstanţe, noi 
descoperim „Împărăţia lui Dumnezeu”, despre care ni s-a spus că 
se află „înlăuntrul” nostru. 

Eşecurile noastre sunt rezultatul operării aceluiași principiu. Asa 
cum spuneam, principiul este imuabil, iar operaţiile sale sunt cât 
se poate de exacte. Ele nu dau greș niciodată. Dacă ne gândim la 
limitări, la lipsuri si la conflicte, noi vom avea parte exact de 
aceste lucruri în viata noastră. Dacă ne gândim la sărăcie, la 
nefericire și la boală, mesagerii mentali ne vor aduce roadele gân- 
durilor noastre la fel ca în cazul oricăror alte imagini mentale 
cultivate. Dacă ne temem de o calamitate, vom putea spune, la fel 
ca Iov: „Lucrul de care mă temeam a venit asupra mea”. Dacă 
emitem gânduri lipsite de bunătate sau ignorante, noi vom atrage 
către noi rezultatele propriei ignorante. 

Dacă o înțelegem și dacă o folosim corect, această putere a gândirii 
se poate dovedi instrumentul cel mai util de care am beneficiat 
vreodată, care ne va ajuta să economisim eforturi uriașe. În schimb, 
dacă nu o înțelegem și nu o folosim corect, rezultatul pe care îl vom 
obţine are toate șansele să fie dezastruos. Cu ajutorul acestei puteri 
noi putem initia proiecte aparent imposibile, căci această putere 
este secretul și sursa de inspiraţie a tuturor marilor genii. 

A fi inspirat înseamnă a ieși de pe cărarea bătătorită. Rezultatele 
ieşite din comun necesită instrumente ieșite din comun. Atunci 
când ajungem să recunoaștem unitatea tuturor lucrurilor și faptul 

că sursa tuturor puterilor se află înlăuntrul nostru, noi ne 
racordăm practica la sursa inspiraţiei. 

Inspirația este arta impregnării, a realizării de sine, a adaptării 
minţii individuale la Mintea Universală, a atașării mecanismului 
corect la sursa tuturor puterilor, a diferentierii materiei lipsite de 
formă, a canalizării fluxului Înţelepciunii infinite, a vizualizării 
perfecțiunii, a realizării omniprezentei Principiului Omnipotent. 
Înțelegerea si aprecierea faptului că puterea infinită este 
omniprezentă, regăsindu-se deopotrivă în infinitul mic și în 
infinitul mare, ne permite să îi absorbim întreaga esenţă. Noi 
putem înţelege astfel mai bine faptul că această putere înseamnă 
spirit, fiind astfel indivizibilă, fapt care ne permite să îi apreciem 
esenţa în toate punctele spaţiului, în același timp. 

Înțelegerea intelectuală, iar apoi emoţională a acestui fapt ne per- 
mite să ne scufundăm adânc în acest ocean al puterii infinite. Simpla 
înțelegere intelectuală nu este suficientă. Ea trebuie neapărat dublată 
de înţelegerea emoțională, căci gândurile lipsite de emoții sunt reci. 
Singura combinaţie utilă este aceea dintre gândire și simtire. 
Inspirația provine întotdeauna din interior. Ea are nevoie de 
tăcere. În acest scop, simţurile trebuie liniștite, mușchii trebuie 
relaxaţi, iar mintea trebuie să cultive starea de odihnă. Numai 
dacă ajungi la aceasta stare de echilibru interior poţi primi tu 
informaţia, inspiraţia sau înțelepciunea de care ai nevoie pentru 
îndeplinirea scopului pe care ti l-ai propus. 

Nu trebuie să confunzi această metodă cu aceea folosită de 
clarvăzători. Cele două metode nu au nimic în comun. Inspirația 
este arta receptării şi ea stă la baza celor mai bune lucruri din 
viata. Principala ta menire în viata constă in a înţelege si in a 
controla aceste forte invizibile, nu în a le lăsa să te controleze pe 
tine. Puterea se bazează pe serviciu. Inspirația se bazează pe 
putere. Înțelegerea si aplicarea acestei metode a inspiraţiei 
echivalează cu a deveni un supraom. 

Noi putem trăi mai abundent de fiecare dată când respirăm, dacă 
dublăm această respiraţie cu conştientizarea ei. Acest DACĂ este 
foarte important, întrucât intenția guvernează atenţia, și fără 
atenţie noi nu putem obţine decât rezultatele pe care le obțin toți 
ceilalți oameni. Oferta este egală cu cererea. 

Pentru a beneficia de o ofertă mai mare, cererea ta trebuie să 
crească. Cu cât iti vei mări pretenţiile, cu atât mai mult vei primi 
de la viata, îndeosebi din perspectiva energiei și a vitalitatii. 
Explicaţia este simplu de înţeles, dar puţini oameni apreciază în 
mod real acest mister al vieţii. Dacă ţi-l vei însuși, vei putea 
obţine orice de la viata. 

Ni se spune adeseori că „noi trăim, ne misc4m și ne ducem exis- 
tenta în EI” si că „EI” este spirit pur. Mai mult, „EI” este Iubire. 
De aceea, ori de câte ori respirăm, noi respirăm practic viaţa, 
iubirea și Spiritul Lui. Această energie este numită prana. Fără ea, 
noi nu am putea exista nici măcar pentru un singur moment. 
Prana este o energie cosmică. Ea este însăşi Viaţa Plexului Solar. 
Ori de câte ori inspirăm, noi ne umplem plămânii cu aer, dar în 
același timp ne vitalizăm corpul cu această energie pranică ce este 
echivalentă cu Viaţa însăși. În acest fel, noi avem posibilitatea să 
stabilim o conexiune conștientă cu Viaţa Universală, cu 
Inteligența Universală si cu Substanţa Universală. 

Cunoașterea relaţiei și comuniunii noastre cu acest Principiu care 
guvernează universul şi metoda simplă prin care ne putem 
identifica în mod conștient cu el ne oferă o înţelegere științifică a 
unei legi care ne poate elibera de orice boală, de orice lipsă și de 
orice limitare. De fapt, ea ne permite chiar să inspirăm însuși 
„suflul vieţii” prin nările noastre. 

Acest „suflu al vieţii” reprezintă o realitate supraconștientă. El 
este esența lui „Eu Sunt”. Este „Fiinţă” pură sau Substanţă 
Universală, iar fuziunea conștientă cu el ne permite să îl locali- 
zam, si astfel să manifestăm puterile acestei energii creatoare. 
Gândirea este o vibraţie creatoare, iar calitatea condiţiilor create 
depinde de calitatea gândurilor noastre. Nimeni nu poate exprima 
o putere pe care nu o posedă. Înainte de „a face”, noi trebuie „să 
fim”. Noi nu putem ,,actiona” decât în măsura în care „suntem”. 
Altfel spus, ceea ce facem coincide în mod necesar cu ceea ce 
„suntem”, iar ceea ce suntem depinde de ceea ce „gândim”. 

Ori de câte ori ne gândim la ceva, noi declansam un flux al cauza- 
litatii care va conduce la o condiţie exterioară ce va corespunde 
întru totul cu calitatea gândului din care a emanat. Gândurile care 
sunt în armonie cu Mintea Universală conduc automat la condiţii 
exterioare la fel de armonioase. Cele care sunt distructive sau 

discordante generează rezultate corespondente. Gândurile pot fi 
folosite în mod constructiv sau distructiv, dar legea imuabilă nu iti 
va permite niciodată să plantezi un gând de un anumit fel și să 
culegi roade diferite. Tu iti poţi folosi asa cum dorești aceasta mi- 
nunată putere creatoare, dar trebuie să iti asumi si consecinţele ei. 
Acesta este marele pericol al Puterii Vointei. Există oameni care 
cred că pot supune această lege prin puterea voinţei lor, că pot 
semăna un anumit tip de semințe, schimbând însă roadele lor cu 
ajutorul voinţei lor. Principiul fundamental al puterii creatoare își 
are însă sediul în Principiul Universal. De aceea, ideea de a-l forța 
să răspundă dorințelor noastre prin puterea voinţei individuale 
este absolut greșită. Chiar dacă pare să fie confirmată pentru un 
timp, mai devreme sau mai târziu ea este sortită eșecului, întrucât 
se opune înseși puterii de care încearcă să se folosească. 
Încercând să forțeze Principiul Universal, individul nu face decât 
să intre în conflict cu acesta. Singura modalitate de a ne conserva 
bunăstarea individuală constă în cooperarea conștientă si de 
bunăvoie cu mișcarea Marii Totalitati. 
Ca exercițiu pentru această săptămână, iti propun să te scufunzi în 
tăcere și să te concentrezi asupra „Celui în care trăim, ne mișcăm si 
ne ducem existenţa”. Urmărește să realizezi că această afirmaţie este 
absolut exactă, într-un sens cât se poate de literal și de științific. Tu 
EŞTI pentru că EL ESTE. De vreme ce este omniprezent, El trebuie 
să existe inclusiv în tine. Dacă El este totul în toate, înseamnă că tu 
esti integrat în El. Urmărește să realizezi faptul că El este Spirit pur, 
iar tu ești creat după chipul și asemănarea Lui, singura diferență 
dintre Spiritul Lui si spiritul tău fiind una de grad, nu de substanţă, 
căci partea trebuie să aibă aceeași natură și aceeași calitate ca și 
întregul. Dacă vei înțelege foarte clar acest lucru, tu vei descoperi 
secretul puterii creatoare a gândirii, și implicit originea binelui și a 
răului. Vei descoperi de asemenea secretul minunatei puteri de 
concentrare, dar și cheia care iti va permite să iti solutionezi toate 
problemele, fie ele de natură fizică, financiară sau de mediu. 

Puterea de a gândi profund și limpede este 

dușmanul de moarte al oricărei greșeli, al 

superstitiilor, al teoriilor nestiintifice, al 

convingerilor irationale, al entuziasmului 


nesustinut şi al fanatismului. 
- Haddock 

Întrebări și răspunsuri care te pot ajuta 
de-a lungul practicii 


De ce condiţii depinde puterea? 

De recunoașterea și de folosirea ei. 

Ce înseamnă această recunoaștere? 

Înseamnă trezirea conştiinţei. 

Cum putem deveni conștienți de putere? 

Prin intermediul gândirii. 

Care este adevărata noastră menire in viata? 

Aceea de a gândi corect si științific. 

În ce constă gândirea ştiinţifică corectă? 

În capacitatea de a ne adapta procesele de gândire la voinţa 
Principiului Universal. Altfel spus, ea constă în cooperarea cu 
legile naturale. 

Cum putem realiza acest lucru? 

Prin înţelegerea perfectă a principiilor, forțelor, metodelor și 
combinațiilor mentale. 

Ce este această Minte Universală? 

Ea este sursa întregii existente. 

Care este cauza tuturor lipsurilor, limitărilor, bolilor și 
conflictelor? 

La baza acestora stă exact aceeași lege. Ea operează fără încetare 
$i materializează acele condiţii aflate în corespondenţă cu 
gândurile care au stat la baza lor. 

Ce este inspiraţia? 

Inspirația este arta de a realiza omniprezenta Omnipotentei. 

De ce depind condiţiile cu care ne confruntăm? 

De calitatea gândurilor noastre. Ceea ce facem depinde de ceea ce 
suntem, iar ceea ce suntem depinde de ceea ce gândim. 


Procesul de învăţare care nu este dublat de un 
proces de gândire este o muncă în zadar. 
Gândirea care nu este dublată de învăţare este 
periculoasă. 

Cum să gândești la scară mare 


SINTEZA PRINCIPIILOR CARE TREBUIE INTELESE 
SI APLICATE IN SAPTAMANA A DOUAZECISIUNA 


m privilegiul să iti ofer în continuare descrierea principiilor 

care trebuie înţelese și aplicate în săptămâna a douăzecișiuna. 

În paragraful şapte vei afla că unul din secretele succesului 
este emiterea unor gânduri la scară mare. Aceasta este una dintre cele 
mai bune metode de organizare a victoriei și de obținere a marilor 
realizări de geniu. 

În paragraful opt vei afla că orice imagine pe care o susţinem sufi- 
cient de ferm în conștiința noastră se impregnează în subconștient, 
devenind un tipar pe care energia creatoare va avea tendinţa să îl mate- 
rializeze în viata si în mediul nostru. Acesta este secretul marii puteri a 
rugăciunii. 

Noi stim că universul este guvernat de lege, că pentru fiecare 
efect trebuie să existe o cauză și că în aceleași condiţii, aceeași cauză 
va genera invariabil efecte similare. În consecinţă, dacă cineva a 
răspuns vreodată la o rugăciune, nu putem decât să tragem concluzia că 
si la rugăciunile noastre ni se va răspunde, cu condiţia să le rostim in 
mod corect. Această afirmaţie nu poate fi altfel decât adevărată. În caz 
contrar, universul în care trăim ar fi un haos, nu un cosmos. Așadar, 
răspunsul la orice rugăciune este supus legii, iar această lege este cât se 
poate de limpede, de exactă si de științifică, la fel cum sunt legile care 
guvernează gravitația și electricitatea. Înțelegerea acestei legi scoate 
creștinismul de sub imperiul superstitiei și al credulitatii, plasându-l pe 
roca dură a înțelegerii ştiinţifice. 

Din nefericire, foarte puţini oameni ştiu cum trebuie să se roage. 
Ei înţeleg că există legi care guvernează electricitatea, matematica și 
chimia, dar — dintr-un motiv greu de explicat — nu le trece prin minte că 
ar putea exista anumite legi spirituale care sunt la fel de clar definite, 
absolut științifice, exacte si care operează cu o precizie imuabilă. 

Adevaratul secret al puterii este constiinta puterii. Mintea 
Universală este necondiționată. De aceea, cu cât devenim mai 
conștienți de unitatea noastră cu această minte, cu atât mai putin 
afectaţi vom fi de condiţiile şi de limitările lumii exterioare. 
Invers, cu cât ne eliberăm mai tare de aceste condiţii, cu atât mai 
uşor ne este să realizăm cât de necondiționată este această Minte 
și puterea pe care ne-o conferă ea. În sfârșit, devenim liberi! 

De îndată ce devenim conștienți de puterea inepuizabilă a lumii 
interioare, noi începem să ne racordăm la această putere și să o 
aplicăm, asumându-ne posibilitățile mai mari pe care ni le oferă 
ea. Să nu uităm că toate lucrurile de care devenim conștienți sunt 
invariabil manifestate în lumea obiectivă, căpătând o expresie 
tangibilă. 

Explicaţia este simplă: mintea infinită, care reprezintă sursa din 
care s-au născut toate lucrurile, este unică și indivizibilă, și 
fiecare individ este un canal prin care se manifestă această 
Energie Eternă. Capacitatea noastră de a gândi este sinonimă cu 
capacitatea noastră de a acţiona asupra acestei substanţe univer- 
sale. Altfel spus, tot ceea ce gândim noi este creat sau produs în 
lumea obiectivă. 

Rezultatul acestei descoperiri este absolut fabulos si înseamnă că 
natura minţii este atotputernică. Ea este nelimitată deopotrivă din 
punct de vedere cantitativ si calitativ, iar posibilităţile pe care le 
oferă ea sunt nenumărate. A deveni conștient de această putere 
înseamnă a deveni un „cablu viu”; ea are același efect ca şi 
conectarea unui cablu obișnuit cu un cablu aflat sub tensiune. 
Cablul aflat sub tensiune este Principiul Universal. Acesta dis- 
pune de suficientă putere pentru a răspunde oricărei situaţii care 
poate apărea în viata unui individ. Atunci când mintea individuală 
intră în contact cu cea universală, ea primește de la aceasta din 
urmă întreaga putere de care are nevoie. Acesta este secretul 
lumii interioare. Toate ştiinţele recunosc realitatea acestei lumi și 
toate puterile depind de recunoașterea ei. 

Capacitatea de a elimina condiţiile imperfecte depinde de acti- 
unea mentală. La rândul ei, aceasta depinde de conștiința puterii. 
De aceea, cu cât devenim mai conștienți de unitatea noastră cu 
sursa puterii, cu atât mai mare va deveni puterea noastră de a 
controla orice situaţie din lumea exterioară. 

Ideile la scară mare au tendinţa de a le elimina pe cele minore. De 
aceea, este de preferat să cultivi idei marete, pentru a contracara si 
pentru a distruge astfel toate tendinţele minore și indezirabile. În 
acest fel, vei elimina nenumărate obstacole minore, dar enervante, 
din calea ta. În plus, vei deveni conștient de o lume mentală 
măreaţă, amplificandu-ti astfel capacitatea mentală și plasându-te 
în poziţia de a realiza ceva de valoare. 

Acesta este unul dintre secretele succesului, una dintre metodele 
de organizare a victoriei și de obţinere a marilor realizări de 
geniu. Un geniu este numit astfel tocmai pentru că gândește la 
scară mare. Energia creatoare a minţii este suficient de puternică 
pentru a se descurca la fel de ușor cu marile situaţii ca și cu cele 
minore. Mintea este la fel de prezentă în infinitul mare cum este 
în infinitul mic. 

Cine înţelege această realitate a minţii, realizează că poate atrage 
în viaţa sa orice condiţie exterioară prin crearea unor condiţii 
corespondente în conștiința sa, întrucât orice imagine care este 
susținută ferm o anumită perioadă de timp în conștiință tinde să 
se impregneze în subconștient, dând naștere unui tipar pe care 
energia creatoare începe imediat să îl transpună în viaţa și în 
mediul exterior al individului. 

Așa sunt create toate condiţiile. Viaţa noastră nu este altceva 
decât o reflectare a gândurilor noastre predominante și a atitudinii 
noastre mentale. Stiinta gândirii corecte este singura știință. Ea le 
include pe toate celelalte. 

Această știință ne învaţă că fiecare gând creează o impresie 
asupra creierului. Aceste impresii dau naștere unor tendințe men- 
tale, care generează apoi un caracter, diferite abilităţi și obiective. 
Combinația dintre caracter, abilităţi şi obiective determină toate 
experienţele prin care trece omul. 

Aceste experienţe sunt generate de legea atracției. Prin acţiunea 
acestei legi, noi ne confruntăm în „lumea exterioară” cu acele 
experiențe care corespund exact condiţiilor din „lumea noastră 
interioară”. 

Gândul predominant sau atitudinea mentală reprezintă un mag- 
net, atrăgând gânduri și experienţe similare. În consecință, 
atitudinea mentală atrage invariabil condiţiile care corespund 
perfect naturii sale. 

Această atitudine mentală reprezintă personalitatea noastră şi este 
alcătuită din toate gândurile pe care le-am cultivat de-a lungul 
vremii în mintea noastră. De aceea, dacă dorim să schimbăm o 
anumită condiţie exterioară, tot ce trebuie să facem noi este să ne 
schimbăm gândurile. În acest fel, ne vom schimba atitudinea 
mentală, care ne va schimba personalitatea, iar aceasta din urmă 
va atrage în viata noastră alte persoane, alte obiecte si alte condiţii 
sau experiențe, în conformitate cu noua sa vibraţie. 

Atitudinea mentală nu poate fi schimbată prea ușor, dar printr-un 
efort perseverent, această sarcină poate fi realizată. Atitudinea 
mentală este structurată după toate imaginile mentale pe care le-a 
fotografiat creierul tău de-a lungul timpului. Dacă nu iti plac 
aceste imagini, distruge negativele lor și creează noi imagini. La 
aceasta se rezumă întreaga artă a vizualizării. 

De îndată ce vei face acest lucru, tu vei începe să atragi în viata ta 
lucruri noi, care vor corespunde noilor imagini cultivate de tine. În 
acest scop, impresionează-ţi mintea cu o imagine perfectă a 
dorinţei pe care dorești să o vezi obiectivată si continuă să mentii 
ferm în minte această imagine până când obţii rezultatele dorite. 
Dacă dorința ta necesită fermitate, abilitate, talent, curaj, forţă si 
orice altă putere spirituală, imaginea ta mentală trebuie să conţină 
toate aceste atribute. De aceea, nu ezita să le integrezi în ea, 
întrucât ele reprezintă o parte vitală a imaginii de ansamblu. Ele 
sunt sentimentele care se combină cu gândurile, dând naștere pu- 
terii magnetice irezistibile care va atrage lucrurile dorite către 
tine. Aceste emoții dau viata imaginii tale mentale, iar viata 
înseamnă creștere. De îndată ce imaginea ta începe să crească, 
rezultatul ei este practic garantat. 

Nu te feri să aspiri către cele mai mari realizări pe care ti le poți 
imagina în toate domeniile de activitate, căci forțele minţii sunt 
întotdeauna pregătite pentru a dinamiza o voință hotărâtă, fiind 
oricând gata să contribuie la cristalizarea celor mai înalte aspirații 
în acţiuni, realizări și evenimente. 

O ilustrare perfectă a modului de operare a acestor forte este suge- 
rată de metoda prin care se formează toate obisnuintele noastre. 
Noi facem ceva, după care repetăm de câteva ori această acţiune, 
până când ea devine din ce în ce mai ușoară, iar în cele din urmă 
automată. Aceeași regulă se aplică şi în cazul renunțării la 

obiceiurile proaste. Noi incetam să le practicăm o dată, apoi inca 
o dată, apoi din nou si din nou, până când devenim complet elibe- 
rati de aceste obisnuinte. Chiar dacă dăm din când în când greș, 
noi nu trebuie să ne pierdem speranţa, căci legea este absolută și 
invincibilă, susținând toate eforturile și toate succesele noastre, 
chiar dacă acestea sunt intermitente. 

Legea poate face orice pentru tine. Practic, ea nu are limite. De 
aceea, îndrăzneşte și crede în idealurile tale. Aminteste-ti că natu- 
ra se mulează întotdeauna după idealurile omului. Gândește-te 
întotdeauna la idealul tău ca la o realizare deja obţinută. 
Adevărata bătălie a vieţii este una între idei. Ea este dusă de un 
număr mic de oameni împotriva celor multi. Una din părțile com- 
batante este gândirea constructivă și creatoare, iar cealaltă este 
gândirea distructivă și negativă. Gândirea creatoare este dominată 
de un ideal, în timp ce gândirea pasivă este dominată doar de 
aparente. În ambele tabere există deopotrivă oameni de știință, 
oameni de litere și oameni de afaceri (printre alții). 

În tabăra creatoare sunt acei oameni care isi petrec timpul în labo- 
ratoare, privind prin microscoapele sau prin telescoapele lor. 
Alături de ei se află oameni care activează în domeniul comercial, 
în cel politic sau în cel științific. În tabăra negativă sunt acei 
oameni care își petrec timpul investigând legea și precedentele, 
care confundă teologia cu religia, oameni de stat care confundă 
forţa cu dreptatea, precum si toate milioanele de oameni care 
preferă precedentele progresului şi care privesc întotdeauna 
înapoi, nu înainte, respectiv numai în lumea exterioară, niciodată 
în cea interioară, despre care nu cunosc nimic. 

În ultimă instanţă nu există decât aceste două categorii de oameni. 
Într-o lume aflată într-o continuă mișcare, nimeni nu poate 
rămâne pe loc. Toţi oamenii trebuie să își asume o tabără sau alta, 
să meargă înainte sau să se întoarcă înapoi. Încercarea de a 
rămâne pe loc nu face decât să dea apă la moară codurilor juridice 
arbitrare și inechitabile. 

Faptul că ne aflăm într-o perioadă de tranziție este scos în evi- 
denta de agitația care este vizibilă pretutindeni. Lamentările 
umanităţii pot fi comparate cu un tir de artilerie cerească, ce 
începe cu un răpăit amenintator de joasă tonalitate și urcă apoi din 
nor în nor, până când fulgerele și trăsnetele cuprind întregul cer. 

Sentinelele care patrulează în cele mai avansate avanposturi ale 
lumii industriale, politice și religioase se strigă anxioase una pe 
cealaltă. Ce se vede în noapte? Pericolul și nesiguranța poziţiei pe 
care o ocupă devin din ce în ce mai evidente cu fiecare oră care 
trece. Zorii noii ere pe cale de a se naște atestă cu toată claritatea 
că actuala ordine a lucrurilor nu mai poate exista. 

Marea prăpastie care separă vechiul regim de cel nou și ordinile 
sociale corespondente ţine în întregime de convingerile din 
mintea oamenilor referitoare la natura universului. Când oamenii 
isi vor da seama că forța transcendentă a spiritului sau a minţii 
cosmice își are sălașul în inimile lor, ei vor putea crea legi noi, 
care vor tine seama de libertăţile si de drepturile celor multi, nu 
doar de privilegiile celor puţini și puternici. 

Atât timp cât oamenii vor continua să considere puterea cosmică 
drept o putere neumană și străină de ei, clasa așa-zis privilegiată 
va putea continua să domnească în virtutea dreptului divin, oricât 
de mari ar fi protestele și resentimentele sociale. De aceea, ade- 
văratul interes al democraţiei este acela de a exalta, de a emanci- 
pa și de a recunoaște divinitatea din interiorul spiritului uman, 
respectiv de a recunoaște că orice putere se naște în interiorul 
conştiinţei. Nici un om nu are mai multă putere decât un alt om, 
decât dacă acesta din urmă i-o delegă pe a lui. Vechiul regim 
dorește să ne facă să credem că legea este superioară legiuitorilor. 
Această concepţie a dat naștere la tot felul de crime, dar si la tot 
felul de privilegii și de inegalităţi sociale, pornind de la institu- 
tionalizarea doctrinei fataliste a dreptului divin. 

Mintea Divină nu este alta decât Mintea Universală. Ea nu face 
excepţii și nu are favoriţi. Dumnezeu nu acţionează niciodată din 
capriciu sau ca urmare a unei stări de mânie, de gelozie sau de 
răutate. Pe de altă parte, ea nu poate fi flatată sau cumpărată pen- 
tru a le asigura unora nevoile pe care aceștia le consideră necesare 
pentru fericirea sau pentru existenţa lor. Mintea Divină nu face 
excepţii în favoarea unora sau altora. Ce-i drept, atunci când un 
individ realizează unitatea sa cu acest Principiu Universal, el pare 
favorizat de soartă, întrucât a descoperit sursa sănătăţii perfecte, 
a bogăției si a puterii. 

Ca exercițiu pentru această săptămână, iti propun să te concen- 
trezi asupra Adevărului. Încearcă să realizezi faptul că Adevărul 
te va elibera, respectiv că nimic nu poate sta în calea succesului 
tău dacă înveţi să aplici metodele și principiile gândirii științifice 
corecte. Urmărește să realizezi faptul că mediul tău exterior 
reflectă exact potenţialul inerent al sufletului tău, că tăcerea iti 
oferă o oportunitate practic nelimitată de a înțelege viziunea cea 
mai înaltă asupra Adevărului. Încearcă să înţelegi că 
omniprezenta însăşi nu este altceva decât o tăcere absolută, în 
timp ce tot restul înseamnă schimbare, activitate, limitare. De 
aceea, concentrarea în tăcere a gândurilor reprezintă adevărata 
metodă prin care tu poţi scoate la iveală, poţi trezi $i poți exprima 
minunata putere a lumii interioare. 


Posibilităţile antrenării gândirii sunt infinite, iar 
consecinţele lor sunt eterne. Si totuși, puțini isi 
asumă efortul de a-și directiona gândirea către 
acele canale care le vor aduce beneficii, prefe- 
rând să își lase destinul la latitudinea sansei. 

- Marden 

Întrebări și răspunsuri care te pot ajuta 
de-a lungul practicii 


Care este adevăratul secret al puterii? 

Acest secret este conştiinţa puterii. Toate lucrurile de care 
devenim conștienți sunt manifestate invariabil în lumea obiectivă 
şi capătă o expresie tangibilă. 

Care este sursa acestei puteri? 

Mintea Universală, din care se nasc toate lucrurile și care este 
unică și indivizibilă. 

Cum se manifestă această putere? 

Prin individ. Fiecare individ reprezintă un canal prin care energia 
este diferențiată în formă. 

Cum ne putem conecta la această omnipotenta? 

Capacitatea noastră de a gândi echivalează cu capacitatea noastră 
de a acționa asupra acestei Energii Universale. Tot ceea ce 
gândim noi este creat apoi în lumea obiectivă. 

Care este rezultatul acestei descoperiri? 

Rezultatul este absolut fabulos. El iti deschide porţile celor mai 
nelimitate oportunităţi. 

Cum putem elimina în acest caz condiţiile imperfecte din 
viata noastră? 

Devenind conștienți de unitatea noastră cu sursa oricărei puteri. 
Care este una din caracteristicile distinctive ale minţii de 
geniu? 

Geniul gândește întotdeauna la scară mare. El cultivă idei sufi- 
cient de măreţe pentru a contracara si pentru a distruge toate 
obstacolele mărunte, dar enervante. 

Cui se datorează experienţele noastre? 

Legii atracției. 

Cum poate fi activată această lege? 

Printr-o atitudine mentală predominantă. 

Ce diferenţiază vechiul regim de cel nou? 

Convingerile referitoare la natura universului. Vechiul regim se 
cramponează de doctrina fatalistă a dreptului divin, în timp ce 
noul regim recunoaște divinitatea individului si democraţia 
umanităţii 

Sag 5, = 
a douăzecizidoua 


Semințele spirituale 


SINTEZA PRINCIPIILOR CARE TREBUIE INTELESE 
SI APLICATE IN SAPTAMANA A DOUAZECISIDOUA 


rmează descrierea principiilor care trebuie înţelese si aplicate 

în săptămâna a douăzecişidoua. În această secţiune vei afla că 

gândurile reprezintă seminţe spirituale. Dacă sunt sădite în 
mintea subconstienta, acestea au tendința să incolteasca și să crească. 
Din păcate, fructele lor nu sunt întotdeauna pe placul nostru. 

În general, diferitele forme de inflamații, paraliziile, nervozitatea 
$i majoritatea bolilor sunt consecinţa fricii, a grijilor, anxietatii, 
geloziei, invidiei, urii și a altor gânduri similare. 

Procesele vieţii sunt activate prin două metode distincte: pe de o 
parte, acumularea și digerarea substanţelor nutritive necesare pentru 
construirea celulelor, iar pe de altă parte, dizolvarea şi eliminarea 
deşeurilor. 

Întreaga viaţă are la bază aceste două tipuri de activitate, una 
constructivă şi cealaltă distructivă. Dat fiind că hrana, aerul și apa sunt 
singurele necesităţi pentru construirea celulelor, am putea crede că 
problema prelungirii indefinite a vieţii nu este deloc dificilă. 

Oricât de ciudat ar părea, cauza tuturor bolilor este cea de-a doua 
activitate, cea distructivă, cu foarte rare excepții. Deșeurile si toxinele 
se acumulează și saturează țesuturile, generând un fenomen de autoin- 
toxicare. Aceasta poate fi parțială sau generală. În primul caz, tulbu- 
rarea produsă va fi locală. În cel de-al doilea, ea va afecta întregul 
organism. 

Atunci când vorbim de vindecare, problema pe care trebuie să o 
rezolvăm este așadar aceea a amplificării fluxului de energie vitală în 
cadrul sistemului. Acest lucru poate fi realizat numai prin eliminarea 
gândurilor de teamă, de îngrijorare, de anxietate, de gelozie, de invidie, 
de ură și a altor asemenea gânduri distructive, care tind să obosească şi 
să tulbure activitatea nervilor și a glandelor care controlează excretia si 
eliminarea substanţelor toxice şi a deșeurilor. 

„Alimentele nutritive şi tonicele întăritoare” nu pot conferi viata, 
întrucât ele nu sunt decât manifestări secundare ale vieții. Manifestarea 
primordială a vieții si felul in care poţi intra in contact cu ea vor fi 
explicate în continuare, în rândurile de mai jos, pe care am privilegiul 
de a ti le prezenta. 

Cunoașterea are o valoare nepretuita, întrucât aplicarea ei permite 
construirea viitorului dorit. Atunci când vom înțelege că actualul 
nostru caracter, actualul mediu în care trăim, actualele noastre 
capacități și actuala noastră stare de sănătate sunt rezultatul 
modului nostru de a gândi din trecut, noi vom începe să pretuim 
altfel valoarea cunoașterii. 

Dacă starea sănătăţii noastre nu este tocmai aceea pe care ne-am 
dori-o, cel mai bun remediu constă în a ne examina propriul mod 
de a gândi. Îţi reamintesc în această direcţie că orice gând 
generează o impresie asupra minţii și fiecare impresie reprezintă 
o sămânță care se afundă în subconștient și dă naștere acolo unei 
tendinţe. Această tendinţă este de a atrage alte gânduri similare. 
Până să ne dăm seama, noi ne trezim cu o întreagă recoltă ce 
trebuie strânsă. 

Dacă gândurile noastre conțin seminţe ale bolii, noi vom recolta 
boli, degradare corporală, slăbiciuni și eşecuri. De aceea, întrebă- 
rile pe care ar trebui să ni le punem în permanenţă sunt: ce fel de 
seminţe sădim? Ce fel de viitor ne creăm? Ce vom recolta? 
Dacă dorim să ne schimbăm o anumită condiţie fizică, cea mai 
bună metodă este vizualizarea. Construieste-ti o imagine mentală 
a perfecțiunii fizice si sustine-o în minte până când aceasta este 
absorbită de conștiință. Mulţi oameni au reușit în numai câteva 
săptămâni să își vindece diferite boli cronice aplicând această 
metodă. Cât despre afecțiunile obișnuite, acestea pot fi anihilate 
în numai câteva zile, iar uneori chiar într-un interval de ordinul 
minutelor. 

Mintea își exercită acest control asupra corpului fizic prin inter- 
mediul legii vibratiilor. Noi stim că orice acţiune mentală repre- 
zinta o vibraţie si că orice formă este pur si simplu o formă de 
mișcare, adică o rată a vibratiei. De aceea, orice vibraţie modifică 
instantaneu fiecare atom al corpului, fiecare celulă și fiecare 
reacție chimică din organism. 

Toate lucrurile care există în univers sunt ceea ce sunt exclusiv 
datorită ratei lor vibratorii. Dacă schimbăm această rată, noi 
schimbăm practic natura, calitatea și forma. Imensa panoramă a 
naturii, deopotrivă cea vizibilă şi cea invizibilă, este modificată 
constant prin simpla schimbare a ratei vibratorii. Gândul însuși 
reprezintă o vibraţie, așa că noi putem aplica această metodă 

inclusiv în cazul lui. Dacă îi vom schimba vibratia, noi vom putea 
produce orice condiţie fizică pe care ne-o dorim la nivelul corpu- 
lui nostru. 

Toţi oamenii folosesc această putere clipă de clipă. Drama este că 
majoritatea o folosesc inconștient, generând astfel rezultate 
nedorite. Dacă ar folosi-o inteligent, puterea ar genera numai 
rezultate pozitive. Acest lucru nu este nici măcar dificil, întrucât 
cu toţii am acumulat suficientă experiență pentru a şti ce anume 
produce vibrații plăcute în interiorul corpului nostru, dar și 
cauzele care ne produc senzaţii neplăcute și dezagreabile. 
Aşadar, tot ce trebuie să facem este să ne consultăm propria expe- 
rienta. Dacă gândurile noastre sunt elevate, progresiste, construc- 
tive, curajoase, nobile, bune sau dezirabile în orice alt fel, noi 
punem în mișcare vibrații care vor genera anumite rezultate. 
Invers, dacă gândurile noastre sunt pline de ură, de invidie, de 
gelozie, critice sau conflictuale în alte o mie și unul de feluri, ele 
vor genera un cu totul alt tip de rezultate. Dacă sunt cultivate, 
toate aceste vibrații sunt cristalizate în formă. În primul caz, 
rezultatul va fi o stare de sănătate fizică, morală și mintală bună, 
iar în cel de-al doilea caz el va fi o stare de boală, de dizarmonie 
si de discordie. 

Ne putem da astfel seama de puterea imensă pe care o are mintea 
asupra corpului fizic. 

Mintea obiectivă are anumite efecte asupra corpului, care pot fi 
recunoscute cu ușurință. Dacă cineva iti spune ceva ce ti se pare 
amuzant, tu izbucnești în râs. Uneori, întregul corp ti se 
cutremură de râs, ceea ce înseamnă că mintea are un control 
evident asupra mușchilor si trupului tău. Alteori, cineva iti spune 
ceva ce iti trezește compasiunea și ochii ti se umplu de lacrimi, 
ceea ce înseamnă că gândirea are un control evident asupra 
glandelor corpului. Dacă cineva iti spune ceva care te enervează, 
sângele iti urcă în obraji, care se inrosesc, ceea ce înseamnă că 
gândirea influenţează circulaţia sângelui. Aceste experienţe sunt 
consecinţe ale acțiunii minții obiective asupra corpului fizic, dar 
ele sunt temporare. Altfel spus, ele trec repede și situația de 
dinainte revine la normal. 

Îți propun să vedem în continuare cum acţionează mintea sub- 
conștientă asupra corpului fizic. Acţiunea acesteia este complet 
diferită. De pildă, dacă te rănești, mii de celule încep să lucreze la 
vindecarea rănii. După numai câteva zile sau săptămâni, munca 
este încheiată. Dacă iti rupi un os, niciun chirurg din lume nu ti-ar 
putea suda la loc cele două fragmente. Tot ce poate face el este să 
le pună în poziţia lor corectă, după care mintea ta subiectivă 
începe imediat procesul de sudare a lor, astfel încât în scurt timp 
osul redevine la fel de solid cum era înainte. Dacă înghiți otravă, 
mintea subconștientă descoperă imediat pericolul si face un efort 
violent pentru a-l elimina. Dacă te infectezi cu un virus periculos, 
ea începe să construiască imediat un zid în jurul zonei infectate, 
după care distruge infecția prin absorbirea ei de către celulele albe 
ale sângelui, pe care le furnizează exact în acest scop. 

Toate aceste procese ale minţii subconștiente se desfășoară de 
regulă fără ca noi să le cunoaștem sau să exercităm un control 
conștient asupra lor, și atât timp cât nu interferăm cu ele, rezulta- 
tul este întotdeauna perfect. Toate aceste milioane de celule sunt 
însă inteligente si reacţionează la gândurile noastre. De aceea, ele 
pot fi complet paralizate de gândurile noastre de teamă, de 
îndoială și de anxietate. Ele pot fi comparate cu o armată de 
muncitori gata să înceapă un proiect măreț, dar care primesc 
comenzi contradictorii de la șefii lor, care le spun să intre în grevă 
sau să își schimbe planurile. În cele din urmă, muncitorii se 
descurajează și renunță să mai facă ceva. 

Calea care duce către sănătate are la bază legea vibratiei, care 
fundamentează de altfel toate celelalte științe. Această lege este 
activată de minte, adică de „lumea interioară”. Rezultatele ei 
depind de efortul individual depus si de practică. Întreaga lume a 
puterii se află în interiorul nostru. Oamenii înţelepţi nu își pierd 
timpul și energia încercând să schimbe efectele din „lumea exte- 
rioară”, ci pornesc de la premisa că acestea nu reprezintă altceva 
decât o reflectare a cauzelor lăuntrice. 

Aceste cauze se găsesc întotdeauna în „lumea interioară”. Prin 
schimbarea lor, noi putem schimba inclusiv efectele. 

Fiecare celulă a corpului este inteligentă și reacţionează la 
gândurile emise de minte. Toate celulele sunt înzestrate cu 
creativitate. Ele creează tiparul exact pe care îl planifică mintea. 

De aceea, dacă mentii în minte o imagine fizică perfectă, energiile 
creatoare iti vor crea un corp perfect. 

Celulele cerebrale funcționează exact după aceleași principii. 
Calitatea creierului este guvernată de starea de spirit sau de 
atitudinea mentală. Dacă mintea cultivă o atitudine indezirabilă la 
nivelul lumii subiective, aceasta se va reflecta imediat asupra 
corpului fizic. De aceea, dacă dorim ca trupul nostru să manifeste 
o stare de sănătate perfectă, vitalitate și putere, noi trebuie să 
cultivăm mai întâi la nivel mental aceste calităţi. 

Aşa cum spuneam, fiecare element al corpului uman are o 
anumită rată vibratorie. 

Acţiunea mentală are şi ea o rată vibratorie precisă. 

Ratele vibratorii mai înalte controlează, modifică sau distrug 
ratele vibratorii inferioare. 

Rata vibratorie este guvernată de caracterul celulelor cerebrale. 
În sfârșit, noi ştim cum putem crea aceste celule cerebrale. 

De aceea, noi putem introduce orice schimbare fizică în corpul 
nostru. Prin cultivarea cunoașterii pragmatice a puterii minţii, am 
ajuns la concluzia că nicio limitare nu poate împiedica punerea 
noastră la unison cu legea naturală, care este omnipotentă. 
Această influenţă sau acest control al minţii asupra corpului sunt 
din ce în ce mai bine înţelese la ora actuală si tot mai multi medici 
încep să acorde acestui subiect o atenţie sporită. Dr. Albert T. 
Shofield, care a scris mai multe cărți importante pe marginea 
acestui subiect, spune în această direcţie: „Tema terapeuticii 
mentale este încă ignorată în lumea medicală. Cărțile noastre de 
fiziologie nu fac nicio referinţă la puterea centrală de control care 
guvernează corpul fizic pentru binele acestuia. Aproape nimeni 
nu vorbește despre puterea minţii asupra corpului”. 

Cu siguranță, foarte multi medici tratează corect bolile nervoase 
care au o origine funcțională. Ceea ce dorim noi să spunem este că 
principiile pe care le aplică ei nu le-au fost predate la şcoală și nu 
au fost învăţate din cărți, ci au fost deprinse intuitiv si empiric. 
În mod normal, puterea terapeuticii mentale ar trebui să fie 
predată metodic și științific în toate școlile de medicină din lume. 
Am putea da multe exemple de tratamente greșite din cauza 
ignorării puterii minţii asupra corpului, dar această sarcină 
depășește cadrul pe care şi-l propune această carte. 

Fără nicio îndoială, foarte puţini pacienţi realizează cât de multe 
pot face ei înșiși pentru propria lor vindecare. Forţele pe care le-ar 
putea pune ei în mişcare sunt în mare măsură necunoscute la ora 
actuală. După părerea noastră, aceste forte sunt mult mai mari 
decât sunt tentaţi să creadă oamenii, și cu siguranţă vor fi folosite 
din ce în ce mai mult în viitor. Terapeutica mentală poate fi 
aplicată direct de către pacient pentru a-și calma mintea, prin 
cultivarea unor stări de bucurie, de speranţă, de credinţă si de 
iubire; prin repetarea anumitor afirmaţii pozitive, printr-o muncă 
mentală regulată și prin îndepărtarea gândurilor de la boală. 

Ca exerciţiu pentru această săptămână iti propun să te concentrezi 
asupra frumoaselor rânduri scrise de Tennyson: 

„Vorbeşte-i Lui, căci El te aude, iar spiritul se poate întâlni cu 
spiritul. El iti este mai apropiat decât respiraţia, decât mâinile şi 
picioarele tale”. 

În continuare, urmărește să realizezi că atunci când i te adresezi 
Lui, tu intri de fapt în contact cu Omnipotenta. 

Această recunoaștere si această realizare a puterii omnipotente va 
distruge rapid orice formă de boală si de suferință, înlocuindu-le 
cu armonia și cu perfecțiunea. Există oameni care cred că bolile 
și suferinţa sunt trimise de Dumnezeu. Dacă așa ar sta lucrurile, 
orice medic, orice chirurg, orice membru al Crucii Roșii și orice 
asistentă medicală ar sfida voinţa lui Dumnezeu, iar spitalele ar fi 
niște locuri ale perditiei si ale revoltei împotriva divinității, nu ale 
absurd, dar în pofida lipsei sale de logică, există destui oameni 
care cultivă această idee. 

În continuare, meditează asupra faptului că, până recent, teologia 
a creat imaginea unui Dumnezeu imposibil, care a creat ființe 
capabile de păcat, după care le-a pedepsit de-a pururi pentru 
păcatele lor. Rezultatul acestei ignorante ieșite din comun a fost 
crearea unei stări colective de teamă, nu de iubire. După 2000 de 
ani de propagandă de acest fel, teologia actuală nu mai pridideste 
cu scuzele în faţa creștinătății. 

În final, meditează asupra omului ideal, creat după chipul și 
asemănarea lui Dumnezeu. Apreciază o dată în plus Mintea 
omniprezentă din care s-au născut și care susține toate formele. 

„Tot ce există sunt parti ale aceleiași totalitati minunate, 
al cărei corp îl constituie natura și al cărei suflet îl reprezintă 
Dumnezeu”. 

- Papa 


Oportunitatea urmează percepţia. Acţiunea urmează inspiraţia. 
Creșterea urmează cunoașterea. Geniul urmează progresul. 
Principiul spiritual prevalează întotdeauna, fiind urmat 


ale realizării. 

lungul practicii 


Cum poate fi eliminată boala? 

Prin punerea noastră la unison cu Legea Naturală, care este 
omnipotentă. 

În ce constă acest proces? 

În înţelegerea faptului că omul este o fiinţă spirituală si că spiritul 
lui este perfect. 

Unde conduce el? 

La recunoașterea conștientă a acestei perfectiuni, mai întâi la 
nivel intelectual, apoi la nivel emoțional, și astfel, la manifestarea 
concretă a acestei perfectiuni. 

Cum este posibil acest lucru? 

Acest lucru este posibil deoarece gândirea este un proces 
spiritual, și deci creator. Ea se corelează cu obiectul ei și îl 
materializează. 

Ce Lege Naturală acţionează în acest caz? 

Legea Vibratiei. 

Cum acţionează ea? 

Rata vibratorie superioară controlează, modifică sau distruge 
ratele vibratorii inferioare. 

Este recunoscut pe scară largă acest sistem al terapeuticii 
mentale? 

Da. Există peste un milion de oameni numai în această ţară care 
aplică acest sistem într-o formă sau alta. 

Care este rezultatul acestui sistem de gândire? 

Pentru prima dată în istoria lumii, facultatea rațională superioară 
poate fi în sfârșit satisfăcută prin demonstrarea adevărului prin 
metode științifice. Acest proces se răspândește cu rapiditate în 
întreaga lume. 

Este acest sistem aplicabil și în alte domenii ale vieţii? 

Da, el poate fi aplicat în orice domeniu al vieții. 

Este acest sistem științific sau religios? 

Este în egală măsură științific și religios. Adevărata știință si 
adevărata religie sunt surori gemene. Ori de câte ori apare una, 
cealaltă o urmează îndeaproape. 

SINTEZA PRINCIPIILOR CARE TREBUIE ÎNŢELESE 
SI APLICATE ÎN SĂPTĂMÂNA A DOUAZECISITREIA 


rmează descrierea principiilor care trebuie înţelese și aplicate 

în săptămâna a douazecisitreia și pe care am onoarea să ti le 

prezint în continuare. În această secţiune vei afla că banii fac 
parte integrantă din însăși țesătura existenţei noastre, că legea 
succesului este serviciul și că noi primim numai ce dăruim, motiv pen- 
tru care ar trebui să considerăm un mare privilegiu posibilitatea de a 
dărui. 

Am văzut până acum că gândirea este un proces creator care stă 
la baza tuturor activităților constructive. De aceea, cele mai valoroase 
lucruri pe care le putem dărui noi sunt gândurile noastre. 

Gândirea creatoare este fundamentată pe atenţie, și, asa cum am 
văzut, puterea atenţiei focalizate este arma supraomului. Atenţia 
conduce la dezvoltarea puterii de concentrare, iar aceasta din urmă 
dezvoltă Puterea Spirituală, care reprezintă cea mai puternică forță din 
câte există. 

Aceasta este știința care stă la baza tuturor celorlalte științe. Ea 
este arta vieţii umane, care este mai presus de toate celelalte arte. Cine 
ajunge să controleze această ştiinţă si această artă descoperă oportuni- 
tatea perfectă pentru un progres continuu. Perfectiunea în această arta 
nu poate fi dobândită în șase zile, în șase săptămâni sau în șase luni. Ea 
reprezintă o muncă de o viaţă. Cine nu merge înainte merge automat 
înapoi. 

Cultivarea gândurilor pozitive, constructive si altruiste are efecte 
benefice pe termen lung. Compensatia este o lege a universului. Natura 
încearcă în permanență să atingă starea de echilibru. Ori de câte ori 
cineva dăruieşte ceva, el trebuie să primească ceva în schimb. În caz 
contrar, s-ar crea o stare de vid. Dacă vei respecta această regulă, 
beneficiile pe care le vei obține vor justifica întru totul toate eforturile 
făcute. 

Constiinta banilor nu este altceva decât o atitudine mentală. Ea 
reprezintă poarta ce deschide calea către marile realizări în dome- 
niul comercial. Este o atitudine receptivă. Dorinţa este forța de 
atracţie care pune curentul în mișcare, iar teama este marele 
obstacol care poate opri curgerea curentului, mergând uneori 
până la inversarea lui, și implicit la îndepărtarea lui de noi. 
Teama este chiar opusul conștiinței banilor. Ea echivalează cu 
conștiința sărăciei, iar cum legea este imuabilă, noi obținem exact 
ceea ce oferim. Nu întâmplător se spune că: „De ce te temi nu 
scapi”. Banii fac parte integrantă din însăși țesătura existenței 
noastre. De aceea, obţinerea lor presupune emiterea celor mai 
bune gânduri de către cele mai bune minţi. 

Noi putem face bani făcându-ne prieteni. Mai mult, putem lărgi 
acest cerc de prieteni acumulând bani pentru ei, ajutându-i si 
fiindu-le de folos. Prima si cea mai importantă lege a succesului 
este așadar serviciul adus altor persoane. La rândul lui, serviciul 
este construit pe integritate și pe justiţie. Omul ale cărui intenţii (ca 
să nu mai vorbim de fapte) nu sunt corecte este în cel mai bun caz 
un ignorant care nu înţelege legea fundamentală a schimbului. 
Astfel de oameni nu au decât de pierdut, chiar dacă nu-și dau seama 
de acest lucru si li se pare că au ceva de câștigat. În realitate, ei sunt 
predestinati eșecului. Nimeni nu poate înșela Infinitul. Legea 
compensatiei cere dinte pentru dinte și ochi pentru ochi. 

Forţele vieții sunt volatile; ele sunt alcătuite din gândurile si din 
idealurile noastre, pe care le modelează dându-le formă. Tot ce 
trebuie să facem noi este să ne păstrăm mintea deschisă, să 
acceptăm noul, să recunoaștem oportunitatea şi să fim interesați 
mai degrabă de călătorie decât de destinaţia ei, căci adevărata 
plăcere este oferită de activitate, nu de posesiune. 

Tu poţi deveni un veritabil magnet pentru bani, dar în acest scop 
trebuie să te gândești mai întâi cum poţi face bani pentru alți 
oameni. Dacă dispui de viziunea interioară necesară pentru a 
sesiza și pentru a utiliza oportunitățile care îţi ies în cale si pentru 
a recunoaște valorile, tu poți profita de pe urma lor, dar cel mai 
mare succes îl vei obţine dacă îi vei ajuta pe cei din jur. Ceea ce 
îi este unui om de folos trebuie să le fie tuturor de folos. 

Un gând generos este dublat de putere și de vitalitate, în timp ce 
un gând egoist conţine in sine germenul disolutiei sale; mai 

devreme sau mai tarziu, el se va dezintegra si va disparea. Marii 
finantisti precum Morgan si altii ca el nu sunt altceva decat canale 
pentru distribuirea bogăției. Prin mâinile lor trec sume uriașe de 
bani, dar ar fi periculos ca ei să interfereze cu aceste fluxuri, 
oprindu-le în beneficiul lor exclusiv. Atât canalele de intrare cât 
si cele de ieşire trebuie să fie deopotrivă deschise. Pe scurt, cel 
mai mare succes apare atunci când noi ne dăm seama că este 
absolut esenţial să dăruim, nu doar să primim. 

7. Daca vom recunoaște puterea omnipotentă care reprezintă sursa 
oricărei abundente, noi ne putem adapta conştiinţa la aceasta 
abundență astfel încât să atragem tot timpul către noi tot ceea ce 
ne este necesar. Vom descoperi cu această ocazie că cu cât 
dăruim mai mult, cu atât mai mult primim. Din acest punct de 
vedere, dăruirea trebuie înțeleasă ca serviciu. Un bancher le oferă 
clienţilor săi banii de care dispune. Un negustor le oferă mărfurile 
sale. Un autor își oferă gândurile, iar un mestesugar calificarea. 
Toţi au ceva de dăruit, dar important este să înţelegem că cu cât 
dăruiești mai mult, cu atât mai mult primești, şi deci cu atât mai 
mult ai de dăruit. 

8. Un economist primește foarte multi bani tocmai pentru ca 
dăruiește foarte mulţi bani. El gândește întotdeauna cu propria sa 
minte, nu îi lasă pe ceilalți să gândească în locul lui. Dacă dorești 
să îl convingi, trebuie să îi explici cum vei obţine rezultatele 
scontate. Dacă poţi face acest lucru, el iti va oferi mijloacele 
necesare pentru a-ţi transpune planurile în realitate, în folosul a 
mii de oameni. Economistul știe că dacă tu ai succes, va avea el 
însuși succes. Morgan, Rockefeller, Carnegie si alții ca ei nu s-au 
îmbogăţit pentru că au pierdut bani în favoarea altor oameni, ci 
pentru că au produs bani pentru alti oameni. Numai asa au putut 
ajunge ei cei mai bogaţi oameni din cea mai bogată tara de pe 
glob. 

9. Omul mediu nu are habar ce înseamnă gândirea profundă. El 
acceptă ideile celorlalți si le repetă la fel ca un papagal. Acest 
lucru este folosit intensiv pentru formarea opiniei publice, iar 
această atitudine docilă a majorităţii poate fi văzută cu ușurință. 
Mulțimea este întru totul de acord să lase o elită de mici 
dimensiuni să uzurpeze puterea lor și să guverneze peste o tara de 
supuși. Gândirea creatoare necesită atenţie. 

Puterea atenţiei este numită concentrare. Ea este directionata de 
voinţă. De aceea, noi trebuie să refuzăm să ne concentrăm asupra 
altor lucruri decât cele pe care ni le dorim. Foarte multi oameni 
se concentrează constant asupra durerii, pierderii si conflictelor 
de toate felurile. Dat fiind că gândirea este un proces creator, 
această concentrare îi conduce inevitabil către și mai multă 
durere, către și mai multe pierderi și către și mai multe conflicte. 
Cum altfel s-ar putea petrece lucrurile? Pe de altă parte, atunci 
când dăm de succes, de câștig sau de o altă condiţie favorabilă, 
noi ne concentrăm în mod natural asupra ei si astfel obţinem si 
mai mult succes sau un câștig și mai mare. Cine are mult obține 
de regulă și mai mult. 

Iată cum trebuie înţeles acest principiu şi cum poate fi folosit el 
în lumea afacerilor, conform unei descrieri făcute de domnul 
Atkinson într-un articol apărut în Advanced Thought: 

„Spiritul trebuie considerat esenţa conștiinței, substanţa minţii, 
realitatea care stă la baza gândirii. Cum toate ideile sunt faze ale 
activităţii conștiinței, minţii și gândirii, rezultă că spiritul și 
numai el trebuie considerat Adevărul Ultim, Realitatea sau Ideea 
Supremă”. 

Dacă am acceptat această premisă, singura concluzie pe care o 
putem trage este că adevărata înţelegere a spiritului și a legilor 
sale de manifestare reprezintă cel mai „practic” lucru pe care îl 
poate descoperi un om „pragmatic”. Dacă toţi oamenii ,,pragma- 
tici” din lume ar înţelege acest lucru, ei „s-ar da peste cap” să 
obțină această cunoaștere a realitatilor si a legilor spirituale. 
Acești oameni nu sunt proști. Tot ce trebuie să facă ei este să 
înțeleagă această realitate fundamentală pentru a se putea deplasa 
imediat în direcţia care îi conduce către esenţa tuturor realizărilor. 
Îngăduie-mi să iti dau un exemplu concret. Cunosc aici, în 
Chicago, un bărbat pe care l-am considerat întotdeauna cam 
materialist. El a avut parte în viaţă de mai multe succese, dar si de 
mai multe eşecuri. Ultima dată când am vorbit cu el era „la 
pământ”, cel puţin prin comparaţie cu statutul său financiar 
anterior. Se părea că a ajuns într-adevăr „pe fundul prăpăstiei”, 
întrucât se afla deja la mijlocul vieţii, iar la această vârstă ideile 
noi apar mai greu decât în anii tinereţii. 

lată ce mi-a spus el: „Eu știu că toate succesele in domeniul 
afacerilor sunt rezultatul gândirii. Orice prost știe acest lucru. În 
clipa de față îmi cam lipsesc ideile bune, dar dacă această 
învăţătură despre “Mintea omnipotenta’ este corectă, ar trebui să 
pot stabili o “conexiune directa’ cu ea, iar la nivelul Mintii 
Infinite trebuie să existe nenumărate idei bune pe care un om cu 
curajul si cu experienţa mea de viata să le poată folosi în aface- 
rile sale, obținând astfel un mare succes. Procesul mi se pare 
extrem de pertinent, asa că voi încerca să îl pun în practică”. 
Am avut această conversaţie acum doi ani. Chiar ieri am aflat 
vești despre această persoană. Vorbind cu un prieten, i-am spus: 
„Ce s-a mai întâmplat cu amicul nostru, X? S-a redresat?” 
Prietenul meu m-a privit cu uimire. „Cum, nu stii!? m-a întrebat 
el. Are un succes nebun. A ajuns președintele companiei (a numit 
un concern care a avut un succes fenomenal în ultimele 18 luni, 
fiind extrem de binecunoscut la ora actuală de la un capăt la 
celălalt al ţării, precum şi în străinătate). El este cel care i-a 
furnizat companiei MAREA IDEE care a dus la obținerea acestui 
succes uriaș. A strâns astfel cel puţin o jumătate de milion de 
dolari și se îndreaptă cu rapiditate către obţinerea primului 
milion. Si totul în decurs de numai 18 luni!” Nu am facut nicio- 
dată legătura între acest om și concernul respectiv, deși știam de 
succesul fantastic al companiei în cauză. Am făcut anumite 
cercetări, care mi-au confirmat întru totul această poveste, 
dovedind că ea nu este cu nimic exagerată. 

Ce părere ai? Din punctul meu de vedere, cred că acest om a sta- 
bilit într-adevăr o „conexiune directă” cu Mintea Infinită (adică 
cu Spiritul), punând-o să lucreze în favoarea lui. Altfel spus, 
„a aplicat această conexiune în afacerea lui”. 

Ti se pare această afirmaţie un sacrilegiu sau o blasfemie? Sper 
că nu. Oricum, nu aceasta a fost intenția mea. Dacă vei renunţa la 
implicatia Personalitatii, adică a Naturii Umane Mărite, din con- 
ceptia ta referitoare la „Infinit”, ceea va rămâne va fi o viziune 
asupra unei Prezente-Puteri Infinite, a cărei chintesenta este 
Constiinta, adică Spiritul. Bărbatul din exemplul nostru trebuie 
considerat si el o manifestare a acestui Spirit. Nu există niciun 
sacrilegiu în ideea că el, ca Spirit, s-a putut armoniza cu Originea 
si cu Sursa sa, manifestând astfel o parte din Puterea ei, într-o 

măsură cât de mică. La urma urmelor, cu toţii facem acest lucru, 
mai mult sau mai putin, ori de câte ori ne folosim mintea la uni- 
son cu Gândirea Creatoare. Acest om a făcut chiar mai mult: el a 
aplicat acest mecanism într-o manieră profund conștientă, adică 


x» 


„pragmatică”, după cum s-a exprimat el. 

Nu am apucat să îl întreb ce metodă a aplicat, dar intentionez să fac 
acest lucru cu prima ocazie. Un lucru mi se pare însă sigur: el nu 
numai că a apelat la Depozitul Infinit pentru a obține ideile de care 
avea nevoie (şi care au stat la baza succesului său ulterior), dar s-a 
folosit inclusiv de Puterea Creatoare a Gândirii pentru a-și construi 
un Tipar Idealist al realităţii pe care intenţiona să o materializeze în 
formă, schimbându-i și îmbunătăţindu-i din când în când detaliile, 
până când a obţinut o imagine perfectă. Cred că asa s-au desfășurat 
lucrurile, nu doar pornind de la conversaţia pe care am avut-o cu el 
acum doi ani, ci si în urma propriei mele experienţe de viata. Exact 
asa s-au desfășurat lucrurile în cazul tuturor marilor oameni care au 
obținut realizări aplicând Gândirea Creatoare. 

Cei care se cutremură in fata gândului că Puterea Infinita ar putea 
ajuta pe cineva în această lume materială trebuie să ţină cont de 
faptul că dacă această Putere ar fi avut ceva de obiectat, reali- 
zările acestei persoane nu s-ar fi putut produce niciodată. 
„Spiritualitatea” este de fapt cât se poate de „practică” și de 
„pragmatică”. Ea ne învaţă că Spiritul Este singura Realitate, că 
el este Totalitatea, în timp ce Materia nu este decât lutul pe care 
îl modelează el. Spiritualitatea este cel mai „practic” lucru din 
lume, de fapt, singurul lucru cu adevărat „practic” din câte există! 
În această săptămână iti propun să te concentrezi asupra ideii că 
omul nu este un trup înzestrat cu un spirit, ci un spirit care și-a 
creat un trup. De aceea, dorințele sale nu îi pot aduce nicio satis- 
factie permanentă dacă nu sunt spirituale. Din acest punct de 
vedere, banii nu au nicio altă valoare decât aceea de a ne ajuta să 
creăm condiţiile care ne oferă satisfacţie și care trebuie să fie 
armonioase. Condiţiile armonioase necesită resurse suficiente. 
Dacă resursele de care dispui nu ti se par suficiente, meditează 
asupra faptului că sufletul banilor este serviciul. Pe măsură ce 
această idee va prinde viata în conștiința ta, în fata ta se vor 
deschide noi canale si tu vei trăi satisfacția de a realiza că 
metodele spirituale sunt cât se poate de pragmatice. 

Am descoperit că gândirea premeditata și ordo- 
nată în vederea obţinerii unui scop cristalizează 
scopul respectiv, dându-i o formă stabilă. Acest 
lucru ne permite să fim absolut siguri de rezul- 
tatul experimentului nostru dinamic. 

- Francis Larimer Warner 

Întrebări și răspunsuri care te pot ajuta 
de-a lungul practicii 


Care este prima lege a succesului? 

Serviciul. 

Cum le putem sluji cel mai bine semenilor noștri? 

Prin deschiderea minţii noastre și prin direcționarea interesului 
nostru mai degrabă către călătoria în sine decât către destinaţia ei, 
mai degrabă către activitate decât către posesiune. 

Care este rezultatul gândirii egoiste? 

Aceasta conţine în sine germenul propriei sale disolutii. 

Cum putem obține un succes maxim? 

Prin recunoașterea faptului că dăruirea este la fel de importantă ca 
$i primirea. 

De ce au marii finantisti un succes atât de deplin? 

Deoarece ei gândesc cu propria lor minte. 

De ce se complace marea majoritate a oamenilor dintr-o 
tara în statutul de turmă docilă, care ascultă de o elită mică 
de oameni? 

Deoarece ei îi lasă pe cei din elită să gândească în locul lor. 
Care este efectul concentrării asupra durerii și pierderii? 

O durere și o pierdere și mai mari. 

Care este efectul concentrării asupra câștigului? 

Un câștig $i mai mare. 

Este aplicat acest principiu inclusiv în lumea afacerilor? 

El este singurul principiu aplicat vreodată, în orice domeniu. 
Faptul că el este aplicat inconștient nu modifică în niciun fel 
faptele. 

Care este aplicaţia practică a acestui principiu? 

Faptul că succesul este un efect, nu o cauză. Dacă dorim să ne 
bucurăm de efect, noi trebuie să punem în mișcare cauza, ideea 
sau gândul care generează acest efect. 


Hraneste-ti mintea cu gânduri marete. 
Numai cine crede în eroi poate deveni la rândul 
lui un erou. 

- Disraeli 

Alchimia 


SINTEZA PRINCIPIILOR CARE TREBUIE INTELESE 
SI APLICATE IN SAPTAMANA A DOUAZECISIPATRA 


rmeaza descrierea principiilor care trebuie intelese si aplicate 
în săptămâna a douăzecișipatra. Aceasta este ultima lecţie din 
acest sistem. 

Dacă ai practicat timp de câteva minute pe zi toate exerciţiile 
recomandate mai sus, ai descoperit probabil că poți obţine de la viata 
tot ceea ce iti dorești, vizualizând lucrul respectiv ca si cum l-ai obținut 
deja. Ai ajuns astfel să fii probabil de acord cu acel adept care a spus 
că: „Gândirea este copleșitoare. Ea este incredibil de vastă, de disponi- 
bilă, de limpede, de rezonabilă și de ușor de folosit”. 

Fructul acestei cunoașteri este un dar al zeilor. „Adevărul” îi 
eliberează pe oameni, nu doar de lipsuri și limitări, ci și de tristeţe, 
durere și griji. lar partea cea mai minunată este că această lege nu ţine 
cont de persoană si nu face nicio diferență între oameni. Ţi-ai pregătit 
astfel calea pentru transformarea vieții tale asa cum dorești. 

Dacă ești înclinat către religie, nu uita că cel mai mare învățător 
religios pe care l-a cunoscut vreodată lumea a netezit drumul astfel 
încât toți oamenii să îl poată urma. Dacă ești înclinat mai degrabă către 
ştiinţa fizică, iti poţi da seama că legea operează cu o precizie mate- 
matică. Dacă ești înclinat către filozofie, citește-i pe Platon și pe 
Emerson. Pe orice cale ai merge, tu poţi obține o putere practic 
nelimitată. 

După părerea mea, înţelegerea acestui principiu reprezintă secre- 
tul pe care l-au căutat în zadar toți alchimistii din vechime si care 
explică în ce fel poate fi transformat aurul din minte în aurul din inimă, 
iar apoi în cel ţinut în mână. 

Când oamenii de știință au pus în sfârşit soarele în centrul sis- 
temului solar si au afirmat că Pământul se invarteste în jurul lui, 
surpriza și consternarea au fost totale. Însăși ideea părea greșită 
din start. Nimic nu li se părea mai sigur oamenilor decât faptul că 
soarele se mișcă pe cer, de vreme ce toată lumea îl putea vedea 
apunând la vest și scufundându-se în ocean. De aceea, scolasticii 
au făcut spume la gură și oamenii de știință marginiti au respins 
în bloc noua idee, considerând-o absurdă. Și totuși, până la urmă 
dovezile au devenit copleșitoare, iar ideea a devenit unanim 
acceptată și s-a scufundat în subconstientul colectiv. 

„Atunci când vorbim de un clopot, noi îi spunem „corp care 
scoate sunete”. În realitate, clopotul nu face decât să producă anu- 
mite vibrații în atmosferă. Când aceste vibrații ajung la o 
frecvenţă de 16 cicluri pe secundă, ele generează un sunet care 
poate fi perceput de urechea umană. Creierul uman poate percepe 
vibrații sonore de până la 38.000 de cicluri pe secundă. Daca 
frecvenţa de vibraţie crește peste această limită, urechile noastre 
nu mai pot percepe sunetele. Cum s-ar spune, sunetul nu se află 
în clopot, ci în mintea noastră. 

Atunci când ne gândim la Soare, noi îl considerăm un corp care 
„dă lumină”. Pe de altă parte, noi știm că el nu face altceva decât 
să trimită unde de energie care produc vibrații in eter cu o 
frecvenţă de 400 de trilioane pe secundă. Ceea ce noi numim 
lumină nu este decât o formă de energie tradusă apoi de mintea 
noastră prin imaginea luminii. Dacă frecvenţa vibratorie crește 
peste o anumită limită, lumina își schimbă culoarea. Fiecare 
astfel de schimbare este produsă de vibrații din ce în ce mai scurte 
si mai rapide. Desi noi considerăm că un trandafir este roșu, iarba 
este verde, iar cerul este albastru, în realitate aceste culori există 
doar în mintea noastră, fiind senzaţii experimentate de noi ca 
rezultat al vibratiilor undelor luminoase. Dacă aceste vibrații scad 
sub frecvenţa de 400 de trilioane pe secundă, noi nu le mai perce- 
pem ca lumină, ci sub forma căldurii. Pe scurt, noi nu putem 
depinde de dovezile oferite de simţurile noastre pentru a ne infor- 
ma în legătură cu realitatea înconjurătoare. Dacă am accepta 
exclusiv ceea ce ne spun simţurile, noi am continua să credem și 
astăzi că Soarele se învârtește în jurul Pământului, că acesta din 
urmă este plat si că stelele de pe cer sunt simple luminite. 

Întreaga teorie si întreaga practică a oricărui sistem metafizic con- 
stă în cunoaşterea adevărului legat de sine şi de lumea în care 
trăieşti, în cunoaşterea faptului că pentru ca ordinea să exprime o 
stare de armonie, tu trebuie mai întâi să gândești această armonie, 
că pentru a exprima o stare de sănătate, tu trebuie să gândeşti mai 
întâi aceasta stare de sănătate, si că pentru a exprima o stare de 
abundență, tu trebuie să gândeşti mai întâi această stare de abun- 
denta. În acest scop, tu trebuie să începi prin a inversa dovezile 
primite de la simțuri. 

Dacă iti vei da seama că toate bolile, lipsurile si limitările sunt pur 
şi simplu consecința unui mod greșit de a gândi, tu vei cunoaște 
„Adevărul care te va elibera”. Altfel spus, vei înțelege cum pot fi 
mutați din loc munții. Chiar dacă acești munți sunt alcătuiți exclu- 
siv din îndoieli, temeri, neîncredere si alte forme de descurajare, 
ei nu sunt mai putin reali. De aceea, ei trebuie nu doar mutați din 
loc, ci $i „aruncaţi în mare”. 

Adevărata ta sarcină constă în a te autoconvinge de adevărul aces- 
tor afirmaţii. Dacă vei reuși acest lucru, tu nu vei mai avea nicio 
dificultate în a gândi în termenii adevărului, si asa cum am demon- 
strat în această carte, adevărul conține în sine un principiu vital 
care Îl va face să se materializeze mai devreme sau mai târziu. 
Toți cei care vindecă boli prin metode mentale au înțeles acest 
adevăr, pe care îl demonstrează prin însăși viata lor și prin viețile 
celor pe care îi vindecă. Ei știu că viata, sănătatea şi abundența 
sunt omniprezente, umplând întregul spațiu, și că cei care permit 
manifestarea bolilor si a lipsurilor nu au ajuns încă la înțelegerea 
acestei legi marete. 

De vreme ce toate condițiile care există sunt creații ale gân- 
durilor, având o cauză pur mentală, înseamnă că bolile și lipsurile 
sunt simple condiții mentale care împiedică omul să perceapă 
adevărul. Ele pot fi eliminate cu usurinta, prin simpla înlăturare a 
erorii de gândire. 

Metoda prin care poate fi eliminată această eroare de gândire con- 
stă în a te scufunda în tăcere si a cunoaşte Adevărul. Dat fiind că 
toate mințile sunt integrate în aceeaşi Minte Universală, tu poți 
face în egală măsură acest lucru pentru tine sau pentru o altă per- 
soană. Dacă ai învățat cum să îți formezi imagini mentale ale 
condițiilor dorite, aceasta se va dovedi calea cea mai simplă si 


224 


10. 


11. 


12. 


13. 


14. 


15. 


Săptămâna a douăzecișipatra: Alchimia 


mai rapidă de obţinere a rezultatelor pe care ti le propui. Dacă nu 
ai învăţat încă această metodă, tu poți obţine aceleași rezultate cu 
ajutorul argumentelor, convingându-te singur de adevărul afir- 
matiilor tale. 

Retine, si aceasta este una dintre afirmatiile cele mai minunate, 
dar si mai greu de inteles: oricare ar fi dificultatea, oriunde s-ar 
manifesta ea si pe oricine ar afecta, singurul pacient pe care tre- 
buie să îl tratezi esti tu însuţi. Singurul lucru pe care trebuie să îl 
faci pentru a rezolva problema este să te convingi pe tine însuţi de 
adevărul condiţiei pe care dorești să o vezi manifestată. 

Această afirmaţie este cât se poate de exactă, fiind în acord cu 
toate sistemele metafizice care există la ora actuală pe pământ. 
Nici un rezultat permanent nu poate fi obținut altfel decât prin 
această metodă. 

Toate formele de concentrare — cum ar fi formarea imaginilor 
mentale, argumentele sau autosugestia — reprezintă simple 
metode care permit realizarea Adevărului. 

Dacă dorești să ajuţi pe cineva sau să anihilezi o anumită boală, o 
limitare sau o eroare, metoda corectă constă în a nu te gândi la 
persoana pe care dorești să o ajuţi. Intenţia ta de a o ajuta este în 
întregime suficientă, punându-te în rezonanță mentală cu per- 
soana respectivă. După ce ai stabilit această rezonanţă, scoate-ti 
din minte orice gând referitor la boală sau la lipsă, la limitare, la 
pericol sau la dificultate. Dacă vei reuși să iti golesti complet 
mintea de această vibraţie negativă, tu poți considera că ţi-ai atins 
scopul propus și că persoana respectivă va fi eliberată de condiția 
care corespunde vibratiei. 

Reţine însă: gândul este un principiu creator. De aceea, ori de câte 
ori iti focalizezi mintea asupra unei condiţii dizarmonioase, 
aminteste-ti că aceasta este doar aparentă, că ea nu are nicio rea- 
litate, că singura realitate care există este spiritul, iar acesta nu 
poate fi altfel decât perfect. 

Orice gând este o formă de energie care are o anumită frecvență 
de vibraţie. Gândul la Adevăr are cea mai înaltă frecvență de 
vibraţie cunoscută. De aceea, el poate distruge orice eroare, la fel 
cum lumina anihilează spontan întunericul. Atunci când apare 
„Adevărul”, nicio eroare nu mai poate exista în preajma acestuia. 
De aceea, întreaga ta practică mentală trebuie să constea în 

intelegerea acestui Adevar. Daca vei reusi, tu vei putea trans- 
cende orice lipsă, orice limitare și orice fel de boală. 

Nimeni nu poate înțelege Adevărul dacă se limitează să con- 
temple exclusiv lumea exterioară, care este relativă prin însăși 
natura sa, în timp ce Adevărul este absolut. De aceea, noi trebuie 
să căutăm acest Adevăr exclusiv în lumea interioară. 

Antrenarea minţii să nu perceapă decât Adevărul echivalează cu 
manifestarea condiţiilor juste. Capacitatea noastră de a face acest 
lucru reprezintă cea mai bună indicație a progresului pe care îl 
facem. 

Adevărul absolut este că „Eul” este perfect și complet. „Eul” 
nostru real este spiritual; de aceea, el nu poate fi altfel decât per- 
fect. El nu poate avea vreo lipsă, vreo limitare sau vreo boală. 
Scânteia geniului nu se naște în mișcarea moleculară a creierului, 
ci este inspirată de sine, de acest „Eu” spiritual care este una cu 
Mintea Universală. Cauza oricărei inspiratii si a oricărui geniu 
este capacitatea noastră de a recunoaște această unitate. 
Rezultatele obținute de cei care reușesc acest lucru se întind până 
foarte departe, influențând inclusiv generaţiile care vor urma pe 
Pământ. Ele sunt farurile călăuzitoare pe care le vor urma apoi 
milioane de oameni. 

Adevărul nu este rezultatul rationamentului logic sau al experi- 
mentării, şi nici măcar al observaţiei. El este produsul unei 
Constiinte evoluate. Adevărul unui Cezar se manifesta prin viata 
si prin actiunile sale, prin influenta lui asupra formelor si progre- 
sului social. Viata, actiunile si influenta ta asupra lumii depind de 
gradul de adevăr pe care îl poţi percepe, căci adevărul nu se 
manifestă printr-un crez, ci prin acţiunile tale. 

Adevărul se manifestă prin caracter, iar caracterul omului ar 
trebui să fie interpretarea religiei sale, adică a principiilor în care 
crede si pe care le consideră adevărate. La rândul lor, aceste prin- 
cipii se reflectă în caracterul posesiunilor sale. Dacă cineva se 
plânge de norocul său în viata, el este nedrept fata de sine însuși. 
Este ca și cum ar nega adevărul raţional, deși acesta stă chiar în 
fata lui si nu poate fi contestat. 

Mediul și nenumăratele circumstanţe şi accidente din viata noas- 
tra există deja în personalitatea noastră subconstienta, care atrage 
către sine numai materiale mentale și fizice ce corespund naturii 

sale. Aceasta este maniera în care prezentul ne determină viitorul, 
iar dacă ni se pare vreodată că trăim un eveniment aparent nedrept 
în viaţa noastră personală, noi trebuie să îi căutăm cauza în inte- 
riorul nostru, încercând să descoperim ce gând a stat la baza aces- 
tei manifestări exterioare. 

Acesta este Adevărul care te „eliberează” și numai cunoașterea 
conștientă a acestui Adevăr iti va permite să depășești toate difi- 
cultatile. 

Condiţiile cu care te confrunti în lumea exterioară sunt invariabil 
rezultatul celor pe care le-ai cultivat in lumea ta interioară. 
Rezultă astfel cu o acuratețe științifică faptul că prin susţinerea 
unui ideal perfect în minte tu poţi atrage condiţii ideale similare 
în lumea ta exterioară. 

Dacă nu percepi decât condiţiile imperfecte, incomplete, relative 
si limitate, cu siguranță aceste condiţii se vor manifesta în viata 
ta. În schimb, dacă iti vei antrena mintea să își contemple „Eul” 
spiritual, care este de-a pururi complet și perfect, în viaţa ta se vor 
manifesta numai condiţii armonioase, perfecte și sănătoase. 

Dat fiind că gândul este un principiu creator, iar Adevărul este 
gândul cel mai elevat și cel mai perfect pe care îl poate emite 
vreodată cineva, este absolut evident că emiterea unui gând refe- 
ritor la Adevăr echivalează cu crearea unor circumstanţe exte- 
rioare adevărate. Atunci când Adevărul interferează cu viata 
omului, tot ceea ce este fals și greșit în aceasta trebuie să dispară. 
Mintea Universală este totalitatea tuturor mintilor care există. 
Spiritul este Minte, întrucât este inteligent. De aceea, cele două 
cuvinte sunt practic sinonime perfecte. 

Marea dificultate pe care va trebui să o infrunti constă în a realiza 
că mintea nu este individuală. Ea este omniprezentă. Altfel spus, 
ea există pretutindeni. Nu există niciun loc în care ea să nu fie. De 
aceea, ea este universală. 

Până acum, oamenii au folosit cuvântul „Dumnezeu” pentru a 
indica acest Principiu Creator Universal. Acest cuvânt nu sur- 
prinde însă întreaga semnificaţie a conceptului. Cei mai mulți 
dintre oameni traduc acest cuvânt printr-o realitate supremă 
exterioară fiinţei lor. Adevărul este însă exact pe dos. Dumnezeu 
este însăși viata noastră. Fără acest principiu, noi am fi morți, am 
înceta să mai existăm. În clipa în care spiritul părăsește corpul 

fizic, acesta se dezintegreaza. De aceea, spiritul reprezinta intrea- 
ga noastra esenta. 

Singura activitate pe care o manifesta spiritul este puterea de a 
gândi. Rezultă că gândirea trebuie să fie prin excelenţă creatoare, 
întrucât spiritul este creator. Această putere creatoare este imper- 
sonală. Capacitatea ta de a gândi este de fapt capacitatea ta de a 
te folosi de această putere, în beneficiul tău și al celor din jur. 
Dacă vei ajunge să înţelegi, să apreciezi si să realizezi profund 
adevărul acestei afirmaţii, tu vei intra în posesia Marelui Secret al 
Realizării. Aminteste-ti însă tot timpul că numai cei care sunt 
suficient de înţelepţi pentru a înţelege, suficient de profunzi 
pentru a cântări toate faptele, suficient de fermi pentru a-și urma 
propria judecată și suficient de puternici pentru a face sacrificiile 
cerute vor intra prin această poartă de aur a Adevărului. 

În această săptămână iti propun să te concentrezi asupra faptului 
că trăim cu toții într-o lume cu adevărat minunată, că tu însuși esti 
o ființă minunată și că tot mai multi oameni se trezesc la ora 
actuală și încep să perceapă acest Adevăr. De îndată ce se trezesc 
si încep să înțeleagă „lumile care au fost pregătite pentru ei”, ei 
realizează că, asa cum spune Biblia, „ochiul nu a văzut, urechea 
nu a auzit si inima omului nu a cunoscut” splendori atât de 
sublime ca și cele descoperite de ei în Pământul Ales. Acești 
oameni au trecut râul judecății şi au ajuns la răscrucea discri- 
minării între bine şi rău. Ei au descoperit aici că tot ce au visat și 
tot ce şi-au dorit vreodată nu a fost decât o imagine palidă a 
realităţii pe care au ajuns să o cunoască. 


În timp ce moștenirea unui teren poate fi solici- 
tată, moștenirea cunoașterii și a înțelepciunii nu 
poate fi cerută de la altcineva. Un om bogat îi 
poate plăti pe alţii să facă munca în locul lui, 
dar el nu îi va putea plăti niciodată să gân- 
dească în locul lui. Cultura și educaţia nu pot fi 
cumpărate. 

- S. Smiles 

Întrebări și răspunsuri care te pot ajuta 
de-a lungul practicii 


Pe ce principiu se bazează teoria și practica tuturor 
sistemelor metafizice care există la ora actuală pe pământ? 
Ele se bazează pe cunoașterea ,,Adevarului” referitor la sine si la 
lumea în care trăiești. 

Care este „Adevărul” referitor la sine? 

Acela că adevăratul „Eu” este spiritual, așa că nu poate fi altfel 
decât perfect. 

Prin ce metodă poate fi distrusă orice eroare? 

Prin autoconvingerea referitoare la „Adevărul” condiției pe care 
dorești să o manifești. 

Putem aplica noi această metodă inclusiv pentru alţii? 
Mintea Universală în care „trăim, ne mişcăm si ne ducem 
existenţa” este unică și indivizibilă. De aceea, este la fel de posi- 
bil să ajuţi pe altcineva cum este să te ajuţi pe tine însuţi. 

Ce este Mintea Universală? 

Este totalitatea tuturor mintilor care există. 

Unde se află Mintea Universală? 

Ea este omniprezentă, deci există pretutindeni. Nu există niciun 
loc în care ea să nu fie. De aceea, ea există inclusiv înlăuntrul nos- 
tru. De fapt, ea este „lumea interioară” de care am tot vorbit. Ea 
este spiritul nostru și viata noastră. 

Care este natura Mintii Universale? 

Natura ei este spirituală, si deci creatoare. Ea încearcă să se 
exprime pe sine in forma. 

Cum putem actiona noi asupra Mintii Universale? 
Capacitatea noastra de a gandi echivaleaza cu capacitatea noastra 
de a acţiona asupra Mintii Universale, făcând-o să manifeste ceea 
ce ne dorim, în beneficiul nostru și al celor din jur. 

Ce se înţelege prin gândire creatoare? 

Gândirea creatoare înseamnă emiterea unor gânduri clare, ferme, 
calme, focalizate si susținute, care urmăresc un scop precis. 
Care este rezultatul acestui proces? 

Consecința lui este că vei putea spune la rândul tău: „Nu eu fac 
aceste lucrări, ci Tatăl care sălășluiește in mine”. Vei ajunge să 

înţelegi că Tatăl este Mintea Universală si că El sălășluieşte cu 
adevărat în tine. Altfel spus, vei ajunge să înţelegi că promisiunile 
sublime făcute în Biblie sunt o realitate, nu o ficțiune, putând fi 
demonstrate de orice om care dispune de o înţelegere suficient de 
amplă. 


Templele conţin imagini sacre, și putem vedea 
ce influență exercită acestea asupra celei mai 
mari părți a umanităţii. În realitate, adevăratele 
puteri invizibile care îi guvernează pe oameni 
sunt ideile si imaginile din minţile lor. În fata 
acestora, supunerea lor este desăvârșită. 

- Jonathan Edwards 

Aceasta este secţiunea finală a cărţii de faţă. In 
ea vei găsi clarificări și răspunsuri la o bună 
parte din întrebările pe care le-ai putea avea. 
Această secțiune este indispensabilă și trebuie 
studiată cu aceeași atenţie ca $i orice alt capitol 
din cartea Sistemul Maestrului, de Charles F. 
Haanel. 
Deși reprezintă doar o sinteză a cărţii, vei găsi 
în ea numeroase afirmaţii extrem de profunde 
şi de concise, care iti vor lămuri multe aspecte 
din cele învăţate până acum. 
Continua-ti studiul si exerciţiile. 
Acum te afli deja în posesia Secretului 
Maestrului. 

Anthony R. Michalksi, editorul american 

Atunci când ne referim la mintea subconștientă și la cea conștientă, 
respectiv la mintea subiectivă și la cea obiectivă, care este expresia 
corectă din punct de vedere tehnic: „Noi avem două minţi dis- 
tincte, deși legate între ele”, sau „Noi avem o singură minte cu două 
funcţii distincte”? 
Expresia corectă este: „Noi avem o singură minte cu două funcţii 
distincte”. Nu există două minţi. 


Este Diavolul de care vorbește religia, principiul negativ de care 
vorbește știința si răul de care vorbește filozofia, simplă mani- 
festare imaginară a energiei mentale, sau poate fi considerat ca 
manifestare greșită, dar reală? Dacă tot ceea ce suntem și tot ce 
avem noi, inclusiv toate puterile noastre, derivă din aceeași sursă 
unică și eternă, cum s-au născut aceste entități imaginare? 


Nu este vorba de entităţi imaginare, ci de niște simple perver 
siuni. Dacă folosim electricitatea pentru a aprinde lumina, noi o 
numim bună. Dacă luăm în mână un cablu sub tensiune care nu 
este bine izolat și acesta ne ucide, noi nu avem dreptul să îl 
numim rău. Moartea noastră s-a datorat pur si simplu neglijentei 
noastre sau ignorării de către noi a legilor electricităţii. În mod 
similar, Puterea Unică Infinită care stă la baza tuturor celorlalte 
puteri se poate manifesta în viața noastră fie sub forma binelui, fie 
sub forma răului, în funcţie de felul constructiv sau distructiv în 
care ne folosim de ea. 


Nu este viziunea despre Dumnezeu a Sistemului Realizării una 

panteistă? 
Depinde de ideea pe care o ai despre panteism. Acest concept este 
destul de vag și poate fi interpretat în diferite feluri. Spre 
exemplu, panteismul concepe universul ca o evoluţie eternă și 
involuntară a unei Fiinte Infinite, spre deosebire de ateism, care 
reprezintă o negare pozitivă a Imanentei Divine, sau de agnosti- 
cism, care se îndoiește in mod dogmatic de existenţa lui 
Dumnezeu. 


Si este corecta aceasta viziune? 


Adevarul este absolut, dar conceptiile despre adevar variaza de la 
un individ la altul. De aceea, niciun om nu va putea spune 

vreodată când a fost atins adevărul ultim, întrucât nimeni nu va 
putea afirma vreodată când s-a dezvoltat conștiința individuală 
atât de mult încât nu mai poate evolua mai departe. 


Da, adevărul este absolut, dar concepția despre adevăr variază de 
la un individ la altul. Pe de altă parte, adevărul nu reprezintă o 
chestiune de credinţă, ci poate fi demonstrat. El nu tine de autori- 
tate, ci de percepție. 


Dacă ,,Eul” este spiritual, si implicit perfect, si dacă el „controlează 
si directioneaza deopotrivă corpul și mintea”, cum se face că noi 
obţinem rezultate atât de imperfecte? 


Rezultatele noastre nu sunt deloc imperfecte. Noi nu obţinem 
decât rezultate perfecte. Această perfecțiune se traduce prin fap- 
tul că Legea operează cu o precizie imuabilă, fiind astfel perfec- 
tă. Dacă individul gândește constructiv, rezultatele obținute de el 
sunt constructive şi armonioase. Dacă el gândește distructiv, el 
culege exact ceea ce a semănat. Așadar, Legea operează perfect. 
Altfel spus, noi nu putem obţine rezultate imperfecte. Noi ne 
putem alege liber gândurile, dar rezultatul lor este guvernat de 
aceeași Lege imuabilă. 


Ce este Viaţa? 


Viaţa este acea calitate sau acel principiu al Energiei Universale 
care se manifestă prin așa-numitele obiecte organice sub forma 
creşterii si a activităţii voluntare. Ea coexistă într-o anumită 
măsură cu o altă manifestare a aceleiași Energii Universale, 
numită calitatea sau principiul inteligenţei. Tu trebuie să înţelegi 
că nu există decât un singur Principiu Suprem, a cărui natură 
esenţială este incomprehensibilă și insondabilă. El este Absolut. 
Omul nu poate gândi decât în termeni liniari. De aceea, el 
definește acest Principiu spunându-i fie Inteligență Universală, 
fie Eter, Viaţă, Minte, Spirit, Energie, Adevăr, Iubire, etc. 
Definiţia particulară pe care i-o dă într-un moment sau altul este 
guvernată de relaţia particulară cu fenomenele existenţiale în care 
crede și cu care identifică acest Principiu în momentul respectiv. 

Cum poate fi activată legea care guvernează succesul și 
prosperitatea? 


Creierul uman este cel mai subtil și cel mai vibrant mecanism 
care există. Ori de câte ori emiti un gând, tu trimiti un mesaj către 
energia nediferentiata din care au fost create toate lucrurile. La 
acest nivel, gândul tău creează un lant de cauzalitati, atrăgând 
către el lucrurile care corespund imaginii sale. Dacă gândul tău 
este suficient de subtil și de concentrat, tu intri rapid în armonie 
cu obiectul lui. Dacă nu este suficient de subtil sau de concentrat, 
această armonie se produce totuși, dar în ceva mai mult timp. Cei 
mai multi dintre oameni sunt angajaţi activ în concentrarea asupra 
lipsurilor, limitării, pierderilor şi dizarmoniei de toate felurile. De 
aceea, ei atrag în viaţa lor toate aceste condiţii. Foarte puţini sunt 
cei angajaţi în mod activ în concentrarea asupra succesului, a 
prosperității și a altor condiţii de viaţă armonioase. La rândul lor, 
$i aceștia descoperă că mediul exterior se adaptează la gândurile 
lor. 


Care este mecanismul prin care ni se răspunde la rugăciuni? 


Mintea Universală, Puterea Omnipotentă sau Fiinţa Supremă nu 
îşi schimbă în niciun caz modul de operare la scara universului 
pentru a răspunde la cererile noastre, și nici nu face excepţii de la 
propriile reguli, ci acţionează prin intermediul unor legi 
binecunoscute, care pot fi activate de către individ în mod 
conștient sau inconștient, accidental sau în mod voluntar. Modul 
de operare a acestei minunate legi a atracției i-a făcut pe oamenii 
din toate timpurile să creadă că există o Fiinţă personală care le 
răspunde la rugăciuni, manipulând evenimentele exterioare 
pentru ca acestea să se adapteze la cererile lor. 


Tu afirmi pe bună dreptate că „posesiunea depinde de folosinţă”. 
Cum poate fi explicat pe scurt acest fapt astfel încât toată lumea să 
înţeleagă că el reprezintă singura modalitate de acces la 
„rezervorul puterii și al tuturor posesiunilor”, din care ne putem 
servi oricând dorim? 


Printr-o ilustrație simplă: să spunem că un om doreşte să își 
întărească mușchii unui brat. El nu își poate conserva puterea pe 
care o are legandu-si braţul de corp. Dacă ar face acest lucru, în 

scurt timp el ar constata că braţul său își pierde si bruma de 
putere pe care o are. Dimpotrivă, dacă îl folosește și dacă îl 
exersează din ce în ce mai mult, el descoperă că cu cât îl foloseşte 
mai mult, cu atât mai puternic devine braţul său. Cu cât dăruiește 
mai mult din puterea lui, cu atât mai multă putere primește. 
Aceeași regulă se aplică și în privinţa puterii mentale si spirituale. 


„Dacă nu suntem dispuși să gândim, noi suntem nevoiţi să 
muncim. Cu cât gândim mai puţin, cu atât mai grea devine munca 
noastră și cu atât mai slabe devin rezultatele obţinute prin ea”. 
Este oare posibil să ne imaginăm o lume în care să nu existe 
„„tăietori de lemne”? 


Gândirea ne-a ajutat deja destul de mult să scăpăm de o bună 
parte din muncile cele mai grele pe care eram nevoiţi să le 
prestăm în trecut. Din păcate, așa-zisul „management științific” si 
așa-zisul „sistem de inginerie eficientă” consideră milioanele de 
fiinţe umane niște simple masinarii capabile să execute atâtea 
mișcări pe oră. 


A munci înseamnă a sluji, și orice serviciu este onorabil. Un 
„tăietor de lemne” execută însă un serviciu orb, nu unul inteligent. 
Munca nu este altceva decât instinctul creator aflat în manifestare. 
Date fiind schimbările care s-au produs în mediul industrial, acest 
instinct creator nu își mai găsește astăzi expresia cuvenită. Omul nu 
isi mai poate construi propria casă, nu își mai poate aranja singur 
grădina si nu isi mai poate gestiona singur munca. De aceea, el este 
privat de cea mai mare bucurie de care se poate bucura ființa 
umană, respectiv de bucuria realizării, a creaţiei și a succesului. În 
acest context, această mare putere este pervertită și deturnată către 
alte canale, distructive. Nemaiputând construi nimic pentru el 
însuşi, omul începe să distrugă munca semenilor săi ceva mai noro- 
cosi. În mod normal, munca înseamnă să descoperi că universul nu 
este un haos, ci un cosmos guvernat de legi imuabile, că orice 
condiţie exterioară este rezultatul unei cauze și că aceeași cauză 
produce invariabil același efect. Munca înseamnă să descoperi că 
aceste cauze sunt mentale și că gândul predetermină acţiunea. Ea 
înseamnă să descoperi că gândul constructiv generează condiţii 
constructive, iar cel distructiv generează condiţii distructive. 


236 


Întrebări si răspunsuri 


Tu afirmi că „Viaţa este o evoluţie, nu o acumulare. Ceea ce vine la 
noi în lumea exterioară este exact ceea ce posedăm deja în lumea 
interioară”. Asta înseamnă că nu trebuie să ţinem deloc cont de 
cunoașterea pe care o dobândește omul din cărţi, din experiență, 


etc.? 


Nimeni nu poate obţine vreun beneficiu citind cărți, acumulând 
experienţe, analizând mediul înconjurător sau orice alt aspect al 
existenţei dacă nu și-a creat mai întâi celulele cerebrale capabile 
să recepteze gânduri. Lumea interioară se află într-o corespon- 
denta exactă cu cea exterioară. Să spunem că tu nu cunosti limba 
ebraică, dar primeşti o carte scrisă în această limbă minunată, care 
conţine cele mai frumoase gânduri din lume. Ea nu va însemna 
însă nimic pentru tine până când nu te vei familiariza cu limba 
ebraică. La fel se petrec lucrurile în toate domeniile. Nici un 
gând, nicio idee şi nicio experienţă nu au vreo valoare pentru noi 
atât timp cât nu suntem capabili să le receptăm. Din acest motiv, 
același gând care este receptat cu uimire și cu desfătare de cineva 
nu va face nicio impresie asupra altcuiva. Cel din urmă nu și-a 
format încă celulele cerebrale pentru a-l recepta, în timp ce 
primul este pregătit pentru el. El înțelege frumuseţea inerentă pe 
care o conţine gândul. 


Este oare corect să afirmi că adevărata religie și adevărata știință 


sunt 


„surori gemene” si că moartea uneia înseamnă inclusiv 


moartea celeilalte? Și dacă da, de ce? 


Adevărata știință şi adevărata religie sunt cu siguranţă surori 
gemene. Cât despre chestiunea cu moartea, ele nu pot muri 
vreodată, căci ceea ce este adevărat nu poate muri. „Caracteristica 
esenţială a adevărului este loialitatea fermă fata de ordine si fata 
de Lege. Mintea devine ofensată în fata oricărui fenomen din 
lumea interioară sau din cea exterioară care pare să contravină 
fermitatii si constantei pe care ea le consideră însăși esența 
adevărului”. Această afirmaţie se aplică deopotrivă religiei și 
ştiinţei. Ceea ce este adevărat în știință trebuie să fie adevărat și 
în religie. Nu poate exista un adevăr științific și alt adevăr reli- 
gios. Orice adevăr este unic și indivizibil. 

Cum se pot împăca Materialismul si Spiritualismul în cadrul 
Sistemului Realizarii? 


Sistemul Realizarii afirmă că nu există decât un singur Principiu 
sau o singură Putere și că tot ceea ce există reprezintă o mate- 
rializare a acestei Puteri unice. În sine, Puterea este spirituală, dar 
manifestările ei sunt materiale. Principiul este subiectiv, dar 
manifestările lui sunt obiective. Practic, avem de-a face cu două 
faze ale aceleiași fiinţe, care pot fi văzute pretutindeni în natură. 
Omul este o ființă spirituală, dar are si un corp material. Prin forța 
lucrurilor, spiritul trebuie să se manifeste în planul obiectiv într-o 
manieră obiectivă. Din acest punct de vedere, spiritualismul nu 
are nimic de-a face cu așa-numitele fenomene spiritualiste. 


Ce explicaţie putem da faptului că deși marea majoritate a 
populaţiei din Statele Unite si din țările europene sunt sătule de 
război și nu își doresc altceva decât pacea și revenirea la condiţiile 
normale de prosperitate de dinainte de război, această revenire se 
produce atât de lent și atât de greoi? 


Nimeni nu își dorește în mod explicit ca războiul să continue, la 
fel cum nimeni nu își dorește sărăcia, crimele sau orice alte 
condiţii distructive. Pe de altă parte, există o dorinţă conștientă si 
una subconștientă pentru diferite lucruri care sunt conexe cu 
războiul, cu distrugerea, cu sărăcia și cu crima. Această sete de 
putere ne duce cu gândul la întrebarea veche de când lumea: 
„Cine este cel mai mare în acest regat?” 


Legea nu ţine cont de persoane, dar nici de naţiuni. La fel ca și 
indivizii, naţiunile sunt nevoite să înveţe pe pielea lor că forţei i 
se opune o forță egală (uneori chiar mai mare). De aceea, ea nu 
poate fi niciodată factorul determinant al unei situaţii. 


Armonia obiectivă nu se poate produce decât ca rezultat al 
armoniei subiective, iar armonia subiectivă nu poate apărea decât 
ca rezultat al viziunii interioare, al înţelegerii și al percepției. 


Este posibil să ignori teologia în „goana după realizări” propusă de 
Sistemul Realizării? 


Cu câteva secole în urmă, oamenii credeau că trebuie să aleagă 
între Biblie si Galileo. Acum 50 de ani, ei credeau că trebuie să 

aleagă între Biblie și Darwin, dar după cum afirmă Dean W.R. 
Inge de la Catedrala St. Paul din Londra: „Orice om educat știe că 
evoluţia organică este clar demonstrată și că ea nu are nimic de-a 
face cu legendele împrumutate de evreii din antichitate de la 
babilonieni. Nimeni nu ne cere să ne călcăm în picioare rațiunea, 
respingând rezultatele confirmate ale cercetărilor moderne”. 
Creștinismul tradiţional trebuie simplificat și spiritualizat. La ora 
actuală, el este ironizat de științele fizice și economice, și cu cât 
vom fi mai convinși că ele au dreptate, cu atât mai puţin dispuși 
vom fi să ne bazăm pe viitor credinţa pe superstiții. 


Care este semnificaţia afirmației: „Numai 5% din oameni au 
viziunea interioară care le permite să adopte o poziţie strategică, să 
vizualizeze și să simtă un lucru înainte ca acesta să se întâmple”? 


95% dintre oameni sunt prea ocupați cu încercarea de a schimba 
efectele. Dacă se întâmplă ceva ce le displace, ei încearcă să 
schimbe situaţia. În scurt timp, ei descoperă că nu au făcut decât 
să schimbe o nemulțumire cu alta. Ceilalţi 5% dintre oameni sunt 
angajați în procesul de schimbare a cauzelor. Ei știu că pentru a 
produce schimbări permanente trebuie să caute mai întâi cauzele 
situaţiei lor actuale. În scurt timp, ei descoperă că pot controla 
aceste cauze. Acești 5% dintre oameni gândesc cu adevărat. 
Ceilalţi 95% nu fac decât să accepte ce gândesc aceștia. Numai 
cei care gândesc pot vizualiza si pot simţi lucrurile înainte ca 
acestea să se întâmple. 


Mai explicit, ce trebuie să înţelegem prin termenul de „polaritate” 
aplicat proceselor mentale? 


Polaritatea este acea tendinţă sau înclinaţie a unui gând sau a unui 
sentiment de a o lua într-o anumită direcție. Dacă ne gândim 
continuu la ceva, gândul nostru devine polarizat, astfel încât nu 
mai reuşim să vedem alte puncte de vedere decât cel mult cu mare 
dificultate. 


Ce este Adevărul? 


Adevărul este condiția imperativă a oricărei bunăstări. 
Cunoașterea adevărului și certitudinea pe care ţi-o dă acesta iti 
aduc o satisfacţie cu care nimic nu se poate compara. Adevărul 

este realitatea care sta la baza aparentelor si reprezinta fundamen- 
tul oricărei relaţii de afaceri sau sociale. El este singurul teren 
solid în această lume a conflictelor, a îndoielilor și a pericolelor. 


Orice acțiune care nu este în armonie cu Adevărul, fie datorită 
ignoranței noastre, fie în mod intenţionat, face ca terenul de sub 
picioarele noastre să devină nesigur si conduce la conflict, la 
pierderi inevitabile si la confuzie. În timp ce chiar și cea mai 
simplă minte poate prezice rezultatul unei acţiuni corecte, nici 
chiar cea mai genială, cea mai profundă și cea mai inteligentă 
minte nu poate anticipa pe loc rezultatele unei acţiuni care nu are 
la bază un principiu corect. 


Cum sunt create microorganismele? 


Creaţia este arta de a combina forţele care au o afinitate reciprocă 
în proporţia corectă. Spre exemplu, dacă sunt combinate în pro- 
portia corectă, oxigenul și hidrogenul produc apa. Oxigenul si 
hidrogenul sunt gaze invizibile, în timp ce apa este un lichid 
vizibil. 

Microorganismele sunt fiinţe vii, deci trebuie să fie create de un 
principiu care dispune deopotrivă de viata si de inteligență. 
Spiritul este singurul Principiu Creator al universului, iar gândi- 
rea este singura activitate pe care o practică el. De aceea, micro- 
organismele trebuie să fie rezultatul unui proces mental. 


Atunci când este emanat de mintea unui gânditor, gândul se 
întâlnește cu alte gânduri cu care are o afinitate. Împreună, ele se 
adună și dau naștere unui nucleu pentru alte gânduri similare. 
Acest nucleu trimite un apel către energia nediferentiata, în care 
coexistă toate gândurile si toate formele. În scurt timp, gândul 
inițial este îmbrăcat cu o formă ce corespunde caracterului pe care 
i l-a imprimat gânditorul. 


Un milion de oameni care zac răniți pe câmpul de luptă, trăind 
agonia suferinței şi a morţii, emană gânduri de ură și de durere. 
La scurt timp, un alt milion de oameni mor din cauza unui virus 
numit „al gripei”. Numai un metafizician experimentat își poate 
da seama cum a apărut virusul mortal. 

Aşa cum există o varietate infinită de gânduri, la fel, există și o 
varietate infinită de microorganisme, deopotrivă constructive și 
distructive. Nici unul dintre ele nu poate germina și înflori însă 
dacă nu găsește solul necesar pentru a prinde rădăcini. 


Ce anume a condus la ideea de reîncarnare? 


Constiinta colectivă a fiecărei generaţii conţine întotdeauna suma 
tuturor evenimentelor care s-au întâmplat înaintea ei. Nucleul 
fiecărei celule conţine cromozomii care permit reproducerea 
speciei, a naturii și a condiţiilor, potrivit unor legi bine definite. 
Deşi este microscopic, fiecare cromozom conţine elementele 
tuturor celulelor dintr-un corp matur, la care se adaugă caracte- 
risticile speciei, caracteristicile formei și înfățișării, asemănările 
de familie, natura, mintea, tendinţele care apar la maturitate și tot 
ceea ce alcătuiește personalitatea $i individualitatea. Din punct de 
vedere fizic, noi suntem exact ce au fost străbunii noștri, la care 
se adaugă factorii de mediu si de educaţie. Această persistenta a 
identităţii cromozomilor individuali de la o generaţie la alta a 
condus în timp la ideea de reîncarnare. 


Ce este magia neagră? 


Ideea că există un fenomen numit magie neagră nu poate fi 
atribuită decât credulitatii, superstitiei și lipsei de înţelegere a 
legilor care guvernează lumea mentală. Toate gândurile și toate 
lucrurile coexistă în Mintea Universală, într-o stare nediferen- 
tiata. Individul își poate deschide porțile minţii, devenind recep- 
tiv la tot felul de gânduri. În cazul în care crede că există magi- 
cieni și vrăjitori care doresc să îi facă rău, el deschide practic 
poarta minţii sale pentru pătrunderea unor astfel de gânduri, 
ajungând să spună apoi, la fel ca si Iov: „Lucrurile de care mă 
temeam au venit asupra mea”. Dimpotrivă, dacă el pornește de la 
premisa că nu există decât oameni care doresc să îl ajute, el își 
deschide porţile minţii pentru a primi acest ajutor și descoperă că 
principiul biblic: „Facă-se după credinţa ta” este la fel de adevărat 
în zilele noastre cum era acum 2000 de ani. 

Nu inteleg pe deplin maniera in care poate fi aplicata legea 
vibratiei în lumea mentală. Spre exemplu, cum ne putem schimba 
noi frecvenţa de vibraţie a gândurilor noastre? În ce direcţie 
trebuie să o schimbăm pentru a obţine rezultate optime? 


Fiecare gând schimbă frecvenţa de vibraţie a minţii. Cu cât vei 
emite gânduri mai elevate, mai profunde, mai marete $i mai pline 
de forță, cu atât mai rafinate și mai puternice vor deveni celulele 
creierului tău, care vor fi astfel capabile să recepteze vibrații din 
ce în ce mai elevate. 


Acest principiu se aplică nu doar în lumea mentală sau în cea 
spirituală, ci și în lumea fizică. În mod similar, urechea antrenată 
în domeniul muzical poate percepe sunete din ce în ce mai rafi- 
nate, până când ajunge să perceapă armonii pe care omul obișnuit 
este incapabil să le audă. 


Cum putem recunoaște a doua venire sau semnele Mileniului, 
prezise de toate marile spirite, în haosul aparent al zilelor noastre? 


Unul din indiciile caracteristice ale unei treziri colective este opti- 
mismul care strălucește în mijlocul indoielilor si al agitatiei. 
Acest optimism ia apoi forma iluminării, şi pe măsură ce aceasta 
tinde să devină generalizată, ea alungă orice îndoială, teama, 
mânia, egoismul și lăcomia. Noi nu așteptăm astăzi nașterea 
copilului christic, ci a conștiinței christice. Noi anticipăm o 
realizare la scară mai mare a Adevărului care îl poate elibera pe 
om. Este posibil ca noua Eră să înceapă cu trezirea unui singur 
om, dar semnele indică o trezire mai generalizată. 


Ne-ai vorbit de mintea primordială care formează, susţine și 
creează tot ceea ce există. Include această minte și capacitatea 
omului de a se gândi la lipsuri, la războaie și la crime, etc.? 


Da, o include. Dacă omul poate emite gânduri constructive, în 
mod evident el poate emite și gânduri distructive. De îndată ce 
învaţă însă că gândirea este un proces creator, că noi suntem 
creatori, nu creaturi, el încetează să mai emită gânduri distructive 
legate de el si de semeni săi. 

Fără îndoială, tu ai dreptate atunci când afirmi că atitudinea de 
ură fata de rău a lui Carlyle nu l-a condus pe acesta la o existenţă 
prea armonioasă. Pe de altă parte, ce altă atitudine putem avea 
faţă de numeroasele rele ale epocii în care trăim, cum ar fi 
războaiele, crimele, viciile, furturile, și celelalte? Oare nu trebuie 
curăţarea terenului să preceadă o operă constructivă? 


Nu, nu trebuie. Procesul de distrugere nu este niciodată necesar. 
Noi nu trebuie să scoatem întunericul afară dintr-o cameră pentru 
a introduce apoi lumina în ea. Tot ce trebuie să facem este să 
aprindem lumina si întunericul se va risipi de la sine. În mod 
similar, dacă numai 10% sau chiar 1% din banii și din eforturile 
oamenilor direcționate la ora actuală către distrugere ar fi 
redirectionate către o activitate constructivă, toate relele amintite 
mai devreme ar dispărea ca prin farmec. 


Unitatea oricărei naţiuni este individul. Guvernul nu reprezintă 
decât o medie a inteligenței unităților din care este alcătuită 
națiunea. De aceea, noi trebuie să lucrăm întotdeauna cu unitatea. 
Dacă gândurile indivizilor se schimbă, cu siguranță se modifică si 
gândirea colectivă. Din păcate, noi procedăm exact pe dos. Noi 
încercăm să schimbăm guvernele, nu indivizii. Cu puţin efort 
inteligent și organizat, actualele gânduri distructive ar putea fi 
schimbate cu uşurinţă în gânduri constructive 

ABSOLUT 

Un Principiu care nu poate fi masurat, determinat, limitat sau exprimat. 
Realitatea fundamentală care există în sine si din care se nasc toate 
celelalte realitati. 


ACUMULARE 
Creștere sau sporire obținută prin adăugiri exterioare. 


ADEVĂR 


Afirmatie sau convingere care reprezintă sau care se conformează 
realităţii. Lege sau principiu stabilit printr-un raţionament corect. 


AFORISM 
Afirmatie concisă legată de un anumit subiect. Afirmatie abstractă. 
Sinteză. 


ALTRUISM 
Instinct sau emoție care te îndeamnă să faci un efort de dragul celorlalți. 


ANALITIC 
Rationament efectuat printr-un proces de analiză. Separarea unei 
realități în principii primordiale. 


ANTROPOMORFIC 

Atribuirea calitatilor, sentimentelor si comportamentului uman unei 
Divinitati. Este rezultatul natural al limitării gândirii si limbajului 
uman. 

ASOCIERE MENTALA 

Proces mental prin care atenţia se focalizează asupra tuturor ideilor si 


amintirilor asociate cu gândul central asupra căruia este concentrată 
mintea. 


ARCANA 
Secret sau mister interior. Ceva ascuns de marea masă. Unul din marile 
secrete pe care au încercat să le descopere alchimistii. 


ARMONIE 
Integralitate si perfecţiune rezultate din diversitatea unităţii. Buna 
înţelegere în relaţii. Ordine. 

ATENTIE 

Actiune sau proces de clarificare a unui aspect particular al continutului 
complex al conștiinței. De pildă, diferența dintre mintea lui Newton si 
mintea unui om obișnuit constă în faptul că primul este capabil să isi 
focalizeze într-o mai mare măsură atenţia decât cel din urmă. 


C 


CELULA 

Cel mai mic element al unui corp organizat care execută activităţi vitale 
independente. Tesuturile corpului uman reprezintă un agregat de celule 
și de produse ale acestora. O celulă are un diametru de aproximativ 
1/300 până la 1/12.500 centimetri. 


CHEIE 

Principiu care deschide mintea în fata înțelegerii și a descoperirii 
soluţiilor la diferite probleme. Principiu care deschide calea către alte 
proiecte și care facilitează în continuare progresul. 


CINETIC 

Care dă naştere mişcării. Activ, nu latent. Teoria cinetică a explicat 
aproape toate fenomenele asociate cu gazele, fiind larg acceptată la ora 
actuală. 


CONCENTRARE 
Acţiune de directionare către un centru comun. 


CONCEPŢIE 
Acţiune de sintetizare a două sau mai multe atribute într-o viziune 
unitară pe care o numim concept. 


CONȘTIINȚĂ 

Totalitatea senzatiilor, sentimentelor, perceptiilor, planurilor şi gându- 
rilor. Termen atotcuprinzător care definește totalitatea energiilor 
noastre cognitive. 


CONVINGERE 
Increderea în adevărul unei afirmaţii, în pofida faptului că lipsesc 
dovezile pozitive care o confirmă. Crez. 


COSMIC 
Care aparţine universului. Sistem armonios și ordonat, nu haotic. 

COSMOLOGIC 
Asociat cu natura si legile cosmosului. Ordine instituita, dar modifi- 
cabila, a lucrurilor. 


CREDINTA 
Convingere activa. Convingere care poate sta la baza actiunii asupra 
unor premise acceptate. 


D 


DEDUCTIE 

Metoda de rationament care merge de la general la particular. Deductia 
pornește întotdeauna de la un principiu general si ajunge la o concluzie 
particulară. 


DIFERENȚIERE 

Procesul prin care faci sau devii ceva diferit. De pildă, ipoteza potrivit 
căreia creșterea caracteristică a celulelor și particularizarea divergentă 
a tuturor organismelor se datorează mediului și condiţiilor locale, care 
se deosebește de diferenţierea moștenită a caracteristicilor inerente 
unui embrion. 


DUMNEZEU 
Intruchipare sau aspect al realităţii ori al unei fiinţe considerate princi- 
piul suprem al universului. 


E 


EGO 

ul” care gândește, simte si acţionează. Individul conștient sau sinele 
gânditor, care se deosebește pe sine de restul obiectelor gândirii și chiar 
de propriile sale puteri. Principiul pur al identității personale. 


ELECTRICITATE 
Agent material care, atunci când se află în mișcare, generează efecte 
magnetice, chimice si termice. 


ELECTRON 
Cea mai mică unitate cunoscută de materie. Este întotdeauna asociat cu 
o sarcină electrică negativă invariabilă. 

ELOHIM 
Titlu ebraic ce apare foarte frecvent in Vechiul Testament si care 
exprimă puterea absolută divină. 


EVOLUȚIE 

Unitate de acţiune manifestată în operaţiunile naturii. Actul sau proce- 
sul de a evolua. Succesiune de schimbări prin care un germen trece de 
la o condiţie simplă la una complexă. „Cu fiecare nou regn, evoluţia și-a 
continuat direcția ascendentă, de la planul fizic către cel psihic”. — Funk 


E 


FILOZOFIE 

Cunoastere în cadrul unui sistem stiintific a principiilor supreme, a 
elementelor, a cauzelor si a legilor care stau la baza și care explică 
întreaga cunoaştere si întreaga existență, precum si aplicarea lor in 
explicarea acestora din urmă. 


FIZICĂ 

Stiinta sau grup de stiinte care studiază fenomenele asociate cu mate- 
ria, îndeosebi în relație cu energia si cu legile care guvernează aceste 
fenomene. 


FIZIOLOGIE 
Ramură a biologiei care studiază fenomenele vitale manifestate de 
animale sau de plante. 


G 


GERMINARE 
Primul act al creşterii, care se manifestă în cazul semințelor, sporilor 
sau ovulelor. 


GLOSAR 
Vocabular explicativ al unei anumite categorii de cuvinte, cum ar fi 
cele ale unui dialect sau cele folosite de știință. 


GRAVITAȚIE 

Tendinţa fiecărei particule de materie din univers de a se apropia de o 
altă particulă. Dă inclusiv numele legii care exprimă această forță si 
care guvernează accelerarea mişcării corpurilor care se apropie de 
centrul pământului, direct proporțională cu atracția pământului din care 

se scade forța centrifuga datorată mișcării de rotaţie a Pământului in 
jurul axei sale. 


I 


IDEALIZARE 
A face ca ceva sa devina ideal. A te conforma unui standard mental de 
perfectiune. 


IDEE 

Gand considerat a fi într-o oarecare măsură independent de cel care l-a 
emis, și deci existent în sine. „Gândul” este produsul direct al unei 
minţi active. De aceea, el nu poate exista separat de mintea care l-a 
emis. În schimb, o idee reprezintă gândul emis cândva de o minte care 
nu mai este activă în momentul de fata. De aceea, se consideră că ea 
poate exista separat și independent de minte și de activităţile sale. Un 
gând îi aparţine prin excelenţă celui care l-a emis, în timp ce o idee este 
considerată autodeterminată şi aparţinând în egală măsură tuturor 
mintilor. Conceptul este influențat de viziunea lui Platon, care 
considera ideile forme ale unei realități fundamentale. 


IMAGINAŢIE 

Acţiune sau putere de combinare a produselor experienţelor trecute în 
noi forme, modificate sau ideale. Este puterea creatoare sau construc- 
tivă a minții. Acţiune a intelectului constructiv de grupare a cunoașterii 
sau a gândurilor în noi sisteme, originale sau raționale. „Ştiinţa, 
Invenţia și Filozofia nu se omoară după fantezie, dar puterea penetran- 
tă și creatoare a imaginaţiei reprezintă pentru ele însuși suflul vieții şi 
condiţia prealabilă a oricărui progres”. 


IMUABIL 
Incapabil să se schimbe, să crească sau să descrească, să se dezvolte sau 
să evolueze. Neschimbător. Invariabil și permanent. 


INDUCŢIE 

Metodă ştiinţifică ce aplică următoarele principii: 1) operaţia exactă; 2) 
interpretarea corectă; 3) explicația raţională și 4) construcția științifică. 
Rationament care decurge de la particular către general. Inductia 
pornește de la aspecte diferite, descoperă numitorul lor comun și ajunge 
la un principiu general. 

INDIVID 
Fiinţă singură, completa si independentă, incapabilă să se divizeze fara 
sa isi piarda identitatea. 


INEXORABIL 
Care nu poate fi schimbat. Implacabil. Inflexibil. 


INFINIT 

Realitate care există în sine și care include totul în sine. Nemăsurat, 
nedeterminat, nelimitat, care nu depinde de expresie, dar care include 
toate expresiile și toate actualizările. Absolut. 


INHIBARE 
Restrictionare prin interzicere. Fortare. Suprimare. 


INSPIRATIE 
Asimilare a unei idei, a unei emotii sau a unei influente mentale ori 
spirituale. Influenţa elevată și creatoare pe care o percep geniile. 


INTANGIBIL 
Incapabil de a fi atins. Neperceptibil de către simţuri. Lipsa unui 
fundament clar. 


INTELIGENŢĂ 

Puterea de a trage concluzii cu bătaie lungă pornind de la anumite 
premise. Capacitatea de a vizualiza rezultatul unei acţiuni înainte de 
producerea acestuia. Se aplică îndeosebi acţiunilor sau comportamen- 
tului uman. 


INTUITIE 

Concluzie la care s-a ajuns fara folosirea constienta a ratiunii $i care nu 
pare să aibă nicio legătură cu experienţele senzoriale comune. Facultate 
a minții subconștiente prin care suntem inspirați sau care ne ajută să 
cunoaştem anumite lucruri fără ca acestea să ne fie predate direct. 
Cunoastere directă sau imediată a unor valori fizice sau morale. 


IUBIRE 
Dor sau aspirație a sufletului pentru tot ceea ce este bun sau excelent. 

LEGE NATURALA 
Tot ce este natural sau in acord cu cursul obisnuit al lucrurilor. Este 
un termen aflat in antiteză cu conceptul de supranatural. 


LOGICA 
Ştiinţă sau doctrină a gândirii corecte. Principiile care guvernează 
facultățile raționale în vederea descoperirii și expunerii adevărului. 


M 


MATERIE 

Formă existenţială sau substanță caracterizată prin extensie, inerție, 
greutate, etc., sau la modul mai general, prin proprietăţi care pot fi 
cunoscute de simţuri. 


MECANISM 

Structură sau mijloc de acţiune mecanic. „Atunci când toate părţile sale 
componente acţionează în armonie, organismul uman reprezintă un 
mecanism splendid”. — Winchell 


METAFIZICĂ 
Ştiinţa principiilor primordiale ale fiinţei și ale cunoașterii. Doctrină 
raţională a naturii esenţiale și a relaţiilor fundamentale ale realităţii. 


MINTE 
Termen abstract, colectiv, care desemnează toate formele de inteligență 
conștientă. 


N 


NEGATIV 

Absența sau ascunderea principiilor afirmative sau definite. Gol, vid, 
nulitate. „Falsitatea nu poate fi anihilată prin negare, ci prin stabilirea 
unui adevăr antagonist”. — Robertson 


O 


OBIECTIV 

Tot ceea ce are natura unui obiect sau a unei fiinţe ce pot fi imaginate 
sau percepute. Termen aflat la antipodul principiului subiectiv, care 
gândește si percepe. 

OMNIPOTENT 

Care posedă o putere nelimitată sau universală. Termenul se aplică 
exclusiv Divinitatii. 

OMNIPREZENTA 

Principiu care este prezent in esenta lui pretutindeni in acelasi timp. 


OMNISCIENTA 
Cunoașterea tuturor lucrurilor. Cunoastere infinită sau nelimitată. 


P 


PARGHIE 
Principiu care, printr-o influență secretă sau tăcută, generează gradat o 
schimbare de caracter sau a unei condiții. 


PERCEPȚIE 
Orice viziune interioară sau orice judecată intuitivă care are la bază un 
discernământ neobișnuit al adevărului. 


PERSONAL 
Care aparține sau care este caracteristic unei ființe umane. 


PLASTIC 

Capabil să fie modelat în formă. Apare în expresii precum „mintea 
plastică a Adevărului” sau „mintea interioară a omului are o putere 
plastică asupra corpului lui material”. 


PLEXUL SOLAR 

Cel mai mare plex simpatic din organism. Este situat în spatele sto- 
macului, între aortă și diafragmă. Este alcătuit din ramuri ale nervilor 
pneumogastrici. Cei mai puternici ganglioni conectaţi cu ramificatiile 
sale sunt semilunarul drept și semilunarul stâng. Din el derivă mai 
multe plexuri mai mici. 


POLARITATE 

Acea calitate a unui corp care face ca cele mai mici parti ale sale să aibă 
anumite proprietăți asociate cu o anumită direcţie a masei sale. 
Proprietăţile unui capăt al liniei sunt opuse celor de la capătul opus, la 
fel ca în cazul unui magnet. 

POTENTIAL 

Posibil, dar nu actual. Care posedă calități inerente de dezvoltare. 
Putere inerentă. Capacitate. Eficienta. Termenul se află în antiteză cu 
conceptul de actualitate. 


POZITIV 

Principiu inerent oricărui lucru în sine, care nu depinde de celelalte 
lucruri, de judecata sau de sentimentele umane. Absolut, inerent, 
dincolo de orice îndoială, final, incontestabil. 


PRANA 
Suflul vieţii. 


PRECEDENT 
Ceva antecedent în materie sau în formă. Care poate fi citat ca exem- 
plu, ca model, ca argument sau ca justificare. 


PREDOMINANT 
Superior ca putere, influenţă, eficienţă. Care are un ascendent sau care 
deţine controlul. 


PREMISĂ 
Afirmatie dovedită, presupusă sau asumată care servește drept argu- 
ment într-o dispută sau pentru a trage o concluzie. 


PRINCIPIU 

Element esenţial suprem care face parte din structura unei fiinţe. 
Cauză, putere sau forță aflată în mișcare, prin care este manifestată o 
ființă. Adevăr universal care exprimă legea acestei manifestări. Ceea ce 
determină natura, caracterul si esenţa unei realități. 


PROFILACTIC 
Orice măsură eficace care se aplică pentru protejarea de boală. 


PSIHIC 
Care aparține minţii sau sufletului. Mental. Termenul se află în antiteză 
cu concepte precum fizic sau fiziologic. 


PSIHOLOGIE 
Știință care studiază funcţiile, condiţiile de activitate si dezvoltarea 
minţii, natura esenţială și locul ființei în cadrul naturii. 

RADIANT 
Care emite raze de lumina sau care straluceste. La modul figurat, care 
strălucește de fericire, de bunătate si de iubire. 


RADICAL 
Care derivă din rădăcină, din sursă sau din temelie. Profund, extrem, 
fundamental. 


RAȚIUNE 

(1) Facultate a minţii prin care experienţele sunt comparate între ele în 
vederea unei deductii; (2) Proces mental prin care se ajunge la o con- 
cluzie în urma unei comparații; (3) Presupunere care conduce la confir- 
marea unui raţionament. 


REALITATE 

Ceea ce există independent de gânduri sau de opinii. Care există inde- 
pendent. Autentic. Termenul se află în antiteză cu concepte precum 
imaginar sau fantezist. Acel aspect al realităţii care primește cea mai 
mare parte a atenţiei conștiinței. 


RELAXARE 
Detensionare. Renuntare la stricteţe si la severitate. Reducere a efortu- 
lui. Defocalizarea atenţiei, în cazul relaxării mentale. 


S 


SILOGISM 

Formulă sau analiză logică a unui raționament formal, alcătuită din 
trei propoziții. Primele două sunt numite premise, iar cea de-a treia 
concluzie. 


SIMILITUDINE 
Cel mai mic grad de diversitate. 


SISTEM 

Combinatie ordonată sau aranjament în cadrul unui ansamblu. Se referă 
îndeosebi la combinațiile în jurul unui principiu rațional sau în jurul 
unei idei organice, care le conferă unitate si integralitate. 

SISTEMUL MAESTRULUI 
Sistem care controlează mai multe secrete, ce nu sunt interschimbabile. 


SERVICIU 
Act de ajutorare a unei alte persoane sau de promovare a intereselor 
sale. 


SPIRIT 

Principiul invizibil și necorporal care stă la baza omului. Principiul 
conștiinței de sine, al activităţii sinelui şi al puterii raţionale în general. 
Principiul care aseamănă omul cu Fiinţa Divină. 

STĂPÂN 

Persoană care controlează și care are autoritate. Superior, conducător 
sau guvernator. Persoană care obţine victoria asupra propriului său 
destin. 


SUBCONȘTIENT 

Care aparţine naturii reale sau esenței unei persoane sau unui lucru. 
Este inerent și lăuntric, spre deosebire de principiul obiectiv. De pildă, 
senzațiile sunt subconstiente, în timp ce percepțiile sunt experienţe 
obiective. 


SUBIECTIV 

Procese care par să aibă caracteristici fizice, dar care nu sunt percepute 
de conștiința obiectivă. 

ȘTIINȚĂ 

Cunoastere dobândită si verificată prin observaţii exacte şi printr-o 
gândire corectă, formulată metodic şi aranjată într-un sistem rational. 


T 


TELEPA TIE 

(Din grecescul tele — distanţă, si pathos — experiență). Comunicare la 
nivel mental fără niciun suport material, fără folosirea simţurilor si fara 
utilizarea mijloacelor obisnuite de expresie. 


TEOLOGIE 
Stiinta care studiază existenţa lui Dumnezeu, atributele Lui, doctrina 
Sfintei Treimi, creaţia și providenta. 

TERAPEUTIC 
Arta si știința vindecării bolilor. 


TRANSCENDENTAL 

Înălţarea deasupra conceptelor obișnuite ale umanităţii. Transcenderea 
tuturor limitărilor si puterilor obișnuite. Depășirea limitelor expe- 
rientelor individuale. Formarea condiţiilor universale și necesare 
pentru trăirea experiențelor la modul general. 


U 


UNIVERSAL 
Care se referă la întregul univers. Atotcuprinzător. Nelimitat. Care este 
privit sau care există ca un întreg. Complet. 


y 


VIBRATIE 

Miscare rapidă înainte și înapoi. O vibraţie este determinată de ampli- 
tudine, frecvenţă si perioadă. De pildă, cele mai joase vibrații care pot 
fi percepute într-o notă muzicală sunt cele de 16 cicluri pe secundă, iar 
cele mai acute au o frecvenţă de 41.000 de cicluri pe secundă. 


VIZIUNE INTERIOARĂ 
Perceptie a naturii lăuntrice a unui obiect. 


VIZUALIZARE 
Reprezentare mentală imagistică și extrem de vie. Construire a unei 
imagini vizuale în minte. 


VOINŢĂ 
Puterea mentală de a alege. Puterea de a modela expresiile minţii. 
Realizarea dorințelor personale. 


VOLATIL 
Care nu durează sau care nu este permanent. Efemer, schimbător. Care 
se evaporă. 

„Consider adevărat că gândurile noastre sunt 
lucruri înzestrate cu o ființă, cu un suflu si cu 
aripi. De asemenea, am convingerea că noi le 
trimitem ca să umple această lume cu rezultate 
bune sau rele”. 


